
1 skyrius 


— Žinai ką? Man reikėjo tave užmušti. Tiesiog priploti, — 
pareiškė Džeisonas Vildingas, žiūrėdamas į savo brolį iš po tie- 
sių juodų antakių, virš kurių tarsi liūto karčiai krito plieno pil- 
kumo plaukai. 

— Kas dar naujo? — šyptelėjo Deividas vyresniajam bro- 
liui. Jo Žavi šypsena visada kėlė pasitikėjimą. Deividas Vildin- 
gas, arba daktaras Deividas, kaip jį vadino Kentukio valstijos 
Abernačio miesto Žmonės, pakėlė savąjį alaus bokalą ir gerokai 
nugėrė, kol Džeisonas gurkšnojo neskiestą viskį. 

— Tai ko nori? — paklausė vieną antakį lanku išlenkęs Džei- 
sonas. Nuo šitokio žvilgsnio ne vienas verslininkas imdavo dre- 
binti kinkas. 

— Kodėl manai, kad kažko noriu? 

“  — Ilgametė patirtis kužda. Visi kiti šiame miesteliūkštyje 
laiko tave vos ne šventuoju, bet aš pažįstu tave. Kažką sumanei 
ir'tau kažko iš manęs reikia. 

— Gal tik panorau pamatyti savo garsųjį vyresnėlį brolį, ir 
vienintelis būdas parsivilioti tave namo Kalėdoms buvo pasaky- 
ti, kad tėvas beveik miršta. 

— Pigus triukas, — pratarė Džeisonas įtemptomis lūpomis 
ir ėmė naršyti kostiumo kišenę ieškodamas cigaretės, bet prisi- 
minė, kad metė rūkyti daugiau kaip prieš dvejus metus. Jis ir 
pats suprato ne šiaip sau sėdįs miesto, kuriame užaugo, bare. 

— Daugiau nieko negalėjau sugalvoti, — atsakė teisinda- 
masis dėl to, ką padarė, Deividas. Jis davė žinią savo turtuoliui, 
amžinai darbe paskendusiam broliui į Niujorką apie tai, kad tėvą 
ištiko širdies smūgis ir kad šio dienos jau suskaičiuotos. Po va- 
landos Džeisono lėktuvas nusileido aerodrome, penkiasdešimt 
mylių nuo Abernačio, o dar po valandos jis jau stovėjo tėvų na- 

mų svetainėje. Kai Džeisonas išvydo geriantį alų ir lošiantį su 
savo bičiuliais tėvą, Deividas susirūpino dėl savo gyvybės. Ta- 
čiau jaunėlis prisiminė, kad Džeisonas stipriau loja negu kanda. 

— Aš nepasiliksiu, — pareiškė Džeisonas. — Gali išmesti 
tą mintį iš galvos. 

— Bet kodėl gi? — dėdamasis esąs nekaltas paklausė Dei- 
vidas. Jų šeimoje juokaudavo, kad Deividas mokėjo išsisukti iš 
bet kokios keblios situacijos, o Džeisonas amžinai nukentėdavo. 
Dėl to kalta buvo jų išvaizda. Deividas buvo mėlynakis, baltos ir 
rožinės veido odos blondinas, todėl net būdamas trisdešimt še- 
šerių jis atrodė panašus į angelą. O kai vilkėdavo gydytojo cha- 
latu, pasikabindavo po kaklu stetoskopą, visi, kas jį matydavo, 
lengviau atsikvėpdavo, nes taip angeliškai atrodąs daktaras tik- 
rai turi sugebėti išgelbėti gyvybę. O Džeisonas buvo tiek tam- 
sus, kiek Deividas šviesus, todėl tėvas jam dažnai sakydavo: 

— Net ir nieko nepadaręs atrodai, lyg būtum ką iškrėtęs. 

Atrodė, kad Džeisonas net ir gimė susiraukęs. 

— Leisk atspėti, — tęsė Deividas. — Tu įsiregistravai ketu- 
rioms savaitėms Taityje ir ten miegosi iš karto su trimis moteri- 
mis. 

Džeisonas tik nugėrė viskio ir klausiamai pažvelgė į brolį. 

— Ne, ne, neatsakyk, — kalbėjo Deividas. — Aš tikrai at- 
spėsiu priežastį... O gal tu dabar turi meilės nuotykį Paryžiuje su 
kokiu podiumo modeliu. Viena tų aukštų bejausmių būtybių plas- 
tikinėmis krūtimis. 

Džeisonas dirstelėjo į rankinį laikrodį. 

— Turiu eiti. Leonas laukia. 

Deividas žinojo, kad Leonas buvo asmeninis brolio lakū- 
nas, o tokioje kelionėje kaip ši ėjo ir vairuotojo pareigas. Jis taip 
pat žinojo, kad Džeisono darbuotojai atstojo jam šeimą, nes jis 
niekada nesivargino grįžti namo, o savo šeimą sukurti amžiais 
neturėjo laiko. 

Džeisonas pažvelgė į brolį, baigė gerti viskį ir pakilo. 

— Klausyk, juk žinai, kaip norėčiau čia pasilikti ir klausy- 
tis, kaip tu iš manęs šaipaisi, bet privalau... 

— Leisk atsakyti už tave, — niūriai įsiterpė Deividas, — tu 
privalai dirbti darbą. 

— Taip, būtent. Ir įsivaizduoju, kad net per Kalėdas žmonės 
nesiliauja būti įkyrūs šiame Žaviame mažame Abernatyje. 

— Be abejo. Ir jiems reikia pagalbos netgi Abernatyje. 

Džeisonas sukluso. Deividas prašydavo pagalbos tik tada, 
kai jos tikrai reikėdavo. 

— Kokios reikia pagalbos? Pinigų? — paklausė Džeisonas. — 
Padėsiu, kuo tik galėsiu. 

— Norėčiau, kad tai būtų tiesa, — tarė Deividas žvelgda- 
mas į savo alų. 

Džeisonas ženklais parodė padavėjai dar atnešti viskio. Dei- 
vidas pažvelgė į jį susidomėjęs: brolis nemėgo gerti. Jis sakė, 
kad alkoholis atbukina smegenis, o jam jų reikia darbui. Darbas 
Džeisonui gyvenime buvo viskas. 

— Aš įsimylėjęs, — tyliai ištarė Deividas, o kadangi brolis 
tylėjo, jis pakėlė galvą ir pamatė vieną retų Džeisono šypsenų. 

— Ir kas toliau? — paklausė Džeisonas. — Kokia išvirkš- 
čioji šio reikalo pusė? Ar visos šio miestelio varžovės nuleido 
rankas, nes jų brangiausias daktaras Deividas tapo nepasiekia- 
mas? 

— Norėčiau, kad liautumeis šaipęsis iš šio miesto. Čia tik- 
rai puiki vieta gyventi. 

— Jei patinka siauros pasaulėžiūros fanatikai, — linksmai 
pridūrė Džeisonas. 

— Klausyk, tai, kas nutiko mamai... Ne, neketinu leistis į 
prisiminimus. Man patinka šis miestas ir ketinu čia gyventi visą 
laiką. 

— Su savo mylimąja. Tai kas yra, kad tau prireikė mano 
pagalbos? Ką aš išmanau apie meilę? 

— Tu išmanai apie pasimatymus. Tavo pavardė mirga viso- 
se laikraščių visuomenės gyvenimo skiltyse. 

— Mmmm. Man reikia, kad kas nors imtųsi visų tų labdaros 
funkcijų... ir tam paranku turėti kokią moterį, — be jokio jaus- 
mo atsakė Džeisonas. 

— Ir kaip čia atsitinka, kad tavo palydovė visada būna gra- 
Žiausia moteris pasaulyje. 

— Ir gobšiausia. — Šį kartą Džeisonas atsakė neabejingai. — 

Beje, ar bent supranti, kiek kainuoja lėktuvo kuras? Jei žinotum, 
nesistengtum melu parsivilioti manęs čia, kad ir kas tau būtų nu- 
tikę. 

— Manau, kad viena kelionė kainuoja mažiau, negu prietai- 
sas širdies kardiogramai daryti. 

Džeisonas suprato užuominą. 

— Gerai, baigiam. Tai ką tu įsimylėjai ir kokios bėdos už- 
puolė? Gal nori, kad padengčiau vestuvių išlaidas? 

— Nori tikėk, nori ne, — pyktelėjo Deividas, — bet kai ku- 
rie Žmonės šioje Žemėje iš tavęs gali norėti kitko, o ne pinigų, 
kurie tau, atrodo, atstoja viską gyvenime. 

Džeisonas tuojau atsitraukė atgal. 

— Atleisk man už tai, ką pamaniau. Papasakok apie tą mo- 
terį ir kaip galėčiau tau padėti. 

Deividas giliai atsikvėpė. 

— Ji našlė. Ji... Ji buvusi Bilio Tompkinso Žmona. 

Džeisonas tyliai švilptelėjo. 

— Ką tu sakai. Žinojau, kad Bilis turėjo problemų, bet... 

— Taip, tris. Narkotikai, alkoholis ir vairavimas. Tačiau pas- 
taraisiais metais jis pagaliau susitupėjo. Buvo gavęs darbą ana- 
pus upės, o po dvejų metų sugrįžo su Eme, ketvirtą mėnesį nėš- 
čia. Atrodė, pradėjo gyvenimą iš naujo, netgi nupirko senio Sel- 
mo namą. 

Džeisono antakiai pakilo: 

— Ar ta lūšna dar tebestovi? 

— Tebestovi. Beje, pirko padedamas motinos. Ji drauge pa- 
sirašė paskolą. 

— Taip, kas gi Abernatyje būtų skolinęs pinigų Biliui? 

— Tikrai, bet koks skirtumas? Jis žuvo. Po keturių mėnesių. 
Atsitrenkė į medį važiuodamas aštuoniasdešimties mylių per va- 
landą greičiu. 

— Girtas? 

— Taip, girtas. Jo žmona būtų likusi viena, jeigu ne Mildre- 
da. Prisimeni Bilio motiną? 

— Ji m9An visada patiko, — atsakė Džeisonas. — Buvo verta 
geresnio vaiko negu Bilis. 

— Na, dabar turi Emę. O ji — pats mieliausias žmogus iš 
visų Mano sutiktų. 

— Tai kokia bėda? Nemanau, kad Mildreda stotų tau sker- 
sai kelio. Nesakyk, kad tėtis... 

— Jis myli Emę beveik taip pat stipriai kaip ir aš, — atsakė 
Deividas, žiūrėdamas į savo jau pustuštį alaus bokalą. 

— Jei nesakai, aš išeinu, — pagąsdino Džeisonas. 

— Tai jos sūnelis. Prisimeni, sakiau, kad Emė laukėsi, kai 
atvyko čia su Biliu. Susilaukė berniuko. 

— Tu jį priėmei? — paklausė Džeisonas, pakėlęs vieną antakį. 

— Ne. Moterų gydytojas 1r bendrosios praktikos gydytojas 
ne vienas ir tas pat. 

— Mmmum. Ar vaikas toks kaip tėvas? 

— Bilis nors turėjo humoro jausmą. Bet tas vaikas... reikia 
jį pamatyti, kad suprastum, ką turiu omeny. Jis negailestingas. 
Visai be sąžinės. Manipuliuojantis niekšiškas mažytis pabaisa, 
pats blogiausias iš visų mažylių. Maža pasakyti — pavydus. Jis 
visiškai užvaldęs Eme. 

— O ji nesupranta, ką tas vaikiščias su ja išdarinėja. Ar aš 
teisus? — ištarė Džeisonas įtemptomis lūpomis. 

Brolis suprato Deivido padėtį. Kartą jis sutiko moterį, ku- 
riai jautė ne vien fizinį potraukį. Po vieno pasimatymo jis ėmė 
galvoti, kad tarp jų gali kas nors rimčiau išeiti. Ir tada pamatė 
trylikametį tos moters sūnų. Berniūkštis buvo užprogramuotas 
nusikaltėlis — rausdavosi Džeisono kišenėse ir gvelbdavo vis- 
ką, ką tik aptikdavo. Kartą paėmė Džeisono automobilio rakte- 
lius ir tą vakarą jis buvo priverstas grįžti namo be savo jaguaro. 
Po savaitės automobilis buvo rastas upės dugne. Žinoma, motina 
nepatikėjo, kad jos vaikelis galėjo padaryti kažką panašaus. Taip 
jų santykiai ir nutrūko. Džeisonas girdėjo, kad tas padauža da- 
bar dirba Volstryte pakilęs iki multimilijonieriaus. 

— Turi asmeninės patirties šioje srityje? — paklausė Dei- 
vidas. 

— Truputėlį. Be vaiko leidimo negauni laiko pabūti su ja, 
tiesa? Ir motina atsidavusi tik jam, — Džeisono balse jautėsi kar- 
tėlis. 

— Taip, kaip dar nemačiau gyvenime. Ji niekur neina be jo. 
Bandžiau įtikinti, kad leistų man pasamdyti auklę, bet ji per daug 
išdidi, kad priimtų mano pagalbą. Taigi mes arba niekur neina- 
me, arba einame su vaiku. Jos namuose likti irgi neįmanoma. — 
Deividas palinko į priekį per pusę stalelio. — Tas vaikas visai 
nemiega. Niekada. Arba jis išsigimėlis, arba tikras velnio išpera. 
Ir, žinoma, Emė visą laiką skiria jam šimtaprocentinį dėmesį. 

— Mesk ją, — tarė Džeisonas. — Tikėk tuo, ką sakau. Kuo 
greičiau bėk nuo jos. Jei to nepadarysi, turėsi gyventi su tuo vai- 
ku. Vieną rytą pabudęs rasi lovoje kobrą. 

— Jei Maksas užleis jai savo vietą. 

— Ką? Jis miega su motina? — nustėro Džeisonas. 

— Kai to užsinori. 

— Bėk. 

— Tau lengva taip sakyti, nes niekada nemylėjai. Klausyk, 
man atrodo, galėčiau parodyti vaikui jo vietą, jei tik laimėčiau 
motiną. Bet tiesa tokia, kad nė karto negavau pabūti su ja... — 
Tai pasakęs Deividas pažvelgė į Džeisoną tokiu žvilgsniu, kokį 
brolis jau buvo matęs šimtus kartų. 

— Na, jau ne. Manęs į tą reikalą nepainiok. Aš turiu darbo. 

— Pakentėsi be darbo. Kiek kartų skundeisi man, kad tavo 
darbuotojai prašo laisvadienių Kalėdoms? Šįmet galėsi duoti 
jiems atostogų, jei pasiliksi padėti man. Ir tavo sekretorė turės 
išeiginių dienų. Beje, kaip ta gražuolė? 

— Graži, — sausai atsakė Džeisonas. — Tai ko tu iš manęs 
nori? Kad paglobočiau vaiką? O gal aš turėčiau juo atsikratyti? 

— Vaikui reikia tėvo, — susiraukė Deividas. 

— O tau labai reikia jos? 

— Labai. Niekada nejaučiau tokio jausmo moteriai. Ir dar 
turiu varžovų. Visi čia siekia jos rankos. 

— Ką tau reiškia koks dešimt varžovų? O gal dar ir senis 
Džonsonas nenumirė? 

— Jos palankumo siekia Janas Njusomas. 

— Taip? — prasišiepė Džeisonas. — Tas pats vaikinas, ku- 
ris buvo ir mokyklos futbolo, ir plaukimo komandos kapitonas ir 
dar laimėjo valstijos debatų čempionatą? Tas, kuriam visos mer- 

gaitės korėsi ant kaklo? Argi jis nevedė Andželos, mokyklos spor- 
tinių varžybų sirgalių sirgalės? Tos, ant kurios galvos buvo dau- 
giau plaukų, negu galvoje smegenų? 

— Išsiskyrė. Grįžo į miestą ir verčiasi prekyba kadilakais. 

— Tikriausiai uždirba pasiutusius pinigus, — sarkastiškai 
mestelėjo Džeisonas. — Ar didelė Abernatyje kadilakų paklausa? 

— Be to, jis parduoda arabams mersedesus. 

— Aha, — atsiliepė Džeisonas, — rimtas varžovas. 

— Man tereikia laiko pabūti su Eme vienam. Jei gaučiau 
pabūti su ja vienas, Žinau, kad galėčiau... 

— Priversti ją pamilti tave? Taip ne visada būna. 

— Žinau, — atsakė Deividas, — bet norėčiau pasinaudoti 
proga. 

— Njusomui užtektų padovanoti jai raudoną mersedesą pa- 
keliamu stogu, ir ji atitektų jam. Gal geriau atsisakyk... 

— Ji ne tokia! — staiga suriko Deividas. Pamatęs, kad pusė 
bare buvusių Žmonių sužiuro į juos, pritildė balsą: — Ir liaukis 
iš manęs šaipytis. Nežinau, kaip aš be jos gyvenčiau. 

Valandėlę Džeisonas žiūrėjo broliui į viršugalvį. Deividas 
nedažnai prašė padėti, o jei ir prašė, tai ne sau, o kitiems. Jis 
atsisakė, kad brolis sumokėtų už jo medicinos studijas. “Neno- 
riu, kad man viskas būtų padėta ant lėkštutės"“, — paaiškino 
tada Deividas. Džeisonas neabejojo, kad Deividas vis dar iki 
kaklo skendi skolose per tuos mokslus, bet vis tiek nebūtų pri- 
ėmęs jo finansinės pagalbos. Tačiau dabar Deividas prašė jo 
kažko asmeniško. To, kas nesusiję su Džeisono sukauptu turtu. 
Jau labai seniai jo niekas neprašė to, kas nieko bendro neturėjo 
su jo pinigais. 

— Padarysiu, ką galėsiu, — ramiai atsakė jis. 

Deivido galva pakilo. 

— Tikrai? Ne, ne! Ko aš čia tikiuosi? Tu to tikrai nepadary- 
si, ką aš turiu omeny. 

Džeisonas iš prigimties buvo atsargus, todėl ir dabar pasi- 
tikslino: 

— O ką tu turi omeny? 

— Kad tu pagyventum pas ją. 

— Ką? — garsiai išsprūdo Džeisonui, ir vėl visi lankytojai 
sužiuro į juos. Jis palinko prie brolio. — Nori, kad gyvenčiau su 
tavo mergina? 

— Ji dar nėra mano mergina. Bent kol kas. Man reikia, kad 
tuose namuose gyventų dar kas nors, kas užimtų vaiką. Kas nors, 
kam ji galėtų patikėti auklės pareigas. 

— Ir dar yra Njusomas, kurį tau reikia nurungti. 

— Taip. Ir visus kitus varžovus. 

— Gerai. Aš paskambinsiu panelei Parker, kad ji... 

— Ne! Tai turi būti tu! Ne tavo sekretorė, ne tavo virėjas, 
ne lakūnas ir ne valytoja. Tu. — Kai Džeisonas pažvelgė į brolį 
tramdydamas šio įkarštį, Deividas nusiramino. — Tam vaikui rei- 
kia vyriškos rankos. Tu — puikus auklėtojas. Pažiūrėk, ką pada- 
rei iš manęs. 

Džeisonas negalėjo nesijausti pamalonintas. Ir tai, kad jis 
savo jaunesniajam broliui buvo labiau tėvas nei brolis, — gryna 
tiesa. Motina mirė, tėvas dirbo šešiasdešimt valandų per savaitę, 
taigi jiedu teturėjo vienas kitą. 

— Prašau, — maldavo Deividas. 

— Tiek to, — nenoromis pasidavė Džeisonas. Niujorke jis 
garsėjo nepalenkiamumu, ir tik vienintelis Deividas galėjo jį per- 
kalbėti. Be to, iš dalies Džeisonas norėjo atsilyginti ir už savo 
paties pralaimėjimą. Baisus išlepintas vaikiščias atskyrė jį nuo 
moters, kurią Džeisonas galbūt būtų pamilęs. Vėliau jis gailėjo- 
si, kad neliko ir nekovojo dėl jos... O praeitais metais jis vėl ją 
sutiko. Ši buvo laimingai ištekėjusi už vyro, su kuriuo Džeiso- 
nas turėjo verslo reikalų, ir atrodė nuostabiai. Jie su vyru turėjo 
didelį namą Long Ailende ir porą savo vaikučių. Dabar, sulaukęs 
keturiasdešimt penkerių, Džeisonas mąstė, kaip būtų susiklos- 
tęs jo gyvenimas, jei jis būtų likęs ir kovojęs dėl savo moters, o 
ne pasidavęs trylikamečiui snargliui. 

— Taip ir padarysiu, — ramiai pasakė jis. — Pasiliksiu ir 
pabūsiu su vaiku, kol tu merginsi savo Emę. 

— Nebus lengva. 

— Nemanyk, kad visa kita mano gyvenime yra lengva. 

— Nematei to vaiko ir nežinai, kaip Emė prie jo prisirišusi. 

— Nesijaudink nė trupučio. Galiu viską padaryti, ką tik man 
užkrausi. Prižiūrėsiu vaiką savaitę, ir jei per tą laiką neužkariau- 
si moters, vadinasi, nesi jos vertas. 

Užuot puolęs dėkoti, ko Džeisonas bemaž tikėjosi, Deivi- 
das nuleido žvilgsnį į alaus bokalą. 

— Kas yra? — nesuprato Džeisonas. — Ar savaitės laiko 
negana? 

Tuo metu mintys sukosi. Kiek Mažosios lygos varžybų ga- 
lima žiūrėti iki išprotėjimo? Ačiū Dievui, yra mobilieji telefonai 
ir galima dirbti sėdint stadiono tribūnoje. Kad ir iš kalėjimo — 
visada galima paskambinti Parker, o ji sutvarkys viską bet kur ir 
bet kada. 

— Noriu tavo šventos priesaikos. 

Džeisono veidas paraudo. 

— Negi manai, kad galiu atsiimti savo žodį? 15 

— Savo darbui tu teiksi pirmenybę. 

— Nieko panašaus! — atšovė Džeisonas, bet vengė pažvelgti 
broliui į akis. Jei žmonės, su kuriais jis turėdavo reikalų Niujor- 
ke, pažinotų jį taip gerai kaip brolis, jis niekada nebūtų sudaręs 
jokio sandėrio. — Aš prižiūrėsiu vaiką vieną savaitę, — ramiai 
pasakė jis. — Darysiu viską, kas patinka vaikams. Netgi duosiu 
jam savo automobilio raktelius. 

— Pamiršai, kad čia jo neturi, nes atskridai lėktuvu. 

— Tada nupirksiu ir duosiu jam tą prakeiktą automobilį, ge- 
rai? — Jis ėmė jaustis visiškai suglumęs. — Klausyk, baikime 
Šį pasisėdėjimą. Kuo greičiau atliksiu užduotį, tuo greičiau galė- 
siu iš čia dingti. Tai kada aš išvysiu tą Žavesio pavyzdį? 

— Pirmiausia šventa priesaika. — Deivido akys buvo rimtos, 
bet balsas skambėjo taip, tarsi jis vėl būtų keturmetis berniukas, 
siekiantis išgauti iš savo vyresniojo brolio pažadą jo nepalikti. 

Džeisonas giliai atsiduso. | 

— Šventai prisiekiu, — sumurmėjo jis ir neiškentė neapsi- 
dairęs, ar kas nors bare girdėjo jį. Per pusvalandį jis liovėsi bu- 
vęs verslo magnatu ir tapo murzinu berniūkščiu, tariančiu kruvi- 
ną priesaiką. — Ar esu kada sakęs tau, kad nekenčiu Kalėdų? 

— Kaip gali nekęsti to, ko niekada nepatyrei? — pasipūtė- 

liškai šypsodamasis paklausė Deividas. — Na, eime. Gal mums 
nusišypsos laimė ir vaikas miegos. 

— Ar galiu priminti, kad dabar antra nakties? Nemanau, kad 
mūsų angeliukui patiks, jei tokiu laiku užeisime. 

— Žinai ką? Pravažiuosime pro šalį. Jei visame name bus 
tamsu, nežadinsime. Bet jei degs šviesos, žinosime, kad ji ne- 
miega, ir galėsime užsukti. Sutarta? 

Džeisonas linktelėjo ir iki dugno išgėrė viskį. Jam nepa- 
tiko tai, apie ką galvojo. Kokia moteris galėjo ištekėti už tokio 
Bilio Tompkinso? Ir kokia moteris nemiegos naktį? Vienintelis 
atsakymas — mėgėja išgerti. 

Kai jie išėjo iš baro ir lipo į sedaną, kuriame laukė asmeni- 
nis vairuotojas, Džeisonas buvo bebaigiąs susidaryti nuomonę 
apie moterį, kurią užsimanė vesti jo brolis. Labai sparčiai kau- 
pėsi faktai prieš ją: girtuoklis vyras, nepataisomas vaikas, nakti- 
nis gyvenimo būdas. 

Automobilio viduje Džeisonas pažvelgė į savo jaunėlį brolį 
ir prisiekė sau apsaugoti jį nuo tos pasileidėlės. Kai mašina suko 
į miesto pakraštį, jis ėmė kurti tos moters paveikslą. Matė švie- 
siai dažytus plaukus, cigaretę burnoje. Ar ji vyresnė už Deividą? 
Jis toks jaunas, toks nekaltas. Jis retai kada išvažiuodavo iš Aber- 
načio ir nieko nenutuokė apie gyvenimą. Kažkokiai gudriai ap- 
sukruolei nesunku apvynioti jį apie pirštą. Pasisukęs jis iškil- 
mingai pažvelgė į brolį. 

— Šventa priesaika, — tyliai ištarė, ir Deividas jam šypte- 
lėjo. Džeisonas nusigręžė. Be to, kad brolis dažnai buvo jo gal- 
vos skausmas, jis dar vertė Džeisoną jaustis esant tokiu vertin- 
gu, kokiu jį laikė jo buhalteris. 


2 skyrius 


Senasis Selmo namas atrodė prasčiau negu tas, kurį jis pri- 
siminė. Namas dažų neregėjo mažiausiai penkiolika metų, o prie- 
butis buvo į vieną pusę pasviręs. Pagal tai, ką matė mėnulio švie- 
soje, Džeisonas nustatė, kad pro stogą į vidų gali kapsėti lietaus 
vanduo. 

— Matai, yra, kaip ir sakiau, — džiūgavo Deividas, visai, 


abejingas tam, kad namas toks apšiuręs. — Dega šviesos. Tas 
vaikigalis niekada nemiega ir motinai visą naktį neleidžia mie- 
goti. 


Džeisonas pažvelgė į brolį ir pamanė sau, kad kuo greičiau 
atitrauks jį nuo tos harpijos, tuo bus geriau. 

— Lipk, — paragino Deividas, jau spėjęs iššokti iš automo- 
bilio ant sutrūkinėjusio šaligatvio, vedančio prie pusiau sugriu- 
vusios tvoros. — O gal bijai? Jei taip... 

— Jei ir taip, tai tada priimu dvigubą iššūkį. 

Deividas nusišypsojo. Jis beveik bėgte užbėgo priebučio 
laipteliais prie lauko durų. 

— Nestok čia, nes... Oi, atleisk! Ar neužsigavai? Namui rei- 
kia šiokio tokio remonto... 

Trindamas kaktą, kur stuktelėjo atsiknojusi priebučio lenta, 
Džeisonas susiraukė. 

— Taip, kaip Frankenšteinui puikaus apdaro. 

Bet Deividas, atrodo, negirdėjo brolio, nes jau energingai 
klebeno duris. Po kelių sekundžių jas atidarė jauna moteris... ir 
Džeisonas išsižiojo iš nuostabos, nes ji buvo visai ne tokia, ko- 
kią jis tikėjosi išvysti. 

Emė nebuvo sirena, viliojanti į save vyrus. Ji tikrai neįkvėptų 
poetų kurti sonetus jos grožiui. Ir tikrai galėjo nesijaudinti, kad 
vyrai kris jai po kojų iš meilės. Jos plaukai buvo tamsūs, surišti 

ant sprando ir, atrodė, maldavo, kad juos išplautų. Ji buvo be ma- 
kiažo, blyškia dramblio kaulo spalvos oda, o ant smakro matėsi 
kažkokios baltos kruopelės. Juodos akys atrodė didžiulės, gožian- 
čios visą veido ovalą ir nustelbiančios mažytę burną. Ji buvo ne- 
aukšta ir gležna. Pro drabužius išsišovę kaulai liudijo, kad jai rei- 
kėtų sočiau maitintis. Vienintelis dalykas krito į akį: krūtys buvo 
didelės ir dar pažymėtos dviem dideliais drėgnais ratilais. 

— O varge! — šūktelėjo ji, pasižiūrėjusi į save, ir nuskubė- 
joį vidų. — Užeik, Deividai. Jauskis kaip namuose. Maksas, ačiū 
Dievui, ką tik užmigo. Įpilčiau tau džino, bet neturiu, nors tau 
labiau patiktų kokį penkiasdešimt metų išlaikytas brendis, kurio 
irgi neturiu. 

— Ačiū, — linksmai atsiliepė Deividas. — Tokiu atveju, ma- 
nau, geriau išgersiu šampano. 

— Pripilk ir man jo kokį kibirą! — pasigirdo atsakymas iš 
tamsaus koridoriaus. 

Deividas pažvelgė į Džeisoną, tarsi klausdamas: “Kokia ji 
sąmojinga moteris, ar ne?" 

Bet Džeisonas dairėsi po kambarį; jis jau seniai gyveno, kaip 
sakė Deividas, “name padebesiuose". “Tu tiek daug laiko pralei- 
di nuosavuose lėktuvuose, privačiuose viešbučiuose ir dar kažin 
kame privačiame, kad jau pamiršai, kaip atrodo visas kitas pa- 
saulis", — dažnai sakydavo jis. Ir štai dabar Džeisonas dairėsi 
po kambarį bjaurėdamasis. Pirmas į galvą atėjęs žodis buvo “skur- 
das“. Atrodė, kad viskas čia atkeliavo iš labdaros: daiktai nesu- 
derinti, visai netiko vienas prie kito. Čia stovėjo bjauri sena so- 
fa, apmušta rudos spalvos apsitrynusiu audiniu, senas fotelis, už- 
dengtas kažkuo, atrodo, su saulėgrąžų ir bananų lapų piešiniu. 
Kavos stalelį atstojo kažkieno išmesta didžiulė ritė, nudažyta ne- 
derančia raudona spalva. “Vienintelis paaiškinamas dalykas, — 
pagalvojo Džeisonas, — kad kaip tik taip ir turėjo atrodyti vieta 
Biliui Tompkinsui gyventi." 

Deividas kumštelėjo broliui į šoną ir kryptelėjo galva į ko- 
ridorių. 

— Nustok vaipytis, — tyliai sudraudė jis ir abu vyrai sužiu- 
ro į Emę. 

Ji išlindo iš miegamojo apsivilkusi sausais nelygintais 
marškiniais. Ant smakro buvo likę mažiau trupinėlių. Pastebė- 
jusi, kur Žiūri Džeisonas, ji nusišluostė likusius ir nusišypsoju- 
si paaiškino: 

— Vaikiška ryžių košė. Jei jis tiek suvalgytų, kiek išpurškia 
ant manęs, būtų storas kaip paršiukas. 

— Čia mano pusbrolis Džeisonas, — pasakė Deividas. — 
Tas pats, apie kurį pasakojau. Jis tikrai būtų dėkingas, jei leis- 
tum jam čia pabūti, kol jo širdies skausmas palengvės. 

Toks pasakymas, be abejo, labai nustebino Džeisoną. Jis įdė- 
miai pažvelgė į brolį. 

— Taip, žinoma. Suprantu, — atsakė Emė. — Sėskitės. — 
Ji žiūrėjo į Džeisoną. — Atsiprašau, kad Maksas dabar miega, 
bet maždaug po trijų valandų pamatysite pabudusį. Galiu jums 
tai užtikrinti, — pasakė ji juokdamasi. 

Džeisonui ėmė kvepėti kiaulyste. Ir ją iškrėtė mažėlis bro- 
lis. Tas pats, kurį jis padėjo užauginti. Kurį jis visada globojo ir 
mylėjo. Už kurį galėjo atiduoti gyvybę. Tas brolis, atrodo, kažką 
jam surezgė. Jau seniai Džeisonas suprato, kad galima sužinoti 
viską, ką nori žinoti, jei laikai užčiauptą burną. Daug kartų jis 
tylėdamas pasiekė tai, ko negalėjo Žodžiai, todėl dabar jis atsi- 
sėdo ir klausėsi. 

— Gal norėtumėte arbatos? — paklausė Emė. — Jei negaliu 
pasiūlyti šampano, pavaišinsiu arbata. Turiu ramunėlių, dar avie- 
čių lapų arbatos. Na, bet šitoji geriau su pienu tinka. Abejoju, 
kad katras norėtumėte, — tarė ji šypsodamasi Džeisonui, tarsi 
tas būtų žinojęs viską, kas čia vyko. 

Ir Džeisonas iš tikrųjų ėmė suprasti. Dabar pastebėjo keletą 
daiktų, kuriuos buvo pražiūrėjęs dairydamasis po kambarį anks- 
čiau. Ant grindų gulėjo minkštas žaislinis tigras. Tai buvo tigras 
iš “Mikės Pūkuotuko“, o ant saulėgrąžų piešinio užtiesalu už- 
kloto fotelio gulėjo sulankstoma knygutė. 

— Kokio amžiaus jūsų sūnus? — paklausė Džeisonas. Žan- 
dikauliai buvo lyg sukaustyti. 

— Šiandien jam dvidešimt šešios savaitės, — didžiuodama- 
si atsakė Emė. — Šeši mėnesiai. 

Džeisonas pažvelgė į brolį svilinančiu žvilgsniu. 

— Gal galėtume trumpam išeiti į lauką? — Jis atsisuko į 
Emę. — Labai atsiprašome. 

Kai Deividas net nesukrutėjo, kad pakiltų nuo senos rudos 
sofos, Džeisonas įkibo rankomis šiam į pečius ir pastatė ant ko- 
jų. Visur, kur Džeisonas vykdavo, prieš tai įsitikindavo, ar ten 
bus treniruoklių salė jam mankštintis ir palaikyti formą. Deivi- 
das manė, kad stovėjimas ant kojų keturiolika valandų per dieną 
yra pakankama mankšta, todėl dabar Džeisonas buvo pranašes- 
nis už savo ne tokį stamantrų brolį. 

— Mes užtruksime tik minutę, — tarė Deividas šypsodama- 
sis Emei, kol Džeisonas jį beveik vilkte vilko pro duris. 

Kai jau buvo lauke, Džeisonas pažvelgė į brolį. Balsas buvo 
ramus... ir grasinantis. 

— Ką čia vaidini? Ir nedrįsk man meluoti. 

— Negalėjau tau pasakyti, nes būtum nuskuodęs į savo pra- 
keiktą lėktuvą. Bet iš tikrųjų aš tau nemelavau. Tik nutylėjau kai 
kurias detales. Argi nė tu sakydavai, kad joks žmogus negali vis- 
ko žinoti? 

— Netaikyk šito man. Aš kalbėjau apie svetimus. Niekada 
nemaniau, kad mano tikras brolis... Gerai, užteks. Tu nueisi į 
vidų ir pasakysi tai vargšelei, kad įvyko nesusipratimas, ir... 

— Tu laužai šventą priesaiką. Taip ir žinojau. 

Valandėlę Džeisonas užsimerkė, kad susivaldytų. 

— Mes nesame pradinės mokyklos pypliai. Mes suaugę ir... 

— Gana, — šaltai nutraukė jį Deividas ir nuėjo į laukiantį 
prie šaligatvio automobilį. 

“O Viešpatie, — pamanė Džeisonas, — brolis amžinai liks 
vaikas". Žengęs vieną žingsnį jis pagavo Deividą už rankos ir 
sulaikė. 

— Turi suprasti, kad negaliu ištesėti duoto pažado. Aš bū- 
čiau galėjęs prižiūrėti paaugusį berniuką, bet šitas... Deividai, 
juk jis — kūdikis. Jis mūvi sauskelnes. 

— O tau per žema jas keisti? Žinoma, kur tau, įžymusis, 
turtingasis... — jis suprunkštė, — Džeisonas Vildingas per daug 
gerai apie save mano, kad keistų sauskelnes. Ar bent pagalvoji, 

kiek kartų man teko išnešti basonus? Įvesti kateterius? Kad man 
reikia... 

— Gerai, tu laimėjai. Tu esi šventasis Deividas, o aš — blo- 
gio įsikūnijimas. Todėl ir negaliu. 

— Žinojau, kad išsiginsi duoto žodžio, — sumurmėjo Dei- 
vidas ir vėl pasuko į automobilį. 

Džeisonas sukalbėjo maldelę, prašydamas stiprybės, ir vėl 
nutvėrė Deividą už rankos. 

— Ką tu jai pasakei? — paklausė jis įsivaizduodamas, kaip 
į Abernatį prižiūrėti vaiko atskrenda jo sekretorė. Ne, ne vaiko, 
o kūdikio. 

Deivido akys prašviesėjo. 

— Pasakiau jai, kad esi mano pusbrolis, ėmęs atsigauti po 
nelaimingos meilės, kad pirmas Kalėdas praleidi be savo antro- 
sios pusės, todėl jautiesi labai vienišas. Ir dar, kad tavo naujas 
butas dažomas ir tu neturi kur apsistoti. Taip pat pasakiau, kad 
labai myli kūdikius ir kad ji padarys tau didelę paslaugą, leidusi 
gyventi pas save savaitę laiko ir prižiūrėti Maksą, kol ji dirbs 
kitus darbus. — Deividas nutilo atsikvėpti. 

Išgirdęs paaiškinimą apie nelaimingą meilę, Džeisonas pa- 
manė, kad nėra taip blogai, kaip pasirodė iš pradžių. 

Deividas matė, kad brolis atsileidžia. 

— Man tereikia trupučio laiko pabūti su ja, — tarė jis. — 
Kraustausi dėl jos iš galvos. Matai, kokia ji nuostabi. Ji sąmo- 
jinga, drąsi ir... 

— Ir jos širdis auksinė, — pavargusiu balsu pabaigė už jį 
Džeisonas. Leonas jau laukė šalia automobilio, atidaręs užpaka- 
lines dureles. — Paskambink Parker ir pasakyk, kad kuo grei- 
čiau atvyktų čia, — įsakė jis. Įsakinėdamas jautėsi puikiai. Tik 
Deividas vertė jį jaustis kaip pradinuką. 

Džeisonas atsigręžė į brolį. 

— Jei padarysiu tai dėl tavęs, daugiau niekada nieko manęs 
neprašyk. Ar aišku? Ši paslauga paskutinė ir visam laikui. 

— Skauto garbės žodis, — ištarė Deividas iškėlęs du pirš- 
tus. Jis atrodė toks laimingas, kad Džeisonas beveik atleido jam. 
Dabar, kai pamatė, kad Deividas jam pamelavo, jis jautėsi ga- 

lėsiąs truputėlį veikti savarankiškai. Būtinai išsikvies savo kom- 
petentingąją sekretorę išvaduoti jį nuo tokios užduoties. 

Ir Deividas suprato, kad Džeisonas sutinka. 

— Nepasigailėsi. Aš tau pažadu. 

— Aš jau gailiuosi, — sumurmėjo sau Džeisonas sekdamas 
paskui Deividą atgal į namą. O viduje Deividas užtruko apie ket- 
vertą minučių, paskui atsiprašė, kad turės anksti keltis ir išėjo 
palikęs brolį ir Emę vienus. 

Ir būtent tada Džeisonas pasijuto itin nejaukiai. 

— Aš... e... — pradėjo jis nežinodamas, ką pasakyti jaunai 
moteriai, stovinčiai prieš jį ir Žiūrinčiai taip, tarsi lauktų, ką pa- 
sakant. Ko ji iš jo laukė? Gal reziumė? Tokio dokumento, į kurį 
būtų surašytas jam priklausančių 500 kompanijų turtas? Bet ja- 
me nebūtų nieko parašyta apie jo sugebėjimą (arba, šiuo atveju, 
nesugebėjimą) keisti vystyklus. 

Džeisonui nieko neatsakius, moteris nusišypsojo ir prabilo: 

— Turėčiau suprasti, kad esate pavargęs. Laisvas miegama- 
sis Štai ten. Atsiprašau už tai, kad jame tik siaura lovelė. Man 
anksčiau neteko priimti svečių. 

Ir Džeisonas jai pabandė nusišypsoti. Ne jos kaltė, kad bro- 
lis ją įsimylėjo, nors, tiesą sakant, Džeisonas nematė, ką čia įsi- 
mylėti. Jam patiko švarios ir išpuoselėtos moterys. Tos, kurios 
leidžia savo dienas grožio salonuose besirūpindamos plaukais ir 
kiekviena odos pora. 

— Kur jūsų krepšiai? sŽ 

— Krepšiai? — klausimu atsakė jis nesupratęs, ką ji turėjo 
galvoje. — A, taip. Lagaminai. Aš palikau juos.. „Deivido na- 
muose, paimsiu iš ryto. 

Ji labai įdėmiai į jį žiūrėjo. 


— Aš maniau... — ji nusigręžė nebaigusi sakinio. — Mie- 
gamasis štai ten. Yra ir nedidelis vonios kambariukas.. Vietos ne 
per daugiausia, bet... — ji nutilo lyg neketindama leisti sau atsi- 


prašinėti už vietos trūkumą. — Labanakt, pone Vildingai, — at- 
sisveikino moteris ir apsisukusi išėjo pro kitas duris. 

Džeisonas nebuvo pratęs, kad žmonės ką nors jam teiktų. 
Tiesą sakant, jis priprato, kad jie jam meilikautų norėdami ką 
nors iš jo gauti. 

— Taip, — sumurmėjo jis. — Labanakt. 

Jis nuėjo į nurodytą kambarį. Ten buvo dar prasčiau nei vi- 
same name. Miegamojo viduje stovėjo lova, užtiesta švariu se- 
nu, apibrizgusiu užtiesalu raudonais ir baltais langeliais. Dar vie- 
ną baldą atstojo apversta fanerinė dėžė. Ant jos stovinti stalinė 
lempa atrodė lyg būtų dar iš Edisono laikų. Miegamajame buvo 
nedidelis langelis be užuolaidų ir dvejos durys. Vienos atrodė 
esančios sieninės spintos, o kitos — vonios kambario. Pastarojo 
kambario sienas, lubas ir grindis dengė baltos plytelės, pusė jų 
buvo išdužusių. 

Po dešimties minučių Džeisonas, likęs tik su apatiniais, pa- 
lindo po languotu užtiesalu. “Rytoj liepsiu sekretorei nupirkti 
elektra šildomą antklodę," — pamanė. 

Nepraėjus nė valandai, jis pabudo nuo kažkokio garso. Tai 
buvo krebždesys, primenantis glamžomo popieriaus garsą. Jis vi- 
sada miegodavo jautriai, o nuo kelionių lėktuvu pasidarė dar pras- 
čiau: Džeisonui grėsė nemiga. Tylutėliai basas jis nušlepsėjo į 
bendrą kambarį. Mėnesienos užteko įžiūrėti daiktų kontūrus ir 
už jų neužkliūti. Valandėlę jis stovėjo klausydamasis. Garsas skli- 
do iš moters miegamojo. 

Neskubėdamas jis priėjo ir sustojo prie pravirų durų. Gal ji 
kažką dirbo? Bet kai akys apsiprato su tamsa, pamatė ją gulinčią 
lovoje ir miegančią. Pasijutęs tarsi šnipinėjantis smalsuolis, jis 
apsisuko grįžti į savo lovą, bet vėl pasigirdo tas garsas. Atidžiai 
žvelgdamas per tamsą, kampe jis pamatė lyg ir narvą, bet įsižiū- 
ręs geriau suprato, kad ten senamadiška medinė vaikiška lovytė, 
o joje sėdėjo lyg ir mažas meškutis. Džeisonas sumirksėjo, pa- 
purtė galvą ir vėl pažvelgė. “Meškutis" atsigręžė į jį ir išsišiepė. 
Iš tolo jis matė, kaip blyškioje sidabrinėje šviesoje sublizgo du 
dantukai. Negalvodamas, ką daro, Džeisonas pirštų galais įtipe- 
no į kambarį ir paėmė vaiką ant rankų. Jis tikėjosi, kad tasai pa- 
leis gerklę, bet vaikas pasielgė kitaip: jis suleido nagučius Džei- 
sonui į veidą ir sugnybo taip, kad šiam iš skausmo akyse pasiro- 
dė ašaros. Atplėšęs mažą rankytę nuo veido, Džeisonas nusinešė 
vaiką į savo kambarį, paguldė ant siauros lovos, apklojo languo- 
tu užtiesalu ir griežtai pasakė: 

— O dabar kad man miegotum. 

Vaikas porą kartų sumirksėjo, paskui pasimuistė, įsitaisė 
skersai lovos ir tučtuojau užmigo. 

— Ne taip ir blogai, — ištarė Džeisonas, sužavėtas savo pa- 
ties pasiekimo. “Visai neblogai, — pamanė. — Galbūt Deividas 
buvo teisus pasakęs, kad moku elgtis su vaikais. Blogai, kad ne- 
pakėliau balso prieš aną bjaurų berniūkštį. Gal tada..." 

Jo mintys nutrūko, kai pamatė neturįs kur atsigulti. Net jei 
paguldytų vaiką išilgai lovos, ši būtų per siaura dviem, nes kūdi- 
kis buvo nupenėtas lyg Kalėdų kalakutas. Nenuostabu, kad iš pir- 
mo žvilgsnio palaikė jį meškiuku. 

“Taigi, kas toliau, — pamanė Džeisonas, žiūrėdamas į savo 
rankinį laikrodį. Buvo ketvirta ryto. Niujorke viskas uždaryta, 
todėl jis negalėjo tvarkyti jokių verslo reikalų. — Aha, Niujorke 
uždaryta, bet Londone jau dirbama." 

Apsivilkęs vilnoniu kostiumu, kad nebūtų šalta, išsitraukė 
iš palto kišenės mobilųjį telefoną ir, nuėjęs prie lango, kur turė- 
tų būti geresnis ryšys, surinko numerį. Dar po penkių minučių jį 
sujungė su konferencijų sale, kur sėdėjo neseniai Džeisono nu- 
pirktos didelės kompanijos vadovai. Fone girdėjosi kompanijos 
Kalėdų pobūvio garsai. Jis suprato, kad vadovai jautė apmaudą 
dėl sugadintų linksmybių, bet Džeisonui tai buvo nė motais. Ver- 
slas yra verslas, ir kuo greičiau jie tai supras, tuo geriau. 


3 skyrius 


“Jis man nepatinka“, — pagalvojo Emė gulėdama lovoje. 
Keista, bet Maksas vis dar miegojo. Ji matė nemažą kalniuką se- 
noje lovelėje, kuri kažkada buvo Bilio. 

— Jis man nepatinka, jis man nepatinka, jis man nepatinka, — 
balsu kartojo ji ir nekantriai pažvelgė į lovelę. Maksąs ;nekrutėjo. 
“Teks jį po poros minučių pažadinti, nes ims bėgti pienas", — pa- 
manė ji, bet tas kelias minutes buvo taip gera gulėti ir galvoti. 

Kai Deividas paprašė jos leisti pagyventi savaitę laiko jo 
homoseksualų pusbrolį, Emė atsikalbinėjo. 

— Kuo aš jį valgydinsiu? — klausė ji. — Vos įstengiu pa- 
maitinti Maksą ir pati pavalgyti. 

— Jis... e... mėgsta virti. Ir manau, kad sugalvos pats, iš ko 
virti. Arba nupirks viską, ko tau reikės, — Deividas kalbėjo taip, 
kad Emė juo nepatikėjo. — Tikrai, Eme. Paklausyk, žinau, kad 
tave apkraunu, bet Džeisonas ką tik išsiskyrė su savo draugu ir 
dabar neturi kur gyventi. Tu man padarysi didelę paslaugą. Aš 
leisčiau jam apsistoti pas save, bet juk žinai, kaip mano tėvas 
žiūri į gėjus. 

Tiesą sakant, Emė su Bertramu Vildingu buvo susitikusi tik 
vieną kartą, todėl nežinojo, kaip jis į ką žiūri, išskyrus burną 
deginančius dešrainius ir futbolą, kurie jam patiko. 

— Argi daugiau nėra pas ką. Tu pažįsti visus šitame mies- 
te, — inkštė ji. Deividas jai buvo padaręs gera: nė cento nepa- 
ėmė, kai Maksas susirgo ausies uždegimu ir kai jį reikėjo pa- 
skiepyti, o kai Emė susirgo gripu, jis atsiuntė savo seselę padė- 
ti jai. Vienišai motinai su kukliomis pajamomis nebuvo lengva, 
bet padedama Deivido ji galėjo išgyventi, todėl jautėsi jam sko- 
linga. 

— Yra laisvas miegamasis ir jis tau nereikalingas. Tu juk 

nieko neturi prieš gėjus? Ar turi? — paklausė jis, darydamas 
užuominą, kad gal ne taip ją įvertino. 

— Žinoma, kad ne. Tai tik vietos ir pinigų klausimas. Nega- 
liu pasiūlyti jam valgio, o tuo labiau mokėti už vaiko auklės dar- 
bą ir... 

— Palik tai man, — pertraukė Deividas. — Tiesą sakant, 
palik man viską. Džeisonas padės tau namuose. Ir jis padarys 
tavo gyvenimą lengvesnį. Pasitikėk manimi. 0 

Ir ji pasitikėjo juo, kaip visi šitame mieste pasitikėjo Deivį- 
du. O ko sulaukė? Šešių pėdų ūgio pasipūtėlio, privertusio ją pa- 
bėgti ir pasislėpti, štai ko. Praeitą naktį, arba tiksliau, šiandien, 
per naktinį maitinimą jai reikėjo laikyti prikąstą liežuvį, kad ne- 
pasakytų kandžios pastabos matant, kaip jis dairosi po kambarį, 
iš pasibjaurėjimo patempęs apatinę lūpą. Jis vilkėjo kostiumu, 
kainavusiu brangiau už visą jos namą. Ji jautė jo panieką. Jau 
tada norėjo pasakyti Deividui, kad išsivestų jį, nes prie savo sū- 
naus ji jo neprileisianti. Bet prisiminė, ką Deividas sakė apie jį 
ir jo skausmą. Tačiau Emei neatrodė, kad tas vyras būtų toks pri- 
slėgtas. Greičiau jis buvo įpykęs. Piktas ant pasaulio, o iš dalies 
galbūt ir ant jos. Kai jis pareikalavo, kad Deividas išeitų su juo į 
lauką, Emė vos neužtrenkė abiem durų ir nesugrįžo į savo šiltą 
lovą. Bet ji to nepadarė ir dabar visą savaitę turės gyventi su 
šiuo, kaip ji manė, menkysta. Visą ištisą jos gyvenimo savaitę į 
ją žiūrės iš aukšto. Visą savaitę... 

Staiga jos mintys nutrūko — pr“ ploną sieną pasigirdo 
plumptelėjimas. Kažkas nukrito, o paskui pasigirdo išgąstingas 
Makso verksmas. Emė akimirksniu šoko iš lovos ir puolė į savo 
nuomininko kambarį, jam dar nespėjus pakelti vaiko. 

— Nelįskite! — įsakė Emė atstumdama jo rankas. Ji pagrie- 
bė savo kūdikį ir priglaudė prie savęs. — Ša, branguti, — kalbė- 
j0 ji glausdama sūnelį prie smarkiai plakančios širdies. Jis nusi- 
rito nuo lovos? Ar nesusižeidė galvos? Ar viskas gerai? Gal pri- 
sitrenkė? Gal sutrenktos smegenys? Rankos ieškojo gumbų, krau- 
j0 — ko nors negero. 

— Manau, kad mažiukas tik išsigando, — tarė Džeisonas. — 
Jis nukrito ant pagalvės ir, beje, tiek pritūlotas, kad nesusižeistų 

net nuritintas nuo stogo. — Tai pasakęs jis pamalonino Emę, kaip 
jam atrodė, šypsena. 

Emė žiūrėjo į jį. Maksas liovėsi verkti. Dabar jis lenkėsi 
žemyn ir muistė galvytę rodydamas jai, kad nori žįsti. 

— Išeikite, — paliepė ji Džeisonui. — Nenoriu jūsų matyti. 

Atrodė, kad tas vyras angliškai nesuprato. 

— Išeikite, pasakiau. Jūs išvarytas. 

Jai buvo sunku nulaikyti besimuistantį Maksą. 

— Pasiimkite savo... savo telefoną ir dinkit iš čia. 

Emė iš karto suprato, kad jis kalbėjo telefonu stovėdamas 
prie lango, palikęs kūdikį vieną ant siauros lovos, todėl ji neke- 
tino leisti prižiūrėti Maksą tokiam nerūpestingam ir neatsakin- 
gam Žmogui. 

— Manęs dar niekas nėra atleidęs iš darbo, — pareiškė Džei- 
sonas, išplėtęs akis. 

— Viskam būna pirmas kartas. 

Kadangi Džeisonas nepasijudino, ji tvirčiau suspaudė lūpas: 

— Aš neturiu automobilio. Taigi, jei reikia transporto, pa- 
skambinkite Deividui, pasakysiu jo numerį. 

— Jo telefono numerį aš žinau, — tebestovėdamas ir tebe- 
žiūrėdamas į ją ramiai atsakė Džeisonas. 

— Tai skambinkite! — riktelėjo ji ir nusigręžė, apglėbusi 
bespurdantį vaiką. Moteris nužingsniavo į bendrą kambarį, pa- 
guldė Maksą ant sofos, ant dviejų pagalvių, pakišo ranką jam po 
galvyte, kita ranka piktai atsagstė naktinius marškinius ir apnuo- 
gino krūtį. Mažylis skubiai išsižiojo Žįsti ir gulėjo žiūrėdamas į 
motiną. Jis, matyt, jautė, kad kažkas vyksta. 

— Klausykite, aš... O, labai atsiprašau, — sutriko Džeiso- 
nas ir nusigręžė nuo jos. Emė suprato, kad jis varžosi matyda- 
mas, kaip ji maitina kūdikį krūtimi. Nutraukusi nuo sofos atlošo 
vaikišką antklodėlę, ji prisidengė pati ir pridengė vaiką. 

— Prašyčiau dar vienos galimybės, — ištarė Džeisonas te- 
bestovėdamas nugara į ją. — Aš pasielgiau ne... — Jis vos nepa- 
springo žodžiu. — Aš padariau negerai palikęs kūdikį lovoje vie- 
ną.-Bet aš nepadariau nieko blogo, kai išgirdęs jį atsibudusį iš- 
kėliau iš lovytės. Norėjau leisti jums porą valandų pamiegoti. 
Štai ir viskas. 

Emė girdėjo, kaip kiekvienas žodis iš jo lūpų veržėsi labai 
sunkiai, per jėgą. Galima buvo pagalvoti, kad jam niekada gyve- 
nime neteko teisintis. Ne, greičiau, girdint jo trūkčiojantį balsą, 
galima buvo pamanyti, kad savo gyvenime jis niekada nebuvo 
ko nors padaręs ne taip. 

— Prašote manęs kitos galimybės? Norite, kad rizikuočiau 
savo vaiko gyvybe? — ramiai paklausė ji, žiūrėdama į vis dar 
atgręžtą jo nugarą. 

Jis pamažu atsigręžė, pamatė, kad ji prisidengusi, ir atsisė- 
do ant kėdės. 

— Dažniausiai man... man nepritrūksta budrumo. Paprastai 
vienu metu galiu dirbti keletą darbų ar stebėti keletą veiksmų. Ir 
susidoroju su viskuo, kas tik man patikima. Tiesą sakant, didžiuo- 
juosi tuo, kad galiu padaryti bet ką. 

— Galite nemeluoti. Deividas man viską papasakojo. 

Kai ji tai ištarė, to vyro veidas pasidarė švelniai violetinis, 
ir ji vėl grįžo prie minties išvaryti jį. “Jis man nepatinka", — 
mintyse kartojo ji. 

— Ir ką gi daktaras Deividas jums pasakė? — ramiai pa- 
klausė vyriškis. 

Iš tiesų jis turėjo kažką tokio, kas imponavo. Ji jautėsi daug 
skolinga Deividui, bet neketino tos skolos mokėti savo vaiko sau- 
gumo sąskaita. 

— Sakė, kad jūs — gėjus ir gydotės širdies žaizdas po iširu- 
sios... 

— Jis pasakė, kad aš — gėjus? — tyliai paklausė Džeisonas. 

— Taip. Suprantu, kad tai paslaptis, bet jis turėjo man pasa- 
kyti. Negi manote, kad būčiau leidusi pas save apsigyventi pa- 
prasčiausiam vyrukui? — Ji pažvairavo į jį. — Ką jūs būtumėte 
apie mane pagalvojęs? — Kadangi jis nieko neatsakė į jos klau- 
simą, ji vėl ištarė: — Manau, jums geriau išeiti. 

Džeisonas nepajudino nė raumenėlio. Sėdėjo žiūrėdamas į 
ją, tarsi jį būtų slėgusi kokia didžiulė problema. Ji prisiminė, 
kaip Deividas sakė, kad jo pusbrolis neturi kur gyventi, neturi 
kur praleisti Kalėdų. 

— Klausykite, man labai gaila, kad negaliu jums padėti. Jūs 
nesate nepatrauklus vyras. Neabejoju, kad rasite... 

— Kitą meilužį? — paklausė jis pakėlęs antakius. — O da- 
bar aš turiu jūsų paklausti: ką jūs apie mane manote? 

Emė paraudo ir nulenkė galvą prie Makso, kuris vis dar žin- 
do. Jo akys buvo plačiai atmerktos, atrodė, jis klausosi kiekvie- 
no žodžio. 

— Atsiprašau, — tarė ji. — Aš neturėjau omeny nieko gė- 
dingo. Prašau atleisti. 

— Tik tada, jei jūs man atleisite. 

— Ne, — atsakė ji. — Nemanau, kad čia galima dėti lygy- 
bės ženklą. Aš ne... — ji nutilo ir vėl pasilenkė prie Makso. 

Šis daugiau nebežindo, bet ir nesiruošė paleisti mamos. Jam 
ji buvo, kaip ji gerai Žinojo, vienas didelis čiulptukas. 

— Jūs man nepatinkate, — išpoškino ji. — Atsiprašau, bet 
jūs norėjote žinoti. — Pridėjusi pirštą prie Makso burnytės, ji ati- 
traukė vaiką nuo krūties, užsisagstė marškinius. Visi šie judesiai 
buvo gerai ištreniruoti. Priglaudė Maksą prie peties, bet šis tuč- 
tuojau atsisuko pažiūrėti, kas dar, be motinos, buvo kambaryje. 

— Ir kodėl aš jums nepatinku? 

Tą akimirką ji nusprendė, kad skola Deividui jau išmokėta. 

— Jūs nieko daugiau nedarote, tik tyčiojatės nuo tada, kai 
čia apsistojote, — liejosi ji. — Gal mes ir negalime leisti sau 
dėvėti pagal užsakymą siūtų kostiumų ir segėti auksinių laikro- 
džių, bet mes esame dori. Man atrodo, kad kažkur pakeliui jūs 
pametėte supratimą, ką reiškia būti... visumos dalimi. Kai Dei- 
vidas maldavo manęs priimti jus, aš maniau, kad mes galėsime 
padėti vienas kitam, bet dabar matau, kad jūs jaučiatės esąs aukš- 
čiau už Bilio Tompkinso našlę. — Paskutinius Žodžius ji ištarė 
pro sukąstus dantis. Ji dar nebuvo spėjusi išgyventi Abernatyje 
nė savaitės, kai pamatė, ką Žmonės manė apie Bilį. 

— Suprantu, — tarė Džeisonas vis dar nesijudindamas iš 
vietos, kur sėdėjo, ir atrodė, kad jis net neketina pakilti nuo kė- 
dės, o tuo labiau — išeiti iš namų. — Ir ką turėčiau padaryti, kad 
jūsų nuomonė apie mane pasikeistų? Kaip galėčiau įrodyti, kad 
esu patikimas ir galiu atlikti auklės darbą? | ( 

— Ką aš žinau, — atsakė ji galynėdamasi su Maksu, besi- 
stengiančiu savo dvidešimt dviejų svarų svoriu atsistoti jai ant 

kelių. Jis dar nemokėjo išlaikyti pusiausvyros, todėl klibinėjo 
kaip šlapių spagečių maišiokas. 

Staiga Džeisonas palinko į priekį ir paėmė iš jos vaiką. Mak- 
sas sukrykštė iš džiaugsmo. 

— Išdavikas, — iškošė Emė stebėdama, kaip Džeisonas lai- 
kė Maksą iškėlęs virš galvos, paskui nuleido žemiau ir patrynė 
žandenom užleistą veidą į Makso kakliuką. Berniūkštis netruko 
įsitverti Džeisono skruostų. Emė gerai žinojo, kaip tai gali skau- 
dėti. Tokiais meiliais savo įsikabinimais sūnelis du kartus buvo 
paleidęs jai kraują. Keletą minučių pakilnojęs ir pamėtęs Mak- 
są, Džeisonas pasisodino jį ant kelių, o kai vaikas vėl pradėjo 
spurdėti, Džeisonas ištarė: 

— Sėdėk ramiai. 

Ir Maksas pakluso. Pūpsodamas ant Džeisono kelių, jis at- 
rodė visiškai patenkintas ir šypsojosi motinai. 

Emei nesinorėjo būti vienišai motinai, jai neatrodė gerai, 
kad Maksas neturi tėvelio. Ne tokį gyvenimą ji planavo. Nors 
Bilis turėjo daugybę trūkumų, jis buvo mielas vyras ir būtų bu- 
vęs geras tėvas. Bet likimas viską pasuko kitaip ir... 

— Ko norite? — pavargusi paklausė Emė, kai suprato, kad 
jis įdėmiai į ją Žiūri. 

— Dar vieno šanso. Leiskite jūsų paklausti, ponia Tomp- 
kins, ar jis niekada nebuvo nukritęs, kai prižiūrėjote jį pati? 

Emė paraudusi nusigręžė. Ji nesuprato, kaip tai atsitiko, bet 
Maksas kartą buvo nupuolęs nuo lovos ir kartą nuo virtuvinės 
spintelės. Pastarąjį kartą jis buvo prisegtas saugos diržais prie 
plastmasinės vaikiškos kėdutės ir su ja šlumštelėjo aukštielnin- 
kas. Atrodė lyg vėžlys savo kiaute. 

— Buvo pora tokių atvejų. 

— Aišku. Na, tada laikykime, kad šįryt buvo pirmas ir vie- 
nintelis mano "atvejis". Galiu jums tai užtikrinti. Maniau, kad 
jis miega, o kadangi jis užėmė visą vietą lovoje, aš negalėjau 
gultis miegoti, todėl nusprendžiau paskambinti. Žinoma, blogai, 
kad nepagalvojau, bet tikrai taip nerūpestingai pasielgiau nety- 
čia. Ką dar Deividas sakė apie mane? 

— Kad šiuo metu neturite kur gyventi, kad grįžote čia pa- 
miršti savo širdies skausmą, — atsakė ji. Tas išdavikas Maksas 

ramiai sėdėjo ant Džeisono kelių žaisdamas jo dideliais pirštais, 
visam pasauliui rodydamas, kad čia jo sostas. 

— Ar pastebėjote, kad jūsų sūneliui aš, atrodo, patinku? 

— Mano sūneliui ir popierių graužti patinka. Ką jis išmano? 

Vyriškis pirmą kartą nusišypsojo. Na, gal tik šyptelėjo, bet vis 
tiek tai buvo šypsena. Nežymus šyptelėjimas lyg figūrų ant Mount 
Rushmore monumento. Negi jo veidas nuo šypsnio sutrūkinėtų? 

— Ar galiu būti su jumis sąžiningas? — paklausė jis, palin- 
kęs prie jos. — Aš ne kažin ką išmanau apie kūdikių priežiūrą. 
Gyvenime nesu keitęs sauskelnių, bet noriu to išmokti. Ir man 
tikrai reikia gyvenamosios vietos. Taip pat, manau, norėčiau pa- 
keisti jūsų nuomonę apie save. Labai pasistengęs, galiu patikti. 

— Ar jūs ir virti nemokate? 

— O Deividas sakė, kad moku? 

Ji linktelėjo galvą manydama, kad dabar pat galėtų pareika- 
lauti išeiti, bet, atrodė, kad Maksui jis patiko. Vaikiukas jau bu- 
vo pradėjęs muistytis ir Džeisonas pastatė jį, o Maksas tai labai 
mėgo. Knygose buvo parašyta, kad šešių mėnesių kūdikiai ne- 
stovi, bet Maksas stovėjo ant jos kelių ir mėgino išnarinti jos 
rankas iš sąnarių jau nuo penkių su puse mėnesio. Galbūt, jeigu 
simaudyti kaip reikiant. Taip, kad šampūnu dukart išsitrinktų Ša: 
vą, o paskui įtrintų juos balzamu ir paliktų įsigerti. O dangau! 
Galbūt ji galėtų susitvarkyti kojas! O be viso to, gal galėtų iš- 
tepti drėkinamuoju kremu išsausėjusią odą. Pieno gamyba, atro- 
do, ištraukė iš jos kūno menkiausią skysčio lašelį ir jos oda buvo 
išdžiūvusi ir šiurkšti lyg švitrinis popierius. 

Galbūt ji galės išvaryti jį vėliau. Kai išsimaudys vonio- 
je. Juk jis negali būti toks netikęs, jei jį taip karštai rekomenda- 
vo daktaras Deividas. 

— Ar neprieštarautumėte, jei aš nueičiau į vonią? 

— Ar tai reiškia, kad gaunu dar vieną šansą? 

— Galbūt, — atsakė ji ir šyptelėjo. — R neleisite, kad 
mano sūnui kas nors atsitiktų? AR 

— Atsakau už jį savo gyvybe. 

Emė norėjo dar kažką pasakyti, bet, užuot gaišusi laiką, nusku- 
bėjo į vonios kambarį, o po akimirkos ten ėmė bėgti karštas vanduo. 

— Tu miręs, — pagrasino Džeisonas į telefoną, laikydamas 
Maksą, persvertą ant rankos lyg bulvių maišą. — Mažasis bro- 
liuk, tu negyvas. 

— Klausyk, Džeisonai, eilėje pas mane laukia maždaug dvi- 
dešimt pacientų. Greičiau sakyk, kokia šįsyk tiksli mano mirties 
priežastis? 

— Gėjus. Tu jai pripaistei, kad aš — gėjus. Ji mano, kad aš 
ką tik nutraukiau santykius su savo meilužiu. 

— Argi galėjau jai atskleisti tiesą? — gynėsi Deividas. — 
Jei būčiau jai užsiminęs, kad mano turtingas ir įtakingas brolis, 
kuriam priklauso pusė Niujorko, sutiko man padėti jai pirštis, 
nemanau, kad ji būtų sutikusi. 

— Na, ji ir nesutiko, — atrėžė Džeisonas. — Ji išvarė mane. 

Deividas giliai įkvėpė. 

— Išvarė? 

— Taip, bet aš ją perkalbėjau. 

Deividas patylėjo, o paskui ėmė juoktis: 

— Na, žinai. Ji suteikė tau progą iš viso to išbristi, bet tu 
buvai per daug išdidus tuo pasinaudoti, todėl sutelkei visą įtiki- 
nėjimo galią, kad tik išsilaikytum savo darbe. O dabar nežinai, 
ką su tuo darbu daryti? Pasakyk, kaip tu ją paveikei? 

— Aš patinku vaikui. 

— Ką? Blogai girdžiu. Mes šiandien skiepijame nuo gripo 
ir čia daug triukšmo. Vyresnio amžiaus piliečių diena. Man pasi- 
girdo, kad tu patinki Maksui. 

— Taip, aš patinku jos sūnui. 

— Kuo tu gali patikti tam nepakenčiamam vaikui? — Dei- 
vidas pusiau šaukė į telefoną. — Jam niekas neįtinka. Ar jis dar 
tau neįkando? Ir nesakyk, kad jis leidžiasi paimamas ant rankų. 
Tik motina gali jį išlaikyti. 

— Kaip tik dabar jį turiu, — patenkintas savimi atsakė Džei- 
sonas. — Ir Žinai ką, Deivi? Manau, kad aš patinku ir tavo Emei. — 
Tai pasakęs, jis išjungė telefoną. Tegul jo brangus mažasis broliu- 
kas pamąsto apie tai. 

Baigęs kalbėti telefonu, Džeisonas pažvelgė į gyvą ryšulį, 
persvertą per ranką. 

— Ar man atrodo, ar tu tikrai smardini iki pat dangaus? 

Maksas persisuko ir nusišypsojo Džeisonui, parodydamas du 
dantukus apatiniame žandikaulyje. Pagalvojus, kaip reikia mai- 
tinti krūtimi kūdikį, turintį dantų, Džeisoną nukrėtė drebulys. 

— Tavo motina — drąsi moteris. Na, bet kol kas laikykis. 
Po minutės ar dviejų ji išlįs iš dušo. 

Bet po minutės Emė nepasirodė. Nei po penkių. Nei po de- 
šimties. Maksas pradėjo spurdėti. Džeisonas paguldė jį ant grin- 
dų, bet kūdikis iškėlė aukštyn kojytes ir ėmė verkšlenti žiūrėda- 
mas į Džeisoną išplėstomis akimis. 

— Tegu dabar pasisaugo brolelis, — sumurmėjo Džeisonas, 
ne pirmą kartą kartodamas pažadą, o paskui ėmė dairytis, kaip 
pakeisti sauskelnes. Jis nemokėjo jų keisti, bet kine buvo matęs, 
kaip tai daroma, kartais pažiūrėdavo ir televizorių. Argi čia ne- 
turėtų būti aukšta spintelė, ant kurios guldomas kūdikis, pilnos 
lentynos sauskelnių ir visko, ko reikia tokiai procedūrai? Kita 
vertus, jeigu jis pagalvos apie tai ilgiau, gal ir Emė išlįs iš dušo? 

Bet duše vis dar bėgo vanduo, o kūdikis sielvartingai žvel- 
gė į Džeisoną. Argi vaikai neverkia, jei nuo galvos nukrenta skry- 
bėlaitė? Bet šitas vaikinas buvo kantrus: net pilnos kelnės nepri- 
vertė jo bliauti balsu. 

— Gerai, bičiuli. Padarysiu, ką galiu. 

Apsidairęs Džeisonas pamatė po stalu krūvą sauskelnių plas- 
tiko apvalkale. “Dabar arba niekados" — nusprendė jis. 


5 skyrius 


Po ilgiausios pasaulyje maudynės Emė įlindo į seną vonios 
chalatą, ant kurio švietė aviečių dėmės ir, šluostydamasi rankš- 
luosčiu plaukus, nuėjo ieškoti sūnaus. Ji manė esanti verta blo- 
giausios pasaulyje motinos titulo už tai, kad paliko savo vaiką 
nepažįstamam tipui, kurio vos neišvarė, bet gal Maksas mokėjo 
geriau už ją vertinti Žmones: kažkodėl tam vyrui jautė simpatiją. 
Ir dar prisiminusi, kad Maksui nepatiko nė vienas vyras, o pati- 
ko vos kelios moterys, Emė iš tiesų jautėsi sudominta. 

Ir ji išvydo neįtikėtiną reginį: Džeisonas, vilkėdamas marš- 
kiniais, kurie, atrodė, buvo siūti gero siuvėjo pagal individualų 
užsakymą, ir vilnonėmis kostiumo kelnėmis, buvo paguldęs Mak- 
są ant virtuvinės spintelės ir mėgino pakeisti šiam sauskelnes. Ir 
kol jis krapštėsi su jomis, visą tą laiką Maksas įdėmiai žiūrėjo į 
jį, nesimuistė, kaip būdavo, kada sauskelnes jam keisdavo Emė. 

Moteris užspaudė ranka burną slopindama kikenimą, dar kar- 
tą pasižiūrėjo ir bijodama, kad ją pastebės, tylutėliai spruko į 
savo miegamąjį apsirengti. 

Po neįkainojamų trisdešimties minučių apsirengusi, susi- 
šukavusi plaukus ir net truputį pasidažiusi vokus ir blakstie- 
nas, ji nuėjo į bendrą kambarį. Džeisonas sėdėjo ant sofos ir 
atrodė pusiau miegąs, o Maksas ramiai žaidė ant grindų. Vai- 
kas neinkštė ir nereikalavo dėmesio. Jis atrodė kaip reklamose 
vaizduojamas tobulas kūdikis. Gal jai nereikėtų atleisti Džei- 
sono iš auklės darbo? 

— Norite valgyti? — paklausė ji išgąsdindama Džeisoną. — 
Ne kažin ką galiu pasiūlyti, bet kviečiu. Keletą dienų nebuvau 
maisto produktų parduotuvėje. Sunku, kai neturi mašinos. Anyta 
paprastai nuveža mane penktadieniais, bet praeitą penktadienį ji 
neturėjo laiko... — ji nutilo supratusi, kad per daug kalba. 

— Manau, kad man tiks viskas, ką turite, — atsakė jis ir 
Emė pasijuto kvailai. 

— Tuomet gausite košės, — tarė ji ir, pakėlusi nuo grindų 
Maksą, nusinešė jį į virtuvę, prisegė prie plastmasinės kėdutės, o 
šią pastatė virtuvinio staliuko vidury. Nors ji labai stengėsi, kad 
pusryčių stalas atrodytų gražiai, bet tai nebuvo lengva, kai ant jo 
puikavosi raudonai, mėlynai ir geltonai dažyta vaikiška kėdutė, o 
joje sėdintis Maksas siekė nuspirti viską, ką tik ji padėdavo. 

— Pusryčiai patiekti! — pašaukė Emė ir Džeisonas nužir- 
gliojo į virtuvę visu savo šešių pėdų ūgiu. “Jis — gėjus, — pri- 
minė ji sau. — Gėjus. Kaip Rokas Hadsonas. Nepamiršk." 

Ruošdama Maksui šiltą košelę ir trintą bananą, ji stengėsi 
laikytis tyliai, nors jautė didelę pagundą plepėti, kadangi buvo 
išsiilgusi suaugusio žmogaus balso, nors ir savo pačios. 

— Deividas sakė, kad ieškote darbo, — užkalbino Džeiso- 
nas. — Kokia jūsų specialybė? 

— Jokia, — linksmai atsakė ji. — Neturiu jokių gabumų, 
jokių ambicijų, jokios specialybės. Jei Bilis nebūtų man pasakęs 
kas ir kaip, aš netgi nebūčiau supratusi, kad laukiuosi vaiko. — 
Ji vėl šyptelėjo. Ir nenustojo šypsotis. Bilis visada sakydavo, kad 
jam labiausiai patinka jos gebėjimas jį prajuokinti. 

— Manote, kad aš juokauju, — kalbėjo ji laikydama puodu- 
ką su koše prie Makso burnytės. Jis neturėdavo kantrybės laukti, 
kol papenės jį šaukšteliu, todėl paprastai savo pusryčius išger- 
davo. Žinoma, koks trečdalis nusruvendavo drabužėliais, bet di- 
desnė dalis vis dėlto patekdavo į pilvuką. — Tikrai aš niekam 
tikusi. Nemoku spausdinti, netgi nežinau, kaip įjungti kompiu- 
terį. Bandžiau dirbti padavėja, bet supainiojau užsakymus ir po 
savaitės mane atleido. Mėginau prekiauti nekilnojamuoju turtu, 
bet prasitariau klientams, kad tie pastatai neverti prašomos kai- 
nos, todėl manęs paprašė išeiti iš to darbo. Dirbau pramoninių 
prekių parduotuvėje, bet kvepalai privertė mane kuo greičiau 
dingti iš ten. Ir dar pasakydavau pirkėjams, kur galima pigiau 
nusipirkti drabužių ir batų. Na, su batais išėjo blogiausia. 

— Kas gi nutiko batų skyriuje? — susidomėjo jis valgyda- 
mas antrą dubenėlį košės. 

— Visą savo uždarbį išleidau bateliams. Vienintelį darbą nu- 
traukiau pati. Išleisdavau daugiau negu uždirbdavau. 

Šį kartą Džeisonas nusišypsojo beveik plačiai. 

— Bet Bilis išvadavo jus nuo visų tų darbų, — tarė jis, o 
akyse žaidė linksmos kibirkštėlės. 

Dabar Emės veidas apsiniaukė ir ji nusigręžė. Paėmusi me- 
džiagos skiautę bandė šluostyti košės pėdsakus nuo Makso žandų. 

— Ar ką pasakiau ne taip? 

— Žinau, ką visi galvoja apie Bilį, bet jis man buvo geras, 
ir aš jį mylėjau. Ir kaip galėjau jo nemylėti? Jis padovanojo man 
Maksą. — Tai pasakiusi ji susižavėjusiu žvilgsniu pažvelgė į ko- 
še išsitepusį sūnelį. Atsakydamas į jos meilę, jis sukrykštė ir ėmė 
spardytis taip, kad vos neparvirto su visa kėdute. 

Džeisonas ištiesė ranką ir palaikė kėdutę, o tada susiraukęs 
pasakė: 

— Argi jis neturėtų sėdėti ant aukštesnės kėdės, statomos 
ant grindų? 

— Taip! — atrėžė Emė. — Jis turėtų sėdėti ant aukštesnės 
kėdės ir turėtų miegoti lovelėje su nuleidžiamu kraštu. Dar pri- 
valėtų turėti sulankstomą staliuką ir naujų drabužėlių. Bet, kaip 
žinote, Bilis neturėjo pinigų ir... ir... — ji nusigręžė slėpdama 
pasipylusias ašaras. 

— Bilis man visada patiko, — atsargiai ištarė Džeisonas. — 
Jis būdavo kiekvieno vakarėlio siela ir suteikdavo džiaugsmo vi- 
siems. 

Emė atsigręžė. Jos akyse tebežibėjo ašaros. 

— Taip ir buvo. Mano vaikystė prabėgo be rūpesčių, ir aš 
nežinojau, kad Bilio užmaršumas taps priežastimi... — ji staiga 
nutilo. — Bet tiek to. Mano anyta sako, kad esu tokia vieniša, 
kad patį velnią galėčiau pakviesti pietų. — Ji ir vėl nutilo. — Aš 
nesiskundžiu. Maksas man atstoja viską gyvenime, tik kad... 

— Kartais norisi pasikalbėti su suaugusiu žmogumi, — ty- 
liai užbaigė Džeisonas stebėdamas Emę. 

— Jūs — puikus klausytojas, pone Vildingai. Ar ši savybė 
būdinga gėjams? 

Valandėlę jis mirksėjo. 

— Ne, kiek man žinoma. Tačiau atsakykite man, ką ketinate 
veikti neturėdama darbo ir jokios specialybės? Kaip ketinate gy- 
venti pati ir išlaikyti savo sūnų? 

Emė atsisėdo prie stalo. 

— Neturiu supratimo. Gal jūs turite kokį pasiūlymą? 

— Jums teks pasimokyti. 

— O kas prižiūrės visą dieną Maksą? Kaip aš sumokėsiu už 
tą priežiūrą? Beje, aš jau truputį per didelė lankyti mokyklą. 

Jis ir vėl nusišypsojo: 

— Kažkaip tuo abejoju. Ar vaiko negalėtų prižiūrėti jūsų 
anyta? 

— Ji lanko bridžo klubą, plaukymo klubą, dar mažiausiai 
tris klubus, kur tik liežuvaujama, o dar jai reikia laiko rūpintis 
savo šukuosena, —- tai sakydama Emė pamėgdžiojo judesius, kaip 
tai daroma. 

— Taip, kiek prisimenu, Mildreda labai rūpinosi savo plau- 
kais. Netgi per daug. 

— Religiniuose karuose kovojo su mažesniu užsidegimu. 
Bet, kad ir kaip ten būtų, man vis tiek reikia gauti darbą. Šian- 
dien popiet turėčiau eiti dėl jo į vienus namus. 

— Ką dirbti? — pasidomėjo jis. Įdėmus Džeisono žvilgsnis 
privertė nuleisti akis ir žiūrėti į šakute trinamą bananą. 

— Valyti. Ir nežiūrėkite taip į mane. Tai geras, garbingas 
darbas. 

— Bet ar užteks uždarbio pasamdyti ką nors prižiūrėti vaiką? 

— Nežinau, man niekada nesisekė matematika. 

— O aš labai gerai skaičiuoju, — rimtai pasakė jis. — No- 
riu pamatyti viską: jūsų čekių knygelę, kvitus, sąskaitas, išlaidų 
sąrašą, bet ką. Noriu pamatyti, kiek turite įplaukų ir kiek išlai- 
dų. Duokite man viską ir aš paskaičiuosiu. 

— Nežinau, ar turėčiau, — neryžtingai atsakė ji. — Tai ga- 
na asmeniška. 

— Gal norite paskambinti Deividui ir paklausinėti apie ma- 
ne? Manau, kad jis lieps parodyti visus turimus popierius. 

Valandėlę Emė tyrė jį. Atrodė, kad labai seniai buvo šalia 
suaugusio žmogaus ir visą amžinybę — šalia vyriškio. Biliui nie- 

kada nerūpėjo finansai. Jei pinigų buvo, jis leido juos. Jei jų ne- 
turėjo, rasdavo būdų ką nors įtikinti, kad jam paskolintų. 

— Nedaug tų popierių, — atsiduso ji. — Turiu čekių knyge- 
lę, bet nerašau daug čekių ir... | 

— Tik parodykite man, ką turite. Jūs pabūkite su Maksu, o 
aš pažaisiu su skaičiais. 

— Ar jūs visada įsakinėjate žmonėms? — ramiai paklausė 
ji. — Ar visada kišatės į kitų gyvenimą, imate už juos veikti, 
tarsi jie nieko nenutuoktų, o jūs vienas viską pasaulyje Žinotu- 
mėte? 

Jis sukluso. 

— Turbūt. Anksčiau niekada apie tai nesusimąsčiau. 

— Lažinuosi, kad neturite daug draugų? 

Ir vėl jis sukluso. Valandėlę tyrinėjo ją, tarsi prieš tai nebū- 
tų matęs. 

— Ar jūs visada tokia tiesi bendraudama su žmonėmis? 

— O taip. Tai sutaupo man laiko. Ir visada geriau Žinoti, kokie 
žmonės yra iš tikrųjų, negu laikyti juos geresniais, negu jie yra. 

Jis pakėlė vieną platų juodą antakį: 

— Ir manau, kad viską žinojote apie Bilį Tompkinsą prieš 
ištekėdama. 

— Galite iš manęs juoktis, jei norite. Galite tikėti ar ne, bet 
aš tikrai žinojau. Kai pirmą kartą jį sutikau, aišku, nenutuokiau 
apie alkoholį ir narkotikus, bet supratau, kad aš jam reikalinga. 
Buvau jam tarsi vanduo ištroškusiam, o jis leido man jaustis... 
Na, jis leido man jaustis labai ypatingai. Argi tai nėra svarbu? 

— Iš dalies, taip. Na, tai kur jūsų finansiniai popieriai? 

Dabar buvo Emės eilė suklusti dėl to, kaip staiga Džeisonas 
pakeitė temą. Ką jis slėpė? Kad ir kas tai būtų, jis nenorėjo, kad 
kas nors žinotų jo paslaptis. 

Įdavusi Džeisonui dėžutę su kvitais ir senomis čekių knyge- 
lėmis, ji valandą laiko praleido tvarkydama virtuvę ir atitrauk- 
dama Maksą tai nuo vieno daikto, tai nuo kito. Jei kur pasitaiky- 
davo aštrus kraštas, berniūkštis būtinai užsinorėdavo užsigauti. 

— Ar galite ateiti čia? — pašaukė iš tarpdurio Džeisonas, 
privertęs Emę pasijusti mokine, kviečiama į direktoriaus kabi- 

netą. Kai ji įslinko į bendrą kambarį, jis mostu parodė jai atsi- 
sėsti ant sofos. Maksas susirietė jai ant kelių. 

— Deja, ponia Tompkins, pamačiau, kad jūsų finansinė pa- 
dėtis yra pasibaisėtina. Jūsų įplaukos žemesnės už nacionalinį 
skurdo lygi ir, galiu pasakyti, jūs neturite jokio būdo papildyti 
savo resūrsų. Aš nutariau suteikti jums, tarkime, negrąžinamą 
paskolą, kad galėtumėte auginti vaiką ir galėtumėte... 

— Ką teikti? 

-— -Negrąžinamą paskolą. Tai reiškia, kad jums nereikėtų pi- 
nigų grąžinti. Mes pradėsime, tarkime, nuo dešimties tūkstančių 
dolerių ir... 

Jis nutilo, nes Emė atsistojo, nuėjo prie durų, atidarė jas ir 
pasakė: 

— Sudie, pone Vildingai. 

Džeisonas taip ir liko stovėti išsižiojęs. Jis nebuvo pratęs, 
kad žmonės atstumtų jo duodamus pinigus. Atvirkščiai, jis kas- 
dien gaudavo dešimtis laiškų su prašymais paaukoti pinigų. 

— Man nereikia jūsų labdaros, — išdidžiai tarė Emė. 

— Bet Deividas duoda, pati sakėte. 

— Taip, jis nemokamai gydė mano sūnų. Bet mainais aš iš- 
šveičiau jo namus, kabinetą, išvaliau mašinos saloną. Aš iš nie- 
ko nepriimu malonės. 

Valandėlę Džeisonas atrodė negalįs patikėti, tarsi anksčiau 
panašių žodžių nebūtų girdėjęs. 

— Prašau atleisti, — lėtai ištarė jis. — Aš maniau... 

— Manėte, kad jei esu neturtinga, tai, žinoma, laukiu iš- 
maldos. Taip, žinau, kad gyvenu name, į kurį reikia įdėti dar- 
bo. — Ji nekreipė dėmesio į jo veido išraišką, kuri rodė, kad 
“įdėti darbo" yra per švelnus pasakymas. — Kur aš gyvenu ir 
kaip aš gyvenau — ne jūsų reikalas. Aš tikrai tikiu, kad Dievas 
mums suteiks, ko reikia. 

Valandėlę Džeisonas stovėjo mirksėdamas. 

— Ponia Tompkins, tai gal jūs nežinote, kad šiandien dau- 
guma žmonių mano turį griebti viską, ką tik gali, o visi kiti tegul 
eina skradžiai? | 

— Kokia aš būčiau motina, jeigu šitokių “vertybių" moky- 
čiau savo sūnų? | 

Sulig tais žodžiais Džeisonas žengtelėjo į priekį ir paėmė iš 
Emės Maksą, nes vaikas baigė ištąsyti jai rankas. Kaip ir anks- 
čiau, berniukas iš karto leidosi paimamas ir mikliai įsitaisė prie 
patikimos krūtinės. 

— Aš tikrai atsiprašau. Turite man atleisti, kad nesupratau 
jus esant šiame pasaulyje tokią unikalią. 

Emė nusišypsojo. 

— Aš pati taip nemanau. Gal jums teko pažinti nedaug žmo- 
nių. O jei iš tikro norite padėti, galite šią popietę pasaugoti Mak- 
są, kol būsiu išėjusi darbo. 

— Valyti namų, — tarė jis susiraukęs. 

— Jei rasite kitą darbą, kurį sugebėčiau dirbti, aš jį dirbsiu. 

— Ne, — lėtai ištarė jis, vis dar žiūrėdamas į ją taip, tarsi ji 
būtų iš kitos planetos. — Aš nežinau, kokių darbų yra Abėrnatyje. 

— Ne itin daug. Galiu jus užtikrinti. Dabar turiu jums viską 
susakyti apie Maksą, o paskui rengtis ir išeiti. 

— Atrodo, sakėte, kad eisite popiet. Dar yra laiko. 

— Aš neturiu automobilio, todėl man teks nukeliauti pen- 
kias mylias. Ne! Nežiūrėkite į mane taip. Jums ant kaktos para- 
šyta: “Aš sumokėsiu už taksi". Aš noriu per šį susitikimą pada- 
ryti gerą įspūdį, nes man sakė, kad galėsiu į darbą imti Maksą, 
jeigu laikysiu jį žaidimų gardelyje. Jei gausiu šį darbą, visos mūsų 
su Maksu problemos bus išspręstos. 

Džeisonas jai nusišypsojo. 

— Ir pas ką jūs dirbsite? 

— Pas Bobą Farlėjų. Ar pažįstate? 

— Teko susitikti, — pamelavo Džeisonas. Jis gerai pažino- 
jo Bobą ir suprato, kad šis pasamdys Emę, nes ji jauna ir graži, o 
Farlėjus pagarsėjęs mergišius per tris valstijos apygardas. — Aš 
prižiūrėsiu vaiką. Eikite rengtis. 

— Gerai. Bet pirmiau leiskite paaiškinti apie jo maitinimą. 

Ji įsileido į ilgą monologą apie tai, ką Maksas turėtų ir ko 
neturėtų valgyti, kad jam negalima nei cukraus, nei druskos. Vis- 
kas turi būti virta, o ne troškinta ir jokiu būdu ne kepta. Taip pat 
šaldytuve padėta pusė viščiuko ir salotų lapų, kad Džeisonas ga- 
lėtų pasigaminti sau priešpiečius. Emė įspėjo jį, kad Maksas ne- 
valgus, nes labiau įpratęs Žįsti. 

— Nesijaudinkite, jei jis valgys nedaug. 

Džeisonas tik klausėsi ir skubėjo užtikrinti, kad viskas bus 
gerai. Po trisdešimties minučių Emė išėjo, o jis puolė skambinti 
broliui. 

— Man nešvarbu, kiek pacientų laukia už tavo durų, — pa- 
reiškė Džeisonas. — Noriu žinoti, kas čia darosi. 

— Emė nuostabi, tiesa? 

— Ji... kitokia. Palauk minutėlę. — Jis pasodino Maksą ant 
grindų. Kūdikis pusiau prišliaužė, pusiau prisitraukė prie arti- 
miausios sienos ir dabar traukė iš lizdo lempos laidą. Atitraukęs 
Maksą nuo pavojingo Žaidimo ir pasodinęs jį kambario vidury, 
Džeisonas vėl grįžo prie pokalbio telefonu. 

— Ta moteris, — pradėjo Džeisonas, — gyvena iš menko 
draudimo poliso, kurį jai paliko vyras, ir ji neturi kaip užsidirbti 
pragyvenimui. Ar tu žinai, pas ką ji šiandien eina tartis dėl dar- 
bo? Pas Bobą Farlėjų. 

— Oiiii... — išsigando Deividas. 

— Paskambink tam senam ištvirkėliui ir pasakyk jam, kad 
įsmeigsi jam didelę adatą, jei jis tą moterį pasamdys, — paliepė 
Džeisonas. 

— Negaliu. Hipokrato priesaika ir visa kita. Jei nepažinčiau 
tavęs, manyčiau, kad kalbi kaip pavydus vyras. Džeisonai, ar 
klausaisi? 

— Atleisk. Maksas buvo palindęs po kavos staliuku. Palauk! 
Dabar jis kramto laikraštį. Palūkėk minutėlę. 

— Paklausyk, didysis broli, nenoriu, kad tu su ja prasidė- 
tum. Tu rūpinkis jos vaiku, kad man liktų laiko pabūti su Eme. 
Tai viskas, ką turi daryti. Kai aš įtikinsiu Emę, kad mudu sukurti 
vienas kitam, aš ją išlaikysiu ir jai nereikės dirbti. Galėtum pri- 
pasakoti jai apie mane daug gero ir nuostabaus. 

— Jei ji užuos, kad nori ją išlaikyti visą likusį gyvenimą, ji 
gali netekėti už tavęs. Ji išdidesnė už bet ką. Ar gali man pasa- 
kyti, kodėl kūdikiui negalima duoti cukraus, druskos ir jokių prie- 
skonių? 

— Yra tokia teorija, kad atsiranda potraukis saldumynams, 
todėl, jei kūdikiui neduosi šių dalykų, kai užaugs, bus sveikes- 
nis Žmogus. 

— Nenuostabu, kad vaikas nori tik žįsti ir mažai valgo kieto 
maisto, — sumurmėjo Džeisonas ir numetė telefoną, nes skubė- 
j0 atitraukti Maksą nuo durų, kurias jis sūpavo, sūpavo ir galėjo 
trinktelėti jomis sau per marmūzę. 

Grįžęs prie telefono Džeisonas paklausė: 

— Kaip manai, ar ji leisis, kad jai įteikčiau Kalėdų dovaną? 

— Ką turi omeny? Nupirkti jai verslą ir leisti jam vadovauti? 

Kadangi brolis būtent tai ir turėjo omenyje, jis nieko neat- 
sakė. Beje, Maksas dabar pripuolęs kramtė batą, todėl Džeiso- 
nas turėjo jį paimti ant rankų. Dabar neklaužada kibo į apatinę 
savo auklės lūpą ir vos neatplėšė jos. 

— Klausyk, Džeisonai, turiu eiti, — spurdėjo Deividas. — 
Kodėl vietoj savo pinigų nepanaudoji smegenų ir nepaieškai ki- 
to problemos sprendimo? Emė nepriims tavo labdaros, kad ir kaip 
ją užmaskuotum. 

— Nebūčiau per daug tuo įsitikinęs, — tęsė Džeisonas, žiū- 
rėdamas į gėlę vazone, pastatytą ant sulankstyto laikraščio. — 
Paskambink Farlėjui. Paskambinčiau ir pats, bet nenoriu, kad jis 
žinotų, jog aš čia. Pasakyk jam ką tik nori, bet jis neturi pasam- 
dyti jos. Supratai? 

— Žinoma. Kaip tas pabaisa? 

Džeisonas krūptelėjęs atitraukė kūdikio pirštukus nuo savo 
burnos. 

— Puikus. 

— Puikus. Tas vaikas — tikras chuliganas. Koks čia garsas? 

Berniūkštis laikė Džeisoną skausmingai sugriebęs už abiejų 
žandų ir traukė jį prie savęs. Paskui labai šlapia burnyte įsisiur- 
bė į vieną Džeisono skruostą. 

— Nesu įsitikinęs, bet manau, kad vaikelis ką tik pabučiavo 
mane, — atsakė Džeisonas broliui ir išjungė telefoną neleidęs 
Deividui nieko atsakyti. 

Valandėlę Džeisonas sėdėjo ant sofos laikydamas Maksą ant 
savo kelių stačią. “Stiprus vaikinas, — galvojo jis. — Ir ne pras- 
tos išvaizdos. Tik blogai, kad aprengtas kažkuo, kas atrodė pirk- 
ta iš antrų rankų, kur drabužėliai buvo patekę dar iš kažkieno 
rankų". Džeisonas beveik tikėjo, kad tais išblukusiais marškinė- 

liais ir šliaužtinukais iki Makso vilkėjo visi Abernačio kūdikiai. 
Negi toks šaunus mažas vaikinas negali dėvėti ko nors geresnio? 
Ir kaip tai padaryti? 

Tą pačią akimirką jo žvilgsnis sustojo ties laikraščiu, o dar 
kitą jis jau plėšė Makso rankutes nuo telefono, kuriuo skambino. 

— Parker, — tarė jis, kai atsiliepė jo sekretorė. Jokių cere- 
monijų pasisveikinti ar prisistatyti. Ji dvylika metų buvo jo as- 
meninė sekretorė referentė, todėl jis ir nematė reikalo prisistati- 
nėti. Per keletą minučių išdėstė jai savo mintį. Ji nesiskundė, 
kad dabar Kalėdos, kad jai teks palikti namus ir šeimą, jei ji to- 
kią turėjo (Džeisonas niekada nepasidomėjo apie jos asmeninį 
gyvenimą), ji tik paklausė: 

— Ar Abernatyje yra spaustuvė? 

— Ne. Ir nenorėčiau, kad darbas būtų atliktas čia. Važiuok į 
Luisvilį. 

— O spalva? 

Džeisonas pažvelgė į Maksą, graužiantį medinę kaladėlę, 
tikriausiai dar jo tėvo. 

— Mėlyna. Vyriškos lyties kūdikiui. Jokių rausvų ir baltų 
zuikučių. Gali pridėti varpelių ir švilpukų. 

— Suprantu. Kuo daugiau. 

— Visko. Taip pat nupirk man seną mašiną. Kokią paprastą 
kaip... 

— Tojotą? — bandė atspėti Parker. 

— Ne. Amerikietišką, — atsakė jis, nes žinojo, kad Emė bu- 
vo nusistačiusi prieš užsienietiškus automobilius. — Džipą. Ir 
kad jis būtų labai purvinas. Kad galėčiau kai ką nusamdyti jį nu- 
plauti. Ir nupirk man drabužių. 

Kadangi visi Džeisono drabužiai buvo siūti pagal užsaky- 
mą, nebuvo nieko neįprasto, kad Parker paklausė, ar neatsiųsti 
ką nors iš turimų. 

— Ne. Man reikia paprastų. Tvirto audinio. Mėlynų džinsų. 

— Nuspurusių, ar ne? 

Valandėlę Džeisonas žiūrėjo į telefoną. Per dvylika metų jis 
nė karto negirdėjo Parker juokaujant. Ar čia pirmas kartas? Kita 
vertus, ar ji iš viso turėjo humoro jausmą? 


39 


Jude Deveraux 


— Nenuspurusių, normalių. Kantri stiliaus, bet nebrangių. 
Ne “Holland and Holland“, ne “Savile Row". 

— Suprantu, — be išraiškos atsakė Parker. Net jei jai ir bu- 
vo nors kiek smalsu, kam visa tai, ji to neparodė. 

— Dabar paskambink Čarliui ir pasakyk, tegul tuoj pat at- 
vyksta čia ir paruošia (am vaikui ką nors žmoniško pavalgyti. 

Stojo pauzė, nebūdinga Parker, nes ji akimirksniu sutikda- 
vo su viskuo, kas jai buvo sakoma. 

— Aš galvoju, kur Čarliui apsistoti, nes jam reikia tinka- 
mos įrangos. | 

Turint omeny, kad asmeniškas Džeisono virėjas buvo ne tik 
savo darbo genijus, bet ir snobas, toks jos sutrikimas buvo su- 
prantamas. 

Maksas bandė atsistoti įsikabinęs į išblukusią kampinio sta- 
lelio staltiesę ir tempdamas ją į save. Jei ją nutrauktų, į jo galvą 
sudužtų trys gėlių vazonai. 

— Padaryk negalvojusi! — sušuko Džeisonas į telefoną, iš- 
jungė jį ir šoko gelbėti Makso. Ar tas vaikas per vieną valandą 
bandė užsimušti penktą, ar jau šeštą kartą? — Ką gi, vaike, — 
atsiduso Džeisonas, atlankstęs mažus pirštukus nuo staltiesės ir 
pakėlęs kūdikį ant rankų, — eime pažiūrėti, ką galėsime paruoš- 
ti priešpiečiams. Be cukraus, be druskos, be miltų — be nieko. 

Atsakydamas į tai, Maksas vėl prispaudė drėgną burnytę prie 
žandenuoto savo auklėtojo skruosto, ir Džeisonui tai nepasirodė 
nemalonu. 


6 skyrius 


— Ar gavote darbą? — paklausė Džeisonas, vos Emė grįžo į 
namus. 

— Ne, — atsakė ji prislėgta ir tuoj puolė prie Makso. — 
Man dega pienas. 

Džeisonas sutriko, kai ji pavargusi dribtelėjo ant senos nu- 
drengtos sofos, atsisagstė suknelę, atsisegė liemenėlę ir ėmė mai- 
tinti Maksą. Tas energingai žindo. 

— Kaip žiūrite, jei šiandien kartu papietausime? — paklau- 
sė jis. — Vaišinu. 

— Oi! — suinkštė Emė ir prikišo pirštą Maksui prie burnos. 
Valandėlę privertė jį paleisti krūtį, o paskui jis vėl ėmė žįsti. — 
Dantys, — paaiškino ji. — Žinote, kol dar jo laukiausi, kliedė- 
jau visa ta maitinimo krūtimi romantika. Maniau, kad tai kažkas 
labai mielo ir saldaus, tačiau... 

— Taip pat ir skausminga? — suprato jis. 

Ji nusišypsojo. Ir jis jai nusišypsojo. 

— Žinot, manau, kad būčiau supratusi, jog jūs — gėjus, net 
jeigu Deividas nebūtų man pasakęs. Jūs labai supratingas ir, nors 
atrodote rūstus ir bejausmis, iš tikrųjų esate daug švelnesnis. Ar 
ne taip? 

— Anksčiau niekas man to nesakė, — atsakė Džeisonas ir 
pažvelgė į apmusijusį ir suskilusį veidrodį, kabantį dešinėje. 
Nejau iš tiesų jis atrodė rūstus ir bejausmis? 

— Kaip laikėsi Maksas, kol manęs nebuvo? 

Džeisonas nusišypsojo išgirdęs jos klausimą ir netrukus at- 
sidėjęs įsitraukė į linksmą pasakojimą apie tai, kaip praleido po- 
pietę su Maksu. 

— Manau reikėtų Kalėdoms padovanoti jam peilių rinkinį 
ar dar ką nors, su kuo galėtų lengvai susižeisti, o tai dabar turi 

nertis iš kailio, kad susimuštų veidą ar prasiskeltų galvą. Ma- 
nau, kad palengvinčiau jam gyvenimą. 

Emė nusijuokė ir atsakė: 

— Peilius, parištus virvutėmis. Nepamirškite virvučių, nes 
kaip kitaip jis pasismaugtų? 

— O taip. Ir virvučių. Ir dar manau, kad nuvešiu jį į popie- 
riaus fabriką. Pasodinsiu jį krūvos viduryje ir leisiu prisiryti iki 
soties. 

Emė perkėlė Maksą prie kitos krūties, o Džeisonas tuo metu 
parodė jai, kad pakeltų ranką ir pakištų pagalvę — tada jai ne- 
reikėtų prilaikyti Makso galvytės. 

— Ir nepamirškite stalčių, kad galėtų juos tąsyti ir prisiver- 
ti pirštus. 

Dabar jie juokėsi balsu. Džeisonas prisiminė, kad pirmą kartą 
per daugelį metų jis privertė moterį nusijuokti. 

— Ką pasakytumėte apie picą? — staiga pakeitė pokalbį 
Džeisonas. — Didžiulę, gausiai apkrautą? Ir dar sūrio su česna- 
kine duona? 

— Nežinau, ar nepakenks pienui, — suabejojo Emė. — Ka- 
žin ar kūdikiams patinka pienas su česnaku? 

— Italai, atrodo, dėl to nesijaudina. 

— Tikrai, — pritarė Emė ir nusišypsojo. — Tegul bus pica. 
Bet tik tuo atveju, jei susimokėsiu už savo dalį. 

Džeisonas nepagalvojęs leptelėjo: 

— Jūs per daug neturtinga. — O pasakęs vos nepaspringo. 

— Per daug teisinga, — visai nesupykusi atrėžė Emė. — 
Gal per pietus mes pasvarstysime, ką man daryti toliau. Gal turi- 
te kokių idėjų? 

— Jokių, — atsakė jis šypsodamasis. — Jūs bet kada galite 
ištekėti už kokio gražaus jauno gydytojo ir visai nedirbti. 

— Gydytojo. A, turite omeny Deividą. Jis manęs nedomina. 

— Jis dėl jūsų iš galvos kraustosi, — paaiškino Džeisonas. 

— Juokaujate. Deividą myli visos šio miesto moterys. Jis 
toks populiarus. Beje, nesu lengvo gyvenimo ieškotoja ir neno- 
riu gyventi jokio vyro sąskaita. Noriu ką nors dirbti, bet dar ne- 
žinau ką. O kad turėčiau kokį talentą. Tarkime, dainininkės ar 
pianistės. 


42 


Mažasis stebuklas 


— Man atrodo, kad jūs talentinga motina. 

Emė pakreipė galvą į vieną šoną. 

— Jūs labai mielas. O žinote ką? Ar galiu jūsų telefonu pa- 
skambinti ir užsakyti picą? 

— Žinoma, — nusišypsojo Džeisonas. 

Vėliau, kai Maksas užmigo ant sofos, jie užsižiebė žvakes 
ir šnekučiavosi. Jis pasiteiravo jos apie gyvenimą su Biliu ir, iš 
pradžių kiek paprieštaravusi, ji ėmė pasakoti. Jis suprato, kad 
jai reikia išsikalbėti. 

Jai šnekant, Džeisonas ėmė įsivaizduoti tą pagarsėjusį mies- 
telio girtuoklį visai kitokį. Abernačio žmonėms Bilis Tompkin- 
sas tapo pajuokos objektu, kai sulaukęs keturiolikos pradėjo gerti. 
Jis sudaužydavo mašinas, vos spėjęs į jas įsėsti. Jo tėvai užstatė 
namą, kad išpirktų Bilį iš kalėjimo. Bet Emė Bilio viduje įžiūrė- 
j0 tai, ko nematė kiti. 

Džeisonas užsakė didžiulę picą. Emė pasakodama net nepa- 
stebėjo, kad suvalgė jos tris ketvirčius. Džeisonas jau seniai bu- 
vo pamiršęs tokius laikus, kai pica jam buvo retos vaišės. 

Vos buvo suvalgytas paskutinis gabaliukas sūrio, Emė pla- 
čiai nusižiovavo Ir, nors buvo tik devinta valanda vakaro, Džeiso- 
nas liepė jai eiti miegoti. Ji atsistojo nuo stalo ir pasilenkė paimti 
Maksą, bet jis nustūmė jos rankas ir pakėlė vaiką jo nepažadinęs. 

— Jūs tikras tėvelis, — mieguistu balsu suniurkė Emė jau 
eidama į savo miegamąjį. 

Nusišypsojęs, kad taip Emė jį įvertino, Džeisonas paguldė 
Maksą į jo seną lovytę ir tyliai išėjo iš kambario. Keista, bet jam 
irgi norėjosi miego. Paprastai jis neguldavo be antros nakties, 
bet kažkaip tas vaiko saugojimas nuo jam grėsusių pavojų išvar- 
gino Džeisoną. 

Jis nuėjo į savo miegamąjį, nusimovė kelnes ir krito į lovą 
nenusivilkęs marškinių. Džeisonas daugiau nieko negirdėjo, kol 
nepakirdo nuo veriančio vaiko riksmo. Pašokęs iš lovos, jis nu- 
bėgo į virtuvę, kur išvydo Maksą, pasodintą į jo kėdutę, o Emė jį 
maitino. Nors lauke dar buvo tamsu, abu buvo apsirengę. 

— Kiek valandų? — paklausė Džeisonas trindamas akis. 

— Apie pusę septynių. Maksas šįryt ilgai miegojo. 

— Ko jis rėkė? 

— Šiaip sau. Jam patinka parėkauti. Gal galėtumėt apsirengti? 

Džeisonas pažvelgė į savo nuogas blauzdas. 

— Taip, Žinoma. 

Paskui jis pažvelgė į paraudusią Emę. Ji apnuogindavo prieš 
jį savo krūtinę, bet gėdijosi jo apsivilkusi taip, lyg eitų paplau- 
kioti? Jis nusišypsojo patenkintas, kad ji kreipė į jį dėmesį. “Dei- 
vidas, — galvojo jis. — Deividas įsimylėjęs Emę". 

— Šitas šįryt buvo užkištas už lauko durų, o lauke stovi au- 
tomobilis, — pasakė ji linktelėjusi į susuktą laikraštį, padėtą ant 
virtuvės stalo. 

Ignoruodamas jos prašymą apsirengti, jis nutraukė guminį 
raištelį nuo laikraščio ir iš šio vidurio išėmė raktelius, apsuktus 
laiškeliu. Laiškelyje kompiuteriu buvo parašyta, kad jo drabu- 
žiai guli ant užpakalinės automobilio sėdynės, o visu kitu irgi 
pasirūpinta. Taip pat parašyta, kad su juo dar bus susisiekta. 

— Kaip pranešimas šnipui, — burbtelėjo Džeisonas ir tuoj 
pat pažvelgė, ar neišgirdo Emė. 

Bet ji nieko negirdėjo: jos veide atsispindėjo toks didelis 
susijaudinimas, kad Džeisonas pirmiausia pamanė, ar tik nebus 
kas atsitikę Maksui. Bet kūdikis laimingas tepliojo koše sau au- 
sį, todėl Džeisonas vėl pažvelgė į Emę. 

Lyg mimas, ji be žodžių parodė į laikraštį, dabar jau jo iš- 
skleistą ant stalo. Per abu jo puslapius buvo išspausdinta rekla- 
ma, skelbianti, kad miestelio, esančio maždaug dešimt mylių nuo 
Abernačio, kūdikių prekių parduotuvėje vyksta didelis pardavi- 
mas. Savininkas įdėjo vaikų kambarių su lovytėmis ir kitais bal- 
dais nuotraukas... ir visa tai pardavinėjo už du šimtus penkias- 
dešimt dolerių. Emė rodė į lovytę, supamąją kėdę, sulankstomąjį 
staliuką nuotraukoje ir į žaisliukus — kaubojus ir arklius. Atro- 
dė, ji nepajėgė nieko pasakyti, išskyrus: 

— Ak, ak, ak. 

Kažkoks velniukas įlindo į Džeisoną: jis negalėjo atsispirti 
pagundai paerzinti Emę. 

— Ar šiuose namuose dar liko košės, ar Maksas sušveitė 
visą? — paklausęs jis paėmė laikraštį. — Atrodo, kad aukso kai- 


44 


Mažasis stebuklas 


nos krito. Gal man reikėtų kiek nusipirkti. — Jis laikė laikraštį 
taip, kad didžiulė reklama būtų Emei prieš akis. 

Galų gale Emė atgavo balsą. Nieko neatsakiusi į jo klausi- 
mą, ji pati paklausė: 

— Ar galiu leisti sau įsigyti? Kaip manote, ar galiu? Gal 
man reikėtų paskambinti Deividui ir pasiskolinti iš jo pinigų? Oi 
ne, reikia ten būti jau devintą, vos tik atidaro parduotuvę. Kaip 
man ten nuvažiuoti? Gal Deividas... 

Džeisonas padėjo laikraštį ir, iškėlęs raktelius, pažvangino 
jai panosėje. 

— Važiuosime pas Deividą, — skubiai pasakė ji. — Vėliau 
sumokėsiu jums už benziną. Pažvelkite čia, apačioje. Kažin, ar 
drabužėliai irgi įeina į kainą? Čia parašyta: “Viskas kūdikiui". O 
Dieve, Maksas dar niekada neturėjo drabužėlių, kurių nebūtų ne- 
šiojęs koks kitas vaikas. Ar galiu pasiskolinti jūsų telefoną ir 
paskambinti Deividui? 

— Aš jums paskolinsiu pinigų, — tarė jis ir jau gailėjosi, 
kad neužsiminė apie drabužėlius savo sekretorei. 

— Ne. Deividui aš galiu atidirbti už skolą, o jums mano dar- 
bo nereikia. 

Džeisonas susiraukė. Pats nesuprato kodėl. Argi blogai, kad 
ji skolinsis iš Deivido? Juk visas sumanymas ir buvo suvesti Dei- 
vidą ir Emę draugėn. Ir jei jau taip, kodėl vakar vakare Deividas 
neatėjo į svečius? 

— Eikite apžiūrėti mano automobilio, — pasiūlė Džeiso- 
nas, — 0 paskui grįžkite čia ir pasakykite man, kiek kainuoja 
išvalyti jo vidų. 

— Prižiūrėkite Maksą! — šūktelėjo Emė ir išlėkė pro lauko 
duris. Grįžo po dešimties minučių. 

— Šimtą dolerių, — paskelbė. — Kaip galėjote jame taip 
prikiaulinti? 

Visas Džeisono atsakymas buvo kreiva šypsena: “Ar tik Par- 
ker nepersistengė su tuo automobiliu?" — pamanė jis. 

— Ir dar šimtas penkiasdešimt už tų drabužių ant užpakali- 
nės sėdynės skalbimą. Tikrai, pone Vildingai, nemaniau, kad jūs 
toks apsileidęs. 

— Aš... €... — pradėjo jis lyg berniukas, kurį ką tik išbarė 
motina. 

— Eikite apsirengti, o paskui papusryčiaukite. Norėčiau būti 
parduotuvėje, vos ją atidarys. Čia parašyta, kad turi parduoti tik 
aštuonis komplektus. Galiu lažintis, kad toks pardavimas susijęs 
su skyrybomis. Geriau jis beveik veltui atiduos baldus, negu leis 
savo Žmonai pasinaudoti pinigais, kuriuos būtų galima gauti už 
tuos daiktus. Kai kuriems žmonėms sąžinė — svetimas dalykas. 
Įdomu, ar jie turi vaikų? Ko čia stovite ir žiūrite į mane? Tiktai 
eikite rengtis. Laikas bėga. 

Mikčiodamas iš nustebimo, kad Emė sugebėjo suregzti to- 
kią istoriją, Džeisonas nuėjo į savo miegamąjį nusiprausti po dušu 
ir apsirengti purvinais suglamžytais drabužiais. “Ir iš kur Parker 
susiprato prigrūsti automobilį nešvarių skalbinių, lyg būtų nu- 
jautusi, kad Emei reikia duoti darbo?" — gūžčiojo pečiais jis. 

Kai jis įėjo į virtuvę valgyti košės, Emė atrodė lyg katė, nuo 
pieno nulaižiusi grietinėlę. Ji kažką padarė, bet Džeisonas nesu- 
prato ką. 

— Buvau pasiskolinusi jūsų telefoną, — prisipažino ji. — 
Tikiuosi, nepyksite. 

— Ne, — atsakė jis ir nukreipė žvilgsnį į savo dubenėlį. — 
Negalėjote ištverti nepaskambinusi Deividui? — žodžiai patys 
nusprūdo nuo liežuvio. 

— Oi ne! Paskambinau draugėms. Rodos, pora skambučių 
buvo į užmiestį. Aš sumokėsiu už juos... kaip nors. 

— Turiu butą, kurį reikia išvalyti, — šyptelėjo jis ir abu 
nusijuokė, kai moteris sudejavo pagalvojusi, kaip reikės jo butą 
iškuopti. 

Emė privertė išvažiuoti iš namų pusę aštuonių. Kai Džeiso- 
nas atidarė mašinos dureles, visas pašiurpo. Kas po galais daryta 
su tuo automobiliu? Visas vidus apskretęs purvais. Purvas, atro- 
do, buvo įsiskverbęs į kiekvieną plyšiuką. Jis suabejojo, ar atsi- 
darys langai, nes tarp stiklo ir durelių taip pat buvo pakankamai 
purvina. Norint išvalyti automobilį, teks išardyti dureles. Ant už- 
pakalinės sėdynės gulėjo padrėbta krūva drabužių, irgi, matėsi, 
patyrusių purvo vonią. 

Emė jau buvo mačiusi automobilį, todėl pasiruošė nepato- 
gumams: ji patiesė seną užtiesalą ant keleivio sėdynės, tada atsi- 
sėdo laikydama ant kelių Maksą. 

— Galite man nesakyti, — tyliai ištarė ji, kai durys jau bu- 
vo uždarytos, — kad jūsų draugužis atkeršijo jums išmurkdęs 
automobilį ir drabužius kokioje pelkėje. 

— Kažkas panašaus, — sumurmėjo Džeisonas galvodamas, 
kad reikės pasišnekėti su savo sekretore. Kai jis sakė “nešva- 
rus", turėjo omenyje tuščias gaiviųjų gėrimų skardines ir bulvių 
traškučių maišelius automobilyje. 

— Keista dar, kad variklis neužsikimšo, — varė ji toliau, 
kai mašina iš karto ėmė važiuoti. — O ne! 

Sukdamas automobilį į gatvę, Džeisonas klausiamai pažvelgė 
į ją. 

— Jis pripylė purvo į automobilio vidų? 

— Gal galėtume nekalbėti apie mano asmeninį gyvenimą, — 
pareiškė Džeisonas. Jam bloga darėsi nuo tų kalbų apie jo meilužį. 
Valandėlę Emė nesakė nieko ir jis pasigailėjo pakėlęs balsą. — 
Tikiuosi, kad ten bus parduodama ir vaikiška automobilio sėdy- 
nė, — pratarė jis vėl ir atsigręžė pasižiūrėti į ją. Emė jam nusi- 
šypsojo. 

— Ar turite kiek grynųjų pinigų? Aš ne... 

— Daug, — šūktelėjo jis patenkintas, kad baigėsi tarp jų ne- 
jaukumas. — Tiesa, kokių dar darbų ieškojote, be valytojos? — 
pasiteiravo Džeisonas. 

Emė tvirtai laikė Maksą ant kelių. Jei juos sustabdytų kelių 
policija, nubaustų, nes vaikas neprisegtas diržais. Džeisonas net 
ir pagalvoti bijojo, kas atsitiktų Maksui, jei jie patektų į avariją. 
Jis impulsyviai ištiesė ranką ir spustelėjo mažyliui rankytę, o šis 
mainais nusišypsojo jam, parodęs dantukus. 

Moteris, atrodo, viso to nepastebėjo, nes ji pasakojo Džei- 
sonui apie darbus, dėl kurių kreipėsi, ir apie tuos, kur ją priėmė, 
bet kurių dėl vienokių ar kitokių priežasčių ji neteko. 

— Dukart turėjau atsisakyti darbo, nes šeimininkas... Na... 

— Užspaudė jus į kampą? 

— Būtent. Čia labai sunku gauti darbą. Manau, kad būčiau 
gera aromaterapeutė. Ką pasakysite? 


47 


Jude Deveraux 


Džeisoną nuo atsakymo išgelbėjo priekyje pasirodžiusi par- 
duotuvė. Tačiau jis patyrė šoką nuo to, kas atsivėrė prieš akis. 
Prie iškabos “Kūdikių rojus“ jau būriavosi gal penkiolika mo- 
terų su vaikiukais vežimėliuose. Jos laukė, kol atidarys parduo- 
tuvę. 

— Nieko sau, — apstulbo Emė. — Aš paskambinau tik sep- 
tynioms draugėms. O jos turbūt paskambino savo draugėms. O 
ne! Atvažiuoja dar mašinų, ir visos jos turbūt į “Kūdikių rojų", 
nes kitas parduotuves atidaro dešimtą. 

— Jūs jiems visiems paskambinote? + 

— Bijojau, kad draugės nepamatys reklamos ir nepateks į 
pardavimą. Keista, kad nėra čia daugiau Žmonių, mačiusių rek- 
lamą laikraštyje? Gal jie žinojo, kad tai tik vilionė. Gal savinin- 
kas jau viską pardavė ir jokių prekių nėra. Gal... 

Dar nebaigus spėlioti, Džeisonas išlipo iš mašinos ir atidarė 
Emei dureles. 

— Lipkite. Nueisime prie užpakalinių durų. Pažiūrėsime, gal 
galima bus patekti į vidų. 

— Manote, kad taip elgtis teisinga? 

Atsukęs Emei nugarą, Džeisonas susiraukė. 

— Gal ir ne, bet juk stengiamės dėl Makso, — atsakė jis ir 
paėmė iš jos vaiką. — Be to, lauke šalta laukti, o parduotuvės 
neatidarys dar pusvalandį. 

Emė nusišypsojo jam svaiginančia šypsena. 

— O jūs tikrai mokate tvarkyti reikalus. 

Džeisonas, laikydamas patogiai ant rankų įsitaisiusį Maksą, 
nusigręžė slėpdamas šypseną: Emė mokėjo priversti jį pasijusti 
mažiausiai dešimčia pėdų aukštesnį. Jis pasibeldė į užpakalines 
parduotuvės duris, o kai jos atsidarė, apstulbo išvydęs čia vieną 
savo įstaigos Niujorke aukščiausio rango vadovą, stovintį su pil- 
kos spalvos kombinezonu ir šluota rankose. 

— Jūs norėtumėte paveizėti į prekes anksčiau? — paklausė 
jis taip, tarsi niekada nebūtų baigęs vadybos mokslų Harvarde. 

Nustebęs Džeisonas įstengė tik linktelėti. Jam nepatiko, kad 
jo darbuotojai elgiasi savarankiškai, be jo “palaiminimo". Net 
kai Emė lengvai spustelėjo jo ranką, Džeisonas vis dar neatsi- 

tokėjo. O kai jie iš sandėlio nuėjo į parduotuvės salę, vyriškis 
pajuto dar didesnį nepasitenkinimą, nes ten išvydo du savo vi- 
ceprezidentus. Abu vyrai vilkėjo kombinezonus ir stumdė vai- 
kiškus baldus. 

— Jūs mūsų pirmieji pirkėjai, todėl turite iš ko pasirinkti, — 
pasigirdo moteriškas balsas. Atsigręžę pamatė už jų stovinčią įspū- 
dingą moterį. Tai, žinoma, buvo Džeisono sekretorė, tik be savo 
įprastinio Šanel kostiumėlio; ji vilkėjo kažkuo, ką nusipirko 
“Kmarte", o jos ilgi raudoni plaukai buvo sukelti į kuodą viršu- 
galvyje. O į šį buvo sukišti trys ilgi geltoni pieštukai. Bet visa tai 
nepadėjo nuslėpti jos penkių pėdų ir dešimties colių ūgio ir įspū- 
džio, kad ji — tikra manekenė, nužengusi nuo podiumo. Parker 
net nesumirksėjo dėl to, kad Džeisonas ir Emė neteko žado. 

— Ką galėtume pasiūlyti? — paklausė ji. — Kokios spal- 
vos? Mėlynos? Rožinės? Žalios? Geltonos? O gal norėtumėte pa- 
sižiūrėti vienintelį turimą dizainerio darbo komplektą? 

— Aaakk... — teįstengė ištarti Emė garsą, išėjusį tiesiai iš 
širdies pro lūpas, ir nuėjo paskui Parker, tarsi būtų patekusi į 
transo būseną. 

Parker nesiliovė kalbėti. Žodžiai liejosi upeliu. 

— Visos prekės yra išdėstytos atvirai. Niekas nenaudota, bet 
viskas išformuota iš komplektų. Tikiuosi, jums netrukdo, kad visi 
šie daiktai yra praeitų metų. 

— Ne, — nenatūraliai aukštu balsu spygtelėjo Emė. — Ne- 
trukdo. Tiesa, pone Vildingai? 

Ji nelaukė Džeisono atsakymo, nes prieš ją buvo nuotrauko- 
je matytas kambarys. Ir netgi Džeisonas turėjo pripažinti, kad jo 
sekretorė pranoko save. Jis užuodė popieriaus klijus. Parker tik- 
riausiai darbavosi visą naktį kurdama šį kambarį. O kambarys 
išties buvo pasakiškas. Akimi, įgudusia vertinti prekes, jis matė, 
kad čia — viršūnių viršūnė. Parker turbūt viską nupirko Niujor- 
ke ir atskraidino čia lėktuvu. 

Tai buvo mažo berniuko kambarys. Sienų apmušalai mėly- 
nomis ir baltomis juostomis, o jų apdailos juostoje — jūros ban- 
gos ir per jas plaukiantys burlaiviai. Lovelė — nauja rogių ver- 
sija, bet su kraštais, kuriuos galima buvo nuleisti ir pakelti. Į 

kampą sukišti Mikės Pūkuotuko draugai. Patalynė buvo išsiu- 
vinėta rankomis. Džeisonui atrodė, kad vaikui turėtų patikti 
smulkučiai gyvūnėliai ir augaliukai. Norėdamas tai patikrinti, 
jis paguldė berniuką į lovytę, bet jis tučtuojau ėmė stotis. Su- 
graibęs pakabintą barškučių girliandą, įbruko į burną arkliuko 
galvą. 

Ir kiti kambaryje sustatyti baldai buvo atitinkamos koky- 
bės. Ten stovėjo supamoji kėdė, sulankstomasis staliukas, aukš- 
ta kėdutė, vaikiška automobilio sėdynė, Amerikos indėnų deko- 
ruota žaislų dėžė, o kampe stūksojo rietuvė baltų dėžių. 

— Ten patalynė ir keletas būtinų daiktų, — paaiškino Par- 
ker, pasekusi Džeisono žvilgsnį. — Jose yra keletas drabužėlių, 
bet aš nežinojau dydžio... 

— Visa tai kainuoja pašėlusiai daug, — verksmingu balsu 
ištarė Emė. 

— Du šimtai penkiasdešimt dolerių už viską. 

Emė pažvairavo į “pardavėją". 

— Įsivaizduoju, kad taip ir yra, — skubiai įsiterpė Džeiso- 
nas. — Jei savininkas vis dar laikytų tuos daiktus, kol ateis mo- 
kesčių mokėjimo laikas, jis mokėtų mokesčius nuo tokios sumos, 
kokios jie verti. Bet jei juos parduos nuostolingai, jis gali fik- 
suoti nuostolį ir mokesčių mokės nuo gautos sumos, o jie tada 
bus visai menki. Ar aš teisus? — paklausė jis Parker. 

— Visiškai, — atsakė ji ir atsigręžė į Emę. — Bet gal jums 
šis kambarys nepatinka? Galime parodyti kitus. 

— Ne, jis nuostabus, — net suvirpėjo Emė. 

Nespėjus jai dar ką nors pasakyti, įsiterpė Džeisonas: 

— Mes jį imame. Pristatykite šiandien. — Jis pažvelgė į du 
savo vadovus, parimusius ant šluotų ir stebinčius šią sceną su links- 
mom šypsenom. Rytoj visose jo įstaigose visi apie tai šnekės. — 
Ir, manau, atsiųskite ką nors priklijuoti šių sienų apmušalų. 

Emė tyliai aiktelėjo, bijodama, kad Džeisonas bus kaltas, 
jei toji moteris nutrauks sandėrį. 

— Žinoma, pone, — atsakė Parker nerodydama nė mažiau- 
sios šypsenos. Ji atsigręžė į Maksą. Dabar jis gulėjo ant nugaros ir 
bandė nuspirti lovytės kraštą. Garsas aidėjo po visą parduotuvę. 

— Koks gražus vaikutis, — suulbėjo ji ir ištiesė rankas no- 
rėdama paimti. 

Maksas užbliovė taip, kad sudrebėjo lovytė. Tučtuojau pri- 
šoko Emė ištiestomis rankomis. 

— Atsiprašau, — sumurmėjo ji. — Jis nepratęs prie svetimų. 

Berniukas pakėlė rankutes į Džeisoną. O šiam net nereikėjo 
žiūrėti į du savo viceprezidentus: ir taip žinojo, kad jie jau pa- 
galvojo, jog Maksas jo sūnus. Kaip dar paaiškinti, kad ponas 
Vildingas jam nebuvo “svetimas". 

— Aš sumokėsiu, kol jūs pasižvalgysite, — tarė Džeisonas 
ir nusekė paskui Parker prie prekystalio. — Tų pieštukų jau per 
daug, — pareiškė jis, vos jie paėjėjo tiek, kad negirdėtų Emė. 

— Taip, sere, — kaip visada pritarė ji ir išsitraukė juos iš 
plaukų. 

— O ką tie čia veikia? 

— Juk reikėjo nupirkti parduotuvę, kad būtų kur visa tai su- 
tempti. Nesijaučiau autoritetinga derėtis dėl tiek daug pinigų. 

— Kiek galėjo kainuoti tokia nedidelė parduotuvytė? 

— Tas Žmogus prašė pasakyti jums, kad jo pavardė — Haris 
Grinas ir kad jūs viską suprasite. 

Džeisonas valandėlę neteko amo. Vidurinėje mokykloje jis 
prieš pat išleistuves paveržė iš Hario merginą. 

— Ar pavyko ją nupirkti už septynženklį skaičių? 

— Taip. Sere, o ką daryti su žmonėmis, laukiančiais už du- 
rų? Reklama buvo tik tame viename laikraštyje, bet kažkaip... 

— Tai Emės draugai. — Valandėlę jis pažvelgė pro Mak- 
są, trokštantį čiupti stalinio telefono laidą, ir pamatė Emę, mei- 
liai glostančią vaikiškus baldus. — Suteikite jiems tas pačias 
sąlygas. Parduokite viską nuostolingai. Užtikrink, kad jie nu- 
sipirktų už tiek, už kiek išgali. Tegul visos tos moterys gaus, 
ką norės. 

Kai jis atsigręžė, Parker žiūrėjo į jį išsižiojusi. 

— Ir tučtuojau sugrąžink tuos du į Niujorką, kai tik jie pri- 
klijuos tapetus. 

— Taip, sere, — tyliai sukuždėjo Parker žiūrėdama į jį taip, 
tarsi niekada anksčiau nebūtų mačiusi. 


51 


Jude Deveraux 


Džeisonas atitraukė Makso rankytes nuo lopšį dengiančios 
užuolaidos. 

— Ir dar, Parker. Pridėk prie tų pristatomų prekių dar kiek 
žaislų. Ne, — paprieštaravo jis pats sau. — Nereikia. Aš pats 
nupirksiu žaislų. 

— Taip, sere, — tyliai pakartojo Parker. 

— Ar Čarlis čia? 

— Atvyko su manimi. Jis apsistojo jūsų tėvų namuose, kaip 
ir mes visi. 

Iš sekretorės veido išraiškos atrodė, kad ją gali ištikti šokas. 

— O dabar užčiaupk burną ir eik atidaryti durų kitiems pir- 
kėjams, — paliepė jis, vėl atitraukdamas Makso dėmesį nuo užuo- 
laidos ir sukdamas Emės link. 


7 skyrius 


Džeisonas išgyveno jausmą, kurio jau senokai nebuvo pa- 
tyręs, — pavydą. 

— Argi nenuostabu?! — čiauškėjo Emė, vos pajėgdama at- 
gauti žadą. Šitokios moteriškos būsenos Džeisonas nematė nuo 
tų laikų, kai baigė mokyklą. — Argi tai ne pats nuostabiausias 
kambarys iš visų, kada matytų? Niekada nemaniau, kad man ga- 
lėtų patikti IRS*, bet kadangi buvo priežastis gauti šiuos gražius 
baldus Maksui, man tiko ir IRS. Ar jums taip neatrodo, pone Vil- 
dingai? Ar nemanote, kad šis kambarys gražus? 

— Taip, — kimiai atsakė Džeisonas manydamas sau, kad 
geriau likti anonimu, negu puikuotis savo dovana. Bent taip gir- 
dėjo kalbant. Bet iš tikrųjų jam norėjosi, kad tokiomis spindin- 
čiomis akimis Emė žvelgtų ne į daiktus, o į jį. Džeisonas giliai 
atsikvėpė. — Gražu. Kambarys atrodo nuostabiai. Kaip manote, 
ar drabužėliai bus kaip tik? 

— Jei ne dabar, tai kitą savaitę jau tiks, — juokėsi ji. — 
Matote, sakiau, kad Dievas mumis pasirūpins. 

Džeisonas galėjo ciniškai leptelėti, kai pagalvojo, kiek daug 
jam kainavo tie keli baldeliai, nes jis turėjo pirkti visą parduotu- 
vę, bet pasigirdo garsus, reiklus beldimas į lauko duris. Tą pačią 
akimirką Emė išbalo: 

— Tikriausiai jie suklydo ir nori viską atsiimti atgal!.. 

Prasta Džeisono nuotaika išgaravo. Jis nesusilaikė ramina- 
mai neapglėbęs Emės pečių. 

— Galiu jus užtikrinti, kad viskas, kas čia stovi, yra jūsų. 
Gal koks ankstyvas Kalėdų Senelis atėjo? 

Kadangi ji vis dar nesiryžo atidaryti durų, Džeisonas iškėlė 


* IRS (Internal Revenue Service) angl. — vidinė aptarnavimo tarnyba. Vert. . 

Maksą iš naujos lovelės, kol jis dar nesuvalgė žaislinės varlytės 
kojos, ir, paėmęs ant rankų, nuėjo su juo prie lauko durų. Kai jas 
atidarė, išvydo didžiulį spygliuotą medį. 

— Ho, ho, ho, — pasigirdo Deivido, su egle besibraunančio 
į vidų, balsas. — Su Kalėdom, Džeisi, seni brolau. Ar nenorėtum 
įnešti dėžių iš lauko? 

— Deividai! — suspigo lengviau atsikvėpusi Emė. — Ne- 
reikėjo. 

Lauke, tebelaikydamas ant rankų Maksą, Džeisonas pamėg- 
džiojo ją falcetu: 

— Ak, Deividai, nereikėjo. — Paskui pridūrė: — Aš suki- 
šau velniškus pinigus už baldų krūvą, o ji dėkoja IRS. Bet vos 
pasirodo Deividas su eglute, tuoj: “Ak, Deividai!" Jau tos mo- 
terys! 

Maksas krykštė, braižė nagučiais Džeisono skruostą, besi- 
stengdamas į jį įsikabinti, o į kitą skruostą bučiuodamas įkando. 

— Ir kaip tu sugebi įtikti savo dievinamajai, Deividai? — 
kalbėjo Džeisonas šypsodamasis berniukui ir imdamas po pažas- 
čia didelę raudono kartono dėžę, kad nuneštų ją į kambarį. 

— Nereikėjo, Deividai, — vis tą patį kartojo Emė žvelgda- 
ma į Deividą dievinančiu žvilgsniu. 

— Nei aš, nei tėtis eglutės nenorime. Mes tik du seni vien- 
gungiai, nelabai pageidaujantys, kad visur liktų pribyrėjusių 
spyglių, todėl vos vienas pacientas padovanojo man tą eglutę, aš 
ir pagalvojau apie žaisliukus, gulinčius palėpėje. Pamaniau, kad 
Maksui labai patiktų eglutės lemputės. Kaip manai, ar jam pa- 
tiks eglutė? 

— O taip, žinoma! Bet nereikėjo... 

Deividas neleido jai baigti, nes priėjęs prie Džeisono, ištie- 
sė rankas vaikui: 

— Eikš pas mane, Maksai. Apsikabinkime. 

Dideliam Džeisono džiaugsmui, berniūkštis taip paleido ka- 
karynę, kad net keli eglutės spygliai nukrito. 

— Atrodo, nelabai tave myli? — linksmai pastebėjo brolis. — 
Eime, vaikine. Pasimatuosime naujus drabužėlius. 

— Naujus drabužėlius? — paklausė raukydamasis Deivi- 
das. — Kas čia dabar? 

— Ak, Deividai! Tu nepatikėsi, kas buvo. Šįryt nuvažiavom 
į parduotuvę, kur vienas Žmogus pigiai pardavinėjo viską, kad 
jam nereikėtų mokėti mokesčių, o ponas Vildingas privertė tuos 
iš parduotuvės atvažiuoti, priklijuoti tapetus, sustatyti baldus ir... 
ir... Ak, Deividai! Turi viską pamatyti, kad patikėtum. 

Pažvelgęs į Džeisoną, Deividas nusekė paskui Emę per 
seną namą su nusilupinėjusiais dažais ir vandeniu subėgusiais 
sienų apmušalais. Jis atidarė duris į nuostabų vaiko kambarį. 
Nereikėjo būti labai įgudusiam vertintojui norint pastebėti 
daiktų kokybę. Patalynė, baldai, gražūs paveiksliukai ant sie- 
nų, dažyta spinta su pasakiškais vaikiškais drabužėliais — vis- 
kas buvo aukščiausios kokybės: nieko geresnio nupirkti ne- 
buvo galima. 

— Matau, — tarė Deividas. — Ir kiek tau teko už visa tai 
sumokėti? 

— Du šimtus penkiasdešimt dolerių drauge su pardavimo 
mokesčiu, — didžiuodamasi atsakė Emė. 

Deividas pačiupinėjo rankomis išsiuvinėtą paklodėlę. Jei ne- 
klydo, lygiai tokią pačią matė kataloge. Kaina — trys šimtai do- 
lerių. 

— Nuostabu, — šaltai ištarė Deividas. — Prieš visa tai ma- 
no eglė ir seni Žaisliukai jai papuošti — yra nulis. 

— Liaukis, — tarė Emė paėmusi jo ranką. — Tavo dovana 
iš širdies, o šitai — tik iš IRS. 

Lydėdamas Emę atgal į bendrą kambarį, Deividas pergalin- 
gai nusišypsojo vyresniajam broliui. 

— Ir dar atnešiau pietus, — laimingas kalbėjo Deividas. — 
Dėkingas pacientas užsakė man pietus dviem asmenims Karlto- 
no restorane, 0 aš paprašiau vyriausiojo virėjo, kad už tą pačią 
sąskaitą pagamintų pietus išsinešti su savimi trims asmenims. 
Tikiuosi, kad viskas dar karšta, — tarė jis, pažvelgęs į brolį. — 
Dėžutės su maistu guli ant priekinės mano automobilio sėdynės. 
Tiesa, dar. Tikiuosi, tu nieko prieš, kad įrašiau Maksą bando- 
muoju triušiu naujam vaikiškam maisteliui. — Kalbėdamas jis 
kraustė iš kišenių stiklainėlius su ranka išrašytomis etiketėmis. 
Džeisonas pažino dailią savo sekretorės rašyseną. 

— Ėriena su džiovintų vyšnių ir žaliųjų pipirų padažu, — 
skaitė Emė, — lašišos maltinukai su švelniu padažu. Kaip vai- 
kui, patiekalai atrodo per daug įmantrūs... nežinau, ar jam gali- 
ma duoti pipirų. 

— Manau, kompanija bando pasiekti pačią aukščiausią rin- 
ką. Kol kas čia tik planai... Jeigu nenori, kad maistelį suvalgytų 
Maksas, aš pasiūlysiu jį Martai Dženkins. 

— Ne, — nusprendė Emė imdama ir Deivido stiklainėlius. — 
Neabejoju, kad Maksui patiks. — Tačiau jos balsas išdavė, kad ji 
abejojo. — O kas gamintojas? 

— Čarlis ir kompanija, — atsakė Deividas ir mirktelėjo akį 
Džeisonui. Šis stovėjo prie durų tebelaikydamas Maksą ir vis dar 
susiraukęs. — Eikš, seni, nestovėk ten. Atsineškime viską ir pa- 
valgykime. Tada galėsime puošti eglutę. 

Džeisonas perdavė Emei sūnų ir nusekė paskui brolį į lauką. 

— Kas tau, dėl dievo meilės, yra? — pyko Deividas, vos jie 
išėjo pro duris. 

— Man nieko nėra, — atkirto Džeisonas. 

— Tau čia blogai, tiesa? Nekenti triukšmo ir to seno griū- 
vančio namo. Ir Emės draugija tau nuobodi, palyginti su tų mo- 
terų, prie kurių esi pratęs. Ar tu nesusitikinėjai su kažkokia ant- 
ropologijos daktare? Ji dar, atrodo, gelbėjo tigrus ar kažką kita? 

— Banginius. Ir nuo jos atsidavė jūros dumbliais. Man tik- 
rai nieko blogo nėra. Vadinasi, pietus ir kūdikio maistelį paga- 
mino Čarlis? 

— Ar tai tau neduoda ramybės? Kad aš paėmiau kreditan 
tai, už ką tu sumokėjai? Klausyk, jei nori, galime jai pasakyti 
teisybę dabar pat. Mes galime jai pasakyti, kad esi multimilijo- 
nierius, 0 gal dabar jau ir milijardierius, ir kad vien už savo ki- 
šenpinigius gali nupirkti pilną kambarį vaikiškų baldų. Ar šitai 
tu nori padaryti? 

— Ne, — pamažu ištarė Džeisonas, žiūrėdamas, kaip Dei- 
vidas ėmė dėžgs su eglutės žaisliukais. Tas dėžes jis matė savo 
vaikystėje ir žinojo, kas kiekvienoje jų sudėta. 

Staiga Deividas sustojo ir įdėmiai pažvelgė į brolį. 

— Klausyk, tu juk jos neįsimylėjai? Noriu pasakyti, kad mu- 
du neketiname varžytis dėl moters, tiesa? 

— Nebūk juokingas. Emė — visiškai ne mano tipo moteris. 
Ir ji neturi jokių ateities planų. Nežinau, kaip ji išlaikys savo 
sūnų už tokias skurdžias pajamas. Ji neturi darbo ir netgi darbo 
perspektyvos. Ji nemoka nieko, išskyrus valytojos darbą. Bet net 
ir atsidūrus tokioje padėtyje, ji turi savyje daugiau išdidumo už 
bet kurią kitą mano pažįstamą moterį. Jei pasakytum jai, kas aš 
esu, ji išspirtų mane lauk ir, be jokios abejonės, išmestų paskui į 
gatvę visus tuos vaikiškus baldelius. Visą popietę ji šveitė auto- 
mobilį, kurį pristatė Parker, kad galėtų grąžinti man tuos du šim- 
tus penkiasdešimt. Jei žinotum... 

— Ką žinočiau? — tyliai paklausė Deividas. 

— Moteris, su kuria susitikinėjau, paprašė manęs penkių 
šimtų vien tam, kad duotų arbatpinigių kambarinei. Toji pati, kur 
gelbėjo banginius. Ji susitikinėjo su manimi tik todėl, kad aš skir- 
čiau lėšų banginiams. 

— Nair ką? — nesuprato Deividas. — Ko tu toks rūškanas? 

— Nes per savo mažąjį broliuką turiu lindėti šiame mieste- 
liūkštyje, važiuoti į kūdikių parduotuves ir nešti senus kalėdi- 
nius Žžaisliukus. Gal atidarysi duris? Ne, ne į šitą pusę. Reikia 
pastumti į vidų, o tada pasukti rankeną. Ar čia mano telefonas 
skamba, ar tavo? 

— Mano, — atsakė Deividas, kai jie jau buvo viduje. — 
Klausau. Taip, taip. Nieko tokio. Atvažiuoju negaišdamas. — Iš- 
jungęs telefoną jis pažvelgė į Emę, Džeisoną ir kūdikį tarsi ap- 
gailestaudamas. — Negalėsiu pasilikti. Skubus iškvietimas. 

— Kaip gaila, — nusiminė Emė. — Tu šitiek gero padarei 
mums, o dabar negali net pasilikti. 

— Taip. Labai apmaudu, — pritarė Džeisonas, laikydamas 
atdaras duris savo jaunesniajam broliui. — Bet kai darbas šau- 
kia, nieko nepadarysi. 

Deividas susiraukęs nuėjo prie durų. 

— Gal rytoj puoškime eglutę? Labai norėčiau pažiūrėti, ko- 
kia bus Makso išraiška, kai pirmą kartą gyvenime pamatys švie- 
čiančias lemputes. 

— Mes įrašysime į vaizdajuostę, — skubiai pažadėjo Džei- 
sonas. — Geriau tu jau eik, kol niekas nenumirė. 

— Taip, tu teisus, — sutiko Deividas, metęs paskutinį ap- 
gailestaujantį žvilgsnį į Emę. — Iki pasi... — ir nebaigė sakinio, 
nes Džeisonas uždarė duris. 

— Nelabai mandagiai su juo pasielgėte, — pastebėjo Emė, 
iš paskutiniųjų stengdamasi piktai susiraukti, bet jis matė, kaip 
jos lūpose šmėkštelėjo šypsena. 

— Siaubingai, — sutiko su ja Džeisonas. — Bet dabar 
dviem liko daugiau maisto. Ir, beje, aš geriau už jį moku pa- 
puošti eglutę. 

— Tikrai? Bet jūs tikrai neaplenksite manęs. Kadaise aš esu 
taip papuošusi eglutes, kad Kalėdų Senelis verkė į jas žiūrėda- 
mas. 

— O aš kartą taip gražiai papuošiau eglutę, kad Kalėdų Se- 
nelis nenorėjo išeiti iš mano namų. Turėjau išstumti jį jėga. Bet 
tada jis stovėjo kieme. Neliko nieko kito, kaip pačiam vadelioti 
jo elniais kinkytas roges ir vežioti dovanas. 

Emė nusijuokė: 

— Jūs laimėjote. O dabar pažiūrėkime, kas tose dėžėse. 

— Nieko panašaus. Visų pirma pavalgykime. Noriu išban- 
dyti naują kūdikių maistelį Maksui ir pamatyti, kaip jam patiks. 
Ar šis židinys kūrenamas? 

— Kaip ir krosnis, — atsakė Emė. 

— Kartoju: ar šis židinys kūrenamas? 

Emė pradėjo kikenti. 

— Jei plačiai atidarysite dūmų sklendę, o ugnį įkursite prie 
pat sienos, židinys kūrensis. Kitokiu atveju labai rūksta dūmai. 

— Jau, kaip matau, teko su tuo susidurti. 

— Šaldytuve turėjau kiaulienos muštinių. Kai pabandžiau 
iškepti virš laužo, jie virto rūkyto kumpio griežinėliais. 

Dabar atėjo Džeisono eilė juoktis. O kai jis nusijuokė, Mak- 
sas irgi pradėjo krykštauti, plodamas rankytėmis sau per kojas — 
vos neapvertė savo mamytės. 

— Manai, kad tai juokinga? — vis dar juokdamasis Džeiso- 
nas paėmė berniuką ir švystelėjo jį į viršų. 

Maksui nepaprastai patiko. Jis spygavo tol, kol ėmė žagsė- 
ti. Tada Džeisonas pakuteno jį ir vaikas suspigo dar garsiau. Kai 

vyriškis priglaudė prie savęs suprakaitavusį kūdikį, Emė žiūrėjo 
į jį taip, kaip dar jokia kita moteris nebuvo į jį žiūrėjusi. 

— Jūs puikus žmogus, pone Vildingai. Labai puikus. 

— Nenorite vadinti manęs Džeisonu? — paklausė jis. 

— Ne, — atsakė ji ir nusisuko. — Pašildysiu pietus, kol jūs 
užkursite tą dūminyčią. 

Kažkodėl jam patiko, kad Emė atsisakė vadinti jį vardu. 
Džeisonas pasodino Maksą ant grindų, tada pradėjo kurti ugnį. 
Tai truko ilgokai, nes kas tris minutes jis turėjo gelbėti Maksą iš 
gyvybei pavojingų situacijų. Bet pagaliau židinys įsidegė ir be- 
veik nerūko. Mažylis susidomėjęs žaidė jo “Breitling" laikro- 
džiu, kuris jau niekada nebebus toks, koks buvo. Atsargiai įėjo 
Emė su dideliu padėklu, apkrautu maistu. Ant jo dar stovėjo bu- 
telis vyno ir dvi taurės. 

Džeisonas pakėlė taurę. Stebėjo spalvas krištolo briaunoje. 
Tikras krištolas. 

— Deividas moka gyventi, tiesa? 

— Jaučiu kaltę, kad valgysime be jo. Juk tai jis savo gydy- 
tojo darbu uždirbo šiuos pietus, — pareiškė Emė. 

— Galima sudėti atgal į dėžutes ir pastatyti į šaldytuvą. Jis 
galės suvalgyti rytoj. 

Emė pažvelgė į skanius.valgius ant padėklo: įvairiausių dar- 
žovių salotas, keptą ėrieną, bulvytes... Tada pažvelgė į Džeisoną: 

— Aš neturiu plastikinių dėžučių. 

— Ką gi, teks viską suvalgyti patiems. 

— Ir aš taip manau, — rimtai pritarė Emė. 

Jie abu nusijuokė ir kibo į valgį. 

Maksas sėdėjo ant Džeisono kelių su didžiuliu seilinuku po 
smakru ir dorojo viską, ką tik jam pakišdavo. Jis paneigė mamos 
žaliaisiais pipirais ir kibo į Džeisono bulvių košę su česnaku. 

— O aš maniau, kad kūdikiams patinka prėskas maistas, — 
stebėjosi Emė. 

— Kam gali patikti maistas be prieskonių? — sušnibždėjo 
Džeisonas. 

Po trisdešimties minučių Emė žindė sūnų, kol tas užmigo su 
angeliška šypsena veidelyje. 

— Kaip manote, ar maistas, ar naujas jo kambarys padarė jį 
tokį laimingą? — suulbėjo Emė meiliai žiūrėdama į savo sūnelį 
naujoje lovytėje. 

— Manau, jis laimingas todėl, kad turi labai mylinčią ma- 
mą, — atsakė Džeisonas, nusišypsojęs Emei, ir ji paraudo. 

— Pone Vildingai, jei nežinočiau, kas jūs, manyčiau, kad 
flirtuojate su manimi. 

— Atrodo, vyksta nesuprantami dalykai, — atsakė jis. Pa- 
matęs, kad ji sutriko, tarė: — Eime, moterie, Kalėdų eglutė lau- 
kia, kad ją papuoštume. 

Niekada gyvenime Džeisonas nejautė tiek džiaugsmo puoš- 
damas eglutę, kiek jautė dabar. Būdami vaikai jie su Deividu 
skundėsi kiekviena minute, praleista vykdant šią užduotį. Na- 
muose nebuvo moters, todėl juose nesijautė ir ruošiamų valgių 
kvapo, nesigirdėjo kalėdinės muzikos. Jie turėjo tik tėvą, papras- 
tai niūriai nusiteikusį. Tėvas pastatydavo eglutę, nes jo sesuo būtų 
graužusi jį visus metus. Ji vis sakydavo, kad ne tingiam jos bro- 
liui geriau būtų auginti vaikus, o jai. 

Dabar, kabindamas Emės išnarpliotą lempučių girliandą, 
Džeisonas įsileido į pasakojimą apie savo vaikystę. Jis neaiški- 
no, kodėl turėjo gyventi su savo tariamu pusbroliu Deividu, o ji 
ir neklausinėjo. Savo ruožtu moteris irgi papasakojo jam apie 
savo vaikystę. Ji buvo vienturtė vienišos motinos duktė. Kai pa- 
klausė motinos, kur tėvas, toji atsakė, kad tai ne Emės reikalas. 

Abiejų pasakojimai buvo kaip reta liūdni, abu jie vaikystėje 
jautėsi vieniši, bet pasakodami abu krėtė juokus, o Emė netgi pa- 
skelbė niurgzliausių tėvų konkursą. Emės motina buvo fanatiškai 
tvarkinga moteris ir nekentė Kalėdų būtent dėl netvarkos, kuri ne- 
išvengiamai atsiranda po jų. Džeisono tėvui nepatikdavo, kad bū- 
davo sujaukiama jo rutina. Jie įsileido į fantazijas, kokia būtų bu- 
vusi Emės motinos ir Džeisono “dėdės" santuoka, kai šis Žaistų 
pokerį ir visur barstytų cigaro pelenus, o Emės motina nė valan- 
dėlės nepaleistų iš rankų dulkių siurblio. Jie įsivaizdavo, kokių 
vaikų tiedu būtų susilaukę, ir nutarė, kad jie abu yra tobuli paly- 
ginti su tais galimais. Džeisonas buvo labai rimtas: atrodė, kad jo 
veidas gali sutrūkinėti, jei nusijuoktų, o Emė gyveno namuose, 
kuriuos pamačius jos motinai būtų sustojusi širdis. 

— Gražu, — pagaliau atsikvėpė Emė, iš toliau žiūrėdama į 
eglutę. | 

— Gaila, kad neturiu fotoaparato, — tarė Džeisonas. — Tas 
medis nusipelnė būti įamžintas. 

— Ir aš neturiu fotoaparato, bet galiu... — ji nutilo ir šypte- 
lėjo jam. — Jūs baikite puošti “lietumi", kol aš parengsiu staig- 
meną. Neatsisukite ir nežiūrėkite į mane. 

Jis girdėjo, kaip ji nuskubėjo į savo miegamąjį, paskui grį- 
žo ir atsisėdo į seną bjaurų krėslą su saulėgrąžų užtiesalu. Jis 
mirė iš nekantrumo pasižiūrėti, ką ji ten veikė, bet neatsigręžė. 
Tik kai jis papuošė eglutę paskutiniu “lietučiu", ji pasakė jam, 
kad gali atsigręžti. Ir jis atsigręžė. O tada pamatė, kad ji laiko 
lapą rašomojo popieriaus, o ant kelių guli pieštukas ir knyga. Jis 
paėmė lapą ir pasižiūrėjo. Jame buvo žavingas jo, bepainiojan- 
čio lempučių girliandą, šaržas. Už jo nupiešta eglutė. Piešinys 
buvo gražus, juokingas, o kartu ir išraiškingas: aiškiai matėsi, 
kad jis dėjo įdaug meilės. 

Džeisonas atsisėdo ant sofos su šaržu rankose. 

— Bet gerai nupiešta! 

— Atrodote nustebęs? — nusijuokė Emė. 

— Ir esu nustebęs. O sakėte, kad neturite jokio talento. — 
Jis atrodė labai rimtas. 

— Tikrai neturiu jokių paklausių talentų. Niekas nesamdys 
manęs piešti juokingų šaržų. 

Džeisonas nieko neatsakė į jos pastabą. 

— Jei turite daugiau piešinių, atneškite juos man. 

— Taip, sere! — šūktelėjo Emė atsistojusi ir atiduodama jam 
pagarbą. Ji bandė atrodyti nerūpestinga, bet iš tikrųjų skubėjo 
paklusti jo įsakymui. Po kelių sekundžių ji padavė jam apiplyšu- 
sį storą rudos spalvos voką, perrištą raišteliu. 

Džeisonas puikiai žinojo, kad Emė laukia sulaikiusi kvapą, 
kol jis peržiūrės piešinius. Jam nereikėjo klausti, ar ji kam nors 
juos rodė, nes ir taip žinojo, kad nerodė. Gyvenimas su Biliu 
Tompkinsu turėjo būti sunkus, bet ji rado savyje jėgų piešti. 

— Jie puikūs, — pagyrė jis kilnodamas vieną lapą po kito. 
Daugiausia buvo pieštas Maksas: nuo pat gimimo iki šių dienų. 
Juose atsispindėjo visi kūdikio pasikeitimai. Džeisonas žiūrėjo į 

piešinį, kuriame Maksas su nuostaba žvelgė į balioną, o ranku- 
tės godžiai jo siekė. 

— Man jie patinka, — pasakė jis ir atsargiai sudėjo piešinius 
atgal į voką. Jo viduje pabudęs verslininkas vertė jį pakalbinti ją 
publikuoti piešinius, bet jis sutramdė save. Kol kas jis pasitenki- 
no pagyrimu. — Ačiū, kad parodėte. Jie man tikrai patinka. 

Emė atsidėkojo jam šypsena, galėjusia perplėšti veidą pusiau. 

— Jūs vienintelis juos matėte. Išskyrus mano motiną. O ji 
pasakė, kad veltui švaistau laiką. 

— O kuo ji norėjo jus matyti? 

— Teisininke. 

Džeisonas pamanė, kad ji juokauja. 

— Taip ir matau jus ginančią nusikaltėlį: “Prašau, jūsų kil- 
nybe, jis pažada daugiau to nedaryti. Jis duoda savo garbės žodį. 
Niekada nežudys daugiau kaip dvidešimt dvi senučiukes. Tai tik 
tiek, kiek jis jų yra nužudęs. Prašauuuuu!" 

Jis taip puikiai pamėgdžiojo Emės balso toną, kad ji neiš- 
tvėrusi paėmė pagalvę ir paleido į jį. Džeisonas mikliai išsilenkė 
jos, lyg tas skriejantis daiktas būtų galėjęs sužeisti. 

— Jūs baisuoklis, — tarė ji juokdamasi. — Aš būčiau tapu- 
si puikia advokate. Esu, kaip Žinote, protinga. 

— Taip, bet ištekėjote už pašlemėko. 

— Jei nebūčiau ištekėjusi už pašlemėko, tai dabar neturėtu- 
mėte kur praleisti Kalėdų, — atšovė ji. 

— Tai tiesa, — šyptelėjo jis. — Už tai jums dėkoju. — Tai 
sakydamas Džeisonas pažvelgė jai į akis ir suprato, kad nori ją 
pabučiuoti. Noras buvo toks stiprus, kaip noras gyventi. 

— Geriau jau eisiu miegoti, — tyliai ištarė ji ir atsistojusi 
pasuko į savo miegamąjį. — Maksas anksti keliasi. Be to, rytoj 
bus daug darbo. — Pusiaukelėje ji atsigręžė: — Nenorėjau pasi- 
rodyti daranti jums paslaugą leidusi čia pasilikti. Iš tikrųjų tai 
jūs pavertėte šias Kalėdas pačiomis nuostabiausiomis. Mums 
abiem labai miela jūsų draugija. 

Džeisonas tik galėjo linktelėti dėkodamas. Jis neprisiminė, 
kad kas nors būtų jam pasakęs, jog jo draugija miela. 

— Labanakt, — palinkėjo jis, o paskui ilgai sėdėjo prieš 
blėstančią ugnį. Galvojo apie tai, kur buvo ir ką darė. 

Džeisoną pažadino kvapas. Tas kvapas jam buvo pažįsta- 
mas, tik tiksliai neprisiminė iš kur. Kvapas buvo iš tolimos jo 
praeities. Pasikliaudamas savo nosimi, jis atsikėlė iš lovos ir 
patraukė ten, iš kur sklido šviesa. Emę rado virtuvėje. Maksas 
makalavosi ant naujos kėdės. Žinoma, jo veidukas ir rankutės 
buvo išterliotos maistu. Visur virtuvėje buvo pridžiaustyta šla- 
pių drabužių: marškiniai, kelnės, apatiniai kabėjo ant elektros 
jungiklių, durų rankenų, ant pravirų viryklės durelių. O vidury 
visų tų skalbinių prie lyginimo lentos stovėjo Emė su lygintu- 
vu, turėjusiu gulėti muziejuje. 

— Kiek dabar laiko? — užsimiegojęs paklausė Džeisonas. 

— Manau, kokios penkios, — atsakė Emė. — Kodėl klau- 
siate? 

— Kiek laiko jūs jau atsikėlusi? 

Ji pasuko marškinius taip, kad ant lentos atsirado nelyginta 
rankovė. 

— Pusę nakties. Mažylis mėgsta supainioti dieną su naktimi. 

Žiovaudamas, trindamas akis, Džeisonas atsisėdo prie sta- 
lo šalia aukštos Makso kėdės ir padavė šiam džiovintą persiką. 
Netardamas žodžio mostelėjo ranka į iškabinėtus džiūti šlapius 
skalbinius. Daug laiko praėjo nuo tada, kai Džeisonas buvo ma- 
žas ir jo tėvas taip pat iškabindavo džiovinti skalbinius, bet to 
kvapo negalima buvo pamiršti. 

— Kas atsitiko džiovyklei? 

— Sugedo maždaug prieš metus, o pataisyti ją pinigų nebu- 
vo. Bet skalbyklė veikia puikiai. 

Džeisonas atsistojo, pasirąžė ir, užėjęs Emei už nugaros, iš- 
jungė lygintuvą. 

— Man reikia pabaigti lyginti... 

— Eikite į lovą. Ne, nė vieno prieštaraujančio žodžio. Ke- 
liaukite į lovą. Miegoti. 

— Bet Maksas... Ir skalbiniai... ir... 

— Eikite, — įsakė Džeisonas ramiu balsu. Valandėlę jam 
pasirodė, kad Emė ketino pravirkti iš dėkingumo. Šypsodamasis 
jis kryptelėjo galva miegamojo link, ji nuėjo ten ir uždarė duris. 

— O dabar, seni, pažiūrėsime, ar prisimeni, kaip tai daro- 
ma. — Tai taręs Džeisonas vėl įjungė lygintuvą ir paėmė jį į 
ranką. 

Aštuntą ryto suskambo mobilusis telefonas. Jis smakru pri- 
spaudė jį prie peties ir baigė lyginti marškinius. 

— Ar prižadinau? — paklausė Deividas vyresniojo brolio. 

— Žinoma, — atsakė Džeisonas. — Žinai, koks aš tinginys. 
Ne, Maksai, neimk! Ko norėjai, broliuk? 

— Laiko pabūti su Eme. Vienas. Prisimeni? Dėl to viskas ir 
prasidėjo. Noriu išsivesti ją šiandien vakare ir rytoj. Aš netgi 
gavau bilietus į Kalėdotojų pokylį. 

Džeisonas puikiai žinojo, kad Kalėdotojų pokylis buvo vie- 
nintelis vertas apsilankyti šiame mieste visuomeninis renginys 
visame vakariniame Kentukyje. Į jį beveik neįmanoma gauti bi- 
lietų. 

— Tai ką tu turėjai nužudyti, kad gautum bilietus? 

— Aš nežudžiau. Aš gelbėjau. Išgelbėjau nuo mirties kaž- 
kokio komiteto pirmininką ir jis man Kalėdų išvakarėse davė bi- 
lietus. Aš ketinu pateikti jai klausimą... Džeisonai? Džeisonai? 
Ar tu klausaisi? " 

— Atleisk, — tarė Džeisonas vėl paėmęs telefoną į ranką. — 
Maksas traukė stalinės lempos laidą ir norėjo atsikąsti. Ką tu sakei? 

— Sakiau, kad rytoj ketinu paprašyti Emės tekėti už manęs. 
Džeisonai? Ar tu girdi? Ką Maksas daro dabar? 

— Nieko jis nedaro, — atšovė Džeisonas. — Jis šaunus vai- 
kas ir nieko blogo nedaro. 

Deividas kurį laiką tylėjo. 

— Aš nenorėjau pasakyti, kad jis daro ką nors blogo. Tie- 
siog tokio amžiaus vaikai visur lenda. Tai normalus ir natūralus 
augimo procesas ir... 

— Gali nekalbėti su manimi tuo daktarišku tonu, — burbte- 
lėjo Džeisonas. 

— Vyruti, gal tu šįryt blogai nusiteikęs? Beje, kur Emė? 

— Ir, viena, ir kita ne tavo reikalas, bet atsakysiu tau, kad ji 
miega, o aš prižiūriu Maksą. Ir lyginu skalbinius, — pridūrė jis 
žinodamas, kad nuo tokios informacijos Deividas gali apalpti. 

— Ką tu veiki? 

— Lyginu skalbinius. Parker įmurkdė į purvą man siunčia- 
mus drabužius, todėl Emė turėjo juos išskalbti, o aš dabar lygi- 
nu. Ar matai čia ką nors blogo? 

— Nieko, — ramiai atsakė Deividas. — Tik nemaniau, kad 
tu moki lyginti. Tai ir viskas. 

— O kaip manai, kas tau lygino drabužėlius, kai buvai vai- 
kas? — prikišo Džeisonas. — Tėtis? Cha, cha. Jis turėjo uždirbti 
pinigus pragyvenimui, todėl man teko... tiek to. Tai ką tu norėjai 
man pasakyti? Palauk, turiu sulaikyti Maksą. 

— Džeisonai, brolau, — tęsė Deividas po minutės. — Ma- 
nau, kad geriau pasikalbėsiu su Eme asmeniškai. Noriu išsivesti 
ją Šį ir rytojaus vakarą. Manau, kad turėčiau ją pakviesti asme- 
niškai. 

— Ji užsiėmusi. 

— Ar vyksta kas nors, ką turėčiau žinoti? — nerimavo Dei- 
vidas. — Ar tik judu su Eme ne... 

— Ne, mes ne! — skubiai pertraukė Džeisonas. — Paskuti- 
nis dalykas, kurio man reikėtų gyvenime — tai kvaiša, padebe- 
siais skraidanti moteris. Vyras, vedęs ją, turės begalę rūpesčių. 
Stebuklas, kaip ji dar sugeba užsirišti batų raištelius. Ji pati net 
negali savęs išmaitinti. Nekalbu jau apie vaiką. Ir... 

— Gerai, gerai. Aš ją pažįstu. Tai ką tu manai? 

— Apie ką? 

Deividas giliai atsiduso: 

— Kaip manai, ar bus gerai, jei išsivesiu Emę šį vakarą ir 
rytoj? Galėsi prižiūrėti vaiką? 

— Galiu jį prižiūrėti bet kada, — piktokai atsakė Džeiso- 
nas. — Žinoma, kad gali išsivesti Emę. Neabejoju, kad ji sutiks. 

— Manau, kad turiu ją pakviesti pats. 

— Aš jos nežadinsiu vien tam, kad pasikalbėtų telefonu. Ke- 
lintą valandą ji turi būti šįvakar pasiruošusi? 

— Septintą. 

— Gerai. Dabar pakviesk prie telefono Parker. 

— Ji dar... e... neatsikėlusi. 

Džeisonas iš netikėtumo paliko lygintuvą, prispaustą prie 
marškinių nugaros, ir šie pradėjo svilti. 

— Prakeikimas! — sušvokštė jis pakėlęs lygintuvą. — Pa- 
žadink ją, — įsakė Džeisonas. Jis nustebo, kai jo sekretorė iš 
karto atsiliepė. 

Po valandėlės atsipeikėjęs, jis paliepė Parker gauti dar du 
bilietus į Kalėdotojų pokylį. 

— Žinote, kad tai tas pat, kas neįmanoma, — atsakė ji ir 
Džeisonas nutilo iš netikėtumo. Kas atsitiko jo sekretorei? Jai 
nieko nebūdavo neįmanomo. 

— Gauk juos, — įsakė jis. Ir iš viso, kas čia darosi su vi- 
sais? Pirmiausia du vadovai įsitraukė į jo asmenišką reikalą, net 
nepaklausę, ar galima, o dabar Parker sako, kad gauti tai, ko jis 
nori, bus sunku. Jei jam nebūtų reikalingi neįmanomi dalykai, 
jam ir Žmonių, galinčių tuos dalykus padaryti, nereikėtų. Kam 
tada jiems mokamos tokios įspūdingos algos? 

— Man reikės smokingo iš buto Niujorke, — kalbėjo jis to- 
liau, — ir Emei reikėtų tinkamai apsirengti einant į pokylį. Ko- 
kia ten ta parduotuvė Penktojoje aveniu? 

— Dioro, — iš karto atsakė Parker. 

— Taip, Dioro. 

— O kas eis su jumis? — paklausė ji. 

— Su manimi. Aaa. Mano palydovė? — paklausė jis ir su- 
prato, kad prieš klausdamas turėjo pagalvoti. Ir iš viso, kodėl jis 
čia kalba apie ėjimą į pokylį, jei iš jo tikimasi, kad liks namie ir 

— Tikiu, kad yra daug moterų, kurios sutiks paskutinę mi- 
nutę nueiti su jumis į pokylį, — pareiškė Parker pasitikinčiu 
tonu. 

Valandėlę Džeisonas nutilo, kad prisimintų daugelį savo pa- 
žįstamų moterų. Galvojo, žinodamas, kokios jos visos atrodys 

Emei bjaurios. Ir dar kokios triukšmingos.— Užsisakyk suknelę 
ir sau, Parker. Tu būsi mano pora. 

Dabar buvo jos eilė Žioptelėti iš netikėtumo. Džeisonas vos 
nenusišypsojo, kad ji tyli. 

— Taip, sere, — pagaliau ištarė ji. 

— Tiesa, ir dar atsiųsk Emei į namus kirpėją ir kosmetolo- 
gę. Sugalvok kokią istoriją, kad ji nesuprastų, jog čia mano do- 
vana jai. 

— Taip, sere, — ramiai atsakė Parker. — Kas dar? 

Džeisonas pažvelgė į Maksą. Tas laimingas kramtė geltoną 
žaislinio vonios ančiuko uodegą. Sprendžiant pagal išvaizdą, tą 
žaislą turbūt kramtė dar jo tėvas prieš gerą trisdešimtį metų. Džei- 
sonas susirūpino, ar dažai nekenksmingi. 

— Ar pas tėvą viskas gerai? 

— Atsiprašau? — nesuprato Parker. 

— Klausiu, ar tau ir Čarliui patogu mano tėvo namuose? 

— O, taip, — ne iš karto atsakė ji. — Atleiskite, sere, bet 
jūs paprastai neklausdavote asmeniškų dalykų. Taip, dabar mums 
gerai. 

— Ką nori pasakyti — dabar? 

— Čarlis turėjo padaryti šiokių tokių pakeitimų, bet dabar 
viskas gerai. Netrukus jis atvažiuos pas jus. Ir jūsų tėvas prašė 
priminti jums, kad laukia jūsų, ponios Tompkins ir jos kūdikio 
atvykstant kalėdinių pietų. Ar trečia valanda jums bus gerai? 

Džeisonas daug jos žodžių praleido pro ausis ir paklausė es- 
minio dalyko: 

— Kokių pakeitimų? 

— Virtuvę reikėjo... padidinti. 

— Parker! — sušuko jis. 

— Čarlis liepė nugriauti galinę jūsų tėvo namo sieną ir pri- 
statyti virtuvę, kokios būna nedideliuose restoranuose. Jis turėjo 
darbininkams sumokėti trigubai už skubų dvidešimt keturių va- 
landų per parą darbą. Paskui dar pirko reikiamos įrangos, baldų 
ir dabar jūsų tėvas kiekvieną vakarą kelia gana išlaidžius pobū- 
vius ir... 

— Nenoriu daugiau nieko girdėti. Mes būsime ten trečią 
valandą per Kalėdas. Ir nepamiršk drabužių. 

— Jokiu būdu, sere, — atsakė Parker ir išjungė telefoną. 

Po dvidešimties minučių į virtuvę įėjo Emė, atrodydama lyg 
pati laimingiausia moteris visame pasaulyje... kol pamatė, kad 
jis jau išlygino visus skalbinius. 

— Kaip aš dabar sumokėsiu skolą už baldus? — pasiskundė 
ji, atsisėdusi ant išklibusios kėdės. Maksas džiaugsmingai šyp- 
sojosi, o jo veidelis buvo išteptas kelių spalvų įvairiausiais da- 
lykais. 

— Prižadu pristatyti viską, kas nešvaru, kad rytoj turėtumė- 
te darbo, — paguodė Džeisonas, šypsodamasis ir rodydamas, kad 
visai nesijaudina dėl skolos. — O kol kas gal galėtumėte pabūti 
su Maksu, kol nulįsiu į dušą. Nekantrauju išsinerti iš marškinių, 
kuriuos vilkiu jau kelias dienas. 

— Taip, žinoma, — sumurmėjo ji imdama vaiką. Šis, vos 
išvydęs motiną, ėmė verkšlenti, kad paimtų jį ant rankų. 

Valandėlę Džeisonas pastovėjo prie durų. “Juk nieko blogo 
neatsitiks per tas keliolika minučių?" — mintyse paklausė pats 
savęs, paskui dar kartą pažvelgė į Emę su kūdikiu ir išėjo iš vir- 
tuvės. 

— Pone Vildingai, — entuziastingai ištarė Emė, kai Džei- 
sonas po trisdešimties minučių vėl įžengė į virtuvę, — ateikite 
susipažinti su Čarliu. 

Vos Džeisonas išvydo savo rėksnį virėją, suprato, kad jam 
gresia pavojus. Čarlis buvo penkių pėdų ir keturių colių ūgio. 
Gražus kaip kokia kino žvaigždė, o be to, buvo labai linkęs prie 
moterų. Jis begėdiškai flirtuodavo, ir Džeisonas neabejojo, kad 
ne viena pas juos pietavusi viešnia atsiduodavo tam vyrui. Bet 
Džeisonas niekada neklausinėjo. Jis manė, kad nereikia žinoti 
savo virtuvės šefo asmeninio gyvenimo smulkmenų. Todėl tas 
vyras visur keliavo paskui Džeisoną ir gamino neįsivaizduoja- 
mai skanius valgius. Už Čarlio patiekalus Džeisonas atleisdavo 
jam tam tikras asmenines nuodėmes. 

Bet dabar, pamatęs Čarlį, sėdintį su Eme ir laikantį jos ranką, 
jis norėjo paliepti savo virėjui nešdintis ir niekada negrįžti atgal. 

— Šis žmogus pagamino nuostabų maistelį, kuris taip pati- 
ko Maksui. Atrodo, kad Deividas truputėlį nukalbėjo. Iš tikrųjų 
ne kompanija bando paleisti naują vaikiško maistelio liniją, o 
Čarlis mėgina patekti į verslą. Ir jis gyvena čia, Abernatyje. Ar- 
gi ne stebėtina? 

— Taip, tikrai, — atsakė Džeisonas, patraukęs elektros lai- 
dą, kurį Maksas norėjo susigrūsti į burną. 

— O aš jį skatinu pradėti savo paties verslą. Kaip manote, 
ar reikėtų? 

Čarlis pažvelgė į savo darbdavį. Jo akyse šokinėjo linksmi 
Žiburėliai. Matyt, jam patiko visas tas maskaradas. 

— Girdėjau, kad jis turi virtuvę, galinčią aptarnauti visuo- 
meninio maitinimo kompaniją, — pasakė Džeisonas, įdėmiai žiū- 
rėdamas į savo virėją. Tik tokiam kaip Čarlis galėjo viskas lai- 
mingai baigtis. 

— O taip, — atsakė virėjas aksominiu tonu, kokiu kalbėda- 
vo su moterimis. Virtuvėje jo balsas buvo visai kitoks: valdin- 
gas, neleidžiantis nepaklusti. O dabar jis čiulbėjo su Eme nekal- 
tu tonu. — Turiu pačią nuostabiausią virtuvę. Variniai puodai iš 
Prancūzijos, o viryklė tokio dydžio, kaip mano pirmasis butas. 
Jūs turite ateiti pasižiūrėti. 

— Norėčiau, — karštai ištarė Emė. — Gal jūs pravestumėte 
man kelias kulinarijos pamokas. 

— Padaryčiau viską, ko tik panorėtumėte, — koketavo Čar- 
lis ir pakėlė jos ranką pabučiuoti į delną. 

Tą pačią akimirką, kai Čarlio lūpos turėjo paliesti Emės ran- 
ką, Džeisonas nuvertė aukštą Makso kėdę. Trenksmas privertė 
Emę pašokti. Berniukas, išsigandęs triukšmo, pravirko, ir Emė 
turėjo jį paimti ant rankų. Kai po valandėlės nuramino Maksą, ji 
kreipėsi į Džeisoną: 

— Tai kokia jūsų nuomonė dėl to, jei Čarlis pradėtų savo 
verslą? Sakiau jam, kad jūs duosite gerą patarimą. 

Kai Džeisonas tik stovėjo ir tylėjo, ji nervingai pažvelgė į 
Čarlį. 

— Aš tai manau, kad idėja gera. Per vakar dieną Maksas 
suvalgė daugiau jūsų gaminto maisto, negu yra suvalgęs per visą 
savo gyvenimą. Jei jums dar reikia bandymų, aš galėčiau įkalbė- 
ti kitas moteris, kad jų kūdikiai pabūtų bandomais triušiukais jū- 
sų mMaisteliui, o paskui mes visos parašytume rekomendacijas. 

Valandėlę Džeisonas šaipėsi iš tokios idėjos. Čarlis ir vaikų 
maistelis! Juokinga mintis. Šis vaikinas buvo toks snobas, kad 
skųsdavosi net dėl to, ką žmonės vilkėjo valgydami jo paruoštą 
maistą. 

— Ta moteris sutrupino skrebučius į mano sriubą, — pasi- 
skundė jis kartą ir atsisakė jai virti. Sakė, kad ji neverta jo gaiš- 
tamo laiko. Vėliau Džeisonas suprato, kad Čarlis buvo teisus: ta 
moteris buvo tik turto medžiotoja. Ir dar nepaprasto godumo me- 
džiotoja. 

Bet dabar Džeisonas matė, kad Čarlis mąsto apie Emės idė- 
ją turėti savo verslą. O tai reiškia, kad jis gali netekti virėjo! 

— Nežinote, kaip sunku virti kūdikiui, — kalbėjo Emė. — 

Pavyzdžiui, moliūgo užtenka ilgam. O kas gali valgyti moliūgo 
košę visą savaitę? 

— Suprantu. Tai tikrai problema. Iki šios savaitės niekada 
neragavau vaikiškų konservų. Bjaurus, šlykštus valgis. Nenuos- 
tabu, kad Amerikos vaikai nekenčia sveiko maisto ir teikia pir- 
menybę mėsainiams ir dešrainiams. 

— Būtent. Štai kodėl... 

Ji nebaigė, nes Džeisonas staiga atsistojo tarp jų. 

— Manau, mums jau reikia ruoštis išvažiuoti, todėl jūs jau 
išeikite, — išdrožė jis Čarliui. 

— Bet mes dar tik pradėjome šnekėtis. Norėčiau pasišnekė- 
ti dar dėl tos vaikų maistelio idėjos. Galbūt galėčiau... 

— Galbūt negalėtumėte, — pertraukė Džeisonas ir pradėjo 
tempti atgal kėdę, kad Čarlis atsistotų. Jei jis neteks savo virėjo 
per tą visą Deivido sugalvotą vaidinimą... 

— Jums, mano gražioji ledi, aš tieksiu nemokamai pietus 
dvi ateinančias savaites. O galbūt ir priešpiečius, — galantiškai 
tarė Čarlis. 

— Na, ką jūs. Aš nieko gero nepadariau, — kuklinosi Emė, 
bet gražiai nuraudo, kai Čarlis vėl siekė pabučiuoti jos ranką. 

Bet Džeisonas vėl atsistojo tarp jų, ir kitą akimirką įkyruo- 
lis jau buvo anapus durų. 

— Aš daug pigiau būčiau pragyvenęs prabangiausiame pa- 
saulio viešbutyje, negu man kainavo viešnagė čia, — sumurmė- 
jo Džeisonas, atsišliejęs į duris. 

— Jūs labai šiurkščiai su juo elgėtės, — pasakė Emė susi- 
raukusi. — Kodėl? 

Kadangi Džeisonas nesugalvojo, kaip paaiškinti savo elge- 
sį, jis paėmė ant rankų Maksą ir pasuko į bendrą kambarį. 

— Manau, kad šiandien turėtume nuvažiuoti į parduotuvę, — 
tarė jis pro petį. — Nebent jūs jau viską nusipirkote Kalėdoms. 

— Na, ne. Aš dar nieko nepirkau. Aš... e... tuoj būsiu pasi- 
ruošusi važiuoti, — atsakė ji ir dingo savo miegamajame. 

— Pirmoji pamoka, seni, — pasakė Džeisonas, iškėlęs virš 
galvos Maksą, — jei nori atitraukti moters dėmesį, užsimink apie 
parduotuvę. Blogai, teks praleisti dieną vaikštinėjant, bet tai ge- 
riau, negu atsakinėti į keblius klausimus. 

— Ar Čarlis buvo jūsų meilužis? — paklausė Emė, vos jie 
įsėdo į Džeisono automobilį. Mašina dabar buvo daug švaresnė, 
kai ji kelias valandas ją šveitė, bet jos sėdynių apvalkalai liko 
sugadinti. 

— Kas toks? — paklausė Džeisonas, išvairavęs į gatvę. 

— Kodėl visada atsakote tuo klausimu, kai paklausiu jūsų 
apie asmeninį gyvenimą? Jūs viską žinote apie mane, o aš apie 
jus — nieko. Kas Čarlis buvo jums? Atrodo, gerai jį pažįstate? 

— Ne taip gerai, kaip jūs manote, — atsakė Džeisonas, žiū- 
rėdamas salono veidrodėlyje į vaikiuką, kramtantį savo pirštu- 
kus ir Žžiūrintį pro langą. — Iš kur ta striukė, kuria vilki Maksas? 

— Mildreda atnešė, — skubiai atsakė Emė. Ji pavadino sa- 
vo anytą vardu. — Tai ką pasakysite apie Čarlį? Ar jūs už tai, 
kad neimčiau iš jo maistelio? 

— Čarlis — puikus virėjas. Žinoma, kad turėtumėte imti 
maistą. Ar Maksas neužsprings? 

Emė akimirksniu atsigręžė atgal, neatsegusi saugos diržo, 

— Kaip spėju, tai reiškia, kad nenorite su manimi kalbėti apie 
šią savo gyvenimo pusę, — liūdnai pasakė ji atsigręžusi. 

Džeisonas nieko neatsakė. Jis žiūrėjo į kelią... ir galvojo, 
kokiu būdu nugalabyti savo jaunėlį brolį. 

— Ar jūs kada nors nepagalvojote apie vizitą pas psicholo- 
gą? — tyliai paklausė Emė. — Būti gėjumi nėra nieko gėdingo. 

— Kaip manote, kur galėtume pastatyti automobilį? — pa- 
klausė Džeisonas, įvažiavęs į parduotuvių alėjos mašinų stovėji- 
mo aikštelę. Iki Kalėdų buvo likusios dvi dienos, ir vietos nebu- 
vo. — Ko gero, teks eiti pėsčiomis, — nusprendė jis aptikęs vie- 
telę, kaip atrodė, už pusės mylios nuo parduotuvių. 

Emė tebesėdėjo nepajudėdama nė colio. Sėdėjo ir kai Džei- 
sonas atidarė užpakalines dureles, kad paimtų iš mašinos Maksą. 

— Ar jūs einate su mumis? — nekantravo Džeisonas, kaž- 
kodėl patenkintas, kad jai nepatiko jo atsisakymas kalbėti apie 
savo asmeninį gyvenimą. | 

— O kaipgi, — atsakė Emė lipdama iš automobilio. Ji pa- 
stovėjo, kol Džeisonas atsegė Makso sėdynės diržus ir pasodino 
vaiką į naują lengvą vaikišką vežimėlį. 

— Gal aš dar galiu pasikeisti, — tarė Džeisonas, užsegęs 
Makso vežimėlio diržus. — Gal rasiu tinkamą merginą ir ji pa- 
keis mane. — Tai pasakęs, jis ėmė stumti vežimėlį. 


— Teisingai, — pritarė Emė skubėdama paskui jį. — Ir aš 
nuo rytojaus ketinu pasikeisti. 
— Galimas daiktas, — tarė Džeisonas. — Atrodo, įvyksta 


keistų dalykų. Na, tai nuo kur pradėsime? 

— Neturiu supratimo, — atsakė Emė stebėdama didžiules 
minias Žmonių, judančių iš vienos parduotuvės į kitą, nešančių 
krepšius, ištęsusius jų rankas. — Aš retai kada būnu parduotuvė- 
se. — Moteris jautėsi taip, tarsi Džeisonas būtų ją niekinęs, ir 
jai nepatiko, kaip ponas Vildingas juokdavosi iš jos, kai ji pa- 
klausdavo asmenišką klausimą. 

— Manau, kad Maksui reikia naujos striukytės. Kur čia ge- 
riausia parduotuvė? 

— Aš tikrai nežinau, — garsiai atsakė ji ir, nusisukusi nuo 
jo, toliau žiūrėjo į minią. 

Kadangi jis nieko neatsakė, Emė atsigręžė. Jis žvelgė į ją. 
Džeisono veido išraiška rodė: “Netikiu nė per nago juodymą". 

— Ten yra “Vaikų pasaulis“. 

— Kur norėtumėte nupirkti Maksui drabužėlių? Pinigai ne- 
svarbu. 

Valandėlę Emė svyravo, paskui atsiduso ir parodė: 

— Šia gatvele einant, antrojoje sankryžoje pasukti į kairę. 
Ketvirta parduotuvė dešinėje pusėje. Bet jokios naudos ten eiti. 
Drabužėliai ten per daug brangūs. 

— Gal man leisite jaudintis dėl kainos? 

Valandėlę Emė į jį Žvairavo. 

— Ar šitaip jūs įsakinėjate ir savo meilužiui? Ar todėl jis 
pametė jus? 

— Paskutinis mano meilužis grasino nusižudysiąs, jei jį pa- 
liksiu. Ar eisite prieky, ar paskui mane? 

— Kodėl? 

— Todėl, kad sunku brautis per minią einant greta. — Jis 
turėjo kalbėti beveik jai į ausį, kad per triukšmą jį išgirstų. 

— Ne, aš norėjau paklausti, kodėl jis grasino nusižudyti? 

— Negalėjo net pagalvoti, kad galės gyventi be manęs, — 
fantazavo Džeisonas. Paskui galvojo: “Ir be mano pinigų. Jos 
visos to siekė". — Gal pratęsime šį pokalbį vėliau, o dabar pas- 
kubėsime? Maksas tuoj užsinorės valgyti, jums pradės bėgti pie- 
nas, O aš šią popietę norėsiu pasižiūrėti futbolo rungtynes. 

Dar kartą atsidususi, Emė nusileido jam. Ji nusigręžė ir ėmė 
brautis per minią pirmyn į kūdikių prekių parduotuvę. Džeiso- 
nas stebėjo ją, einančią priekyje jo su mažyliu, ir jautėsi geriau 
nei prieš savaitę, 0 gal ir prieš metus. Jis nesuprato, kas vertė jį 
jaustis šitaip gerai, bet kažkas vertė. 

Jiems prireikė keleto minučių pro minią praeiti prie mažos 
parduotuvėlės alėjos gale. Vos Džeisonas pamatė tą parduotuvę, 
turėjo pripažinti gerą Emės skonį. Fantazuodama, ką nupirktų 
savo kūdikiui, ji įsivaizdavo pačius geriausius daiktus. 

Dvigubos eilės lentynų palei sienas buvo pilnos gražiausių 
drabužėlių. Vienoje pusėje mergaitėms, kitoje — berniukams. Ir 
vis komplektai: marškinėliai, kelnytės, skrybėlaitė, batukai ir 
striukytė. Kol Džeisonas prasibrovė iki lentynų, Emė jau žiūri- 
nėjo brangius komplektėlius. Jos akys švietė lyg žvaigždės. Vy- 
riškis matė, kaip ji ištiesė ranką, norėdama pačiupinėti mėlyną 
striukytę, ir tuoj pat vėl atitraukė ją, tarsi pagalvojusi, kad nega- 
li sau leisti tokio malonumo. 

— Tai ko norėtumėte? — paklausė Džeisonas, manevruoda- 
mas su Maksu tarp drabužių lentynų. 

— Visko, — skubiai atsakė Emė. — O dabar, kai pasižiūrė- 
jau, galime eiti. 

Džeisonas nekreipė dėmesio į jos žodžius. 

— Man patinka šitas, — paėmęs geltonos ir juodos spalvos 

komplektą, prie kurio dar priklausė ir priderintas lietpaltis. Gel- 
toni batukai buvo su akytėmis. Džeisonas įsivaizdavo, kaip Mak- 
sas bando jas paragauti. — Kokio dydžio jam reikia? 

— Nuo devynių iki dvylikos mėnesių vaikams, — skubiai 
atsakė Emė. — Turime iš čia eiti... 

— Kas yra? — stebėjosi Džeisonas pamatęs, kad Emė kaž- 
ko stipriai susijaudino. 

— Laukan. Dabar, — žioptelėjo ji ir bandė pasislėpti už 
nugaros. 

Džeisonui patiko jausti jos rankas ant savo liemens, patiko, 
kad ji slepiasi už jo. Bet kai jis pakėlė galvą, nematė, nuo ko čia 
reikėtų slėptis: į parduotuvę įėjo kita moteris su maždaug Makso 
amžiaus kūdikiu. 

— Tai Džuljeta Vilson, — sušnibždėjo Emė už jo nugaros. — 
Jos vyras turi “John Deere“ parduotuvę ir Žirgų. 

Džeisonas nesuprato, ką turėtų reikšti visa ši informacija. 

— Mes kartu lankėme mokyklą baigiamojoje klasėje, — pa- 
aiškino Emė. Ji tvirčiau suėmė Džeisono liemenį ir ėmė stumti jį 
iš parduotuvės. Stambia jo figūra ji naudojosi kaip priedanga nuo 
tos moters žvilgsnio. 

— Ar nieko nepamiršote? — sušnibždėjo jai Džeisonas ir 
kryptelėjo galva į Maksą, sugebėjusį nuo lentynos nutraukti aš- 
tuonias batų dėžutes ir dabar užsiėmusį surištos batelių poros 
raištelių čiulpimu. 

— O dangau, pasigailėk manęs. Aš bloga motina, — aikčio- 
jo Emė. Žemai pasilenkusi ji grįžo prie sūnaus. 

— Laba diena, ponia Vilson, — pataikaujančiu tonu pasi- 
sveikino pardavėja. — Aš jau paruošiau tai, ką jūs užsakėte. Jei 
prieisite čia, tuoj pažiūrėsime, ar viskas tinka mažajai Abigailei. 

Džeisonui buvo gerai pažįstamas toks balso tonas. Daug kar- 
tų jį buvo girdėjęs. Jis rodė, kad pardavėja žino, jog ta pirkėja 
galėjo sau leisti pirkti bet ką. Toji snobė pardavėjūkštė net nepa- 
klausė Džeisono su Eme, kuo galėtų jiems padėti, todėl jis įtarė, 
kad pardavėja pažinojo Emę. Abernatis — nedidelis miesčiukas 
ir, nors Ši parduotuvių alėja buvo kelios mylios nuo miestelio, Džei- 
sonas spėjo, jog pardavėjai Žinoma, kad Emė negalėjo leisti sau 
pirkti drabužėlių šioje parduotuvėje, todėl nekreipė į ją dėmesio. 

— Eikime iš čia! — vėl sušnibždėjo Emė, vos moteris nuėjo 
į parduotuvės galą. 

— Nė nemanau išeiti, — atrėžė Džeisonas. Jo balse jautėsi 
pyktis. 

— Jūs nesuprantate, — vos neverkdama kalbėjo Emė. — 
Džulija ištekėjo už turtingiausio šio miesto vaikino, o aš... 

— Už mėgstamiausio mokykloje, — pabaigė Džeisonas, ir 
tą pačią akimirką jos akyse suspindo dėkingumo ašaros. 

— Ar ji ištekėjo už Tomio Vilsono? 

— Taip. Sakiau, kad jo tėvas... 

— Kai parvažiuosime namo, aš papasakosiu viską apie To- 
mį Vilsoną ir jo tėvą. Tada nesislėpsite nuo moters, kuriai nepa- 
sisekė laimingai ištekėti. O dabar padėkite man, — tarė Džeiso- 
nas ir ėmė nuo lentynų traukti vieną komplektą po kito ir krauti 
sau į glėbį. 

— Ką čia dabar darote? — aiktelėjo Emė. — Negalite... 

— Galiu nusipirkti dabar ir grąžinti vėliau. Tiesa? 

— Manau, kad taip, — palūkėjusi atsakė Emė. Paskui pa- 
galvojusi apie tai, ką jis pasakė, paėmė komplektėlį su mėlynu 
meškučiu. — Man labai jis patinka, — paaiškino. 

— Galvokite plačiai ir nesirinkite. 

Emė nusijuokė. Ją pagavo azartas traukti nuo lentynų dra- 
bužėlius ir krauti ant prekystalio. Ten gulėjo geltonas kombine- 
zoniukas su raudona žirafa, išsiuvinėta ant seilinuko, raudoni 
marškinėliai, geltonos ir raudonos spalvų striukytė ir nepaprasto 
gražumo geltoni sandaliukai. Pirmą kartą gyvenime Emė nežiū- 
rėjo į etiketę, kiek kainuoja prekė: ji tik krovė ir krovė ant pre- 
kystalio drabužėlius. 

Grįžo pardavėja su Džulija Vilson, traukiančia vežimėlį su 
vaiku paskui save. Ji sustojo taip staigiai, kad vežimėlis atsi- 
trenkė į kulnus. 

— Sere! — griežtai suriko ji norėdama išbarti, kaip Džeiso- 
nas jau žinojo iš anksto, už tai, kad pridarė tiek netvarkos, bet 
Džeisonas parodė platininę “American Express" kortelę, ir par- 
davėjos rūstumas virto plačiausia šypsena. 

— Ar matėte jos veido išraišką? — džiaugėsi Emė laižydama 
ledus iš vaflinio indelio. Jie su Džeisonu sėdėjo ant suolelio prie 
fontano parduotuvių alėjoje. Maksas tarp jų sėdėjo vežimėlyje. Ap- 
link juos stovėjo maišų maišai su vaikiškais drabužėliais. — Ži- 
noma, dar teks išklausyti tos pasipūtusios prekybininkės, kai nu- 
nešiu visa tai grąžinti į parduotuvę, bet buvo verta pamatyti Džuli- 
jos veido išraišką. O jūs buvote nuostabus. — Emė sūpavo kojas 
pirmyn ir atgal lyg vaikas, laižė ledus, kol jų neliko, ir šypsojosi, 
žiūrėdama, kaip Džeisonas dalijosi savo ledų porcija su Maksu. 

— Ar mokykloje ji iš tikrųjų elgėsi su jumis bjauriai? 

— Blogiau, negu galite įsivaizduoti, — linksmai atsakė 
Emė. — Ji nekantraudavo sulaukti, kada galės atraportuoti man 
viską, ką nedoro Bilis iškrėtė mokykloje. Ne ji ten mokėsi su 
Biliu, o jos vyras. Dieve, bet jis dabar turėtų būti toks pat se- 
nas kaip jūs. 

Džeisono antakiai pakilo iš nuostabos. 

— Neįmanoma, kad aš jau viena koja grabe, — atsakė jis. 

— Įsižeidėte? — juokėsi Emė. — Oi, bet buvote tikrai nuo- 
stabus. Tik jums nereikėjo parodyti jai, kad mes buvome par- 
duotuvėje drauge. Nepamirškite, kad mes Abernatyje. Po poros 
valandų visi čia kalbės, kad gyvenu su turtingu seniu. Žmonės 
nežino visos tiesos apie jus. 

— Ir kokia ta tiesa? 

— Kad jūs su Čarliu buvote pora. 

— Aš to nesakiau. 

— Bet ir nepaneigėte. Ei! Ką čia darote? 

— Rengiu Maksą naujais marškinėliais, štai ką. Man bloga 
nuo tų padėvėtų drapanėlių. 

— Bet mes turėsime juos grąžinti atgal ir... — Ji nutilo ir 
įdėmiai pažvelgė į jį. — Gal jūs net nemanėte grąžinti tų drabu- 
žėlių, tiesa? 

— Niekada. 

— Norėčiau jus suprasti. Kodėl sutikote apsistoti pas mus 
su Maksu tokiame skurdžiame sename name? 

— Kad suteikčiau Deividui progą pabūti su jumis, — pa- 
prastai atsakė Džeisonas. 

— Nemanau, kad pasakėte teisybę. Eime, branguti. Patik- 
rinsime, ką tavo užpakaliukas pridirbo. — Ji suėmė vežimėlio 
rankeną ir nuvežė Maksą į moterų tualetą. 

Likęs vienas, Džeisonas dairėsi po parduotuvių alėją. Prieš 
dvi savaites jokiu būdu nebūtų patikėjęs, kad Kalėdų atostogas 
leis šitaip. Paprastai Kalėdas jis švęsdavo kokiame itin brangia- 
me kurorte, o jo įprastinė dovana moteriai būdavo deimantų aus- 
karai. Jos dovana jam būdavo kai kas lovoje. Gal jis ėmė senti, 
bet kartais norėdavo, kad moteris padovanotų jam kaklaraištį ar 
porą kojinių. 

— Sensti Vildingai, — sumurmėjo jis ir atsistojo užleisti 
vietų ant suolo moteriai, atrodančiai taip, tarsi ruoštųsi gimdyti 
dvynius. Jis paėmė maišus ir laukdamas Emės vaikštinėjo alėja. 
Vitrinoje pamatė puikų apdarą jai šio vakaro pasimatymui su 
Deividu. Tai buvo levandų spalvos trumparankovė megzta palai- 
dinukė, toks pat megztinis ir klostuotas tamsaus purpuro sijonas 
su tulpėmis. 

Džeisonas negaišdamas įėjo į parduotuvę. Tą pačią akimir- 
ką prie jo prišoko trys gražios pardavėjos. Jis pasakė joms turįs 
penkias minutes laiko ir kad, be vitrinoje demonstruojamo apda- 
ro, jam reikia prie jo tinkančių kojinių, batelių, papuošalų. 

Aukščiausia iš tų trijų pardavėjų, įspūdinga raudonplaukė, 
nesutrikusi paklausė: 

— O apatiniai? 

Džeisonas linktelėjo galvą. 

— Ji maždaug šios moters ūgio, — tarė jis pažvelgęs į vieną 
pardavėją. Po minutės jis pasirašė sąskaitos blanke ir drabužiai 
atsidūrė krepšyje. 

— Didelė eilė, — paaiškino Emė, vos išvydusi Džeisoną. — 
Atleiskite, kad reikėjo ilgai laukti. Ką nupirkote dabar? 

— Kai ką jums apsirengti šįvakar, — šyptelėjo Džeisonas. 

— Jūs... A, suprantu. Gėjai įpratę. Tiesa? Noriu pasakyti, 
kad jums patinka pirkti moteriškus drabužius. 

Džeisonas lenkėsi prie jos, kol jų nosys beveik susilietė. 

— Ar jums pažįstamas žodis "ačiū"? O gal mano noras iš- 
girsti jį irgi parodo mano seksualinę orientaciją? 

— Atsiprašau, — sumišo Emė. — Tai tik todėl, kad aš... — 
ji nutilo ir išplėstomis akimis žiūrėjo į kažką už Džeisono. Kitą 
minutę ji nustūmė jį į šalį, išskėtė rankas ir sušuko: 

— Sele! 

Neaukšta, labai patraukli jauna moteris bėgo prie Emės. 
Džeisonas pasitraukė į šalį ir stebėjo, kaip abi moterys apsikabi- 
no ir ėmė kalbėtis pertraukdamos viena kitą. Jų Žodžiai liejosi 
kaip krioklys. 

— Kaip seniai... 

— Kada tu... 

— Kodėl tu... 

— Čia Maksas, — pagaliau ištarė Emė ir pasitraukė atgal, 
kad draugė galėtų pasižiūrėti į jos sūnelį. 

Bet moteris tik dirstelėjo į kūdikį vežimėlyje, nes visą jos 
dėmesį patraukė gražuolis vyras, ant vežimėlio rankenos laikęs 
ranką ilgais pirštais. 

— Kas jis? — vos girdimai pasmalsavo ji, ir Džeisonas pa- 
sijuto labai pamalonintas, kad jį palaikė dėmesio vertu vyru. Emė, 
atrodė, šito nepastebėjo! Ir nebesusilaikė. Jis pakėlė moters ran- 
ką prie lūpų ir pabučiavo, o paskui pažvelgė į ją pačią itin gun- 
dančiu žvilgsniu. Moteris atrodė taip, lyg tuoj tuoj ištirps arba 
bent jau pabėgs, ir Džeisonas pasijuto puikiai. 

— Čia ponas Vildingas. Jis — gėjus, — lediniu balsu atsakė 
Emė. 

— Bet aš tikiuosi pasikeisti, — išpoškino Džeisonas. 

— Galite pabandyti su manimi, — užsidegusiu žvilgsniu ri- 
jo jį moteris. 

— O kaip Maksas? — griežtai paklausė Emė. — Ponas Vil- 
dingas yra mano vaiko auklė. Juk žinai, gėjai labai tikę pana- 
šiems darbams. 

— Aš irgi galvoju turėti kūdikį, — pareiškė Selė, neatitrauk- 
dama akių nuo Džeisono, — manau, man irgi reikės auklės. 

— Na, o kaip motinystė? — tyliai paklausė Džeisonas. 

— Mielasis, man reikia donoro. 

— Sele, ar galėtum atstoti nuo mano vaiko auklės, tada nu- 
eitume ko nors atsigerti ir pasišnekėti? O jūs galėtumėte prižiū- 
rėti Maksą ir vienas, tiesa? — kai Emė pažvelgė į Džeisoną, jos 
lūpos buvo kietai suspaustos. 

— Žinoma galiu, — sutiko Džeisonas, irgi nenuleisdamas 
akių nuo Selės, tarsi ji būtų jo svajonių moteris. — Judvi eikite. 
Mudu su Maksu nugabensime šiuos maišus į automobilį. Paskui 
man reikės nusipirkti šį tą, e, asmeniško. — Paskutinį sakinį jis 
ištarė taip, tarsi ketintų pirkti kažką seksualaus ir šilkinio. 

Neleidusi draugei nieko atsakyti, Emė paėmė ją už alkūnės 
ir nusivedė į netoliese buvusią anglišką užkandinę. Jos susėdo 
už artimiausio laisvo staliuko. 

— Noriu žinoti apie jį viską, — karštai pareiškė Selė. 

— Tai kas tave atvedė Kalėdoms į Abernatį ir kodėl nepasa- 
koji man apie save? 

— Aš atvažiavau į parduotuves, o ne į Abernatį. Ir todėl čia, 
kad gyvenu nuo šios vietos už šešių mylių, — neskubėdama at- 
sakė Selė. — O tu nenori man pasakyti, kas vyksta? Ar judu my- 
litės? O gal tik žiūri į tą vyrą, tarsi jis būtų meno kūrinys? 

— Ar tu susidomi kiekvienu sutiktu vyru? — atrėžė Emė ir, 
paėmus: valgiaraštį, ėmė jį žiūrinėti. — Valgysi ką nors? — Kai 
Selė nieko neatsakė, Emė klausiamai pažvelgė į ją. 

— Nesvarbu, — mostelėjo ranka draugė. — Aš noriu žinoti 
viską apie jį. 

— Aš jau pasakiau tau viską. Jis — gėjus. Kaip moteris, aš 
jo visiškai nedominu. Mes kalbamės lyg dvi senos bičiulės. Štai 
ir viskas. 

— Noriu žinoti smulkmenas, — toliau spaudė Selė. Ji užsa- 
kė du puodelius kavos, nes priėjo padavėja. 

— Ne, man ne kavos, o didelę stiklinę apelsinų sulčių. Ži- 
nai, kad maitinu. 

Selė lengvai gūžtelėjo pečiais: 

— Ne, nežinau ir nenoriu žinoti. Geriau dabar apie tai ne- 
kalbėkime. Ar tu tikrai įsitikinusi, kad jis — gėjus? 

Emei neilgai reikėjo galvoti, kad jos reakcija į Selės susido- 
mėjimą “jos" ponu Vildingu buvo ne kas kita, o paprasčiausias 
pavydas. “Ir jo susidomėjimas Sele"“, — sau mintyse teigė Emė. 

— Man atrodo, šįryt buvo atėjęs eksmeilužis, — ir ji papa- 
sakojo apie Džeisono susidūrimą su Čarliu. — Būtum mačiusi, 
kaip jis baltakiavo, kai Čarlis bučiavo man ranką. Tarp jų tikrai 
kažkas vyko. O dieną prieš tai ponas Vildingas vis varstė akimis 
du vyrus “Kūdikių rojuje", bet nė mažiausio dėmesio nekreipė į 
pardavėją, nors ta — iš koto verčianti gražuolė. Tikrai, visą savo 
šimtą procentų dėmesio buvo sutelkęs į tuos du vyrus. 

— Gerai, jau. Sakyk, o kur tu jį radai? 

— Tai jis mane rado. Aš tik atidariau duris, o už jų stovėjo 
jis. Deividas jį atvežė ir paliko pas mane. 

— Kaip Kalėdų dovanėlę? 

— Kažkas panašaus. Bet neturėk jokių minčių. Jis — tikras 
gėjus. 

— Jis nepanašus į gėjų. 

— Ir kokį gėjaus stereotipą tu sudariusi savo vaizduotėje? — 
gynė savo nuomonę Emė. 

— Ei! Nekibk man į atlapus. Aš tik klausinėju. Ar jis gėjus, 
ar ne, vis tiek jis nuostabus. Ir aš noriu žinoti apie jį, kas tik yra 
žinoma. 

— Aš tikrai žinau nedaug. Deividas paaiškino, kad jo pus- 
broliui reikia kur nors laikinai apsigyventi ir atsigauti po nelai- 
mingos meilės. Aš ir leidau jam pasilikti. 

— Jis galėtų pagydyti savo sudaužytą širdį mano lovoje, kada 
tik panorėtų. 

— Tu skaitai per daug meilės romanų. Tarp mūsų nieko nėra 
ir niekada nebus. Sakiau tau: jis — gėjus! Beje, jis labai elegan- 
tiškas. Kai pirmą kartą jį pamačiau, jis vilkėjo kostiumą, tikriau- 
siai kainavusį daugiau už mano namą. | 

— Eme, šis puodelis kavos daugiau vertas už tavo lūšną, vadi- 
namą namu. Jei sugalvotum jį padegti, ugnis iš gailesčio užgestų. 

— Ne toks jau jis prastas. 

— Prastesnis už prastą. Papasakok daugiau apie jį. 

— Jis senas. Pasako nedaug, bet jis... — ji pažvelgė į drau- 
gę, — jis teikia man laimę. Argi ne keistas dalykas apie ką nors 
šitaip galvoti? Bet tai tiesa: jis teikia laimę man ir Maksui. Jam 
čia atvykus, atsitiko daug mielų dalykų. 


| J 

— Jis atsiklaupė prieš tave ant kelių ir pasakė negalįs be 
tavęs gyventi, 1r... 

— Liaukis sapnuoti. Visų pirma, Maksas jį dievina. 

— Hmm... O antra? 

— Nežinau, kaip tau paaiškinti. Iš tiesų aš pati jo nesupran- 
tu. Jis atrodo esąs su vėžlio šarvais, o gal — su šarvuočio kiautu. 
Jį gaubia kažkoks kietas paviršiaus apdangalas, bet, manau, kad 
viduje jis yra švelnus. Nežinau, ar jis tą supranta, bet Maksą jis 
dievina taip pat, kaip mano sūnus jį. 

Ilgą laiką Selė atsilošusi į atlošą įdėmiai Žiūrėjo į savo draugę. 

— Tai tu jį įsimylėjusi? 

— Nebūk juokinga. Jis puikus žmogus, mums linksma drau- 
ge, bet jis tikrai nevyriškas. Jis mėgsta vaikščioti po parduotu- 
ves, virti valgyti. Dirba tokius darbus, kurių vyrai nedirba. 

— Nori pasakyti, kad jis dirba visus darbus, kurių nedirbo 
Bilis? Klausyk, Eme, žinau, kad mokykloje buvai vienintelė mer- 
gaitė, baigusi ją nekalta, kad tu saugojai save būsimam vyrui. 
Taip pat žinau, kad jis buvo narkotikais apsvaigęs girtuoklis. Ne- 
žiūrėk taip į mane. Žinau, kad Bilis turėjo privalumų, bet aš esu 
realistė. Tu mylėjai vieną vienintelį vyrą, miegojai ir gyvenai 
su tuo savo vieninteliu. O tas vienintelis iš tų vyrų, kurie nemo- 
ka atidaryti šaldytuvo. Bet, tiesą sakant, esama ir kitokių vyrų. 

— Kodėl tu būtinai tuoj galvoji apie savo romaną? Aš ne- 
spėlioju, kad tas vyras — gėjus. Man taip pasakė Deividas. 

— Daktaras Deividas? Tada gal teisybė. O tu žinai — tavo 
ponas Vildingas man į jį panašus. 

— Jie pusbroliai. 

— A, taip. Tai ką darysi toliau? Ar ir toliau gyvensi su tuo 
gražuoliu, kurio negali turėti, ar po Kalėdų jį atstatydinsi? 

— Nežinau. 

Selė nusijuokė. 

— Eme, tu nė kiek nepasikeitei. Tik tu gali gyventi po vienu 
stogu su vyru ir nežinoti, kodėl jis čia ir kiek laiko gyvens. 

Emė neatsakė, tik žiūrėjo į savo apytuštę stiklinę. 

— Gerai, o kaip kiti vyrai tavo gyvenime? Tas gražus senų 
automobilių pardavėjas? 

— A, Janas. Jam priklauso prekyba kadilakais. Jis labai tur- 
tingas, — atsiduso Emė. 

— Suprantu, kodėl jį laikai nuobodžiu. Vargšelis yra tik gra- 
žus ir turtingas. Kuo jis tau gali būti įdomus? 

— Jam įdomiausias jis pats. Atrodo, jis manė darąs man di- 
delę paslaugą todėl, kad užeidavo kas vakarą. Jis mane vis vadi- 
na Bilio Tompkinso našle, tarsi tuo sakytų, kad esu neliečiama. 

— Mažo miesčiuko gyvenimas. Kodėl neišvažiuoji iš čia kur 
nors kitur, kur niekas net negirdėjo apie Bilį ir jo ydas? 

Nespėjus Emei atsakyti, Selė pašoko. Lyg kas jai būtų įdū- 
ręs smeigtuku. 

— Kiek dabar valandų? 

Emė apsidairė laikrodžio, bet niekur nematė. 

— Turiu eiti, — skubiai pasakė Selė ir, susirinkusi daiktus, 
jau kilo iš vietos, bet pamatė Emės veido išraišką. — Tik nesa- 
kyk man, kad nieko nežinai. 

Kai Emė papurtė galvą, Selė kreivai šyptelėjo. 

— Negi nematei reklamų? Jos iškabintos visoje alėjoje. Ži- 
nai “Žvakių šviesos suknias?" Tą parduotuvę, kur beveik ban- 


krutuoja. 

— Ne mano nosiai, — atsakė Emė ir, baigusi gerti sultis, 
taip pat pakilo. — Aš negaliu sau leisti net kokios smulkmenos 
nusipirkti. 


— Niekas negali. Nesuprantu, kaip galima tikėtis parduoti 
tokias prabangias suknias čia, Kentukyje. Visi žino, kad par- 
duotuvė bankrutuos, bet, atrodo, kad ją nupirko kažkoks paslap- 
tingas pirkėjas. Greičiausiai iš paties Niujorko ir atidarymo pro- 
ga jis leidžia išlošti Dioro suknelę. 

Kai Emė nieko nesakė, tik skubėjo šalia savo draugės, Selė 
tarė: 

— Atsibusk! Dioras. Ar tai tau nieko nesako? 

— Ne, aš labiau pratusi prie “Pampers" ir “Huggies" pre- 
kių. Kam man ta Dioro suknelė? | 

— Vargšelė, — nutęsė Selė. — Žinai, susikūriau teoriją, kad 
kūdikis atima iš motinos apie penkiasdešimt intelekto koeficien- 
to taškų. Gal ji ir atgauna tuos taškus, kai vaikas pradeda eiti į 
mokyklą. Jei iki tada nevirsta idiote. 

Emė nusijuokė. 

— Tu tik manai, 0 aš žinau, kad tai — tiesa. Tai kam tau 
reikia tos Dioro suknelės? 

Selė tik pavartė akis tuo parodydama Emei, kad toji bevil- 
tiška. 

— Eime. Tuoj turėtų prasidėti burtų traukimas. Ir tu turi da- 
lyvauti loterijoje: užrašyti savo pavardę. 

— Aš? 

— Taip. Jeigu laimėsi, galėsi atiduoti tą suknelę man. 

— Gerai, — atsakė Emė. — Sutarta. 

Bet pirmiausia Emė turėjo surasti Džeisoną ir Maksą. Po va- 
landos visi trys stovėjo priešais fontaną alėjos centre ir laukė, 
kol prasidės burtų traukimas. Kai ištraukė jos pavardę, ji kažko- 
dėl nenustebo. Pastarąsias keletą dienų ją vis lankė laimė. 

— Selė labai apsidžiaugs, — linktelėjo galva Emė, kai mi- 
nioje visi dairėsi, ar tarp jų yra laimėtoja. 

— Kodėl? — paklausė Džeisonas, laikydamas ant rankų 
Maksą. 

— Nes pažadėjau atiduoti suknelę jai, jei laimėsiu. 

Džeisonas griebė ją už rankos ir atgręžė į save. 

— Ką padarėte? 

— Man tos suknelės nereikia. Kokia proga aš ja apsirengsiu? 

— Ak, aš pamiršau jums pasakyti, kad Deividas gavo bilie- 
tus rytojui į Kalėdotojų pokylį ir kad nori eiti ten su jumis. 

Valandėlę Emė tik mirksėjo, tarsi nesuprasdama, ką jis sa- 
kė. Bet paskui nusišypsojo ir pasakė: 

— Tikiuosi, Selė neatsisakys suknelės, jei kartą ja apsivilksiu. 

Kitą akimirką ji nuėjo ant pakylos atsiimti prizo. Ir nustebo 
sužinojusi, kad suknelė jos dydžio ir kad į laimėtą prizą įeina 
nemokamas makiažas bei plaukų sušukavimas. Šias paslaugas su- 
teiks ponas Aleksandras iš Niujorko jos pasirinktą dieną. Ji pa- 
sakė rytojaus datą. Irgi nė kiek nenustebo, kad ponas Aleksan- 
dras rytoj ketina būti Kentukio valstijoje. 

Kai ji apie tai pasakė Džeisonui, jis paaiškino: 

— Tas ponas Aleksandras tikriausiai koks Džo iš vietinio 
grožio salono. Kartą kitą nuvažiavo į Niujorką ir jau skelbiasi 
esąs iš ten. 

— Vis tiek... — tarė Emė, — keisti dalykai dedasi nuo ta- 
da... — ji pažvelgė į Džeisoną. 

— Kai Deividas ėmė rėžti apie jus sparną? 

— Deividas? Gal jums trūksta? 

— Manau, pačiai šio to trūksta, jei nepastebite to, ką mato 
visi. Daktaras Deividas jus įsimylėjęs ir nori... 

— Oi, koks jūs juokingas. Žiūrėkite, jau beveik priešpiečių 
laikas. Turėsiu maitinti Maksą, todėl geriau grįžkime namo. 

Džeisonas nieko jai neatsakė, bet uždėjo ranką ant nugaros 
ir beveik stumte įstūmė į labai gražų itališką restoraną. Pirmiau- 
sia jiems patiekė duonos su kažkokiu aliejaus patiekalu iš bute- 
lio, pilno česnako skiltelių. Aliejus buvo per aštrus dviem suau- 
gusiesiems, bet Maksas iščiulpė jį iš trijų duonos riekių. 

Po priešpiečių jie nuėjo į tris žaislų parduotuves ir protestuo- 
jant Emei (beje, protestas darėsi vis silpnesnis) Džeisonas nupir- 
ko berniukui pilną maišą žaislų. Važiuojant namo ji aimanavo: 

— Kaip aš jums atiduosiu pinigus. Jūs privalote grąžinti dra- 
bužėlius ir tuos žaislus. Jau nieko nebeliko tiek nešvaraus, kad 
kuopdama užsidirbčiau pinigų išmokėti... 

— Po valandos jūsų pasiimti atvažiuos Deividas, todėl ge- 
riau paskubėkite, kad būtumėte pasiruošusi. 

— Paskubėti? — susierzino Emė, tarsi niekada anksčiau ne- 
būtų girdėjusi to žodžio. 

— Mmmm, — teatsakė Džeisonas sukdamas automobilį į 
įvažiavimo keliuką. — Turite juk pažindyti Maksą prieš išeida- 
ma, antraip visą vakarą jums skaudės... 

— Kas jums darbo! — pyko ji. — Aš manau, kad mano pie- 
nas yra mano pačios reikalas. 

Ji norėjo pademonstruoti jam savo nepriklausomybę, o pa- 
sirodė esanti karvė. Kai jis nieko neatsakė, Emė skersom pažiū- 
rėjo į jį ir išpoškino: | 

— O gal man geriau kreiptis darbo į vietinę pieninę. 

Ir jie abu prapliupo juokais. Bet išlipusi iš automobilio, ji 
vėl abejojo: 

— Aš negaliu eiti. Neturiu apsirengti nieko tinkamo, kad 
galėčiau pasirodyti su daktaru. 

Džeisonas įbruko jai į rankas sunkų tamsiai žalią maišą. Emė 
praskleidė jį tiek, kad pamatytų jame kažką nuostabų. 

— Iš kur sužinojote, kad man patinka levandų spalva? — 
tyliai paklausė. 

— Intuicija. O dabar eikite pažindyti Makso ir keliaukite. 

— Pone Vildingai, jūs esate mano fėja krikštamotė, — tarė 
ji šypsodamasi ir tuoj pat užspaudė ranka sau burną. — Ak, aš 
nenorėjau... 

— Eikite! — įsakė jis. — Tuoj pat. 

Stvėrusi Maksą, ji nubėgo į vidų. 

Jie visi trys šypsojosi. 


11 skyrius 


Vos Emė išvažiavo su Deividu, Džeisonas išsiėmė savo 
telefoną ir paskambino į tėvo namus. Kai tėvas atsiliepė, Džei- 
sonas išgirdo namuose triukšmą. 

— Kas gero? — beveik šaukte šaukė į telefoną Džeisonas. 

— Ar tik ne gėjumi tapęs mano sūnelis? — atsišaukė Ber- 
tramas Vildingas. — Tai kaip sekasi būti gėjumi? 

Džeisonas pakėlė akis į dangų ir dar kartą mintyse prisiekė 
nugalabyti brolį. 

— Gal galėtum baigti savo juokelius, tėti, ir pakviesti prie 
telefono mano sekretorę? 

— Čerę? 

— Ką? Negirdžiu tavęs. Ne, ne. Man nereikia vyšnių pyra- 
go*. Man reikia Parker. 

— Pakviesiu Čerę Parker, seni. 

— A, taip. Žinojau, kad jos toks vardas. 

Jis prisiminė kartą pagalvojęs, kad šis vardas netinka tokiai 
ledinei moteriai, kaip Parker. 

— Tai ar pakviesi? 

— Taip! Manau, kad ji virtuvėje su Čarliu. 

Tai taręs, tėvas padėjo telefono ragelį. Džeisonas girdėjo jo 
žingsnius, kaukšinčius į medines grindis. 

— Čerė, — pats sau sušnibždėjo Džeisonas, — ir Čarlis? 

— Klausau, sere, — atsiliepė Parker ir antrą kartą gyveni- 
me jis suprato, kad Čerė — pats netinkamiausias jai vardas. — 
Kuo galiu būti naudinga? — Kadangi Džeisonas tylėjo, ji pasa- 
kė: — Prašau atleisti. Per daug laiko praleidau Kentukyje. 

— Na, taip, — sumurmėjo Džeisonas nežinodamas, ką atsa- 
kyti. — Noriu, kad kai ką padarytum. 


* Cherry anęl. — vyšnia. 

— Aš taip ir pamaniau, kad skambinat ne šiaip sau. 

Valandėlę Džeisonas atitraukė telefoną nuo ausies ir žiūrėjo 
į jį. Kai visa tai pasibaigs ir jis vėl sugrįš į Niujorką, parodys 
savo darbuotojams jų tikrąją vietą. 

— Noriu padiktuoti tau sąrašą žaislų. Kad nupirktum. Ir dar 
noriu, kad suvyniotum juos į baltą dovanų popierių ir perrištum 
raudonu ir žaliu kaspinais. Ir dar užklijuosi Kalėdų Senelio eti- 
ketes. Supratai viską? 

— Nesunkiai, — atsakė Parker. 

Ir vėl Džeisonas susiraukė. Jo sekretorė tikrai darėsi akiplėša. 

— O dar noriu, kad dovanas pristatytum čia Kalėdų išvaka- 
rėse. Padėsi po egle. 

— Suprantu. Tik kaip aš pateksiu į namą? 

— Paliksiu tau raktą po kilimėliu prie durų. 

— Ak, kaip malonu jaustis saugiai mažame miestelyje. Kaip 
man to trūksta! 

— Parker, kai man reikės asmeninių komentarų, aš pasakysiu. 

— Taip, sere, — atsakė ji, bet nė kiek nepakeitusi tono. 

Valandėlę Džeisonas pasigailėjo sayo šiurkštumo. Turbūt 
viskas todėl, kad sugriuvo jo įprasta gyvenimo tvarka. 

— Ar turi suknelę rytojaus vakarui? — pasidomėjo jis steng- 
damasis nepasirodyti diktatoriumi. 

— Jūs man nupirkote “Oscar de la Renta". Gana prabangi. 

— Gerai, — tarė jis ir nežinodamas, ką dar pasakyti ir gir- 
dėdamas juoką tolumoje, išjungė telefoną neatsisveikinęs. 

Netrukus jis paskambino dar į vieną vietą. 


— Na, na, na, — išdainavo Mildreda Tompkins, kai Džeiso- 
nas atidarė duris, laikydamas ant rankų Maksą. — Tai tu ir esi 
tas gerasis angelas, kurį nesiliauja girti Emė. Nestovėk čia, leisk 
man įeiti į vidų — šalta lauke. 

— Juk jūs jai nepasakysite, kas aš? — paklausė Džeisonas 
tokiu balsu, kokiu mažas berniukas prašo nepaskųsti jo motinai. 

— Nepasakyti jai, kad jos homoseksualistas angelas sargas 
iš tikrųjų yra vienas turtingiausių Žmonių pasaulyje? 

— Ne visai. Ir kol dar manęs nepaklausėte, atsakysiu, kad 
nesu milijonierius. 

— Eikš čia, branguti, — kreipėsi ji į savo vaikaitį, ir Mak- 
sas leidosi jos paimamas. — Vadinasi, nori man papasakoti, kas 
čia dedasi? Kodėl apsimeti kažkokiu gėjumi? Aš juk žinau, kad 
mokykloje lakstei paskui visas mergaites. O kiek butų turi visa- 
me pasaulyje! 

— Kaip matau, jūs nė kiek nepasikeitėte, — atsiduso Džei- 
sonas ir susidomėjęs, šypsodamasis apžiūrinėjo Mildredos šu- 
kuoseną: kupetą lakuotų plaukų, kurių sruogos pynėsi raštu. Tos 


šukuosenos nebūtų suvėlęs net uraganas. — Jūs tokia pat viską 
žinanti. 

— Mane domina Emė, — nekaltai gūžtelėjo pečiais Mildre- 
da. — Noriu paties geriausio. 


— Kadangi nėra Bilio, kuris galėjo jai tai suteikti? 

— Man tai buvo smūgis, ir tu tai žinai. Mano sūnus turėjo 
ydų, bet vieną gerą darbą gyvenime jis padarė: vedė Emę ir susi- 
laukė su ja šito vaikelio. — Tai tarusi, ji priglaudė Maksą ir pa- 
bučiavo. Paskui patraukė jo rankytes nuo akinių ir tęsė: — Ne, 
tai dar ne viskas. Jis padarė dar vieną gerą darbą. Tą naktį, kai 
Bilis žuvo, jis buvo girtas. Labai girtas. Ir senu vingiuotu River 
Road keliu važiavo šešiasdešimties mylių per valandą greičiu. Ir 
vis dėlto jis pasuko automobilį į medį, o ne trenkėsi į autobusą, 
pilną vaikų, važiuojančių iš krepšinio rungtynių. 

— Bilis man visada patiko, — tyliai ištarė Džeisonas. 

— Žinau. Tu buvai geras Biliui. Štai kodėl aš užėjau pasi- 
žiūrėti, kaip judu su Eme sutariate. Ji mato žmonėse gėrį. Nesu- 
prask manęs klaidingai. Ji nėra idiotė, mananti, kad visi, kas ne- 
turi uodegos ir ragų, yra geručiai. Noriu pasakyti, kad Emė įžiū- 
ri gėrį ten, kur kiti jo nemato. Ir jos tikėjimas žmonėmis verčia 
juos stengtis. Gal, jei Bilis nebūtų žuvęs, ji būtų padariusi iš jo 
ką nors gero. Bet... Na, apie mirusį geriau blogai nekalbėkime. 
Bilis paliko savo gražią žmoną ir Maksą. — Jos galva pakilo aukš- 
tyn: — Tai gal dabar pasakysi man, kas dedasi, kodėl tu gyveni 
su mano marčia šitoje griūvančioje senoje lūšnoje? 

Džeisonas ignoravo jos klausimą: 

— Ar nenorėtumėte rytoj pabūti su Maksu? Man reikėtų kai 
kur išeiti. 

Ji pažvelgė į jį įtariai. 

— Žinai, pastaruoju metu dedasi keisti dalykai. Kažkas nu- 
pirko “Kūdikių rojų", “Žvakių šviesos suknias" ir... 

— Ką? Kažkas nupirko drabužių parduotuvę? 

— Taip, tą pačią, kur šiandien buvo traukiami burtai Dioro 
suknelei. Gal Kentukis ir gražus kraštas. Tai mes Žinome. Bet 
taip pat žinome, kad čia, tokioje “Žvakių šviesos suknių" par- 
duotuvėje net su žvake nerasi Dioro suknelės. Ar Žinai, kiek to- 
kia suknelė kainuoja? 

— Tikiuosi, kad pasakysite, — šyptelėjo Džeisonas. — O 
gal girdėjote, kas nupirko tą parduotuvę? 

Mildreda nusišypsojo Džeisonui, kai jis barškino baršku- 
čiu Maksui. 

— Žinau tik tiek, kad jis iš Niujorko. Ar žinai, kad buvęs 
parduotuvės savininkas — senas tavo futbolo komandos drau- 
gas? Prisimenu, kaip vienų rungtynių metu turėjai perduoti jam 
kamuolį, bet tu neperdavei. Tu pats tada įmušei įvartį, nulėmusį 
rungtynių pergalę. Kokia to vaikino pavardė? 

— Lesteris Higinsas, — atsakė Džeisonas. 

— Tas pats. Jis vedė merginą, kurios tėvui priklausė ta par- 
duotuvė. Lesteris visą laiką bandė parduotuvės atsikratyti, bet 
negalėjo. — Ji stebėjo Džeisono veidą ir jos šypsena platėjo. — 
Gal nors dabar jis pagaliau surado, kas perims parduotuvę iš jo 
rankų. Gal kas nors pajėgia ją nupirkti ir išlaikyti. 

— Nežiūrėkite į mane. Pripratau būti turtingas, bet štai at- 
važiavau į Abernatį ir mano resursai senka. 

— Negalima pasipelnyti iš Kentukio drabužių parduotuvės, 
jei veltui atiduosi dvidešimties tūkstančių vertės suknelę? 

Džeisonas staiga nusišypsojo: 

— Jūs iki pat šiol geriausia gandų žinovė visose keturiose 
pasaulio šalyse. Tai ar galėsite rytoj pabūti su vaikaičiu? 

— Kad galėtum nueiti į Kalėdotojų pokylį? Ir dar girdėjau, 
kad tavo pilotas Džesiui Grinui už naudojimąsi nusileidimo ir 

pakilimo taku moka tiek, kad Grinas jau galvoja apie išėjimą į 
pensiją. 

Džeisonas sudejavo: 

— Gerai jau. Pasiduodu. Išgirsite trokštamus gandus, bet 
turėsite rytoj pabūti su Maksu. Sutarta? 

— Sutarta. Paskambink ir užsakyk picą, kol aš atnešiu iš 
automobilio butelį burbono. Beviltiška ieškoti jo Emės namuo- 
se. Tikriausiai ji nelaiko bijodama, kad Maksas gali išgerti. 

— Jūs nepasikeitėte Mildreda. Nė truputėlio. 

— Tu irgi, — nusišypsojo ji. — Visada buvai mano numylė- 
tinis. 

— Drauge su visais miestelio berniūkščiais, — atsakė jis 
šypsodamasis ir imdamas telefoną. 


— Turėtum pamatyti, kaip jis žaidžia su Maksu, — liejosi 
Emė. — Jis dvidešimt minučių sugaišo mokydamas Maksą ro- 
poti. Jo kantrybė begalinė. Ir kai jis šalia, dedasi tik geri da- 
lykai: aš laimiu loterijoje, randu pirkti labai pigių gerų pre- 
kių. O ar sakiau tau, kad jis lygino už mane skalbinius ir leido 
man pamiegoti? 

— Du kartus, — atsakė Deividas, įsmeigęs akis į salotas. 

— O, atsiprašau. Viskas todėl, kad man neteko gyventi su 
tokiu nesavanaudžiu. Na, aš negyvenu su juo. Tu tą žinai... — Ji 
nutilo ir šakute vedžiojo po salotų lapus. Ir galvojo, ką Džeiso- 
nas ir Maksas valgo pietų. 

— Eme, gal tu jau norėtum grįžti namo? — staiga paklausė 
Deividas, per stalą palinkęs prie jos. 

— Ne, žinoma, ne. Aš puikiai leidžiu laiką. Nuostabu išeiti 
iš namų. 

— Atrodai labai puikiai. Ta spalva tau tinka. 

— Ponas Vildingas viską nupirko, — atsakė ji nepagalvoju- 
si. — Viskas. Pažadu daugiau neminėti jo pavardės. Geriau pa- 
sakyk man, ar.daug gyvybių šiandien išgelbėjai? 

— Mažiausiai pusę tuzino. Ar norėtum iš čia nuvažiuoti į 
šokius? | 

— Negaliu, — atsakė ji prikimšta burna, nes stengėsi atsi- 
griebti už prarastą laiką: Deividas beveik buvo baigęs valgyti, o 
ji per daug plepėjo ir nespėjo. — Pienas, — sumurmėjo ji. 

— Ką pasakei? 

Emė nugėrė limonado. 

— Pienas. Turiu pažindyti Maksą. Aš jam pasakiau, kad tu- 
rėčiau dirbti pieninėje, kadangi kitur negaunu darbo. 

— Maksui pasakei? 

— Ne, aš pasakiau... e... 

— Džeisonui. Suprantu. — Valandėlę Deividas sėdėjo tylė- 
damas. — Ar jis tau minėjo apie rytdienos pokylį? — paklausė 
pažvelgęs į Emę. 

— Taip, bet tik tada, kai laimėjau Dioro suknelę. 

— Tu laimėjai suknelę? Ir Dioro, ne kitokią? Turi papasa- 
koti apie tai. 

Emė nesusilaikė netarškėjusi apie visą dieną. Papasakojo, 
kaip Džeisonas lygino skalbinius, apie parduotuvių alėjoje su- 
tiktą Džuliją Vilson, apie tai, kaip Džeisonas pirko Maksui dra- 
bužėlius. 

— Jis, žinoma, turi juos grąžinti, — kalbėjo ji pilną burną 
prisikimšus jautienos muštinio, — ir grąžins. Tik dar to nepada- 
rė. Reikės apie tai pakalbėti. 

— O suknelė? 

— A, taip. Suknelė. — Emė pasakojo jam, kad drabužių par- 
duotuvę pirko naujas savininkas ir ta proga įvyko loterija sukne- 
lei laimėti. — Ir aš ją laimėjau. Ir dar rytoj atvažiuoja grožio 
salono specialistas. Kad atrodyčiau tinkamai. 

— Tu visada atrodai tinkamai, — pareiškė Deividas, bet 
Emė, atrodė, nepastebėjo jo komplimento. 

— Gerai, kad suknelės nereikia atrišinėti, kas mane daro 
lengvai prieinamą. — Ji norėjo pajuokauti, bet kai pakėlusi akis 
išvydo įdėmų Deivido žvilgsnį, ji paraudo. — Atsiprašau. Pa- 
miršau, kur esu. Aš vis juokauju apie maitinimą krūtimi. Nejuo- 
kingai pajuokavau, prėskai — pasakė ji ir nepajėgė sustoti ne- 
kalbėjusi toliau. — Na, gal Maksas ir būtų supratęs. Nušneku, 
kai suvalgau ką nors karšto ir aštraus. — Ji silpnai šyptelėjo 
Deividui: — Atsiprašau. 

— Ar judu su Džeisonu tarp savęs juokaujate? — paklausė 
Deividas. 

— Taip. Jis geras klausytojas ir jis juokiasi iš mano pajuo- 
kavimų, kad ir kokie nevykę jie būtų. 

— Bet tik ne Džeisonui. 

— Atsiprašau. | 

— Ką tik pasakei, kad tavo juokai nėra prėski Maksui, o aš 
sakau, kad jie nėra beskoniai ir Džeisonui. 

Emė kvailai stebeilijosi į jį. 

— Taip, tikriausiai, — atsakė. — O čia skanu. Kas čia? 

— Jautiena. 

— Aha. Ar aš sakiau tau apie Čarlį? 

— Dar koks vyras? 

— Ne. Tai tas, kur gamina maistelį vaikams. Tą, kur man 
atnešei. Jis — gražus vyras. Ir tu turėjai pasakyti man visą tiesą. 

— Taip, turėjau. O kodėl tu man nepasakei tiesos? 

— Tau būtų nuobodu. 

— Ne, tikrai ne, — gynėsi jis. — Man visa ta informacija 
darosi įdomi. Susipažįstu su naujais žmonėmis, kurių iki šiol ne- 
pažinojau. Štai labai juokingas ir nesavanaudis Džeisonas. Štai 
Maksas Kabikas. O dabar dar ir Čarlis Gražusis. Kas dar yra ta- 
vo gyvenime? 

Emė jau buvo sukišusi į burną gabalą mėsos, didumo sulig 
golfo kamuoliu, ir ėmė mojuoti rankomis rodydama, kad negali 
kalbėti, ji kramtė. 

— Emė! — pasigirdo vyriškas balsas iš šono. — Atrodai 
nuostabiai. Ar mes sutiksime Naujuosius metus drauge? 

Emė sumojavo rankomis ir, žiūrėdama į Janą Njusomą, pa- 
rodė į pilną savo burną. 

— Manau, kad Naujųjų metų išvakarėse Emė bus užimta, — 
tvirtai atsakė Deividas, piktokai žvelgdamas į vyrą. 

— Ar tai tiesa? Eme, ar gavai mano kalėdinę dovaną? — 
pasiteiravo Janas šypsodamasis jai. 

Emė tebekramtydama neigiamai papurtė galvą. 

— Ne? Tokiu atveju Kalėdų rytą pristatysiu ją pats. O gal 
reikėtų pasakyti tiksliau, kad atvešiu ją. Daktare, — kreipėsi jis 

į Deividą, — kaip tavo klinikėlė? Vis dar turi prašinėti žmonių 
paremti ją? Ar dar tebegyveni tame mažame namelyje prie River 
Road kelio? 

Nespėjus Deividui atsakyti, jis vėl atsigręžė į Emę, mirkte- 
lėjo akį, pamojavo ranka ir nuėjo. 

— Nekenčiu to šunsnukio. O tu? 

Emė dar nebuvo sukramčiusi jautienos muštinio. 

— Gal norėtum deserto? 

— Pienas, — sumurmėjo Emė. — Maksas. 

— Taip, žinoma, — pagaliau suprato Deividas ir parodė žen- 
klu padavėjai, kad atneštų sąskaitą. — Jei taip, tada eikime. Vis 
tiek sugadintas vakaras. 


Emė vėl nesileido Deivido lydima iki durų. Jautėsi dėl to 
kalta, kadangi, kas be ko, jis sumokėjo už tokius puikius pietus 
ir rytoj vesis ją į pokylį. Bet vis tiek ji norėjo greičiau atsidurti 
viduje. 

— Aš namie, — pranešė ji švelniu balsu. 

Kai niekas neatsiliepė, valandėlę ją apėmė baimė. Gal po- 
nas Vildingas išėjo? Gal pasiėmė Maksą? 

Bet kitą sekundę pasirodė Džeisonas su Maksu ant rankų. 
Vaiko veidukas buvo šlapias nuo ašarų. 

— Niam, niam, — pakvietė Emė ir ištiesė į jį rankas. — 
Pienas bėga. 

Dar po kelių sekundžių ji buvo įsitaisiusi ant sofos, o Mak- 
sas laimingas žindo. 

— Gerai praleidote laiką? — pasiteiravo Džeisonas stovė- 
damas prie jos. 

— Taip, Žinoma. Puikiai. Ar dar liko kas nors troškintuve 
nuo priešpiečių? 

— Atrodo, taip, — atsakė jis, valandėlę šypsojosi atsakyda- 
mas į jos prašantį žvilgsnį, o paskui nuėjo į virtuvę, prikrovė 
pilną lėkštę salotų ir šaltos mėsos. — Jums reikėtų turėti kokią 
nors iš tų greit pašildančių maistą krosnelių, — tarė jis duoda- 
amas jai lėkštę. 

Moteris paėmė lėkštę viena ranka, bet negalėjo jos pasista- 
tyti ant kelių. Apsidairęs Džeisonas paėmė iš jos lėkštę, atgny- 
bo kąsnelį ir įdėjo jai į burną. 

— Mikrobangę, — atsakė ji, kai burna liko tuščia. — Bet 
Čarlio maistas skanus tiek karštas, tiek šaltas. Ar jūs pietavote? 

— Taip. Maniau, kad jūs irgi. Tai kodėl jaučiatės alkana? — 
Jis įdėjo jai į burną gabaliuką bulvės su krapų padažu. 

— Jūs žinote, — numojo ji ranka. — O kas čia? 

— Kavos stalelis, — atsakė jis, pakėlęs šakute šaltos jautie- 
nos, išvirtos raudoname vyne. — Ar bent turėtų būti toks. Gal 
mums reikėtų susirasti parduotuvę, kur išparduodami baldai? — 
Jis kalbėjo turėdamas omeny didelę ritę, stovėjusią kambario vi- 
dury. 

— Ne tai, — pilna maisto burna atsakė Emė. 

— Stiklinė? A, stiklinė. Ar anksčiau nesate jos mačiusi? 

Ji nekreipė dėmesio į jo pastangas juokauti. 

— Kas ant tos stiklinės? 

Džeisonas atsigręžė ir pažvelgė į tuščią stiklinę, pastatytą 
ant “kavos stalelio". Kol buvo nusigręžęs nuo Emės, šypsojosi, 
o kai atsisuko į ją, veido išraiška buvo rimta. 

— Lūpų dažai, — atsakė ji. — Raudonos spalvos lūpų da- 
žai. Ne mano. 

Kai jis dėjo jai į burną kąsnį, ji žiūrėjo į jį labai rūsčiai. 

— Nežiūrėkite taip į mane. Tie dažai irgi ne mano. 

— Žinau, kad ne visi gėjai persirengia moterimis, — atsakė 
ji. — Tai kieno tie dažai? 

— Ai, — numojo jis ranka. 

— Džeisonai! 

— O kur “pone Vildingai"? 

Tebežiūrėdama į jį, Emė perkėlė Maksą prie kitos krūties. 

— Ar turėjote svečių? 

— Tikrai turėjau. Labai malonu, kad pasiteiravote. 

— Nemanau, kad galite priiminėti svečius, — tarė ji pikto- 
kai. — Kai namuose yra kūdikis, nežinia, kas gali šauti atėju- 
siam asmeniui į galvą. Aš labai susirūpinusi Makso saugumu. 

— Aš irgi. Bet čia buvo atėjusi mano pažįstama moteris, — 
atsakė jis ir sumaitino jai paskutinį kąsnį iš lėkštės. 

— Manau, kad reikėjo paprašyti mano leidimo prieš kvie- 
čiant moterį į namus. Į mano namus. Štai kas. 

— Kitą kartą taip ir padarysiu. Gal paduoti ką atsigerti? Tu- 
riu alaus. Maksui alus tikriausiai patiktų. 

— Kas ji tokia? 

— Kas? 

— Moteris, palikusi raudonų lūpų dažų antspaudą ant stik- 
linės. Kas gi dar. 

— Mano bičiulė. Ko jums — “Coke" ar “Seven up“ gai- 
viojo gėrimo? 

— Jūs man neatsakėte. 

— Ir jūs neatsakėte į mano klausimą. Ko norėtumėte atsi- 
gerti? 

— Nieko! — atšovė ji, pajutusi nepaaiškinamą pyktį. Mak- 
sas užmigo nebaigęs žįsti. Žinojo, kad reikėtų jį pažadinti, bet 
širdis neleido to daryti. Užuot žindžiusi toliau, ji panoro atsigul- 
ti. Koks jai skirtumas, ar pas jį buvo svečias, ar viešnia? 

— Aš labai pavargusi, — tarė ji ir, paėmusi ant rankų Mak- 
są, pasuko į miegamąjį. — Iki pasimatymo rytą. 

— Labanakt, — linksmai atsakė jis ir nuėjo į savo miega- 
mąjį. 

Po valandėlės Džeisoną pažadino dūžtančio stiklo garsas. 
Akimirksniu jis nuleido savo ilgas kojas nuo lovos ant grindų. 
Buvo užmigęs su drabužiais. Šviesa tebedegė. Jis užsnūdo skai- 
tydamas ketinamos pirkti kompanijos rinkos ataskaitą. 

Emę rado virtuvėje. Ant grindų gulėjo sudužusi stiklinė. Ji 
bandė surinkti šukes plikomis rankomis, trypinėdama basa. 

— Pasitraukite! — paliepė jis išsigandęs. — Jūs susipjaus- 
tysite. 

Kai ji pažvelgė į jį skausmo kupinomis akimis, jis suprato, 
kad kažkas negerai. Perėjęs per stiklus kambarinėmis šlepetė- 
mis, jis paėmė Emę į glėbį ir, nunešęs iki kėdės prie virtuvės 
stalo, pasodino. 

— O dabar pasakykite, kas negerai. 

— Skauda galvą. Daugiau nieko, — sušnibždėjo ji. Bet net 
nuo tokių nedidelių pastangų veidą iškreipė skausmas ir ji suju- 
dėjo ant kėdės. 

— Nieko? — paklausė jis. — Gal geriau nuvešiu jus į ligo- 
ninės priimamąjį, kad apžiūrėtų gydytojas? 

— Turiu tablečių, — ji silpnai mostelėjo į savo miegamojo 
pusę. — Jos guli... 

Ji nutilo, nes Džeisonas išbėgo iš virtuvės, o po kelių se- 
kundžių grįžo laikydamas mobilųjį telefoną prie ausies. 

— Man nerūpi, kiek dabar laiko ir ar tu suspėsi išsimiegoti! — 
šaukė jis. — Aš nesu gydytojas, bet suprantu, kada Žmogui labai 
skauda. Ką man su ja daryti? Taip, — kalbėjo Džeisonas į telefo- 
ną. — Ir kiek laiko turės laikyti? Aha. Aha. Iki. Paskambinsiu, jei 
ko prireiks. — Džeisonas išjungė telefoną ir pažvelgė į Emę. — 
Deividas sakė, kad jums reikia karšto kompreso ir masažo. Ir jis 
palikęs jums tablečių gerti, vos pasireikš pirmi skausmo požy- 
miai. Kodėl neišgėrėte? 

— Neturėjau laiko, — atsakė ji žiūrėdama į jį sielvartingo- 
mis akimis. — Atsiprašau, kad jus gaišinu, bet man nepakelia- 
mai skauda galvą. 

Džeisonas priėjo prie kriauklės, atsuko čiaupą, palaukė, kol 
ims bėgti karštas vanduo. Tada sušlapino juo rankšluostį. 

— Štai, — tarė paduodamas jai rankšluostį, — apriškite 
juo galvą ir pasakykite man, kur tabletės. 

Emė norėjo atsakyti, bet turėjo net užsimerkti iš skausmo, 
todėl Džeisonas pasilenkė, paėmė ją į glėbį ir nunešė į miegamą- 
jį. Miegamojo vaistinėlėje surado buteliuką tablečių. Ant jo eti- 
ketės buvo užrašyta: “Nuo migrenos". Įpylęs į delną dvi table- 
tes, padavė Emei. Atnešė užsigerti stiklinę vandens. Norėjo ją 
palikti ilsėtis; ji gulėjo susirietusi į kamuoliuką. Jis žinojo, 
kad įtampa ir miego stoka greičiau už viską sukelia galvos 
skaudėjimą. Deividas telefonu jam pasakė, kad jaunoms mo- 
tinoms dažnai skauda galvą ir kad labiau už tabletes padeda 
slauga. 

Kai Džeisonas atsisėdo ant lovos šalia Emės, ji bandė pro- 
testuoti, bet šis nesiklausė. Jis atsilošė į lovos galą, patraukė ją 
aukštyn taip, kad galvą padėtų jam ant krūtinės. Kompresas at- 
šalo, plaukai aplinkui buvo šlapi tiek nuo kompreso, tiek nuo 
prakaito. 

Jis švelniai uždėjo savo ilgus stiprius pirštus jai ant sprando 
ir ėmė masažuoti. Emė tyliai sudejavo. Tai buvo padrąsinimas 
masažuoti toliau. Lėtais judesiais jis braukė per sprandą, o po 
keleto minučių jautė, kad jos sprandas atsipalaiduoja, galvos 
skausmas lengvėja. 

— Nebijokite, — sušnibždėjo jis pamatęs, kad ji nenori iki 
galo atsipalaiduoti. 

Jo masažavimas privertė ją pamiršti bet kokį nepatogumą, 
dėl to, kad jiedu drauge lovoje. Ir, atrodo, leido pamiršti viską 
pasaulyje. Jo rankos slankiojo nugara, stuburu, šonkauliais, pe- 
čiais, rankomis. Rankas jai skaudėjo iš pečių. Jo masažas skaus- 
mą mažino. Maždaug po trisdešimties minučių ji suglebo ant jo 
rankų, visiškai pasitikėdama juo kaip ir Maksas. 

Dar po dešimties minučių Džeisonas suprato, kad ji užmi- 
go, todėl švelniai paguldė ją ant pagalvės, ištraukė savo ilgas 
kojas iš po jos. Atsistojęs prie lovos, užklojo ją antklode, im- 
pulsyviai pabučiavo į skruostą, apkamšė, tarsi ji būtų trejų me- 
tukų mergytė. Šypsodamasis nusigręžė. 

— Ačiū, — išgirdo, kaip sušnibždėjo Emė, kai jis jau buvo 
beeinąs į savo miegamąjį. 

Džeisonas vėl nusišypsojo — dabar jau atsakydamas jai. 


12 skyrius 


Kai rytą Džeisonas išgirdo virtuvėje garsus ir suprato, kad 
ten ne Emė su Maksu, susiraukė. Jis jau priprato prie garsaus 
vaikiuko spygavimo ir Emės juoko iš rytinio sūnaus maivymosi. 
Bet pagalvojęs dar kartą, Džeisonas nusprendė, kad virtuvėje ga- 
lėjo būti ir viena Emė. 

Išdykėliškai šypsodamasis jis atsikėlė iš lovos ir tik su pi- 
žaminėmis kelnėmis nuslinko į virtuvę. O ten, dideliam savo pa- 
sibaisėjimui, rado Čarlį, sukinėjantį viryklės degiklius. 

— Tikėjotės ko nors kito? — atspėjo jis iš karto. Jo vienas 
antakis pakilo, kai nužvelgęs Džeisoną nuo kojų iki galvos pa- 
matė pliką šio krūtinę. 

Džeisonas grįžo į miegamąjį ir apsirengė džinsais bei marš- 
kiniais. Tik tada išėjo pasikalbėti su savo virėju. 

— Ką čia darai tokiu laiku? — sugriaudėjo Džeisonas, atsi- 
sėdęs už stalo ir perbraukęs ranka neskustą veidą. — Ir kaip čia 
patekai? 

— Ar prisimenate, kad pasakėte Čerei, jog po kilimėliu guli 
raktas? Ir, beje, dabar jau po devynių. Kažin ką praeitą naktį vei- 
kėte, kad taip ilgai miegojote? — paklausė Čarlis, geidulingai 
prisimerkęs. 

— Prisimenu, kad apie raktą pasakiau Parker, o ne tau, — 
pareiškė Džeisonas, nekreipdamas dėmesio į Čarlio užuominą. 

Bet Čarlis nesiliovė: 

— Ji visai ne jūsų tipo, tiesa? 

— Parker? — paklausė Džeisonas siaubo kupinu balsu. 

— Ne, ji, — Čarlis parodė į Emės miegamąjį. 

— Aš galiu tave atleisti iš darbo. Taip ir žinok, — pagąsdi- 
no Džeisonas, įdėmiai pažvelgęs į nedidelį žmogelį. 

Čarlis tylėdamas atsigręžė į porceliano dubenį, stovėjusį už 

nugaros, nukėlė dangtį ir palaikė patiekalą Džeisonui po nosimi. 
Kvepėjo sklindžiais ir karštu žemuogių padažu — jo mėgstamais 
pusryčiais. Džeisonas tik suurzgė atsakydamas ir pažiūrėjo į spin- 
telę virš galvos, kur buvo laikomos lėkštės. Po kelių sekundžių 
jis jau lapnojo dideliais kąsniais. Ir kaip Čarlis sugebėdavo gau- 
ti geriausių produktų, kad ir kur jam bereikėtų gaminti valgį? 
Džeisonas galėjo lažintis, kad gražiai prinokusios šviežios Žže- 
muogės ne iš vietinio prekybos centro. Turėdamas omeny tai, kiek 
jam kainavo pastarosios dienos čia, jis nutarė geriau neklausti, 
iš kur tos uogos. 

— Aš rimtai imu galvoti apie vaikų maistelio verslą, — vėl 
pradėjo Čarlis. — Gal galėtumėte man patarti, nuo ko man pra- 
dėti ir į ką kreiptis? 

Džeisonui ant liežuvio galiuko sukosi atsiprašymas. Padėti 
Čarliui reikštų netekti savo asmeninio virėjo. Tačiau Džeisonas 
nudavė, kad jo burna prikimšta ir jis negali kalbėti. Vidinis bal- 
sas sukuždėjo: “bailys", bet sklindžiai su žemuogėmis nugalėjo 
moralines vertybes. 

— Aš, žinoma, suprantu, kad viskas priklauso nuo Makso, — 
toliau kalbėjo Čarlis. — Argi visi vaikai gali turėti tokias sąlygas? 

Džeisonui pasidarė lengviau: 

— Maksas — vienintelis toks visame pasaulyje. Daugiau to- 
kių nėra. Kalbant apie tai... — Jis nutilo ir valandėlę tyliai klau- 
sėsi, paskui atsistojo, nuėjo iki Emės miegamojo durų, atidarė 
jas ir pirštų galais įlingavo į vidų. Po minutės išėjo su užsimie- 
gojusiu berniuku ir švariomis sauskelnėmis rankose. 


— Aš nieko negirdėjau, — nustebo Čarlis. — Jūsų turbūt 
labai gera klausa. 
— Kai būsi... — Džeisonas vos neištarė “tėvas", bet laiku 


sustojo, — patyręs, tai tokius dalykus išmoksi girdėti. 

Bet Čarlis nesiklausė nė vieno savo darbdavio žodžio, nes 
išplėstomis akimis žiūrėjo, kaip Džeisonas patiesė ant virtuvės 
stalo rankšluostį ir, paguldęs ant šio Maksą, pakeitė sauskelnes 
jam taip mikliai, tarsi būtų tai daręs visą gyvenimą. Čarlis gal- 
vojo apie tai, kad štai prieš jį žmogus, kuriam viską padaro kiti: 
jam parenka ir nuperka drabužius jo tarnas, vairuotojas jį vežioja, 

jis pats jam ruošia valgyti, o jei kas nors lieka nepadaryta, viską 
sutvarko sekretorė. 

Pagaliau virėjas atsitokėjo iš nuostabos tiek, kad galėjo nu- 
sišypsoti vaikui: 

— Ir kaip gi tau patiktų žemuogės, mažasis ponaiti? 

Maksas atsakė jam plačia šypsenėle, parodydamas dantukus, 
bet dar labiau pamalonintas Čarlis pasijuto tada, kai Maksas čiu- 
po stiklainiuką abiem rankutėm, čiulpė ir kramtė, kol neliko nie- 
ko, išskyrus padažą ant rankučių, skruostelių, plaukų ir netgi ant 
nosies galiuko. 

— Puikiausias įvertinimas, — didžiavosi Čarlis, pasitrau- 
kęs į šalį ir stebėdamas, kaip Džeisonas šiltu vandeniu sudrėkin- 
tu rankšluosčiu šluosto kūdikį. — Jis be išankstinio nusistaty- 
mo. Be nereikalingų įsitikinimų. Jo kulinarinis skonis yra gry- 
niausia pagyrimo forma. 

— Arba kritikos, — atsakė Džeisonas, pamanęs, kad čia vėl 
Čarlio užuominą apie norą pradėti savo verslą. 

— Bijote manęs netekti? — pakėlė antakį Čarlis, tiksliai ži- 
nodamas, kas jo darbdavio galvoje. 

Nuo atsakymo Džeisoną išgelbėjo beldimas į lauko duris. Jis 
nuėjo jų atidaryti, persisvėręs per ranką Maksą. Tuo pat metu iš 
miegamojo išėjo Emė, ant naktinių marškinių užsimetusi chalatą. 

— Kas čia vyksta? — paklausė ji. 

Kai Džeisonas atidarė duris, jį šluote nušlavė į šalį aukštas 
blondinas, o paskui jį dar du liekni vaikinai ir viena moteris su 
didelėmis dėžėmis ir plastiko apsiaustais, permestais per ranką. 
Visi keturi vilkėjo juodai. Viskas buvo juoda: sluoksnis ant 
sluoksnio. Ir visų plaukai buvo dažyti nenatūralia blondino plaukų 
spalva. Visų plaukai styrojo visomis įmanomomis kryptimis. 

— Jūs turbūt ir esate ta, kurios reikia, — tarė pirmasis vy- 
ras, kreipdamasis į Emę. Į kairę ausį jis buvo įsisegęs tris auksi- 
nius auskarus, o ant riešo turėjo storą auksinę grandinėlę. — O, 
brangieji, dabar matau, kodėl mums buvo liepta atvykti anks- 
čiau. Čia turbūt natūrali plaukų spalva?. Ir ką sau Dievas galvo- 
jo, davęs tokius plaukus? Mieloji, iš kur gavote tokį chalatą? Čia 
kičas. Arba chalatas tikrai išlaikytas nuo Niksono valdymo lai- 

kų. Gerai, berniukai, pažiūrėsime, ką galėtume padaryti. Įsitai- 
sykite čia, ten ir štai ten. 

Jis atsigręžė į Džeisoną, nužvelgė jį nuo kojų iki galvos ir 
paklausė: 

— O kas jūs toks, brangusis? 

— Niekas, — atrėžė Džeisonas pabrėžtinai. Paskui pažvel- 
gė į Emę: — Eisiu su Maksu pasivaikščioti. 

Emės žvilgsnis prašė pasiimti ir ją drauge, bet Džeisonas 
buvo negailestingas. Jis čiupo striukę sau ir Maksui ir tuoj pat 
spruko pro duris. Kai paliepė Parker atsiųsti makiažo specialis- 
tus, jis manė, kad šie kokį pusvalandį palaikys ją su suktukais 
plaukuose, nupaišys šešėlius aplink akis. Emė spindėjo natūra- 
liu grožiu ir jai tikrai nereikėjo visos armijos puošėjų išruošti ją 
į pokylį. 

Džeisonui visų tų Žmonių atvažiavimas buvo dingstis išeiti 
iš namų. Jis iš tikrųjų labai apsidžiaugė tuo, kad kurį laiką su 
Maksu galės pabūti vienas. “Nuostabu, kaip kūdikio pasitikėji- 
mas gali leisti pasijusti labai svarbiam", — pamanė jis. Ir dar 
labiau jį stebino, kokį ilgą kelią reikia įveikti, kad tau patikėtų 
vaiką. 

Vyriškis žinojo, turįs visą rytą, kol vaikas vėl panorės žįsti. 
Jo vežimėlis buvo bagažinėje. Džeisonas nuvažiavo į nedidelį 
Abernačio centrą ir pastatė automobilį aikštelėje. Maksas tebe- 
buvo su pižama, todėl pirmiausia reikėjo nupirkti jam ką nors 
apsirengti. 

— Kur aš esu jus matęs? — paklausė “Abernačio imperi- 
jos" savininkas ir prisimerkęs žiūrėjo į Džeisoną. Kadangi žmo- 
gui šimtus kartų teko aptarnauti Džeisono tėvą, Deividą ir jį 
patį, kol dar buvo jaunuolis, todėl galėjo jį dabar prisiminti. 

— Mmmmm, — tepasakė Džeisonas dėdamas ant prekysta- 
lio šliaužtinius, marškinėlius ir žieminį kombinezoniuką dvejų 
metų berniukui. Dabar jis Maksui per didelis, bet parduotuvėje 
geresnio už tą nebuvo. 

— Esu įsitikinęs, kad jus pažįstu, — kalbėjo žmogus. — Aš 
niekada nepamirštu veidų. Ar jūs atvažiavote su tais iš didmies- 
čio dažyti Emės? 

— Man reikia sauskelnių dvidešimties svarų vaikui, — pa- 
sakė Džeisonas. Jis jau buvo betraukiąs kredito kortelę, bet ap- 
sigalvojo ir sumokėjo grynaisiais: nenorėjo, kad savininkas per- 
skaitytų jo pavardę. Džeisonas pamanė, kad geriau būtų buvę va- 
žiuoti į parduotuvių alėją, o ne į Abernačio centrą. 

— Žinau, kad vėliau prisiminsiu, — pažadėjo žmogus. 

Džeisonas nieko neatsakė. Jis prakišo ranką pro plastikinio 
maišo rankenas ir išvežė Maksą iš parduotuvės. “Tas vėliau ateis 
greitai", — pamanė Džeisonas stumdamas vežimėlį iki automo- 
bilio. Susitikimas sugrąžino į tuos laikus, kai jis gyveno Aber- 
natyje. Ir štai dabar jis galėjo įvertinti miestelį suaugusio žŽmo- 
gaus akimis. Ir dar tokio, kuris apkeliavo visą pasaulį. 

“Miestelis miršta", — pamanė jis žiūrėdamas į besilupan- 
čius sienų dažus, išblukusias iškabas. Mažos bakalėjos parduo- 
tuvės, kurioje jo tėvas pirkdavo du kartus per savaitę ir iš kurios 
Džeisonas buvo pavogęs karamelinį saldainį, langas buvo įskilęs. 
Jis vogė tik kartą gyvenime. Tėvas sužinojo ir nusivedė Džeisoną 
atgal į parduotuvę. Vedamas gerų norų pamokyti Džeisoną dau- 
giau nevogti, tėvas paliko jį parduotuvėje šluoti medinių grindų ir 
laukti pirkėjų. Ištisas dvi savaites. Būtent per tas dvi savaites Džei- 
sonas sužinojo verslo skonį ir šis jam patiko. Jis suprato, kad kuo 
daugiau entuziazmo, kuo daugiau tikėjimo produkcija, tuo dau- 
giau jos parduos. Kai praėjo tos dvi savaitės, ir parduotuvės sa- 
vininkas, ir Džeisonas apverkė išsiskyrimą. 

Abernačio smulkiųjų prekių parduotuvė atrodė taip, tarsi lan- 
gai būtų neplauti metus. Skalbykla buvo pasibaisėtina. “Viskas 
miršta, — galvojo jis. — Stambūs prekybos centrai ir didesni 
miestai pražudė vargšelį Abernatį". 

Kai pasiekė automobilį, Džeisonas jautė liūdesį dėl mirš- 
tančio mietelio, su kuriuo buvo susiję nemažai gerų jo prisimini- 
mų, nors Deividui ir buvo pasakęs kitaip. Jam buvo įdomu, ko- 
dėl brolis, panorėjęs baigti medicinos mokslus, po studijų vėl 
sugrįžo į merdintį miestelį. 

Džeisonas įsėdo į automobilį, įjungė šildymą, palaukė, kol 
automobilio salonas įšilo, persėdo į jo galą perrengti Makso. 

— Na, tau nereikės čia gyventi, — pasakė jis berniukui, o 
paskui ėmė galvoti apie tai, ką pasakė. 

Dėl to reikėtų, žinoma, pakalbėti su Dievidu, bet Džeisonas 
jautė, kad jis gali apeiti Deividą. Brolis turbūt nemylėjo Emės 
labiau už jį. Ir joks vyras nemylėjo Makso labiau, nei mylėjo 
jis, Džeisonas. Todėl suprantama, kad jiedu turėtų gyventi kartu. 

— Ar norėsi gyventi su manimi Niujorke? — paklausė Džei- 
sonas berniuko, tyliai kramtančio savo naujų batelių raištelius. — 
Aš nupirksiu tau didelį namą kaime ir tu galėsi turėti nuosavą po- 
nį. Ar norėtum? 

Džeisonas baigė rengti Maksą, įsodino į kūdikio sėdynę ir 
nuvažiavo į parduotuvių alėją. Kadangi buvo Kalėdų išvakarės, 
pirkėjų sukiojosi nedaug, todėl abu su Maksu galėjo neskubėti ir 
apžiūrėti visas vitrinas. Bet Džeisonas nematė nieko, nes jo gal- 
voje sukosi įvairūs planai. 

Nesunku buvo suprasti, ką jam reiškė tos kelios pastarosios 
dienos. Emė ir Maksas dabar tapo jam tokie pat svarbūs kaip ir 
kvėpavimas. Jis norėjo, kad jie būtų su juo visada. Jis nupirktų 
didelį kaimišką namą, iš kur būtų geras susisiekimas su Niujor- 
ku, ir Emė su Maksu galėtų ten gyventi. Emei daugiau nereikėtų 
jaudintis dėl virimo ar švarinimosi, nes Džeisonas užtikrintų, kad 
jais būtų pasirūpinta. Ir jie lauktų jo, grįžtančio namo. Papras- 
čiausiai lauktų. Ir jų buvimas palengvintų gyvenimą. Jis grįžtų 
po ilgos, sunkios darbo dienos, o jį pasitiktų Emė su košės dribs- 
neliais ant smakro ir Maksu ant rankų. 

Džeisonas impulsyviai sustojo prie dailės parduotuvės ir nu- 
pirko Emei didelę dėžę dailės reikmenų: vandeninių dažų, krei- 
delių, pieštukų ir šešis tuzinus piešimo sąsiuvinių iš aukščiau- 
sios kokybės popieriaus. 

— Arba-kas nors mėgsta piešti, arba bandote prisivilioti mer- 
giną į lovą, — pasakė pardavėjas, iš pažiūros ne vyresnis kaip 
septyniolikos. 

— Duokite man pasirašyti sąskaitoje — ir viskas, — atrėžė 
Džeisonas. 

— Ar jūsų dar nepagavo Kalėdų nuotaika? — neatstojo jau- 
nuolis, nepaveiktas Džeisono niūrumo. 

Išėjus iš dailės parduotuvės, teko praeiti pro juvelyrinę, ir 
ranka pati paėmė už durų rankenos, tarsi ten jį kas būtų traukę. 

— Ar turite sužadėtuvių žiedą? — paklausė jis ir pasibaisė- 
jo, kad jo balsas lūžo. Jis pakosėjo. — Aš norėjau... 

— Viskas gerai, — atsakė šypsodamasis vyriškis. — Taip 
visiems nutinka. Prašau prieiti čia. 

Džeisonas pažvelgė žemyn į padėklą su stambiais brilian- 
tais, paskui — į Žmogų. 

— Ar šitoje parduotuvėje yra seifas? 

— O, kaip matau, domitės mūsų saugos sistema, — nervin- 
gai atsakė Žmogus. Jo ranka pasislėpė po prekystaliu. Galima pa- 
manyti, kad jis ketina nuspausti mygtuką ir iškviesti policiją. 

— Norėčiau pasižiūrėti žiedų, laikomų seife. 

— Suprantu. 

Džeisonas būtų galėjęs pasakyti, kad tas kvailas žmogelis 
nieko nesupranta. 

— Aš noriu nupirkti ką nors daug gražesnio už šituos. No- 
riu nupirkti ką nors prabangaus, suprantate? 

Prireikė valandėlės, kol žmogus nustojo mirksėti. O kai nu- 
stojo, nusišypsojo, kaip Džeisonui pasirodė, neigiamai, bet kitą 
minutę jis jau nuklapsėjo į parduotuvės galą, o po dvidešimties 
minučių Džeisonas išėjo su maža dėžute kelnių kišenėje. 

Vidurdienį Džeisonas parvežė Maksą namo pažįsti. Nei vie- 
nas jų iš pradžių nepažino Emės, nes jos galva buvo padengta 
aliuminio folijos gabaliukais. Atrodė, kad mažylis tuoj pravirks, 
taip visada elgdavosi pamatęs svetimus, bet Emės rankos pasiro- 
dė pažįstamos ir jis nusiramino. 

— Kaip žavu, — sarkastiškai tarė vienas lieknų jaunų vyrų. 
Jo lūpas iškreipė pasibjaurėjimas, kad motina žindė kūdikį, aiš- 
ku, prisidengusi krūtinę taip, kad nesimatė jokio kūno lopinėlio. 

— Nemuškite jo, pone Vildingai, — paprašė Emė nežiūrė- 
dama į Džeisoną. 

Po šių žodžių jaunuolis pažvelgė į Džeisoną su tokiu susi- 
domėjimu, kad tas išėjo į virtuvę, bet ten buvo Čarlis, ir dabar 
jis ruošė priešpiečius visai krūvai valgytojų. Galiausiai Džeiso- 
nas nuėjo į savo kambarį ir paskambino Parker. 

Ji ilgai nepriėjo prie telefono, kas jau buvo tapę įpročiu. Jis 
paliepė sekretorei paskambinti nekilnojamojo turto agentui ir faksu 
atsiųsti duomenis apie Niujorko apylinkėse parduodamus namus. 

— Ką nors tinkamo gyventi su kūdikiui. Ir, Parker, manau, 
nereikia tau priminti, kad niekam to nesakytum, o ypač mano 
broliukui. 

— Ne, to priminti nereikia, — pakartojo ji, ir Džeisonas bu- 
vo tikras, kad jos balse išgirdo pyktį. Ir kas keista, ji išjungė 
telefoną pirmiau. 

Džeisonas išsivežė Maksą priešpiečių. Jie pasidalijo didelį 
jautienos muštinį, bulvių košę ir mažytes žalias pupeles su mig- 
dolais. Džeisonas turėjo migdolus sutrinti, kad berniukas galėtų 
jų paragauti. Kadangi to buvo per maža, jie gardžiavosi kremu, 
sulaistytu karamele ir užbarstytu avietėmis. 

Pasisotinęs mažylis užmigo savo vežimėlyje, o tuo metu 
Džeisonas nupirko dovanų visiems artimiesiems: tėvui, Deivi- 
dui, dar Emei — naują vonios chalatą ir ketverius naktinius marš- 
kinius, susagstomus nuo kaklo ligi apačios — ir parkerio bei pieš- 
tuko komplektą savo sekretorei. Užsukęs į indų parduotuvę, nu- 
pirko dovaną Čarliui. Tokią, kokia leistų jam, kaip virėjui, pasi- 
jausti ypatingam. Tai buvo įvairių vaisių pavidalo ledų forme- 
lės. Maksui jis nupirko lėlyčių — marionečių rinkinį ir žaislinį 
pistoletą su baterijomis. Pistoletas šaudė dideliais gražiais mui- 
lo burbulais. 

Patenkintas savimi Džeisonas grįžo atgal automobiliu, pri- 
krautu gražiai įpakuotų pirkinių. Kai jis įžengė į vidų su visiškai 
pavargusiu Maksu glėby, išvydo Emę visu grožiu ir spindesiu — 
kelių valandų darbo kūrinį. Ir Džeisonui visai nepatiko tai, ką 
išvydo. Ji atrodė tikra gražuolė su ta ilga dramblio kaulo spalvos 
atlasine suknele, kuri nuostabiai gulėjo aptempdama iškilią krū- 
tinę, apnuogindama pečius, šluojanti grindis. 

Ji buvo nuostabi, — tas tiesa, — bet kartu tokia panaši į tą 
daugybę moterų, kurioms jis skirdavo pasimatymus daugelį sa- 
vo gyvenimo metų. Prieš jį stovėjo moteris, galėjusi turėti bet 
kokį vyrą, kokio tik panorėtų, ir žinanti, kad ji gražuolė. Taip 
atrodydama ji tikrai turėjo tai žinoti. 

Pažvelgusi į Džeisoną, Emė nusijuokė: 

— Jums nepatinka? 

— Patinka. Gražu. Jūs iš koto verčianti, — atsakė jis abe- 
jingai. 

— Miau, — ištarė vienas vyrų. — Pavydime, ką? 

Džeisonas piktai dėbtelėjo, bet laibasis šukuosenų meistras 
tik nusijuokė nusigręžęs. 

— Nesvarbu, — ramiai tarė Emė, bet jos balsas išdavė, kad jai 
labai rūpi jo nuomonė ir kad ją labai užgavo jo abejingumas. — 
Svarbu, ką pasakys Deividas, nes aš einu su juo. 

— Ooo! Katytė parodė nagučius, — pakomentavo laibasis. 

— Lencai, — sudraudė vyriausiasis, — užsičiaupk. Palik 
paukštelius vienus. 

Emė tik nusijuokė, o Džeisonas pasodino Maksą ant grindų 
ir sunkiai klestelėjo ant sofos bendrame kambaryje. Visi kiti bu- 
vo virtuvėje. Kas valgė, kas plovė indus po valgio, kas dėjo mais- 
to atsargas į vietą. Emė priėjo artyn. 

— Kodėl jums nepatiko? — paklausė atsistojusi priešais. 

Džeisonas laikė prieš save išskleistą laikraštį ir jo nenuleido. 

— Nežinau, iš kur įsikalėte į galvą tokią mintį. Pasakiau, 
kad atrodote nuostabiai. Ko dar iš manęs reikia? 

— Kad pasižiūrėtumėte į mane ir pasakytumėte tai man vie- 
nai. Ko taip ant manęs pykstate? — jos balsas buvo kone verks- 
mingas. 

Džeisonas padėjo trijų savaičių senumo laikraštį į šalį ir pa- 
žvelgė į ją. 

— Atrodote nuostabiai. Tikrai. Tiesiog pamaniau, kad ge- 
riau atrodote būdama natūrali. 

Jis manė nuraminęs ją, bet nenuramino. Matė, kaip ji susi- 
raukė, paskui nusisuko, kad pažvelgtų į Maksą, sėdintį ant grin- 
dų ir kramtantį kartoninę dėžutę. 

— Jis gali jos atkąsti ir užspringti, — pareiškė pastabą Emė, 
leisdama Džeisonui suprasti, kad iš jo prasta auklė. Kilstelėjusi 
ilgą suknią, ji išėjo iš kambario palikusi Džeisoną sukti galvą, 
ką jis padarė ne taip. 

— Moterys, — tarė jis Maksui, o tas pakėlė galvytę, nusi- 
šypsojo ir parodė visus keturis dantukus. 

Po trisdešimties minučių atvažiavo Deividas su plokščia ak- 
somo dėžute ir dvylika baltų rožių. Jis atvyko Džeisono limuzinu. 

— Žinojau, kaip atrodo suknelė, — kalbėjo Deividas, — nes 

visi visur tik ir kalbėjo apie ją, na, ir mudu su tėčiu pamanėme, 
kad prie jos gali tikti perlai. Jie netikri, bet atrodo labai gražiai. 

Tai taręs jis atidarė dėžutę ir parodė šešių eilių perlų vėri- 
nį. Raižyto nefrito sąsagą juosė deimantai. 

Džeisonas labai puikiai žinojo, kad ir perlai, ir deimantai 
visiškai tikri. Ir net neabejojo, kiek Deividas už juos sumokėjo. 

— Niekada nemačiau nieko gražesnio! — aiktelėjo Emė. 

— Jie niekis palyginti su tavo grožiu, — atsakė Deividas. 

Džeisonui teko užgniaužti pyktį. Bet turbūt blogai jį nuslė- 
pė, nes Emė pasakė: 

— Nekreipk į jį dėmesio. Jis toks pasidarė, kai sugrįžo iš 
miesto. Manau, jam atrodo, kad turėčiau apsirengti kartūno suk- 
nele ir užsidėti šiaudinę skrybėlę. 

— Tokį Abernačio įvaizdį jis ir yra susidaręs, — pritarė Dei- 
vidas. — Jie abu kalbėjosi apie Džeisoną, tarsi jo čia nebūtų ir 
įdėmiai į juos nežiūrėtų. 

— Ir mes eitume į kokią daržinę, o ne į pokylį, — pridūrė 
Emė juokdamasi. 

Deividas ištiesė jai ranką, lyg kviestų Emę šokio, ir ji paė- 
mė ją. 

— Pasitikite savo partnerį ir Ženkite pirmuosius žingsne- 
lius, — pamėgdžiojo jis šokių aikštelės vedėją. 

— Ei! — pasikėlusi suknelę Emė sukosi su Deividu po kam- 
barį. 

— Gana jau! — šūktelėjo jiems Džeisonas susiraukęs. — 
Pasilinksminote ir keliaukite iš čia. 

— Gal iš tikrųjų reikėtų važiuoti, Deividai, — pasiūlė Emė. — 
Devintą valandą mane turbūt jau pjaus miegas. 

— Ne, kol būsiu su tavimi, neleisiu užmigti, — valiūkiškai 
atsakė Deividas žiūrėdamas į jos suknios iškirptę. 

— Vienintelis dalykas, ką tu ten gausi, tai vakarienė. 

— O aš labai išalkęs vyras, — pareiškė Deividas ir tuo pri- 
vertė Emę sukikenti. ) 

— Manau, kad šitame sakinyje pagrindinis Žodis yra “vy- 
ras“, — pastebėjo Džeisonas. — Nepamiršk, kad Emė yra moti- 
na ir jai reikia... 

— Jūs man ne tėvas, — atrėžė Emė, — ir man nereikia, kad 
kas nepamirštų... | 

— Aš jau pasirengęs, o tu? — garsiai paklausė Deividas. — 
Ir limuzinas laukia. Gal važiuosime? | 

Kai jau sėdėjo automobilyje ir Emė žiūrėjo pro langą, Dei- 
vidas paklausė: 

— Dėl ko viskas? 

— Kas dėl ko? 

Deividas pažvelgė į ją žvilgsniu, sakančiu, kad ji puikiai 
supranta, ko jis klausė. 

— Nežinau. Ponas Vildingas ir aš puikiai sutarėme, bet nuo 
tada, kai atvažiavo tie iš grožio salono, jis pasidarė nepakenčia- 
mas. Jis trypinėjo aplinkui lyg meškinas ir vertė visus darbuoto- 
jus, kurie taip gražiai elgėsi su manimi, pabėgti į virtuvę ir pasi- 
slėpti joje. Čarlis pripasakojo stulbinančių dalykų apie jį ir... 

— Kokių? Ką Čarlis sakė? 

— Kad ponas Vildingas kartą nuėjo paskui karvę ir bema- 
tant pavertė ją į šaldytus jautienos muštinius. Bet taip pat jis sa- 
ko, kad ponas Vildingas gali užvirinti katilą vandens vien tik į jį 
pažvelgęs. Ir dar visokių dalykų pripasakojo. Aš nesuprantu, ko- 
dėl ponas Vildingas, buvęs toks malonus visas tas dienas, šian- 
dien pasidarė siaubingas. Jei tie žmonės, kur šiandien atvažiavo 
yra gėjai, tai kodėl ponas Vildingas negalėjo būti jiems malo- 
nus, juk jis pats — gėjus. 

— Ne visada taip būna, — atsakė Deividas, vos besusilai- 
kantis iš juoko. — Tai ką dar sakė Čarlis? 

Emė pažvelgė į Deividą, valandėlę pamirksėjo. 

— Na, jis nori sužinoti, ar jis nemeilus, ar nelenda... na, 
žinai... — ji nusigręžė nuo jo slėpdama paraudusį veidą. — To 
Čarlio liežuvis tikrai aštrus. 

Deividas vos neprapliupo juokais. 

— O kaip su juo moterys? Čarlis, aišku, ką nors sakė apie 
Džeisono meiles? 

— Nori pasakyti, apie jo meilužius? 

— Taip, žinoma. Ką Čarlis sakė? 

— Marmuro deivės. Čarlis sakė, kad jei moteris prisiliestų, 

poną Vildingą ištiktų apopleksija. Bet, Deividai, tai netiesa. Pra- 
eitą naktį ponas Vildingas padėjo man atsikratyti migrena. Jis 
ilgai sėdėjo su manimi masažuodamas smilkinius, kol užmigau. 

— Ką jis darė? Turi man viską pasakyti. 

Kai Emė baigė pasakoti, Deividas žiūrėjo į ją nustebęs. 

— Niekada negirdėjau, kad Džeisonas būtų daręs kažką pa- 
našaus. Jis... 

— Jis labai neįprastas žmogus. Štai koks jis, — paaiškino 
Emė. — Ir aš negaliu jo perprasti. Aš tik pasikliauju Makso 
sprendimu. O mažylis jį dievina. Manau, kad ponas Vildingas 
irgi dievina Maksą. 


13 skyrius 


— Jūs iš tikrųjų pats sąmojingiausias Žmogus, — juokėsi 
Emė. Džeisono automobiliu (tuo, kur buvo išterliotas purvu) 
jie važiavo atgal į seną lūšną, vadinamą namais. — Negaliu pa- 
tikėti, kad sugebėjote gauti palydovę ir bilietus per tokį trumpą 
laiką. Ir dar kokią palydovę! Nors neatrodo, kad jai labai pati- 
kote. 

— Parker? Norėjau pasakyti panelei Parker. Aš jai patinku. 
Ir ji sutiko eiti su manimi į pokylį todėl, kad aš velniškai gerai 
atrodantis vaikinas. Aiškinu, jei dar nepastebėjote. 

— Mmm... Na, jūs visai pakenčiamas. Kai nesiraukote, aiš- 
ku. Taigi papasakokite viską. 

— Mano plaukai natūralios spalvos. Dantys irgi savi... 

— Nebūkite idiotas, — nusijuokė ji garsiau. — Papasakoki- 
te apie panelę Parker. Ką ten jai pasakėte, kad ji taip juokėsi? 

— Juokėsi? Aš neprisimenu, kad ji būtų juokusis, — rimtai 
užtikrino Džeisonas. 

— Ji rimtoka, tiesa? Bet jūs su ja šokote ir ji juokėsi. Aš 
girdėjau. Aš ją mačiau ir ji tikrai skambiai juokėsi. 

Jis šyptelėjo puse lūpų: 

— Ar tik nepavydite? 

— Na, ką jūs. Taigi papasakokite apie ją arba aš... 

— Ką? 

— Paliepsiu Čarliui liautis siųsti jums maistą ir virsiu pati. 

— Jūs — Žiauri moteris. Gerai, pasakysiu. Bet aš tik paklau- 
siau jos, ar ji iš tų moterų, kurios įsimyli savo viršininkus. — Kai 
Emė pažvelgė į jį suglumusi, jis tęsė toliau: — Žinote, kaip kai 
kurios moterys prisiriša prie savo gražių, turtingų, įtakingų bosų 
ir niekada neišteka, nesukuria šeimų? 

— Mačiau tai filmuose, bet neteko matyti gyvenime, — at- 

sakė Emė. — Bet aš nesuprantu. Kas yra “Kūdikių rojaus" savi- 
ninkas? 

— Kažkoks vyrukas. 

— A, suprantu. 

— Ką? 

— Kad nenorite man pasakyti. Ar jos viršininkas gražus? 

— Gibsonas prieš jį atrodo kaip trolis. 

— Kažkodėl tuo abejoju. Ir kodėl panelei Parker mintis apie 
meilę savo viršininkui pasirodė juokinga? 

Džeisonas susiraukė: 

— Tikrai. 

— O kodėl jums tai neduoda ramybės? 

— Kas sakė, kad neduoda? 

Emė bejėgiškai skėstelėjo rankomis. 

— Neįsivaizduoju, kodėl taip pamaniau. Bet gal tik todėl, 
kad kai ji nusijuokė ir išėjo iš šokių aikštelės, jūs stovėjote dvi 
minutes žiūrėdamas jai į nugarą. Aš jau išsigandau, kad jos plau- 
kai užsiliepsnos. 

— Taip jai ir reikia! — atšovė Džeisonas. — Jos viršininkas 
buvo jai geras, visus tuos metus gerai mokėjo. 

— Oho. 

— Ką tai turėtų reikšti? 

— Nieko. Tik tą, kad pinigai negali atstoti jausmų. 

— Gal jam nereikėjo jausmų! Gal jam reikėjo kompetentin- 
gos padėjėjos! 

— Ko dabar supykote? Kiek laiko ji jam dirbo? 

— Septynerius metus. Ir kodėl pasakėte “dirbo"? Ji ir dabar 
tebedirba, kiek man žinoma. 

— Na, tai ilgai netruks. 

— Ką norite tuo pasakyti? — paklausė jis pasukęs į įvažiavi- 
mo keliuką ir sustojęs šalia Mildredos antikvarinio automobilio. 
Žinojo, kad veikė neprotingai, bet kitaip negalėjo. Vakaras praėjo 
ne taip, kaip Džeisonas tikėjosi. Nors, kai šis pasibaigė, jis nega- 
lėjo pasakyti, ko tikėjosi, bet gal norėjo, netgi laukė, kad Emė... 
“Ką? — paklausė jis pats savęs. — Kad išpažintų jam savo ne- 
blėstančią meilę? Per visą vakarą jis stengėsi sutelkti savo dė- 

mesį į Parker ir kitus pokylio dalyvius, bet visą laiką matė tik vie- 
ną Emę. Ji, atrodė, to nepastebėjo. Užtat pastebėjo Deividas. 

— Dėl ko judu su Deividu ginčijotės? — paklausė Emė, kai 
jis padėjo jai išlipti iš automobilio. Moteris rūpestingai prilaikė 
suknelę, kad ši neprisiliestų prie žvyruoto keliuko. Šį vakarą ji 
atrodė nuostabiai. Jai labai tiko perlai ir baltas atlasas. Jis nusi- 
šypsojo jai už nugaros pagalvojęs apie sužadėtuvių žiedą, kuris 
degino jam kišenę. Galbūt šį vakarą jis jai padovanos žiedą. 

Viduje Mildreda nešiojo suirzusį Maksą. Vos kūdikis pama- 
tė Emę, tuoj prilipo prie jos. Abu jie apsikabino taip, lyg būtų 
nesimatę ilgus metus. 

— Kaip viskas praėjo? — sušnibždėjo Mildreda Džeisonui, 
stovėjusiam prie lauko durų. 

— Gerai, — atsakė Džeisonas. — Nieko ypatingo. — Jis 
nieko neketino sakyti miestelio liežuvautojai. 

— Jei nieko, tai kodėl Emę parvežei tu? Ji juk išvažiavo su 
tavo broliu. 

— Ššš, — perspėjo Džeisonas. — Emė mano, kad Deividas 
yra mano pusbrolis. 

Mildreda pakreipė galvą į šoną ir pažvelgė į jį aukštyn. Šu- 
kuosenos svoris dar labiau nusvarino galvą. Valandėlę Džeiso- 
nas galvojo, kokio stiprumo turėjo būti jos kaklo raumenys, jei 
atlaikė tokią įmantrią, sunkią šukuoseną. 

— Ar pagalvojai, ką pasakys Emė, kai sužinos, kad yra ap- 
gaudinėjama? 

— Ne visai taip yra, — griežtai atsakė Deividas. 

— Taip? O ar nemanai, kad kūdikių parduotuvės pirkimas, 
pasakymas, kad vaikiški baldeliai kainavo tik du šimtus pen- 
kiasdešimt dolerių, nerodo, kad tu laikai ją idiote? 

— Ji tuo patikėjo, ir baigta. 

Emė nusinešė Maksą į savo kambarį, todėl jiedu su Mildre- 
da liko vieni. 

— Aš ketinu rytoj jai viską papasakoti. 

Mildreda tyliai sušvilpė: 

— Linksmų Kalėdų, Eme! 

— Klausykite, gal jums jau reikėtų važiuoti namo? — pasiūlė 
Džeisonas. 

— Tai jums reikėtų važiuoti namo, — atrėžė Mildreda. — 
Aš manau, kad Emei reikėjo atvirai pirštis, o ne Žaisti to nesvei- 
ko, jūsų su Deividu sugalvoto žaidimo. 

— Nesveiko? — jis pakėlė vieną antakį. — Ar ne per stip- 
riai pasakyta? 

— Tai kaip, Džeisonai, tavo meilužiai? 

Atsakydamas jis atidarė lauko duris: 

— Ačiū už Makso priežiūrą. 

Mildreda atsiduso taip giliai, kad sujudėjo užuolaidos prie 
durų, bet ant pagyvenusios moters galvos nė vienas plaukelis ne- 
pajudėjo iš vietos. 

— Nesakyk, kad aš tavęs neperspėjau. 

— Aš klausau tik pats savęs. 

Vos jis uždarė duris, iš miegamojo iškišo galvą Emė: 

— Išėjo? 

— Taip, — atsakė šypsodamasis Džeisonas. — Galite dabar 
pasirodyti. 

Ji vilkėjo savo seną chalatą ir Džeisonas pagalvojo apie nau- 
ją, gražiai supakuotą ir padėtą po eglute. 

— Kaip Maksas? 

— Miega, net knarkia. Buvo išvargęs mažučiukas. 

— Aš Žinau, kaip jis jaučiasi, — tarė Džeisonas. 

— Ol, ir jūs tikriausiai norite atsigulti? 

Jis nesusilaikė nepaerzinęs jos ir nusižiovavo. 

— Krentu nuo kojų. — Atlaisvinęs kaklaraištį dar plačiau 
nusižiovavo. 

— Aš irgi, — prisipažino ji, bet neatrodė pavargusi. 

— Kita vertus, — pamažu ištarė Džeisonas, — galime užsi- 
kurti Židinį, jei, aišku, pavyks atitraukti dūmtraukio kaištį, pasi- 
spraginti kukurūzų, ir jūs galėsite pasakoti man, kas labiausiai 
patiko pokylyje. 

— Jūsų — židinys, mano — kukurūzų spragėsiai, — Žvit- 
riai atsakė ji ir tuoj pat išskubėjo į virtuvę. 

Netrukus suliepsnojo skaidri, nors ir dūminga ugnelė, ir Emė 
su Džeisonu susėdo priešais. Tarp jų stovėjo didžiulis kukurūzų 
spragėsių dubuo ir stiklinės su šaltu vandeniu. 

— Tai ko judu su Deividu susiginčijote? — vėl iš naujo pra- 
dėjo Emė. 

Džeisonas sudejavo: 

— Tik nereikia vėl apie tai. Kaip jums tos blondinės suknelė? 

— Aš manau, kad ji bus gera motina. 

Vyriškis pažvelgė į ją nesuprasdamas. 

— Su tokia pienine ji galės turėti daug pieno, — išpoškino 
Emė, ir Džeisonas nusišypsojo. 

— Implantai. 

— Iš kur žinote? — nustebo ji. 

— Aš juk su ja šokau, prisimenate? 

Juokdamasi Emė kalbėjo toliau: 

— Tai kas gi privertė Deividą išvažiuoti anksčiau, kad na- 
mo mane vežėte jūs? Ir nedrįskite man sakyti, kad jį skubiai iš- 
kvietė į ligoninę. 

— Nuomonių skirtumas, — trumpai atsakė jis. 

Valandėlę Emė žiūrėjo į ugnį. 

— Aš jaučiu, kad visi jūs žinote tai, ko nežinau aš, — tyliai 
ištarė ji. 

— Kalėdos, ir visi mes turime paslapčių. 

— Žinoma. Kvailelei Emei negalima jų sakyti. 

— Apie ką kalbate? 

— Apie nieką. Apie ką šnabždėjotės su mano anyta? 

— Ar jums mano atžvilgiu užėjo paranoja? — papriekaišta- 
vo Džeisonas ir bandydamas pakeisti temą pasiteisino: — Ar ge- 
rai pasilinksminote pokylyje? 

— Taip, — palūkėjusi atsakė ji. 

— Bet? — ištarė jis pilna kukurūzų spragėsių burna. 

— Kažko trūko. 

— Ir ko gi galėjo trūkti? Buvote ten pati gražiausia moteris. 

— Jūs labai malonus. Ne, trūko ne to. Tiktai... Na, vienas 
dalykas buvo ne taip. Moteris poilsio kambaryje. 

— Kokia moteris? Ar ji pasakė ką ne taip apie jus? 

— Ne. Tiesą sakant, ji kalbėjo apie jus. 

Džeimsas kiek patylėjo, o paskui paklausė: 

— Ar ji pažįsta mane? 

— O ką, ar tai nusikaltimas? 

— Priklauso nuo to, ką ji žino. Ką ji pasakė? 

— Kad jūs sudaužysite mano širdį. 

— Ą, — linktelėjo Džeisonas. 

Kadangi jis nutilo, Emė pažvelgė į jį, nušviestą židinio 
šviesos. 

— Ar dažnai daužote moterų širdis? — tyliai sukuždėjo ji. 

— Kiekvieną savaitės dieną. O sekmadieniais po du kartus. 

Bet Emė nenusijuokė. 

— Nieko sau reikaliukai, — pratarė ji tarsi nusiminusi. 

— Ką norite tuo pasakyti? 

Staiga Emė užsidengė veidą delnais ir pradėjo verkti. 

— Liaukitės! Paprasčiausiai liaukitės! Žinau, kad kažkas da- 
rosi, bet niekas man to nesako. Kartais man atrodo, kad iš manęs 
kažkas nori pasijuokti. 

— Ta moteris poilsio kambaryje užgavo jus, tiesa? 

Emė tylėdama atsistojo nuo grindų ir pasuko į savo miega- 
mąjį. 

— Einu miegoti, — pasakė. Balsas buvo be jokių emocijų. 

Džeisonas sulaikė ją prie durų. 

— Kodėl ant manęs pykstate? 

— Nes jūs su tuo susijęs. Šį vakarą... Ak, jūs niekada nesu- 
prasite. 

— Pamėginsiu, gal suprasiu. 

— Viskas buvo taip gražu. Žinau, kad pasakysiu banaliai, 
bet jaučiausi kaip Pelenė. Vargšelė Emė Tompkins iš lūšnos at- 
sidūrė tikrame pokylyje. Viskas atrodė nepaprastai gražu. O bran- 
genybės!.. Jeigu salės viduryje būtų uždegta viena žvakė, dei- 
mantų spindesys būtų nušvietęs visą salę. Viskas buvo kaip sap- 
nas, kaip svaja. 

Džeisonas švelniai pastūmėjo ją atgal ir pasodino ant sofos. 

— Bet kas buvo negerai? | 

— Mane buvo apėmusi... — Ji pažvelgė į Džeisoną su aša- 
romis akyse. — Man atrodė, kad žūstu. Jaučiau, kad turi atsitikti 
kažkas baisaus ir kad negaliu to sustabdyti. Viskas pastaruoju 
metu buvo taip nuostabu. O mama mane mokė įtariai žiūrėti į 
gerus dalykus. Ji sakė, kad į žemę mes atsiųsti kentėti, o jei nu- 
tinka kas gero, tai būna velnio žabangos. 

— Tai ne visada pasitvirtina, — švelniai pasakė Džeisonas 
ir paėmęs jos ranką ėmė paeiliui bučiuoti pirštus. 

— Ką jūs darote? — išsigando ji. 

— Rodau savo meilę. 

Ji piktai ištraukė iš jo ranką ir bandė atsistoti, bet jis neleido. 

— Ką sau leidžiate? — plieniniu balsu paklausė ji. 

— Tą, ką leidžiu. — Jis vėl paėmė jos ranką ir ėmė bučiuoti. 

— Ta ranka keičiau Makso sauskelnes ir jos nenusiploviau, — 
gąsdino ji. 

— Žinote, kaip myliu tą vaiką, — atsakė jis nesiliaudamas 
bučiuoti rankos. Emė kreivai nusišypsojo, o paskui abiem rankom 
įsirėmė jam į pečius ir pastūmė. Kai jis atsitiesė, ji pareiškė: 

— Jūs — gėjus. Pamiršote? 

— Tiesą sakant, aš ne gėjus. Deividas pamelavo. — Džeiso- 
nas vėl ėmė bučiuoti jos ranką. Emė neleido. Jos veido išraiška 
pasakė jam viską. 

— Gerai, — tarė jis ir atsilošė į senos sofos atlošą. — Dei- 
vidas norėjo, kad pagyvenčiau pas jus ir pabūčiau Makso aukle, 
kad jis galėtų kur nors jus išsivesti. Jis jus įsimylėjęs. 

Kadangi Emė nieko nesakė, jis atsigręžė pažiūrėti į ją. Jos 
veido išraiška buvo pati keisčiausia. 

— Teęskite. 

— Deividas nenorėjo kokių nors šurum burum tarp mūsų, 
tai ir pasakė, kad aš — gėjus. 

— Suprantu. Tai viskas? 

— Daugmaž, — gūžtelėjo pečiais jis ir pasilenkė paimti van- 
dens stiklinės. Gerokai nugėrė. 

— Vadinasi, abu susipykote dėl manęs? — tyliai paklausė ji. 

Džeisonas nurijo vandenį. 

— Na, iš tiesų... Na, taip. Mano misija buvo neprileisti prie 
jūsų Jano Njusomo, bet aš... 

— Ką? 

— Aš pamilau tave ir Maksą, — prisipažino jis, bet žiūrėjo 
ne į ją, o į ugnį. Dar niekada nebuvo kalbėjęs moteriai apie mei- 
lę. Jis nujautė, kad dauguma jo pažįstamų niujorkiečių moterų 
tuoj būtų išsitraukusios skaičiuokles ir suskaičiavusios, kiek jo 
turto galės sau atsiriekti. 

Emė nieko neatsakė. Jis atsigręžė į ją. Jos ovalus veidas bu- 
vo išblyškęs ir Žiūrėjo ji tiesiai prieš save. 

— Ką dar man pamelavote? 

— Nieko, kas galėtų turėti pasekmių, — paskubėjo atsakyti 
jis, sulaikęs kvapą. Jei Emė dabar būtų pasakiusi, kad myli jį 
nežinodama nieko apie jo turtus, jis visada žinotų ateityje, kad 
jai reikalingas jis, o ne jo turtas. Nuo tos akimirkos būtų pasi- 
keitęs visas jo gyvenimas. Jis suprato, kad reikia išsakyti viską, 
ką jaučia: — Aš myliu tave, Eme. Myliu Maksą. Ir noriu tave 
vesti. Štai kodėl Deividas taip supyko. Jis pats norėjo tave vesti, 
todėl ir priviliojo mane pabūti čia. Bet tavo mažylis... jis iš pat 
pradžių buvo tikra palaima. Aš jam patikau. Žinai, kaip aš jį die- 
vinu. Ir aš norėjau... 

— Ak, užsičiaupk... ir pabučiuok mane, — tyliai paprašė 
Emė, o kai Džeisonas atsigręžė į ją ir pamatė, kad vieną jos lūpų 
kamputį išlenkė šypsena, jis pasijuto taip, tarsi būtų išlaisvintas 
iš vergijos. 

Jis skubiai pakėlė Emę ant rankų ir nunešė į jos miegamąjį. 
Jam nereikėjo sakyti, kad ji norėjo būti ten, iš kur galėtų girdėti 
savo sūnų. “Mūsų sūnų", — pasitaisė Džeisonas mintyse. Jo žmo- 
na. Jo sūnus. Jo šeima. 

— Myliu tave, Eme, — kuždėjo jis bučiuodamas jos ausytę. — 
Myliu tave už tai, kad leidi man taip jaustis, kaip jaučiuosi dabar, 
kad priimi mane tokį, kokį matai. 

Kažkas jo žodžiuose kėlė Emei nerimą, bet ji nežinojo kas. 
Tiesą sakant, tą valandėlę ji negalėjo galvoti apie nieką. Jis bu- 
čiavo jos kaklą, traukė nuo pečių naktinius marškinius. 

Labai seniai jos nelietė joks vyras. Ir ji geriau būtų mirusi, 
nei pasakiusi kam nors tai, kas būtų suteršę jos velionio vyro at- 
minimą. Bet Bilis daugumą naktų buvo girtas. O Džeisonas buvo 
blaivus, švarus ir, ak, toks gražus. Jo rankos ilgais pirštais glamo- 
nėjo jos kūną taip, kaip ji tik svajodavo. Colis po colio jis nuren- 
ginėjo ją bučiuodamas apnuogintą vietą. Šiltos jo rankos paglostė 
krūtinę. Kaip seniai jos krūtys buvo ne vien maitintojos! 

— Kaip malonu, — sumurkė ji ir užsimerkė atsiduodama 
pojūčiams. Jo rankos glostė šlaunis. Jis bučiavo ją ir glamonėjo. 

— Man tai patinka, — svajingai ištarė ji. — Ar tai turi pa- 
vadinimą? 

— Paruošimas, — atsakė jis šypsodamasis jai į akis. — Pa- 
tinka? 

— O taip. Ar gali suteikti dar daugiau? 

— Suteiksiu tau viską, ką galiu, — atsakė jis bučiuodamas 
jos krūtis. 

Kai jis ją užvaldė, Emė tyliai aiktelėjo. Pirmą kartą gyveni- 
me ji buvo pasiruošusi mylėtis. 

— O dievulėli, bet tai puiku... — tyliai šūktelėjo ji, ir tai, 
kaip ji pasakė, prajuokino Džeisoną. Jis pasivertė ant nugaros, 0 
ji atsidūrė ant jo. 

— Dabar valdžia tavo rankose. 

Matyt, jai tai buvo nauja. Ir Džeisonas tuo buvo labai pa- 
tenkintas. 

— Nekalta mergelė motinėlė, — sumurmėjo jis ir uždėjęs 
rankas ant klubų, ėmė jai vadovauti. 

— Nesustok, — sukuždėjo linguojama Emė. Kai atėjo kul- 
minacija, ji suglebusi susmuko ant jo krūtinės. — Taip... — Trum- 
pas žodelis buvo viskas, ką ji sugebėjo pasakyti. Prie jo krūti- 
nės ji jautėsi tokia saugi, kaip turbūt jos glėby jautėsi Maksas. Ji 
leidosi jo laikoma apkabinta. Džeisonas užtraukė ant jų antklo- 
dę, ir abu užmigo vienas kito glėby. | 

Staiga Emę pažadino garsus trenksmas. Ji pašoko ir atsisėdo. 
Iš karto pamanė, kad nukrito Maksas, bet, kai pasižiūrėjo, pamatė 
jį ramiai miegantį naujoje lovelėje. Keliukus buvo pasibrukęs po 
savimi, gerai apsaugotas užpakaliukas atstatytas aukštyn, o gal- 
vytė pasukta į šoną. Iš burnytės buvo nutįsusi seilė. 

Įėjusi į kūdikio kambarį, ji švelniai nušluostė burnytę, ap- 
kamšė jį antklodyte ir grįžo į miegamąjį apsirengti naktiniais. 
Jie kabojo ant lovos galo. Emė rengėsi atsargiai, kad nepažadin- 
tų Džeisono. Tačiau be reikalo ji jaudinosi: abu jos vyrai miego- 
jo kaip negyvi. Turbūt jei atliktum chirurginę operaciją, jie net 
nepajustų. Emė šypsodamasi pasilenkė ir pabučiavo Džeisono 
kaktą, paskui užsimetė savo seną chalatą ir nuėjo į bendrą kam- 
barį. Valandėlę nesuprato, kur esanti: ant eglutės degė lemputės, 

o po ja gulėjo krūva dovanų, aukščio sulig sofa. “Kalėdų Sene- 
lis", — perskaitė ji užrašą ant balto ryšulio. 

— Deividas, — sušnibždėjo ji ir pajuto gilią graužatį dėl 
savo elgesio su juo pokylyje. Ji nuėjo į virtuvę išsivirti sau puo- 
delio arbatos. Miegoti nesinorėjo. Vidurnaktis — laikas, kada 
Maksas miegojo ir ji galėjo netrukdoma pagalvoti. Ji užkaitė van- 
denį. Paėmė puodelį, įdėjo į jį arbatos maišelį ir galvojo apie 
pokylį. Ji neabejojo, kad bet kuriai moteriai pokylis būtų pati- 
kęs, bet Emei ten buvo nuobodu. Žinoma, ten viskas buvo gražu, 
visi atrodė nuostabiai, bet ji tenorėjo namo pas Džeisoną ir Mak- 
są. Ji vilkėjo Dioro suknelę ir buvo pasipuošusi perlais (tegul ir 
dirbtiniais, bet kas tą pastebėjo?), ir vis tiek jai norėjosi namo. 
Norėjosi įlįsti į savo seną chalatą ir būti su sūneliu ir gėjumi 
nuomininku. 

Pokylyje visi pažinojo vienas kitą ir, žinoma, Deividą, to- 
dėl Emė turėjo daug laiko pasėdėti viena prie staliuko su nealko- 
holinio gėrimo taure ir pagalvoti. Ir prisiminti. Per visą savo gy- 
venimą ji nesijautė saugesnė ar laimingesnė nei pastarąsias ke- 
letą dienų. Kiekviena minutė — naujas nuotykis. Nuo tada, kai 
pro jos duris su savo gėjum pusbroliu įžengė Deividas, Emės gy- 
venimas apsivertė aukštyn kojom. Ponas Vildingas, arba Džei- 
sonas, kaip jinai vadino jį mintyse, atrodė, turėjo burtų lazdelę 
ir, ja mostelėjęs, gaudavo viską. Ji nė kiek nenustebtų, jei vieną 
rytą atsikėlusi rastų pataisytą stogą virš valgomojo kambario. 

O štai šį vakarą (ji atsiduso prisiminusi) jis prisipažino ją 
mylįs, pasakė jai nesąs gėjus, pasakė... Oi, ji neprisiminė, ką jis 
pasakė ir kaip ji jautėsi šį vakarą. Viena ji žinojo: pokylis pakei- 
tė jos gyvenimą. 

Vanduo užvirė. Ji užpylė vandeniu arbatos maišelį, užbalti- 
no arbatą pienu. Pasiėmusi puodelį, ji nuėjo į bendrą kambarį, 
atsisėdo ir Žiūrėjo į Kalėdų eglutę. Dabar ji tik nusišypsojo pri- 
siminusi, kaip pasijuto tada, kai pamatė į pokylį atvykusį Džei- 
soną su ta gražuole raudonplauke už parankės. Jei tą minutę Emei 
kas būtų davęs šautuvą, ji peršautų skylę laibame, niekada kūdi- 
kio nenešiojusiame panelės Čerės Parker liemenyje. “O dar ge- 
riau, — pamanė tada Emė, — užtaisyti patranką ir šauti į abu". 

Kai Džeisonas su ta moterim atsisėdo už staliuko prie Emės 
ir Deivido, ji nė kiek nenustebo. Emę nustebino tik staigus santū- 
roko Deivido pagyvėjimas. Netrukus abu vyrai ėmė kalbėtis pa- 
šnibždomis. Tik apie ką Emė negirdėjo. Giliai įkvėpusi, Emė pa- 
linko prie aukštos, išskirtinio grožio panelės Parker ir paklausė: 

— Kas dabar bus su “Kūdikių rojumi" ? 

Toji moteris sėdėjo arčiau Džeisono, todėl turbūt girdėjo, 
apie ką kalbėjosi abu vyrai. Gal tas faktas, kad ji galėjo girdėti 
pokalbį, o Emė ne, ir paskatino Emę ją atitraukti pakalbinus. 

— “Kūdikių rojumi"? — paklausė moteris, nenoromis atsi- 
traukusi nuo pikto Deivido ir Džeisono pasikalbėjimo. 

— Kuriame jūs dirbote, — garsiai paaiškino Emė. — Tai 
yra, kur aš jus mačiau. 

Abu vyrai valandėlę liovėsi ginčijęsi, o panelė Parker krei- 
pėsi į Emę: 

— Ko jūs manęs klausėte? 

Emė krenkštelėjo ir pakartojo vėl: 

— Kas bus su “Kūdikių rojumi" dabar, kai visa labdara iš- 
parduota? Ar jūs turėsite darbą? 

— Taip. — Moteris ir toliau žiūrėjo, ar abu vyrai vėl nepra- 
dės ginčytis. 

— Vadinasi, darbą turėsite, — garsiai pasakė Emė norėda- 
ma nukreipti moters dėmesį nuo vyrų. 

— Darbą? A, taip. Savininkas turi daug verslų. “Kūdikių ro- 
jus“ — tik vienas iš jų. — Ji vėl sutelkė savo dėmesį į pradėju- 
sius ginčytis vyrus. 

— Suprantu, — dar garsiau pasakė Emė. — Kur jūs dirbsi- 
te? Abernatyje ar kur kitur? 

— Niujorke, — tarstelėjo pro petį moteris, klausą ir regėji- 
mą sutelkusi į vyrų pokalbį. 

— A, tai jūs čia tik dėl labdaros. Taip ir maniau. Jūsų iš- 
vaizda rodo, kad esate iš didmiesčio. Ar kada teko matyti trakto- 
rių, panele Parker? 

Dabar moteris visą savo dėmesį nukreipė į Emę. 

— Ponia Tompkins, aš užaugau Ajovos kaime. Vairavau kom- 
bainą būdama dvylikos metų, nes jau tada buvau kone šešių pė- 

dų ūgio ir galėjau pasiekti pedalus. Kai man sukako šešiolika, 
kasdien virdavau dvidešimt trims apetitu nesiskundžiantiems ūkio 
darbininkams. Gal jūs man, ponia Tompkins, atsakykite, kiek ver- 
šiukų esate priėmusi iš besiveršiuojančios karvės? 

Emė sutrikusi tik šyptelėjo moteriai ir atsiprašiusi nuskubė- 
jo į poilsio kambarį. Puikiai atlyginta už norą pasišaipyti. 

— Geriau daryti tai, kas geriausiai sekasi, — tarė sau Emė 
ir iš visos širdies panoro sužinoti, kas gi tai galėtų būti. 

Kaip tik poilsio kambaryje ir įvyko tas labai keistas susiti- 
kimas. Ten moteris ilgais juodais plaukais, meistriškai sušukuo- 
tais į kuodą, apsivilkusi aptempta raudono atlaso suknele, dažėsi 
lūpas suknelės spalvos lūpų dažais. Pamačiusi Emę, ji vos nepa- 
šoko. Valandėlę Emei pasirodė, kad ji pažįsta moterį. “Tikriau- 
siai dėl mano suknelės“, — pamanė ji. Nedaug Dioro suknelių 
galima pamatyti Kentukyje. Bet kai Emė išėjo iš tualeto kabi- 
nos, moteris tebebuvo ten ir visai neapsimetinėjo, kad nieko ne- 
veikia, o tik laukia Emės. Ir kažkodėl Emė panoro pabėgti. Ji jau 
laikė durų rankeną, kai moteris prabilo: 

— Vadinasi, tu su Džeisonu Vildingu. 

Emė atsikvėpė ir ištiesė nugarą prieš atsigręždama: 

— Tikrai ne. Aš čia su daktaru Deividu, jo pusbroliu. Su 
Džeisonu yra panelė Parker. 

Emė neabejojo, kad panelė Parker galėtų atremti viską, ką 
toji moteris ruošėsi išrėžti Emei. 

— Tikrai? O ne tai, ką mačiau ir girdėjau? — paklausė mo- 
teris. — Kiek žinau, Deividas ir Džeisonas varžosi dėl tavęs. 

— O ką jie sakė? — išsprūdo Emei anksčiau, negu ji nutarė 
prilaikyti liežuvį. 

— Negi tie abu vyrai įsimylėję tave? — dirbtinai stebėjosi 
moteris, nužvelgdama Emę nuo galvos iki kojų. 

Tai išgirdusi, Emė nusišypsojo ir nusprendė nusiplauti ran- 
kas. 

— O taip, — atsakė ji. — Jie nori kautis dėl manęs dviko- 
voje. Pistoletais auštant rytui. O gal jie kovos kardais. 

Moteris vėl nusigręžė į veidrodį: 

— Greičiau skalpeliu ir mobiliuoju telefonu. 

Emė nusijuokė ir pamanė, kad moteris nėra grobuonė, kaip 
jai pasirodė iš pradžių. 

— O gal faksu prieš spalvotų kopijų aparatą? 

— Arba tavo kompiuteriu prieš mano, — šmaikštavo mote- 
ris šypsodamasi Emei veidrodyje. Valandėlę patylėjusi, paklau- 
sė: — Kur pirkai tokią gražią suknelę? 

— Nepirkau. Laimėjau loterijoje. Tai Dioro suknelė iš Niu- 
jorko parduotuvės. 

— Aha, suprantu. Loterijoje. 

Ir vėl Emė panoro išeiti, bet kažkas ją laikė. 

— Pažįstate poną Vildingą? — paklausė ji spėliodama. 

— Daktarą Deividą? 

Emė nujautė, kad moteris šaipėsi iš jos. 

— Džeisoną. 

— A, šitą poną Vildingą. Teko susitikti. O tu iš kur jį pažįsti? 

— Jis gyvena su manimi, — linksmai atsakė Emė. Ji nusi- 
šypsojo pamačiusi šoko iškreiptą moters veidą. Bet toji greitai 
atsitokėjo. 

— Gyveni su juo? Neištekėjusi? 

Emė nusijuokė. 

— Jūs jo gerai nepažįstate, tiesa? — Jai labai norėjosi iš- 
plepėti moteriai, kad Džeisonas — gėjus, bet taip pat knietėjo 
leisti jai manyti, kad yra taip, kaip Emė pasakė. Moteris į Emės 
klausimą iš karto neatsakė. 

— Manau, turėčiau paklausti, kaip gerai tu jį pažįsti ir ką 
jis veikia tokioje skylėje kaip ši? 

Toks snobiškas klausimas privertė Emę suspausti lūpas. 

— Ponas Vildingas čia todėl, kad jam patinka čia būti. Ir jis 
dėl to jaučiasi laimingas. 

Moteris pasidėjo lūpų dažus ir nustebusi pažvelgė į Emę. 

— Aš nežinau, kas čia darosi, bet tokie žmonės, kaip Džei- 
sonas Vildingas, nepuola į pigų meilės nuotykį kažkur Kentuky- 
je vien tam, kad jaustųsi laimingi. Džeisonas Vildingas viską da- 
ro, kad uždirbtų daugiau pinigų. Jis vienintelis žmogus šioje pla- 
netoje, kurio širdis 1š gryno aukso. 

— Nesuprantu, apie ką kalbate, — sutriko Emė. — Džeiso- 

nas... ponas Vildingas gyvena su manimi ir mano sūnumi todėl, 
kad neturi pas ką praleisti Kalėdų. 

Moteris nusijuokė: 

— Ir mano sesuo buvo tavo vietoje. Jai irgi buvo gaila Džei- 
sono Vildingo. Ji priėmė jį, o jis jai atsimokėjo... Matau, kad 
nenori tikėti tuo, ką tau sakau. Gal geriau aš tau kai ką atsiųsiu. 

— Ne, ačiū, — atsakė Emė, jau iškišusi nosį pro duris, bet 
moteris nesiklausė. Iš savo vakarinio rankinuko išsiėmusi mažy- 
tį mobilųjį telefoną, ji susiruošė skambinti. Emė nelaukė, kad 
išgirstų pokalbį, ji nuskubėjo prie stalelio norėdama iš Deivido 
ir Džeisono išgirsti apie tą moterį, bet kai ji ten nusigavo, užsta- 
lėje nieko nerado. 

— O ko dar galėjau tikėtis? — balsu ištarė ji. — Kad jie visi 
čia jaudinasi, kur taip ilgai užtrukau? 

— Aš jaudinuosi. Tik aš nepažįstu jūsų, — atsiliepė gražus 
vyras, stovėjęs už kokių šešių colių nuo jos. — Koks gražus... 
vėrinys, — tarė jis, bet žiūrėjo ne į Emės perlų vėrinį, o gilyn į 
jos iškirptę. — Ar jie tikri? 

— Kaip motinos pienas, — atsakė ji šypsodamasi jam ir jis 
nusijuokė. 

— Gal norėtumėte pašokti? O gal jūsų palydovas numirs be 
jūsų draugijos? 

— Taip, jos palydovas numirs, — nuaidėjo Džeisono balsas 
virš jos galvos ir patenkinta Emė pažvelgė į kitą gražų, bet rūstų 
veidą. 

— Kai suskaičiuosiu iki trijų, griebkite savo mobiliuosius 
ir skambinkite! — pasiūlė ji. 

Vyriškis pažvelgė suglumęs, bet Džeisonas paėmė ją už ran- 
kos ir nutempė į šokių aikštelę. 

— Kur jūs buvote? Ar Maksui viskas gerai? 

— Ar ne aš turėčiau klausti, juk palikau Maksą su jumis. 

— Jį prižiūri Mildreda, — atsakė Džeisonas. — Kas tas vy- 
ras ir ką jis jums sakė? 

— Kad mano perlų vėrinys gražus, — atšovė ji dirstelėjusi į 
savo iškirptę. 

— Ar jūs gėrėte? 

— Ne, bet dukart teko atremti tokios piranijos puolimą, to- 

dėl mielai būčiau išgėrusi. Bet, kaip matote, po dviejų atakų li- 
kau gyva ir sveika. 

— Eme... — pakėlė balsą Džeisonas. — Kas vyksta? 

— Kas dar gali vykti be to, kad mano palydovas, atrodo, 
paliko mane? O gal mano gėjus auklė paliko vaiką nežinia kam 
ir atvyko į pokylį su tikra gražuole, prieš kurią iš gėdos rausta 
tulpės? O ta moteris poilsio kambaryje... 

— Tulpės? Kokios dar tulpės? 

— Man jos patinka, — atsiduso Emė dėl to, kad jis nesu- 
pranta. — Kodėl jūs čia? 

— Šiaip sau dairausi. 

Jis laikė ją apkabinęs, ir ji turėjo pripažinti, kad tai nuostabu. 

— Kaip jums pavyko gauti bilietus į šį renginį? — stebėjosi 
ji, kai jos galva palietė jo petį ir liko ten. 

— Ilga istorija, — sumurmėjo jis smakru liesdamas jos vir- 
šugalvį. Tos istorijos jai taip ir nepapasakojo. 

Paskui jie šoko. Grojo vieną melodiją po kitos. Jokių ro- 
kenrolų Kalėdotojų pokylyje niekas negrojo, ir šokėjų poroms 
išsiskirti nereikėjo. Kai jie pagaliau grįžo prie stalelio, rado Dei- 
vido raštelį. Deividas rašė, kad lydi panelę Parker namo ir pa- 
siūlė, kad Džeisonas palydėtų Emę. Laiškelis buvo piktokas ir 
Emė pasijuto kalta, ignoravusi savo palydovą, bet tuo metu di- 
delė Džeisono ranka suspaudė jos ranką ir jis paklausė: 

— Gal ir mes važiuokime namo? 

Nuo to, kaip jis pasakė “namo", Emė vos neapsiverkė. 

Taigi dabar ji sėdėjo ant sofos, žiūrėjo į Kalėdų eglutės ži- 
burėlius ir spėliojo, Džeisonas ar Deividas apsimetė Kalėdų Se- 
neliu ir sudėjo po eglute visas tas baltai įpakuotas dovanas. 

Kambaryje buvo šalta, todėl ji pabruko kojas po savimi, del- 
nais apglėbė vis dar šiltą arbatos puodelį. Jos nuomininkas ne- 
buvo gėjus ir jie mylėjosi. Moteris atsistojo, giliai atsikvėpė, pa- 
sirąžė, pamanė, kad galėtų grįžti atgal į lovą, pažadinti Džeisoną 
if... na... 

Šypsodamasi ji jau ėjo į miegamąjį, bet sustojo pamačiusi 
storą rudą voką prie lauko durų. Sunkiose ąžuolinėse duryse bu- 
vo senoviškas variu kaustytas plyšelis laiškams ir spaudai. Kaž- 

kas pro jį buvo įmetęs tą storą voką. Emė pamanė, kad tikriau- 
siai jo trinktelėjimas ir pažadino ją, paskui ėmė galvoti, kas ga- 
lėjo jį prakišti pro plyšelį duryse antrą Kalėdų nakties valandą. 
Ji tingiai pakėlė voką, nusižiovavo ir buvo bededanti ant staliu- 
ko sulaužyta koja, bet ją apėmė smalsumas. 

— Tikriausiai itin agresyvus reklamuotojas, — sumurmėjo 
ji ir atplėšė voką. 

Išėmusi iš voko pirmuosius popierius, ji nesuprato, kas čia 
yra. Atrodė, kad ten laikraščių straipsnių fotokopijos. “Antrep- 
reneris surado naują sandorį", “Vildingas perka viską!" — per- 
skaitė ji kelis pavadinimus. 

— Vildingas? — pasitikslino balsu ir pagalvojo apie Deivi- 
dą. Bet ką Deividas padarė, kad apie jį rašytų straipsnius? Gal 
išgelbėjo labai daug gyvybių? Bet ketvirtoje iškarpoje išvystas 
vardas “Džeisonas" ėmė šokinėti akyse. Nusinešusi voką į virtu- 
vę, ji vėl užkaitė vandens antram puodeliui arbatos, kad galėtų 
skaitydama gurkšnoti. Bet visas vanduo išgaravo, kol Emė skai- 
tė neatsitraukdama, ir jai teko išjungti viryklę. 

Ji baigė ketvirtą ryto. Moteris nenustebo išvydusi tarpdury 
stovintį Džeisoną tik su trumpikėmis ir smokingo švarku. 

— Sugrįžk į lovą, — gundomai pasiūlė jis, bet Emė nepaju- 
dėjo. — Kas yra? — paprastai paklausė jis, bet neatrodė labai 
susirūpinęs. g 

— Tu labai turtingas, tiesa? — ramiai paklausė ji. 

Džeisonas ėjo prie arbatinuko, bet sustojo pasižiūrėti į 
straipsnius, išsklaidytus ant stalo. Medžiaga buvo siųsta faksu. 
Kažkas ją atsiuntė į Abernatį ir kažkas pristatė čia. 

— Taip, — atsakė jis imdamas arbatinuką. Pripylęs į jį van- 
dens, pastatė ant viryklės. Kai atsigręžė į Emę, išvydo dar nema- 
tytą jos veido išraišką. — Klausyk, Eme, praeitą vakarą... 

Bet ji neleido baigti. 

— Praeitas vakaras nėra svarbu. Ir seksas nesvarbu. Bet me- 
las, atvedęs į seksą, tikrai svarbu. 

— Aš niekada neketinau meluoti, — ramiai atsakė jis. — 
Tai prasidėjo visiškai nekaltai, bet... 

— Tęsk, — paragino ji. — Norėčiau išgirsti viską. Man 
pasakė, kad tu — gėjus, o tai pasirodė esąs melas, bet aš atleidau 

už tai. Žinoma, prisipažįstu, kad atleidau iš savanaudiškų paska- 
tų. Man taip pat pasakė, kad tu neturi kur pagyventi per Kalėdas, 
ir tai, pasirodo, taip pat buvo melas. Iš to, ką perskaičiau, pasku- 
tinysis melas buvo labai didelis. Ir tikriausiai susitikinėjai su pri- 
trenkiančios išvaizdos moterimis. 

— Eme, — jis ištiesė ranką ją paliesti, bet ji atstatė delnus 
rodydama, kad nesiartintų. Džeisonas išjungė degiklį po arbati- 
nuku ir atsisėdo prieš ją. — Taip. Aš melavau. Bet kai pasakiau, 
kad myliu tave, tai nebuvo melas. — Jis giliai atsiduso. 

— Dabar turbūt reikėtų pulti tau į glėbį, ir mes ilgai ir lai- 
mingai gyventume drauge. 

— Apie tokią pabaigą aš ir galvojau, — šyptelėjo jis. 

Tačiau Emė nenusišypsojo. 

— Kas ta panelė Parker? 

— Mano sekretorė. 

— A, suprantu. Spėju, kad tai ji surengė vaikų kambario 
komplektų išpardavimą po du šimtus penkiasdešimt dolerių. 

— Taip, — atsakė Džeisonas. Jo akys degino ją. 

Bet Emė toliau žiūrėjo į straipsnius. 

— Ir loterija suknelei? Ar ją irgi surengė jinai? Vaje, vaje, 
bet ir darbo tu turėjai. Kad taip sunkiai pluštų Kalėdų Senelis. 

— Klausyk, Eme, iš pradžių aš tik norėjau padėti broliui ir... 

Jos galva pakilo. 

— Broliui? Deividui? O taip, Žinoma, kokia aš kvailė. Ar 
judu skaniai pasijuokėte iš varganos našlės ir jos pusiau našlai- 
čio vaikelio? 

— Ne. Eme, patikėk, kad viskas buvo ne taip. Turi išklausy- 
ti mano paaiškinimo. 

Ji atsilošė kėdėje, sukryžiavo ant krūtinės rankas: 

— Gerai. Kalbėk. 

Džeisonas savo gyvenime uždirbo daug pinigų, nes jam per- 
nelyg nerūpėjo sandėrio baigtis. Jei laimėjo — gerai. Pralaimė- 
jo? Tai kas! Tai buvo žaidimas ir jis juo mėgavosi. Bet dabar jam 
labai rūpėjo, kaip baigsis šitas pokalbis. 

— Mano brolis Deividas manė, kad myli tave. Pasakiau 
"manė", nes vakar aš tai pamačiau. Ir sakė, kad Maksas yra tik- 
ras tironas, kuris... 

— Maksas? Tironas? 

— Na, kai aš priėmiau Deivido sąlygas, dar nežinojau, ko- 
kio amžiaus yra Maksas, todėl... 

— Susilažinai? Tu statei už mane? — ji pakėlė balsą. — 
Lygiai kaip ant kortos pastatoma plantacija? 

— Ne, visai ne, — tarė jis, bet nežiūrėjo jai į akis. — Eme, 
prašau leisti paaiškinti. 

Ji numojo ranka ir vėl atsilošė į kėdės atlošą. 

— Deividas norėjo, kad pabūčiau Makso aukle, kad jis, taip 
sakant, galėtų praleisti kiek laiko su tavimi. Jis lažinosi, kad aš 
nesusidorosiu su darbu. Tai ir viskas. Ir dar jis pasakė, kad aš gė- 
jus. Kitaip nebūtum manęs priėmusi. Štai kaip viskas paprasta. 

— Matau. Bet kaip į tą farsą pateko vaikiški baldeliai ir 
suknelė? 

— Tau reikėjo tų daiktų, tai aš ir pasirūpinau... — jis nutilo 
ir nedrąsiai pažvelgė jai į akis. 

— Suprantu, — atsakė ji vėl, bet veido raumenys buvo su- 
stingę, o akys šaltos. 

— Ne, Eme. Nemanau, kad supranti. Aš pamilau tave. 

— Ir todėl parodei truputį malonės. Kaip gražu suteikti lab- 
darą vargšei tiesiog į rankas. 

— Visai ne taip. Na, gal iš pradžių taip ir buvo, bet aš pasi- 
keičiau. Aš pamilau jus abu: tave ir Maksą. 

— Ir ką ketini dabar su mumis daryti? 

Džeisonas atrodė suglumęs. 

— Noriu tave vesti. 

— Žinoma. Ir ką aš sau pamaniau? Tu juk nupirkai man ir 
didžiulį sužadėtuvių žiedą? 

Veikiamas jos pašaipaus balso tono, Džeisonas norėjo pa- 
meluoti, bet apsigalvojo. 

— Taip, — paprastai atsakė jis. — Su dideliu deimantu. 

— Gali būti. Tai būdinga tau. Spėju, kad jau suplanavai ir 
mūsų ateitį. 

Džeisonas neatsakė, tik žiūrėjo į ją per stalą, nuklotą 
straipsnių, kažkada išspausdintų apie jį, kopijomis. Jo mintys 
karštligiškai sukosi. Džeisonas spėliojo, kas jas galėjo atsiųsti 

Emei. Jam kilo įtarimas. Pokylyje matė seserį moters, su kuria 
susitikinėjo. Po jo išvykimo keletui savaičių jie draugiškai išsi- 
skyrė. Praėjus keliems mėnesiams ji vėl panoro viską pradėti iš 
pradžių. Kai jis ją atstūmė, aišku, kiek galėdamas švelniau, ji la- 
bai supyko ir prisiekė atsiskaitysianti su juo. Džeisonas prisimi- 
nė, kaip vakar jos sesuo šaltai žiūrėjo į jį, ir pagalvojo, ar tik ne ji 
faksu atsiuntė tuos straipsnius čia ir pasistengė, kad juos gautų 
Emė. 

Kadangi Džeisonas neatsakė į Emės klausimą, ji tęsė: 

— Leisk man spėti. Tu planavai nupirkti Maksui ir man di- 
delį namą, iš kurio būtų geras susisiekimas su Niujorku, ir lan- 
kytum mus savaitgaliais. Gal net sraigtasparniu. Ir visur atidary- 
tum mums su Maksu sąskaitas, kad galėčiau nusipirkti Dioro suk- 
nelę, kada panorėjusi, o Maksas turėtų gražiausių žaislų ir dra- 
bužėlių. Tavo šeimai tinka tik tai, kas geriausia, tiesa? 

Džeisonas nieko blogo nematė jos piešiamame ateities pa- 
veiksle. Emė pamažu pradėjo šypsotis. 

— Ne taip ir blogai, — pagaliau ištarė ji. — Gal išgersime 
arbatos atšvęsdami. 

— Taip, norėčiau. 

Emė lėtai atsistojo, atsukusi jam nugarą, pripylė į arbatinį 
vandens, atidarė keletą skardinių dėžučių ieškodama arbatos mai- 
šelių. Bet Džeisonas jautėsi atsipalaidavęs ir nekreipė dėmesio į 
tai, ką ji veikė. 

— O ką manai apie vasarnamį Vermonte? — kalbėjo jis. — 
Turėtume kokią vietelę su akmens sienomis ir keliais arais vais- 
medžių. 

— Neblogai, — atsiliepė Emė. Balsas buvo bereikšmis. Bet 
ji Žinojo, kad jis nesiklausė. Jis skendėjo savo svajonėse apie 
laimingą, idilišką gyvenimą, kuriame turėjo mylinčią žmoną ir 
vaiką, pas kuriuos grįžta namo. Tai yra, tada, kada turi laiko. — 
Prašau, — tarė ji šypsodamasi ir padavė puodelį. 

Džeisonas pabandė pabučiuoti jai ranką, bet ji ištraukė ją ir 
atsisėdo priešingoje stalo pusėje. 

— Ar matei filmą “Graži moteris?" 

— Negaliu pasakyti, kad mačiau. — Jis meiliai jai šypsojosi. 

— Filmas apie milijardierių verslininką, pamilusį prostitutę. 

— Eme, jei priekaištauji, kad aš Žiūriu į tave kaip į... 

— Ne, leisk baigti. Filmas turėjo didelį pasisekimą ir pati- 
ko visiems, ką tik pažįstu, bet... 

— Tau nepatiko. 

— Ne, patiko. Bet aš pagalvojau, kas nutiks vėliau. Kai po 
kokių penkerių metų jie susiginčys, jis svies jai į veidą, kad ji 
buvo tokia? O ir jo išsilavinimas aukštesnis už jos? Ir jis turi 
pinigų, 0 ji ne. 

— Tęsk, — atsargiai paragino Džeisonas. — Kokia tavo nuo- 
monė? 

— Gerk arbatą, kol neatšalo. Tu ir aš kaip ta pora iš filmo. 
Tu viską padarei, viską susiplanavai. 

— Aš nemanau... 

— Ne, tai tiesa. 

— Eme, tu miela moteris iš... 

— Ir moteris privalo ką nors reikšti, tiesa? Klausyk, — tarė 
ji palinkusi. — Jei aš liksiu su tavimi tokia, tu prarysi mane, 
kaip Ričardo Giro personažas prarijo jauną moterį, vaidinamą 
Džulijos Roberts. 

— Ką? — Džeisonas trynė ranka akis. Dabar, kai krizė pra- 
ėjo, jis pasijuto mirtinai pjaunamas miego. Kodėl moterys visa- 
da nori aptarinėti svarbius reikalus vidury nakties? — Gal galė- 
tume apie tai pakalbėti rytoj. 

Atrodė, kad Emė jo neišgirdo. 

— Kaip manai, kodėl aš atsisakiau imti labdarą? — paklau- 
sė ji. — Visi pažįsta mane kaip girtuoklio žmoną, bet man reikė- 
jo įrodyti, kad nesu verta tokio apibūdinimo. Aš nenoriu, kad 
Maksą visi pažinotų kaip girtuoklio vaiką. — Ji dar labiau palin- 
ko prie jo. — Ir tikrų tikriausiai nenoriu, kad jį pažinotų kaip 
milijardieriaus vaiką. 

— Aš nesu milijardierius, — Džeisonas vos pajėgė išsėdėti 
atsimerkęs. Laikrodis virš viryklės rodė penktą ryto. — Eme, mie- 
liausioji, aptarkime visa tai rytą. — Jis atsistojo, paėmė jos ran- 
ką ir nuvedė ją į miegamąjį, nurengė chalatą ir palaikė jai ant- 
klodę, kol ji atsigulė. Tada ir pats palindo po antklode prie jos, 

priglaudė ją prie savęs. — Rytą pasikalbėsime. Prižadu. Paaiškin- 
siu viską. Galėsime pasikalbėti, apie kokius tik nori filmus. Bet 
dabar... — Jis nebaigė, nes kuo plačiausiai nusižiovavo. — Aš my- 
liu tave, — ištarė ir užmigo. 

Emė giliai atsiduso prie jo šono. 

— Aš irgi tave myliu, — sušnibždėjo ji. — Bent manau, 
kad myliu. Ir šiuo metu aš jaučiu pareigą, svarbesnę už meilę 
vyrui. Esu Makso motina. Ir pirmiausia turiu galvoti apie jį, o ne 
apie savo poreikius. 

Bet Džeisono atsakymo ji neišgirdo. Kai Emė suprato, kad 
jis miega, ji piktai nubloškė antklodę, atsistojo ir įdėmiai pa- 
žvelgė į jį. 

— Būti tėvu reiškia turėti daugiau negu nuosavą sraigtas- 
parnį, — tyliai pasakė ji, paskui apsisuko ir nuėjo prie spintos 
koridoriuje, ištraukė iš jos seną kelioninį krepšį ir, negalvoda- 
ma, ką daro, ėmė mesti į jį drabužius. — Tėvas, Džeisonai, turi 
būti mokytojas, ne tik pinigų davėjas, — šnibždėjo ji. — O ko 
išmokysi tu? Pirkti viską, ką tik vaikas užsimanys? Meluoti, 
kad užkariautum moters širdį? Ar tu mokysi jį, kad jis gali su 
moterimi pasielgti negarbingai, netiesiai, gėdingai, o paskui pa- 
sakyti “aš tave myliu" ir tie trys žodžiai ištrins visą melą? — ji 
pasilenkė prie pat miegančiojo. — Džeisonai Vildingai, tu man 
nepatinki. Man nepatinka, kaip tu naudojiesi savo pinigais, kad 
apgautum žmones. Tu žiūrėjai į mane, Maksą ir į visą miestą su 
panieka! 

Vienintelis jo atsakas buvo tas, kad jis apsivertė ant kito 
šono ir šniokštė toliau. 

„ Atsitiesusi ji pažvelgė į jį, staiga nusiramino ir suprato, ką 
turi daryti. 

— Mes su Maksu neparduodami. Nebent valiuta būtų geri 
poelgiai, — ištarė ji beveik šypsodamasi. — Dabar aš išeinu, bet 
prašau manęs neieškoti, nes jeigu ir rasi, vis tiek negalėsi manęs 
nupirkti. 

Tai pasakiusi, apsisuko ir nuėjo į sūnaus kambarį. 


14 skyrius 
Po vienerių metų 


— Pas jus ponas Evansas, sere, — Džeisonui už nugaros 
pranešė ponia Haknel. 

Džeisonas neatsigręžė, tik linktelėjo galva ir toliau žiūrėjo 
pro langus nuo grindų iki lubų. Trisdešimčia aukštų Žemiau drie- 
kėsi Manhatanas, Žmonės ir automobiliai atrodė lyg žaisliukai. 
Jis pats nežinojo, kodėl dar iki šiol gaišo su privačiais detekty- 
vais. Prieš dvylika mėnesių visas jo gyvenimas sukosi apie pir- 
mojo jo pasamdyto detektyvo ataskaitas. Jos ateidavo kas dieną, 
ir Džeisonas kiekvieną dieną jas peržiūrėdavo. Bet Džeisonas at- 
leido detektyvą, nes jis taip ir neaptiko Emės Tompkins ir jos 
kūdikio pėdsakų, todėl pasamdė kitą. Per praeitus metus pasam- 
dė ir atleido tiek detektyvų, kad pats negalėjo suskaičiuoti. Jis 
išbandė visus nuo miklių vyrukų, kurie reklamavosi galintys su- 
rasti bet ką, iki Skotlandjardo specialistų, bet niekas negalėjo 
rasti vienos vienintelės moters su mažu berniuku. 

— Neturite nieko, nuo ko būtų galima pradėti ieškoti, — 
teigė detektyvai. Ir tai buvo tiesa. Pirmiausia jie neturėjo Emės, 
vyresnės nei dvylikos metų, nuotraukos. Mildreda, jos anyta, bu- 
vo fotografavusi savo vaikaitį, bet Emės tose nuotraukose nebu- 
vo. Emės gimtojo miesto žmonės pasakė, kad namas, kuriame ji 
užaugo, sudegė, pražuvo ir nuotraukos. Pasirodo, Emė nenusifo- 
tografavo ir mokyklinei vinjetei. Detektyvai spėjo, kad ji galėjo 
išvažiuoti į kokį mažą miestelį, nueiti pas vietinį teisininką ir 
pasikeisti pavardę. Apie pavardės pakeitimą galėjo būti paskelb- 
ta kokiame nors vietiniame laikraštpalaikyje, kurio, kaip pasakė 
vienas detektyvas, “nė pats ponas Dievas neskaito". O su nauja 
pavarde Emė galėjo gyventi bet kur. Amerika pilna vienišų mo- 


132 


/ 
' 


Mažasis stebuklas 


terų su vaikais be tėvo. Džeisonas atleidinėjo Žmones vieną po 
kito. Teisybę girdėti buvo skaudu. Visus metus jis mokėjo pini- 
gus už tai, kad surastų vieną moterį ir vieną vaiką, o jie taip nie- 
ko ir nesurado. 

Džeisonas girdėjo, kaip į patalpą įėjo dabartinis detektyvas, 
bet jis net nesiteikė atsigręžti. Tik tada, kai įėjęs Žmogus pako- 
sėjo, Džeisonas atsisuko. 

— Kąčia veiki? — paklausė pyktelėjęs, nes ten stovėjo Dei- 
vidas. 

— Palauk! — sušuko brolis, kai Džeisonas ketino nuspausti 
mygtuką ir iškviesti į kabinetą savo sekretorę. — Prašau penkių 
minučių. Daugiau man nieko nereikia. 

Džeisonas atitraukė pirštą nuo skambučio, bet nė kiek neat- 
sileido. 

— Penkios minutės ir ne daugiau. Sakyk ir eik lauk. 

Deividas neskubėjo praverti burnos. Jis sukišo rankas į kel- 
nių kišenes ir vaikščiojo po kabinetą. 

— Man niekada nepatiko tavo kabinetai, — pasakė jis. — 
Jie visada tokie šalti su visais tais stiklais ir paveikslais! Kas tau 
juos parenka? 

Kai jis atsigręžė į Džeisoną, brolis buvo susiraukęs. 

— Keturios minutės, — ištarė Džeisonas. 

— Nori pasižiūrėti mano vestuvių nuotraukas? 

Džeisonas neatsakė, tik pažvelgė į brolį. Prieš metus, tą siau- 
bingą rytą, kai Džeisonas atsibudęs nerado Emės ir Makso, jiedu 
su Deividu tiek susikivirčijo, kad vos neužmušė vienas antro. 
Deividas kaltino brolį viskuo. Sakė, kad tai jis išvarė Emę su 
vaiku iš namų be jokių lėšų, be šeimos ir draugų, be jokios pa- 
galbos. O Džeisonas kaltino savo brolį tuo, kad tas viską pradė- 
jo. Per valandą Džeisonas surengė Emės paiešką. Bet pėdsakai 
jau buvo atšalę. Moteris, viena keliaujanti su vaiku, buvo labai 
įprastas reiškinys. Ir nė kiek nekrentantis į akis. Niekas jų nepa- 
stebėjo. 

Po Emės dingimo abu broliai labai susipyko, nes ir Parker 
palaikė Deivido pusę. Ištikimoji Džeisono sekretorė, moteris, 
daug metų buvusi jo dešinioji ranka, staiga tapo priešu. Pirmą 

kartą per visus jų pažinties metus ji stojo prieš savo darbdavį ir 
išsakė jam viską, ką apie jį manė. 

— Nenuostabu, kad ji jus paliko, — pasakė Parker. Iš pra- 
džių ji kalbėjo ramiu balsu, bet po kiek laiko jis pasidarė garses- 
nis už sireną: — Jūs neturite širdies, Džeisonai Vildingai. Jūs 
žiūrite į žmones kaip į perkamas ir parduodamas prekes. Mano- 
te, kad mokėdamas man didelę algą, galite elgtis su manimi ne- 
žmoniškai? Manėte, kad jei nupirkote Emės vaikui pilną kamba- 
rį baldų ir žaislų, tai ji puls jums po kojų amžinai dėkinga? Bet 
vienintelis dalykas, kurį toks vyras, kaip jūs, gali įkvėpti, yra 
godulys. Jūs privertėte mane norėti vis daugiau ir daugiau pini- 
gų, kol ėmiau niekinti pati save. Aš noriu susigrąžinti savigarbą, 
todėl daugiau jums nedirbsiu. 

Niekas pasaulyje nebūtų nustebinęs Džeisono labiau nei Par- 
ker pasitraukimas. Kai jie išsiskyrė, tikėjosi daugiau niekada 
jos negirdėsiąs, bet toli gražu taip nebuvo: po trijų mėnesių jis 
gavo kvietimą į daktaro Deivido ir panelės Čerės Parker vestu- 
ves. Džeisonui, vis dar besistengiančiam surasti Emę ir Maksą, 
vestuvės atrodė kraštutinė išdavystė. Dabar jis vos galėjo pakęs- 
ti brolio buvimą. Jei Deividas nebūtų paskambinęs ir pamelavęs, 
kad miršta tėvas... Jei Deividas nebūtų išsigalvojęs, kad įsimy- 
lėjo našlę su vaiku... Jei Džeisonas nebūtų pasidavęs brolio įkal- 
binėjimui... 

— Ko nori? — paklausė Džeisonas, įdėmiai žiūrėdamas į 
brolį. 

— Šeimos. Daugiau nieko. Vedybos, šeimos gyvenimas pa- 
keičia žmogų. Noriu, kad atvažiuotum per Kalėdas šventinių pie- 
tų. Čerė — puiki šeimininkė. 

— Ji turi puikią virtuvę, kur gali atskleisti savo gabumus, — 
atsakė Džeisonas prisiminęs, kokią sąskaitą gavo už virtuvės pa- 
didinimą tėvo namuose. Ir tai dar ne viskas: jo virėjas vis dėlto 
paliko jį nutaręs pabandyti savo nuosavą verslą — kūdikių mais- 
telio gamybą. Džeisonas bandė dėtis esąs patenkintas, kai išgir- 
do, kad Čarliui ne kažin kaip sekėsi, bet iš tikrųjų išgyveno dėl 
savo buvusio virėjo. Čarlio arogancija nepadėjo jam sutarti su ban- 
kininkais ir jam nesisekė gauti lėšų savo verslui paremti. 

— Tau tai neduoda ramybės iki šiol? — atkirto Deividas. — 
Po galais, aš grąžinsiu tau pinigus už tą nelemtą virtuvę. Neži- 
nau kaip, bet grąžinsiu. 

Staiga Deividas atsisėdo ant kėdės prieš Džeisoną, kaip įbes- 
tą stovintį už savo rašomojo stalo. 

— Ko tu nori iš mūsų visų? Ko tu nori iš gyvenimo? Negi 
manai, kad jei rasi Emę, ji sugrįš gyventi su tavimi tavo auksinia- 
me narve? Ji nenori būti kalinė, kad ir kokia graži ten būtų aplin- 
ka. Ar tu gali ją suprasti? Negali atleisti jai? Negali atleisti man? 

Džeisonas nesujudėjo. Jis stovėjo ir žiūrėjo į brolį. Kaip jam 
paaiškinti, kad keletą tų trumpų dienų jis jautėsi laimingas? Pa- 
prastai, senamadiškai laimingas. Kai buvo su Eme ir Maksu, jam 
buvo malonu pirkti daiktus kitiems žmonėms, stengtis dėl jų, juok- 
tis. Emė mokėjo... Jis turėjo liautis galvojęs apie ją, nes išsikraus- 
tytų iš proto. Nebuvo dienos, kad jis nepagalvotų, kiek dabar Mak- 
sui laiko. Jis jau vaikščiojo, galbūt jau kalbėjo. O gal ir ne. Gal ir 
Emės, ir Makso nėra gyvų. Pasaulyje yra blogų Žmonių ir... 

— Matau, kad tu nenusileisi, — tarė Deividas stodamasis. — 
Tai tavo stiprybė. Bet kartu ir silpnybė. Klausyk, šiandien Kalėdų 
išvakarės ir man reikia skristi namo. Noriu, kad skristum su mani- 
mi ir... 

— Aš turiu savų planų, — atsakė Džeisonas žiūrėdamas į 
brolį. Šį vakarą jo butas bus pilnas Žmonių, nes šiandien sukan- 
ka metai, kai jis pirmą kartą pamatė Emę ir Maksą. Šįvakar jis 
gers šampaną, kol pasigers, o rytoj rytą atsibus lovoje ne vienas. 

— Ką gi, aš mėginau, — pridūrė Deividas ir buvo beeinąs 
prie durų. — Jei tau reikia mūsų, žinai, kur rasti. — Būtų pasa- 
kęs dar ką daugiau, bet išvydęs akmeninę brolio veido išraišką, 
gūžtelėjo pečiais ir nuėjo durų link. Sustojo laikydamas ranke- 
ną. — Žinau, kad vis dar sielvartauji dėl Emės ir Makso, bet pa- 
saulyje yra ir kitų Žmonių. Yra netgi kitų vaikų. — Neišgirdęs 
atsakymo, Deividas atsiduso ir išėjo iš kabineto. 

Džeisonas paskambino sekretorei: 

— Paskambinkite Hariui Vinstonui, tegul atsiunčia man pa- 
sirinkti sužadėtuvių žiedų. 

— Sužadėtuvių? — pasitikslino ponia Haknel. 

— Taip! — užriko jis ir nuspaudė mygtuką nutraukdamas ryšį. 

— Ak, Džeisonai, brangusis, — murkė Dafnė glaustydama- 
si prie jo savo tobulu kūnu. — Pobūvis nuostabus. — Kažkodėl 
paskutinis žodis jos lūpose nuskambėjo kaip “nussssstabus". — 
Dar niekada nemačiau tiek garsių Žmonių vienoje vietoje. 

Džeisonas sėdėjo ant kėdės tylėdamas, gurkšnojo jau penk- 
tą šampano taurę ir žiūrėjo į Žmones. Jie tikrai buvo garsūs ir 
turtingi. “Ir gražūs", — pagalvojo Džeisonas. Moterys tryško gro- 
žiu, kurį įgijo per daugybę valandų, praleistų viso pasaulio gro- 
žio salonuose. Jų oda ir plaukai spindėjo sveikata ir kosmetika, 
kainavusia daugiau negu keleto mažų kaimelių lėšos. 

— Kas tau yra? — paklausė Dafnė truputėlį suraukusi savo 
tobulą kaktą. Džeisonas žinojo, kad toji nebuvo tobula, kai Daf- 
nė gimė. Kakta buvo “pakelta", kaip ir daug kas jos kūne buvo 
pakelta ir pastangrinta. Ji atrodė kokių dvidešimt septynerių, bet 
Džeisonas susijuokė pagalvojęs, kad nė kiek nenustebtų sužino- 
jęs, kad Dafnei yra septyniasdešimt penkeri. 

— Kodėl į mane taip žiūri? — stebėjosi. Ji buvo prisėdusi 
ant kėdės porankio. Jis galėjo paliesti jos ilgą, liauną, raumenin- 
gą šlaunį. 

— Galvojau, kiek tau metų. 

Dafnė vos neužspringo gėrimu. Jis matė, kaip pykčio dėme- 
lės išmušė jos išpuoselėtus skruostus. 

— Tavo nuotaika šį vakarą nekokia, tiesa? — priekaištavo 
ji perkreipusi lūpas. — Kodėl neatsistoji ir nepasikalbi su sve- 
čiais? 

Bet staiga jos veidas prašviesėjo. Atrodė, kad ji neleido sau 
pykti ant jo. 

— Žinau, kas tau pakeltų nuotaiką. Ką pasakytum, jeigu Ka- 
lėdų dovaną tau įteikčiau dabar? 

— Ir taip turiu daug kaklaraiščių, — atsakė jis. 

— Ne, kvailuti, tai ne kaklaraištis, 0... — Pasilenkusi taip, 
kad jos krūtinė liestų jo petį, ji sušnibždėjo, kaip galėtų jį suvi- 
lioti. 

Džeisonas atsitraukė atgal ir šyptelėjo: 

— Ar nemanai, kad man reikėtų likti su savo svečiais? 

Tačiau jis pamatė nuoskaudą jos akyse. Ji atsistojo ir nuėjo, 
palikusi jį vieną. 

Džeisonas nežinojo, ar turėtų džiaugtis, ar jaustis dar vieni- 
šesnis, nei visada jausdavosi. “Kad jį kur, tą brolį", — vėl pa- 
galvojo jis. Džeisonas jautėsi puikiai, kol nepasirodė Deividas 
su savo kalbomis apie vedybas ir šeimą. Tas vizitas, sutapęs su 
Kalėdų išvakarėmis ir Emės dingimo metinėmis, visai išderino 
žmogų. 

Džeisonas tikėjosi, kad šis vakaras bus kitoks. Jis pasamdė 
garsų interjero dizainerį paruošti jo butą pokyliui, kuris turėjo 
atitraukti jo mintis nuo rūpesčių. Džeisonas pripažino, kad di- 
zaineris atliko didelį darbą, nes pobūvis buvo išskirtinis. Deko- 
racijos atrodė įspūdingai. Viskas baltos ir sidabro spalvos. Žva- 
kių šviesoje žėrėjo krištolas. Ir valgiai buvo nuostabūs, kiekvie- 
nas kąsnis teikė pasigardžiavimą. Ar bent Džeisonui kažkas taip 
sakė, nes jis pats nieko neparagavo, tik gėrė šampaną. Kaip čia 
išeina? Jei viskas jo gyvenime taip nuostabu, tai kodėl jis toks 
nelaimingas? Taip, jis prarado moterį, kurią, kaip manė, mylė- 
jo. Bet negi kiti žmonės nenutraukdavo santykių? Ir negi juos 
apimdavo po metų jaučiama neviltis? Džeisonas žinojo — jei būtų 
turėjęs kiek sveiko proto, būtų pasielgęs taip, kaip jam patarinė- 
jo visi detektyvai ir jo paties brolis: nustotų ieškoti tos vienos 
moters ir berniuko. O vienas detektyvas taip jam yra pasakęs: 

— Jei turėčiau tiek pinigų, kiek jūs, nesisieločiau dėl jokios 
moters. Aš nusipirkčiau sau jas visas. 

Džeisonas atleido tą detektyvą ir bandė išmesti jo žodžius 
iš galvos. Bet dabar, žiūrėdamas į švytinčius Žmones žibančiame 
bute, jis prisiminė juos. “Nusipirkčiau sau jas visas", — pasakė 
tas vyras. O ar ne taip kažkada kalbėjo Emė? Ji teigė, kad ponas 
Vildingas mėgino nusipirkti sau šeimą. 

Džeisonas davė ženklą padavėjui pripilti jam taurę ir toliau 
žiūrėjo į svečius. Per šiuos metus jis darė viską, kad galėtų pa- 
miršti naktį su Eme. Dvylika mėnesių atsisakymo galvoti apie 
tai ir prisiminti. Dvylika ilgų mėnesių pykčio. Jei ji būtų išklau- 
siusi jo... Jei būtų pagalvojusi apie jo požiūrį... Jei tik ji būtų 
palaukusi iki ryto ir pasikalbėjusi su juo... Pokylio šeimininkas 
ištuštino taurę ir pakėlė ją, kad vėl pripiltų. Šį vakarą, nors jis ir 
buvo visiškai kitokioje aplinkoje, o kampe stovėjo milžiniška Ka- 
lėdų eglė, nė kiek nepanaši į tą, kurią buvo papuošusi Emė, jam 
atrodė, kad jis vėl su ja. Jį užplūdo praeities vaizdai. Džeisonas 
nematė ir negirdėjo savo svečių. Jis prisiminė Emę besijuokian- 
čią, Emę besišaipančią, Emę susijaudinusią iš džiaugsmo, kad 
galėjo nupirkti vaikiškus baldelius. 

Padavėjas norėjo pripilti Džeisonui taurę, bet šis mostelėjo 
ranka. Paskui valandėlę užsidengė akis. Pirmą kartą, kai Emė jį 
paliko, jis pagalvojo: “Kodėl aš jos neišklausiau?" Jis apsidairė 
aplinkui. Niekas į jį nežiūrėjo. Ne. Visi bendravo vieni su kitais, 
gardžiavosi valgiais ir gėrimais ir negalvojo apie šeimininką, ty- 
liai sėdintį kampe ir besikraustantį iš proto. 

“Mane apleidžia nuovoka", — pagalvojo Džeisonas. Per vi- 
sus metus jis neturėjo nė valandėlės ramybės. Jis bandė gyventi 
savo įprastą gyvenimą, bet nesugebėjo. Jis susitikinėjo su mote- 
rimis, gražuolėmis moterimis, o šiandien net pagalvojo, kad rei- 
kėtų vesti Dafnę. Galbūt vedybų ir reikia jam, kad užsimirštų. 
Galbūt, jei turėtų savo paties vaiką... Jo mintys nutrūko. Džeiso- 
nas sulaikė kvapą: “Ką ten Deividas pasakė? Yra ir kitų vaikų". 
Visame pasaulyje tebuvo vienas vaikas — Maksas. Bet jis nete- 
ko to vaiko, kadangi... 

Džeisonas pasitrynė ranka akis. Gal kaltas šampanas, o gal iš- 
siskyrimo metinės, bet šį vakarą Džeisonas negalėjo sukurstyti įpras- 
tinio pykčio ant savęs, ant Deivido, ant tėvo, ant Abernačio — ant 
nieko. 

— Ji išėjo dėl manęs, — ištarė pats sau. 

— Džeisi, ateik pas mus! — pašaukė jį vyras iš dešinės. 

Tai buvo vienos didžiausių pasaulio korporacijų vadovau- 
jantis darbuotojas. Jis atėjo į pobūvį todėl, kad bijojo būti iš ten 


138 


Mažasis stebuklas 


atleistas ir tada jam reikėtų bandyti gauti darbą pas Džeisoną. 
Tiesą sakant, visi žmonės šitame kambaryje'dabar buvo todėl, 
kad jiems ko nors reikėjo iš pono Vildingė. 

Džeisonas papurtė galvą ir nusigręžė nūo kviečiančiojo. Emė 
išėjo, kadangi jis norėjo uždaryti ją namuose ir ten laikyti. Jis no- 
rėjo atimti jos laisvę, jos norus, paisydamas tik savęs. Tai buvo 
skaudi tiesa. “Sunku pažvelgti teisybei į akis, — mąstė Džeiso- 
nas. — Labai sunku. Ir kur aš leisčiau šį vakarą, jei būtų pavykę 
įkalbėti Emę tekėti už manęs? Būčiau čia, kur esu, nes ir toliau 
manyčiau, kad vadovaujantys žmonės yra labai svarbūs." 

Jam kilo klausimas, o kur būtų Emė? Ir jis žinojo atsakymą. 
Jis būtų atsitempęs ją čia. Būtų pasakęs jai, kaip savo Žmonai, 
kad jos pareiga — dalyvauti verslo vakarėliuose ir padėti už- 
dirbti jam pinigus. “Pinigai", — galvojo jis dairydamasis į sve- 
čius kambaryje. Jų brangenybių spindėjimo užteko apakinti pa- 
prastą Žmogų. “Tu prarytum mane", — pasakė tada Emė. Jis ne- 
suprato nė žodelio iš to, ką Emė pasakė tą naktį. Tik dabar su- 
pratimas atėjo. Jis regėjo ją šitame stiklo ir chromo kambaryje 
su dizainerio išdabinta egle, dizainerių išpuoštais žmonėmis ir 
jautė, kokia ji būtų nelaiminga. “Kitų vaikų, — pasakė Deivi- 
das, — kitų vaikų". Gal jis ir negalėjo turėti Makso ar Emės, bet 
dar gali gyvenime padaryti ką kita, be pinigų pelnymo. 

— Kitų vaikų, — balsu ištarė jis. 

Akimirksniu prie jo atsirado Dafnė. Džeisonas pažvelgė į ją 
taip, tarsi niekada nebūtų matęs anksčiau. Įkišo ranką į kišenę ir, 
ištraukęs žiedą su didžiuliu safyru, padavė jai. 

— Ak, Džeisonai. Mielasis, aš jį priimsiu. Mielai. — Ji de- 
monstratyviai, prieš tai įsitikinusi, ar visi mato, ištiesė ranką, 
kad apkabintų jo kaklą, bet Džeisonas švelniai suėmė už riešų ir 
nuleido jos rankas. 

— Atsiprašau, kad esu niekšas. Manau, tu jau supratai, kad 
nesu tau tinkamas, — tarė jis. — Bet noriu, kad turėtum šį žiedą. 
Mūvėk jį. — Jis pažiūrėjo į šalį, o paskui vėl kreipėsi į ją: — 
Deja, turiu palikti šį pobūvį. Ką tik prisiminiau, kad man reikia 
būti vienoje vietoje. — Tai pasakęs, jis nusigręžė nuo jos ir išėjo 
į koridorių. Tuoj prišoko jo liokajus Robertas. 

— Išeinate, sere? 

— Taip, — atsakė Džeisonas. Žmogus palaikė jam paltą, ko! 
šeimininkas apsirengė. 

— Ką jiems pasakyti, kada grįšite? 

Džeisonas atsigręžė į besilinksminančius. 

— Nemanau, kad grįšiu. Pažiūrėk, kad nieko niekam netrūktų. 

— Gerai, sere, — atsakė Robertas ir padavė šeimininkui mo- 
bilųjį telefoną. Be šio daikto ponas Vildingas niekada neišeida- 
vo. Džeisonas paėmė telefoną, pažvelgė į jį taip, tarsi niekada 
anksčiau nebūtų matęs, o kitą akimirką nusviedė jį į šiukšlių dė- 
žę. Tada pasuko prie durų. 

— Sere! — suriko Robertas, pirmą kartą netekęs savitvar- 
dos. — O kas, jei pasitaikys koks skubus atvejis? Jei jūsų kam 
prireiks? Kur bus galima jus rasti? 

Džeisonas sustojo. 

— Man reikia pakalbėti su kuo nors, kas žino, kaip jaučia- 
masi netekus vaiko. Žinai tą mažą bažnytėlę Šešiasdešimt aštun- 
tojoje gatvėje? Bandyk ieškoti manęs ten. 

Pokylio šeimininkas išėjo, palikęs savo liokajų atvipusiu 
žandikauliu. 


16 skyrius 
Dar po metų 


“Jungtinių Amerikos Valstijų prezidentas dalyvaus Aberna- 
čio miesto Kentukyje atidarymo šventėje. Jis prašė pranešti apie 
ypatingą jo susidomėjimą “Arabiškų naktų" freska viešojoje bib- 
liotekoje, kadangi jam labai patinka pasakos..." — Džeisonas 
skaitė laišką dar ir dar kartą, vos nešokinėdamas iš džiaugsmo ir 
triumfo... kol nepažvelgė į pastraipą, kurioje prezidento sekre- 
torė prašė patvirtinti atidarymo ceremonijos datą. 

— Bet tai... — Jis nutilo siaubo apimtas ir pažvelgė į ranki- 
nį laikrodį pasitikslinti šios dienos datos, paskui dar pažiūrėjo į 
kalendorių ant rašomojo stalo, kad būtų visiškai tikras, jog ne- 
suklydo. 

— Dorina! — suriko jis iš visų plaučių. Maždaug po trijų 
minučių į kabinetą įėjo jo sekretorė. 

— Taip? — atsiliepė ji žiūrėdama į jį didelėmis nuobodžiau- 
jančiomis akimis. 

Džeisonas jau seniai žinojo, kad niekas, jokie gąsdinimai 
pasaulyje negalėjo sudrumsti Dorinos ramumo. “Tvardykis", — 
paliepė jis pats sau, bet apie jokį susitvardymą negalėjo būti kal- 
bos. Jis tylėdamas padavė jai laišką. 

— Tai puiku, tiesa? Sakiau jums, kad jis atvažiuos. Mes tu- 
rime ryšių. Ir aš, ir Čerė. 

Džeisonas susiėmė rankomis galvą ir bandė suskaičiuoti 
ligi dešimt. Suskaičiavo iki aštuonių, ir tai buvo naujas jo re- 
kordas. 

— Dorina, — tarė jis valdydamasis ir pabrėžtinai ramiai. — 
Pažiūrėk į datas. Kaip toli nuo šios dienos ta, kurią atvyksta pre- 
zidentas? 

— Jums reikia naujo kalendoriaus? — suglumo Dorina. — 
Jei reikia, aš galiu parnešti iš parduotuvės. 

Kadangi Dorina raštinės reikmenims sugebėdavo išleisti še- 
šis tūkstančius dolerių per mėnesį, Džeisonas turėjo nutraukti 
jos pirkimo sąskaitas ir neketino jų atidaryti iš naujo. 

— Ne, ant savo rašomojo stalo turiu jų dešimt. Dorina, ko- 
dėl prezidentas atvyksta mažiau nei po šešių savaičių, jei atida- 
rymas numatytas po šešių mėnesių, skaičiuojant nuo šiandien? 
Ir kodėl jis mano, kad bibliotekos freskos vadinasi “Tūkstantis 
ir viena naktis“, jei dailininkas gavo komisinius už eilėraščius 
vaikams. 

— Eilėraščius vaikams? — mirksėjo Dorina. 

Ponas Vildingas giliai įkvėpė ketindamas nusiraminti, bet 
užuot nusiraminęs ėmė galvoti, kaip pribaigs Deividą. Brolis ir 
vėl įkalbėjo savo “išmintingąjį"" vyresnėlį padaryti tai, kas dabar 
varė brolį iš proto. Dorina buvo Čerės Parker sesuo, ir Deividas 
maldavo Džeisoną pasamdyti ją, kad padėtų prižiūrėti Aberna- 
čio atstatymą. Tuo metu Džeisonas noriai sutiko, kadangi jam 
trūko Parker, ir jis nerado sekretorės, sugebančios bent pusę to, 
ką padarydavo ji. Bet Dorina buvo sesers priešingybė. Kiek Če- 
rė buvo tobula, tiek Dorina neveikli, neorganizuota ir vėjavaikė. 
Po trijų jos “darbo"' valandų Džeisonas jau norėjo ją atleisti, bet 
Čerė Parker laukėsi kūdikio ir pradėjo verkti dėl sesers ir tuo 
visiškai sutrikdė savo buvusį bosą, nes jis neturėjo supratimo, 
kad Parker galėtų verkti. 

— Gal galėtum ją palaikyti keletą dienų? — prašė Deivi- 
das. — Čerės nėštumas nėra lengvas, o Dorina — vienintelė jos 
sesuo ir ji tiek daug reiškia Čerei. Tu juk taip įgudęs, kad gali 
apsieiti ir be sekretorės. | 

Taip pamalonintas Džeisonas nusileido prašydidins. Visa tai 
buvo prieš aštuonis mėnesius. Parker iki šiol tebesilaukė, vis 
verkdavo dėl mažiausio menkniekio, o Džeisonas vis dar stengė- 
si dirbti su Dorina, kaip su savo sekretore. Mergina savo bosą 
amžinai ne taip suprasdavo, todėl ji vis pirkinėjo nereikalingus 
daiktus, tokius kaip šešias dėžutes raudonų sąvaržėlių ar dvylika 
tuzinų Rolodex'o. “Jeigu kartais pritrūktume“, — paaiškino ji 

kartą. Sekretorė taip pat ėmėsi asmeninės iniciatyvos padėti jam 
surasti Eme ir, žinoma, tik trukdė. 

— Eilėraščiai vaikams, — kantriai aiškino.Džeisonas pa- 
vargusiu balsu. — Žinai, “Kiek paritus, tiek pastačius", “Mažoji 
Žiopliukė" ir panašios. Mes pasamdėme žmogų pagal juos nu- 
piešti iliustracijas. Jis pradeda datbą pirmadienį. Jam prireiks 
trijų mėnesių, kad išdekoruotų biblioteką, o prezidentas jau po 
šešių savaičių atvažiuoja pažiūrėti freskų. Tiktai prezidentas at- 
vyksta tikėdamasis “Tūkstančio ir vienos nakties", o ne vaikiškų 
eilėraščių iliustracijų. 

Dorina stebeilijosi į jį vis tiek nesuprasdama. Džeisonas jau 
rimtai galvojo, gal reikėtų paskambinti Deividui ir paklausti, ar 
jo Žmona dar nepagimdė. Jei taip, tai jis tą pačią akimirką atleis 
Doriną. 

— O kaip riteriai*7? — pagaliau atsitokėjo pagalbininkė. 

— Naktys! Tūkstantis ir viena! O gal tu klausi, ar dailinin- 
kas dirbs ir naktimis? 

Džeisonas žinojo, kad Dorina gali visko primąstyti. 

— Riteriai. Na, kaip “Robine Hude". 

Džeisonas jau norėjo užrikti, kad “Robine Hude" nėra jo- 
kių riterių, bet, su Dievo padėjimu, jis pradėjo suvokti, ką jo sek- 
retorė norėjo pasakyti. 

— Tikrai, — sumirksėjo Dorina. Nepaisant visko, ji buvo 
graži: didelės akys, paryškintos juodu tušu ir nuo to dar dides- 
nės, penkiasdešimt svarų garbanotų šviesių plaukų. Visi Aberna- 
čio vyrai taip ir aiktelėjo ją išvydę. 

— Dorina, — šį kartą jau nekantraudamas kreipėsi Džeiso- 
nas, — iš kur prezidentas ištraukė, kad mes piešiame freskas pa- 
gal “Tūkstančio ir vienos nakties" pasakas? 

— Iš to vyro, kur atrado pasaulį ir jodinėjo su Robino Hudo 
riteriais, — vėl sumirksėjo ji. 

Džeisonui kartais net patikdavo narplioti naujosios pagalbi- 
ninkės mąstymo logiką. Ir dabar jo galvoje į vieną vietą skriejo 
vyras, atradęs Ameriką, Robinas Hudas ir riteriai. Būtent žodis 
“Kolumbas" jam ir pakuždėjo visą atsakymą. 


* Night — naktis, knight — riteris, abu žodžiai tariami panašiai. Vert. 

— Kolumbo riteriai, — sušnibždėjo jis, ir Dorina pavartė 
akis, tarsi ją erzintų toks lėtas mąstymo tempas. Iš jos mimikos 
jis suprato esąs teisus. 

“Kolumbo riteriai" buvo pavadinimas kompanijos, rėmusios 
senos Abernačio bibliotekos atnaujinimą. Džeisoną domino, kaip 
Dorina siejo “Kolumbo riterius" su “Tūkstančio ir vienos nak- 
ties" pasakomis. 

— Kas verčia tave manyti, kad bibliotekos freskos bus 
pagal “Tūkstančio ir vienos nakties“ pasakas? — ramiai pa- 
klausė jis. 

Sekretorė atsiduso: 

— Ponui Geiblesui patinka princesė Karolina, o kadangi ji 
iš ten, tai, aišku, kas jai patiks. 

Džeisonui vėl prireikė valandėlės pasekti jos logika, jei tai 
iš viso galima vadinti logika. Ponas Geiblesas buvo vietinės gy- 
vūnėlių parduotuvės savininkas. Jo parduotuvė buvo “Kolumbo 
riterių" kaimynystėje, o princesė Karolina gyveno Monake. Šis 
vietovardis skambėjo kaip “Marokas", o Marokas yra arabų pa- 
saulyje. 

— Suprantu, — pagaliau atsakė Džeisonas. — Vadinasi, po- 
no Geibleso susidomėjimas princese verčia tave manyti, kad bib- 
lioteka turi būti išpaišyta “Tūkstančio ir vienos nakties" pasakų, 
o ne vaikiškų eilėraštukų motyvais? 

— Tai gražiau negu “Mažoji Žiopliukė". Ir, beje, preziden- 
tas atvyksta ne vaikiškų slėpynių pažaisti. 

Dirstelėjęs į laišką, Džeisonas turėjo pripažinti, kad šį kartą 
ji atsakė visai logiškai. 

— Matai, Dorina, — kantriai dėstė jis, — bėda ta, kad daili- 
ninkas atskrenda iš Sietlo. Rytoj jis jau bus čia. Jis gaišo visus 
metus piešdamas eskizus freskoms ir... 

— A, tai dėl šito jūs jaudinatės? Galiu tai sutvarkyti, — iš- 
rėžė ji ir iškaukšėjo iš kabineto. 

— Štai, — tarė įėjusi po valandėlės. — Šitas atėjo prieš dvi 
savaites. 

Iš pradžių Džeisonas norėjo išdėti ją į šuns dienas, kad porą 
savaičių paliko gulėti atsiųstą laišką, bet nusprendė patausoti savo 

sveikatą ir pirmiau perskaityti laišką. Pasirodė, kad dailininkas 
susilaužė dešinę ranką ir negalės piešti freskų mažiausiai keturis 
mėnesius. į 

— Juk jūs neketinate ir vėl rėkti? — naiviai paklausė Dori- 
na. — Juk tai tik ranka. Jis pasveiks. 

— Dorina, — išspaudė Džeisonas ir atsistojo. Jis džiaugėsi, 
kad juodu skyrė stalas, nes jam taip knietėjo suimti rankomis jos 
kaklą ir spustelėti. — Po šešių savaičių Jungtinių Valstijų prezi- 
dentas atvyksta pasižiūrėti miesto, kuris bus parengtas tik po še- 
šių mėnesių, ir jis nori pamatyti freskas bibliotekoje, kurios dar 
net nepradėtos piešti, nes aš neturiu dailininko! — Į pabaigą jo 
balsas pakilo. Jis beveik rėkė. 

— Nereikia ant manęs rėkti, — ramiai atkirto ji. — Ne ma- 
no darbas samdyti dailininkus. — Tai pasakiusi ji apsisuko ir 
apleido kabinetą. 

Džeisonas sunkiai susmuko į kėdę ir vos jos nesulaužė. 

— Ir kaip aš galėjau atsisakyti verslo? — sudejavo tyliai. 
Tada jis vėl prisiminė savo buvusį gyvenimą, kuris atrodė jam 
tinkamas ir gerai organizuotas. Kai viską pervežė į Abernatį, jis 
norėjo pasiimti ir savo pagrindinius darbuotojus, bet šie tik juo- 
kėsi iš jo. Net liokajus nusikvatojo iš visos širdies: 

— Ką? Palikti Niujorką dėl Kentukio? Na jau ačiū. 

Ir šitoks buvo visų jo darbuotojų požiūris. Todėl į savo gim- 
tąjį miestą jis grįžo vienui vienas. Ar bent jau jautėsi vienišas. 

Džeisonas pažvelgė į Makso nuotraukas, užėmusias dešinę 
jo rašomojo stalo pusę. Praėjo dveji metai, o jis nė žodelio ne- 
girdėjo apie juos. Tarsi žemė būtų atsivėrusi ir prarijusi. Jam te- 
liko tik nuotraukos, išmaldautos iš Mildredos, Emės anytos. Jis 
įrėmino jas į aukščiausios prabos sidabro rėmelius. Maksui — 
viskas, kas geriausia! 

Jis visada galvojo apie tą vaiką kaip apie savo. Ir vėl nerado 
bendraminčių dėl to, niekas neužjautė jo, išgyvenančio dėl Emės 
ir jos kūdikio, kuriuos pažinojo vos keletą dienų. 

— Pamiršk! — ramino jį tėvas. — Mano žmona numirė, taip 
ir neturėjusi iki tol progos palikti manęs, 0 toji mergina, kurią tu 
norėjai vesti, paliko tave ir iki šiol net nepaskambino. Turi su- 

prasti. Turi įsidėti į galvą per savo kietą kaukolę, kad ji nenorėjo 
nei tavęs, nei tavo pinigų, todėl ir išlėkė pakėlus uodegą. 

— Mano pinigai čia niekuo dėti, — ramiai atsakė Džeisonas. 

— Taip? Tai kodėl švaistai turtą krūvai seklių, kad ją rastų? 
Jei ji nenorėjo parsiduoti tau, kai gyveno čia, kas verčia tave 
galvoti, kad gali ją nupirkti, kai jos čia nėra? 

Sūnus nieko neatsakė į tėvo žodžius. Jo tėvas buvo vienin- 
telis Žmogus pasaulyje, galėjęs paversti Džeisoną nepaklusniu 
devynerių metų berniuku. 

Deividas dar mažiau negu tėvas užjautė brolį, o jo “vaistai" 
vyresniajam broliui buvo supažindinimas su kitomis moterimis. 
“Kentukiškos piršlybos", — visa tai pavadino Deividas, ir Džei- 
sonas nežinojo, ką brolis turėjo omeny, kol nepradėjo plaukti pa- 
tiekalai. Vienišos moterys, išsiskyrusios moterys, besiruošian- 
čios skirtis moterys stovėjo ant Džeisono slenksčio su stiklai- 
niais ir lėkštutėmis. 

— Pamaniau, gal norėtumėte paragauti mano sumuštinių su 
marinuotomis daržovėmis, — murkė viena. — Aš už juos laimė- 
jau mėlyną kaspiną valstijos mugėje. 

Praėjus trims savaitėms nuo persikraustymo į Kentukį, Džei- 
sono virtuvė buvo pilna stiklainių su marinuotomis daržovėmis, 
uogienėmis — namų darbo konservais, o šaldytuvas prigrūstas 
pyragaičių ir vyniotinių. 

— Ką jos sau mano? Ar aš — vyras, ar meitėlis, penimas 
paskersti? — guodėsi Džeisonas broliui, kai vieną vakarą sėdėjo 
bare prie alaus bokalų. 

— Visko po truputį, — atsakė Deividas. — Čia, tavo žiniai, 
Kentukis. Klausyk, brolau, turi vieną jų čiupti. Turi grįžti atgal į 
gyvenimą ir liautis graužtis dėl to, ko negali gauti. 

— Gal ir taip, bet... Kaip manai, ar jos nevers manęs mari- 
nuoti ir dalyvauti mugėse? 

Deividas nusijuokė: 

— Gali būti. Gal pirmiausia pabandyk su Dorise Milet. Jos 
firminis gaminys — šilkmedžio uogų degtinė. 

Džeisonas šyptelėjo: 

— Gerai, pabandysiu. Bet... 


146 


Mažasis stebuklas 


— Žinau, — švelniai pasakė Deividas. — Ilgiesi Emės ir 
Makso. Tačiau turi gyventi toliau. Aplinkui daugybė moterų. Pa- 
žiūrėk į mane. Ėjau iš proto dėl Emės, bet sutikau Čerę ir... — 
jis nutilo, nes Džeisonui tai vis dar buvo skaudi tema: jis neteko 
savo nepamainomos sekretorės ir gavo Doriną. 

Taigi Džeisonas ėmė susitikinėti su visomis — viena po ki- 
tos. Be jokių išimčių jos visos įsimylėdavo... jo pinigus. 

— O ko tu tikiesi? — stebėjosi brolienė. — Esi turtingas, 
gražus, heteroseksualus ir nevedęs. Žinoma, kad jos nori ištekėti 
už tavęs. 

Džeisonui Čerė labiau patiko kaip sekretorė, o ne kaip nėš- 
čia giminaitė. Ir visai nereikėjo priminti, kad didžiausias jo pri- 
valumas buvo banko sąskaita. 

— Ir ką tu joje radai? — paklausė Čerė dabar jai įprastu 
piktoku tonu. Jos nėštumas buvo sunkus: ištino visas kūnas, net 
nosis pabrinko. — Emė Tompkins — labai miela būtybė, bet ji 
neturi nieko nepaprasto. Amerikoje daug tokių kaip Emė. Tik pa- 
ieškok. 

— Bet ji nenorėjo už manęs tekėti, — dūsavo Džeisonas. 

Čerė piktai skėstelėjo rankomis. 

— Argi tave domina tik tos moterys, kurios nenori už tavęs 
tekėti? Jei tavo logika tokia, tai turėtum būti beprotiškai įsimy- 
lėjęs mane. 

— Galiu garantuoti, kad čia ne tas atvejis, — šypsodamasis 
atsakė Džeisonas. 

Čerė sviedė į jį pagalvę. 

— Eik atnešti man ką nors atsigerti. Ir įdėk ledo. Daug, daug 
ledo, o kai atneši, paduok man televizoriaus pultelį. O varge, tas 
vaikas turbūt niekada negims. 

Ir Džeisonas bėgte išbėgo vykdyti reikalavimo. 

Taigi dabar jis beveik metus gyveno Abernatyje ir jam atro- 
dė, kad pietavo beveik su visomis Kentukio valstijos moterimis, 
keletu iš Tenesio ir pora iš Misisipės. Bet nė viena nesudomino 
jo. Jis vis galvojo apie Emę, apie Maksą — mažiausiai dukart 
per valandą. Kur jie? Koks dabar Maksas? 

— Dėl Emės turbūt dabar varžosi šeši vyrai, — praeitą mėne- 


147 


Jude Deveraux 


sį pasvarstė Mildreda Tompkins. — Ji turi kažką, kas verčia vyrus 
stengtis daryti jai gera. Kad ir tu. Darei viską, kad jai padėtum. 

— Aš nieko nedariau, aš... 

Daugumos žmonių akyse jo pastangos gelbėti gimtąjį mies- 
tą atrodė kilnios ir vertingos, bet jo giminėms Abernatyje jis bu- 
vo paprasčiausias įsimylėjėlis. Kad ir kaip ten būtų, jis daug kartų 
prisiekė sau nuimti nuo rašomojo stalo Makso nuotraukas ir išsi- 
rinkti vieną kokią damą iš tų, su kuriomis susitikinėjo. Kaip pri- 
minė brolis, jis nėjo jaunyn ir, jeigu norėjo turėti šeimą, turėjo 
paskubėti. 

Bet dabar iškilo kitų problemų. Po labai trumpo laiko Jung- 
tinių Valstijų prezidentas atvyksta į Abernatį pasižiūrėti kažko- 
kių “Tūkstančio ir vienos nakties" freskų, o Džeisonas dar netgi 
dailininko neturėjo. Iš įpročio jis paėmė telefoną ir norėjo pasa- 
kyti Dorinai, kad sujungtų su Mildreda, bet prisiminė, kas iš to 
išeis. Dorina pradės klausinėti, kokios Mildredos jam reikia, tar- 
si jis nebūtų skambinėjęs Makso močiutei tris kartus per savaitę. 

Džeisonas surinko atmintinai žinomą numerį, o kai ten atsi- 
liepė, jis netgi neprisistatė. 

— Gal žinote kokį vietinį dailininką, galintį labai greitai 
nutapyti bibliotekoje “Tūkstančio ir vienos nakties" freskas? 

— Ką? Tu prašai manęs? Prašai rasti ką nors mūsų mažyčia- 
me Abernatyje? O kas atsitiko tam brangiam didmiesčio daili- 
ninkui? 

Džeisonas atsiduso. Visame pasaulyje su juo elgėsi kaip su 
šventuoju, bet jo gimtojo miesto Žmonės manė, kad jis darė tai, ką 
turėjo padaryti seniai, o dar geriau, kad būtų daręs dar daugiau. 

— Žinote, kad jis laikomas geriausiu šalyje, taip pat yra vie- 
nas geriausių pasaulio dailininkų. Norėjau šiam miestui paties 
geriausio... — Jis nutilo tvardydamasis. — Klausykite, šįryt ne- 
noriu ginčytis. 

— Ką gi Dorina padarė šįkart? 

— Pakvietė prezidentą šešiais mėnesiais anksčiau ir freskas 
vaikiškų eilėraščių motyvais pakeitė į “Tūkstančio ir vienos nak- 
ties" freskas. 

Mildreda sušvilpė: 

— Čia turbūt jos galimybių viršūnė. 

— Ne. Geriausia buvo, kai ji užsakė patiekti maistą tą die- 
ną, kai atvyko trys šimtai svečių. Arba kai naujus baldus išsiuntė 
į Pietų Ameriką. Ar kai ji... 

— Ar Čerė dar nesubyrėjo? 

— Ne, — atsakė Džeisonas sukandęs dantis. — Kūdikis vė- 
luoja vienuolika dienų. Deividas sako, gal neteisingai nustatyta 
data ir... 

— Tai kaip su tomis freskomis? — nutraukė ji. 

Džeisonas greitosiomis išdėstė jai problemą. Mildreda jam 
buvo neįkainojama. Ji pažinojo Abernatyje visus ir viską žinojo. 
Niekam miestelyje net plaukas nuo galvos nenukrisdavo be Mil- 
dredos žinios. 

— Neįtrauk šitų dviejų vyrų į vieną komitetą, — kartą įspėjo 
ji. — Jų Žmonos miega drauge, todėl vyrai nekenčia vienas kito. 

— Jų žmonos?.. — nustebo tada Džeisonas. — Kentukyje? 

— Nesipūsk prieš mane, didmiesčio tūze. 

— Bet žmonos? — Džeisonas jautėsi taip, lyg praradęs ne- 
kaltybę. 

— Manai, kad jei lėtai kalbame, tai gyvename kaip Peto Bu- 
nio filme? Bet juk net senis Petas pakeitė savo įvaizdį. 

Taigi dabar, susidūręs su problema, Džeisonas žinojo, kad 
reikia skambinti Mildredai. 


— Galbūt, — pagaliau ištarė Mildreda. — Gal ir surasiu, 
bet nežinau, ar tas asmuo bus... sukalbamas. 
— Aš sumokėsiu dvigubai, — nekantravo Džeisonas. 


— Džeisonai, branguti, kada tu suprasi, kad pinigai ne vis- 
ką išsprendžia? 

— Tai ko jis tada nori? Prestižo? Jo darbą apžiūrės preziden- 
tas. O turint omeny, kokie Abernačio keitimosi tempai, tos fres- 
kos stovės du šimtus metų. Kad ir kiek jis prašys, aš sumokėsiu. 

— Pabandysiu, — ramiai atsakė Mildreda. — Stengsiuos iš 
paskutiniųjų ir pranešiu tau, vos ką nors sužinosiu. 

Kai Mildreda išjungė telefoną, Džeisonas sėdėjo keletą mi- 
nučių galvodamas. Nors ji ir prikišo pinigus, širdies gilumoje 
žinojo, kad Džeisonas, grįžęs namo prieš metus, ir šiandieninis 

Džeisonas buvo du skirtingi žmonės. Jis grįžo su mintimi, kad 
suvaidins Kalėdų Senelį ir visi mieste puls jam po kojų iš dėkin- 
gumo jas bučiuodami. Bet, užuot to sulaukęs, jis susidūrė su įvai- 
riausiais rūpesčiais ir tuoj pat į juos įsitraukė. Iš pradžių norėjęs 
laikytis nuošaliai nuo miestiečių, pasijuto paskendęs jų reika- 
luose, ir jie tikėjo, kad dabar kitaip ir negali būti. 

Vis dar žiūrėdama į telefoną, ji šypsojosi prisiminusi visas 
tas Abernačio moteris, besistengiančias laimėti jo širdį ir vedy- 
bas. Arba bent jau laimėti vietą šalia jo lovoje. Bet kiek Mildre- 
dai buvo žinoma, Džeisonas neprisilietė nė prie vienos. Ką jis 
darė savo dažnose išvykose į Niujorką, ji nežinojo, bet su Aber- 
načio moterimis jis buvo ne kas kitas, o tik džentelmenas. “Di- 
deliam jų pykčiui", — linksmai pamanė Mildreda. Nebuvo tokio 
siuvimo ratelio, knygų klubo ar bažnyčios susirinkimo, kur ne- 
būtų aptarta, kas paskatino pono Džeimso Vildingo grįžimą į 
Abernatį. Mildredos šypsena platėjo, kai ji pagalvojo, kad Džei- 
sonas vis dar laiko ant savo rašomojo stalo Makso nuotraukas, o 
apie Emę kalba taip, tarsi matęs vos praeitą savaitę. Moteris už- 
dėjo ranką ant telefono. Ar čia tik paprastas sutapimas, kad Džei- 
sonui labai reikia freskų tapytojo, o ji kaip tik pažįsta, kas jas 
nutapytų? 

— Valio! — sukliko ji imdama telefoną. 

Lygiai toks pat “sutapimas" buvo, kai ji labai lengvai išga- 
vo iš Dorinos dailininko adresą Sietle ir parašė jam laišką, kad 
jo paslaugos nereikalingos. Paskui Mildreda nusiuntė laišką Džei- 
sonui apie tai, kad dailininkas susilaužė ranką. Tai, kad sekreto- 
rė porą savaičių pavėlavo perduoti laišką Džeisonui, tik padėjo 
pliusą prie kruopščiai Mildredos suplanuoto plano. 

Ji surinko numerį, jau įaugusį į jos atmintį ir, sulaikiusi kva- 
pą, laukė, kol atsilieps. Mintyse jau kirbėjo abejonė. O kas, jei- 
gu jai dabar nereikia darbo? Kas, jeigu ji atsisakys? Kas, jei te- 
bepyksta ant Džeisono, Deivido ir visų kitų, kam ją apgaudinė- 
j0? O kas, jei ji turi vaikiną? 

Kai į skambutį atsiliepė, Mildreda giliai įkvėpė ir sugaudė: 

— Eme? 

Emė atsilošė aukštoje lėktuvo sėdynėje, tvirčiau susisiautė 
vilnoniu kašmyro paltu ir valandėlę užsimerkė. Maksas pagaliau 
užsnūdo ir pasitaikė reta valandėlė pailsėti. 

Nors vaikas ramybę davė, tačiau moteris vis tiek negalėjo 
užmigti; ne tiek lėktuvo ūžimas trukdė — Emė jautėsi susijaudi- 
nusi ir sudirgusi — ji vėl pamatys Džeisoną. Užsimerkusi galvo- 
jo apie tą baisią naktį, kada ji pabėgo. Kokia išdidi buvo tą nak- 
tį! Kaip troško išsakyti tam vyrui, kad jai nereikia jo pinigų. Ko- 
kia pilna romantikos jautėsi įsivaizduodama, kad viskas bus taip, 
kaip nutinka filmuose, arba kaip jai turėjo atsitikti realiame gy- 
venime. 

Emė užklojo antklode sūnų, nes tas, pasimuistęs vaikiška- 
me lėktuvo gulte, nusiklojo. Ji su Maksu skrido verslo klase, to- 
dėl nereikėjo per visą skrydį laikyti ant kelių sunkaus, be persto- 
jo besimuistančio dvimečio. 

Iš naujo įsitaisiusi sėdynėje, Emė vėl užsimerkė ir susiruo- 
šė pasnausti, bet prieš akis vėl stojo Džeisono veidas. Niekaip 
negalėdama susikaupti miegui, ji pasilenkė ir iš savo rankinės 
ištraukė storą aplanką, atsegė jį ir dar kartą ėmė skaitinėti straips- 
nius. Moteris turėjo surinkusi viską, kas per tuos du metus rašy- 
ta apie Džeisoną Vildingą. Jis, pasirodo, pardavė didelę dalį sa- 
vo verslo ir tapo, kaip jį pavadino “Forbes" laikraštis, jauniau- 
siu Amerikos filantropu, o daugiausia jo filantropijos atiteko 
Abernačiui Kentukyje. Emė dar kartą skaitė straipsnį apie tai; 
kaip Džeisonas Vildingas mažą, nugyventą, mirštantį Abernatį 
pavertė į gyvybingą, klestintį miestą. Pirmiausia jis stambias su- 
mas investavo į sunkiai besivertusią “Čarlio ir Ko" vaikiško mais- 
telio kompaniją. Ji džiugiai skaitė tą vietą, kur buvo pasakoja- 
ma, kaip Vildingas atseikėjo keturis milijonus dolerių mažytei 

Abernačio reklamos kompanijai ir paliepė išgarsinti vaikišką 
maistelį visos šalies mastu. Iki Džeisono Vildingo pasirodymo 
kompanija vertėsi vietinio verslo reklamavimu vietos laikrašty- 
je. Bet, visų nuostabai ir niekam neabejojant, mažytė reklamos 
kompanija nudirbo didelį darbą. “Kas galėtų užmiršti televizijos 
reklamą, — klausiama straipsnyje, — kurioje nufilmuotas mais- 
teliu išterliotas kūdikio veidelis''. “Ypač vykusi reklama, kurio- 
je visuomeninio renginio šeimininkai tepa vaikišką maistelį iš 
stiklainiukų ant krekerių, kad patiektų kaip sumuštinukus kana- 
pė". Tais metais reklamos kompanijai labai pasisekė, o “Čarlio 
ir Ko" kompanija pripažinta sparčiausiai besiplečiančia visos ša- 
lies kompanija. “Ir dabar kompanija garsėja tarptautiniu lygiu 
tiek pardavimo apimtimi, tiek produkcija. Kas anksčiau galėjo 
pamanyti, kad befstrogenas yra vaikų maistas?" — klausiama 
straipsnyje. Visa vaikiško maistelio gamyba ir fasavimas vyko 
Abernatyje. Atsirado tūkstančiai naujų darbo vietų mieste, kuris 
neseniai garsėjo penkiasdešimt dviejų procentų nedarbo lygiu. 
“O ir tie procentai dirbančiųjų daugiausia dirbo ne Abernatyje, 
— rašė laikraštis, — bet Džeimsas Vildingas pakeitė situaciją". 

Buvo straipsnių, kuriuose mažiau domėtasi faktais, o filo- 
sofuota, kodėl Vildingas žengė tokį žingsnį. “Kas jam iš to?" — 
buvo iškeltas klausimas, į kurį visi ieškojo atsakymo. Kaip žmo- 
gus galėjo atsisakyti tiek daug, kad laimėtų tiek mažai? Netgi 
užsiminta apie sklidusius gandus, kad galbūt Džeisonas Vildin- 
gas ir neturėjęs tokių didelių turtų, kad vienintelis jo kapitalas 
yra indėlis į “Čarlio ir Ko" kompaniją, bet niekas tuo rimtai ne- 
tikėjo. 

Emė padėjo straipsnius atgal ir užsimerkė. Kaip jai reaguo- 
ti, kai pamatys jį? Ar dveji praėję metai pakeitė Džeisoną? Be- 
veik nieko nebuvo rašyta apie jo asmeninį gyvenimą. Ji žinojo, 
kad jis susitikinėjo su moterimis, bet nė vienos nevedė. 

— Miegok, — įsakė ji sau pašnibždomis, tarsi galėtų pa- 
liepti savo mintims nurimti, bet kadangi toks įsakymas nepadė- 
jo, ji išsiėmė eskizų albumą ir ėmė piešti. Lėktuve buvo šalta, 
todėl visi keleiviai sėdėjo savo vietose ir tylėjo. “Duok kiek nors 
šilumos — ir visi pradės vaikščioti, plepėti. O dabar mes čia lin- 

dime kaip kokie driežai", — pamanė Emė. Paskambinusi Mil- 
dreda jai pasakė, kad Džeisonas nori ko nors iš “Tūkstančio ir 
vienos nakties" pasakų, todėl Emė peržiūrėjo jau esamas iliust- 
racijas norėdama pasisemti idėjų, o kadangi visose pasakose bu- 
vo erotikos ir smurto, ji mąstė, kaip reikės pagal jas dekoruoti 
biblioteką. 

— Tau pavyks tai padaryti, — įrodinėjo Mildreda. — Be to, 
vėl galėsi pamatyti Džeisoną. Jis tebemyli tave ir Maksą. 

— Ą, tai štai kodėl jis skyrė pasimatymus kone visoms Aber- 
načio moterims, kaip skaičiau viename straipsnyje, tiesa? 

— Eme, jis... — pradėjo Mildreda, bet Emė ją nutraukė. 

— Paklausyk, tada tarp mūsų nieko nebuvo, išskyrus tai, 
kad jis palaikė mane reikalingą labdaros. Jam taip patiko vaidin- 
ti prieš mane Kalėdų Senelį, kad nusprendė pabūti juo visam 
miestui. Ar jam dar nepastatytas paminklas? 

— Eme, yra visai ne taip. Jam čia labai nelengva. Tu priva- 
lai susitikti su Dorina. 

— Gerai, bet prisimink, kad tik planuoju pabūti Abernatyje 
šešias savaites. Klausyk, gal man nebūtina susitikti su visomis 
jo moterimis? 

— Nebūtina, — nusileido Mildreda. — Gyvenk, kaip nori. 
Tik vieno tavęs prašau: atvežk man pasižiūrėti, kaip atrodo vai- 
kaitis. Labai tavęs prašau. Negali būti tokia Žiauri ir neleisti mo- 
čiutei... 

— Gerai jau! — neišlaikė Emė. — Atvyksiu. Ar jis Žino, 
kad aš ta dailininkė, kurios laukiate? 

— Ne. Jis net nenutuokia, kad kas nors žino, kur tu esi. Nei 
to, kad aš žinau jau seniai. Sakyk, kada mano Maksiukas pradėjo 
šliaužioti? | 

— Niekada. Jis iš karto pradėjo vaikščioti. Mildreda, gal 
liausies versti mane jaustis kalta? 

— Nesiliausiu. Žinau, kad labai gerai tai sugebu. Kaip manai? 

Emė, pati to nenorėdama, nusišypsojo: 

— Kuo puikiausiai. Tavęs niekas nepranoks. 

Taigi dabar Emė sėdėjo lėktuve, o Maksas miegojo šalia. Ji 
buvo pakeliui į Abernatį ir turėjo susitikti su vyru, kuris dvejus 

metus jos mintims nedavė ramybės. Bet iš to, ką perskaitė laik- 
raščiuose ir ką jai papasakojo Mildreda, ji suprato, kad pasielgė 
teisingai, kai prieš dvejus metus paliko Džeisoną. Gal jis taip 
stipriai ir nepasikeitė, gal ir toliau bandė nusipirkti sau viską, ko 
norėjo, bet ji pati tai pasikeitė. Ji jau nebebuvo ta kvailiukė Emė, 
laukianti, kol atsiras koks vyras ir pasirūpins ja. Dabar, kai žvel- 
gė atgal į tuos metus, kada sutiko Džeisoną, jai atrodė, kad buvo 
kaip tik tokia. Bet kažkaip tą ankstų Kalėdų rytą ji rado savyje 
drąsos išeiti. Dabar, po dvejų metų, ji vis dar stebėjosi, iš kur 
tada radosi tiek ryžto. Tikriausiai visa tai gimė iš baimės, kai 
ėmė įsivaizduoti, kad ją, Maksą ir visus kitus vaikus prarytų 
monstras, vardu Džeisonas Vildingas. 

Taigi palikusi namus ji autobusu iš Abernačio leidosi į Niu- 
jorką, iš kur paskambino savo buvusiai klasės draugei. Jos ret- 
karčiais tik pasiskambindavo, tai dabar bičiulė buvo patenkinta, 
kad Emė atvažiavo. Būtent toji draugė padėjo Emei įsidarbinti 
leidykloje, parodžiusi jos piešinius leidėjai. O kada Emė gavo 
iliustruoti vaikiškas knygeles, jos draugė padėjo jai rasti butą ir 
auklę Maksui. Žinoma, pravertė ir Deivido dovanoti “netikri" 
perlai. Ji apstulbo sužinojusi, kad jie tikrų tikriausi, o už juos 
gautų pinigų užteko sumokėti metinę buto nuomą ir apstatyti 
butą baldais. 

Vartydama eskizų albumą, ji galvojo, kad jai sekėsi. Nebu- 
vo turtuolė, netapo įžymybe, bet galėjo išlaikyti save ir sūnelį. 
O Maksas buvo laimingas: tris kartus per savaitę lankė žaidimų 
grupę, o kai Emė nedirbo, kiekvieną laisvą minutę praleisdavo 
su juo. 

Vyrų Emė nesidairė. Plėšantis tarp darbo ir sūnaus, laiko 
visai nelikdavo. Dažnai savaitgaliais, pasiėmusi Maksą, ji išvyk- 
davo kur nors kartu su savo leidėja, jos vyru Aleku ir jų dukte- 
rimi. Alekas labai vyriškai elgdavosi su Maksu, ir šiam ilgai pa- 
kakdavo vyriškos draugijos. Emė dar nenorėjo sukti sau galvos 
apie vyrą. Nors kada nors... Galbūt... Kai skubiai pabandė reali- 
zuoti savo idėjas freskų eskizuose, tai per daug nenustebo pama- 
čiusi, kad visi vyrai piešiniuose buvo panašūs į Džeisoną. 

Leidžiantis lėktuvui, Emės širdis sustojo kažkur galugerkly. 

Ji švelniai pažadino Maksą. Šis ėmė inkšti, nes dar nespėjo išsi- 
miegoti, bet kai išvydo naują vietą, smalsumas nugalėjo nepasi- 
tenkinimą. Terminale Maksą buvo sunku nulaikyti: jis puolė prie 
slenkančios bagažo juostos baisiausiai trokšdamas pasivažinėti. 

Kaip buvo žadėjusi, Mildreda atsiuntė automobilį su vai- 
ruotoju, kuris buvo gavęs nurodymus vežti Emę su vaiku tiesiai 
į Mildredos namus. 

Bet Emė norėjo kitaip. 

— Mes išlipsime čia, — pasakė ji vairuotojui, kai tas įsuko 
į pagrindinę Abernačio gatvę. — Prašau pasakyti anytai, kad at- 
eisime maždaug po valandos. — Emė savo akimis norėjo pama- 
tyti pasikeitimus, apie kuriuos skaitė spaudoje. Laikydama už 
rankos Maksą, ji pamažu ėjo pėstute ir apžiūrinėjo kiekvieną par- 
duotuvę. Anksčiau jai atrodė, kad gerai įsivaizduoja, ką gero 
Džeisonas padarė miestui. Tačiau ji klydo. Emė tikėjosi patekti į 
mažytį Niujorką su Versačio parduotuvėmis ir šiuolaikinio meno 
galerijomis. Bet nepateko. Džeisonas pasirūpino, kad būtų sure- 
montuota ir perdažyta viskas, kas čia stovėjo anksčiau. Jis neįsi- 
leido jokio parduotuvių modernizavimo. Pasivaikščiojimas po 
Abernatį buvo tarsi grįžimas į praeities laikus. Abernatis nebuvo 
stoties miestas ar vienas tų rekreacinių miestelių pramogų par- 
kuose. Ne, provincijos miestas atrodė toks, kokiu jis tapo: tur- 
tingas ir klestintis, o jame zujo žmonės ir virė verslas. 

Emė slinko pamažu, kad Maksas galėtų viską stebėdamas 
sukinėtis ir gręžiotis. Jam patiko matyti naujus žmones ir daik- 
tus. Staiga berniukas stabtelėjo prieš parduotuvės vitriną. Jis taip 
stipriai trūktelėjo mamos ranką, kad Emė vos nepargriuvo. Vit- 
rinoje stovėjo vėjo malūnėliai. Į juos ventiliatorius pūtė orą. Emei 
iš pradžių pasirodė, kad ten nėra nieko ypatingo, bet paskui su- 
prato, kad vaikui, pripratusiam prie sudėtingų, triukšmingų žaislų, 
vėjo malūnėlis turėjo atrodyti nuostabus. 

— Užeikime, — pasiūlė ji ir Makso veidelyje nušvito šyp- 
sena. 

Kai po kelių minučių išėjo iš parduotuvės, vienoje rankutė- 
je berniukas laikė blizgantį mėlynos spalvos vėjo malūnėlį, o ki- 
toje — saldainio popieriuką. Aplink jo burnytę matėsi šokolado 

dėmės, o dantukai dar kramtė didelį šokoladuoto džiovinto vai- 
siaus kąsnį. Mama laiminga šypsojosi. “Namai... Čia parduotu- 
vės savininkas nemokamai duoda saldainiuką skaisčiaakiui vai- 
keliui", — galvojo ji. 

Gatvės gale stūksojo Abernačio biblioteka. Durys buvo at- 
daros, 0 pro jas pirmyn ir atgal zujo darbininkai, atvažiavę kele- 
tu sunkvežimių. Emė giliai įkvėpė: netrukus pamatys Džeisoną. 
Ji tai nujautė. Nors ir mažai laiko jiedu praleido drauge, atrodė, 
kad dabar visas miestas pilnas jo. Kur tik pažvelgdavo, viskas 
primindavo jį. “Štai čia pirkome kūdikiui batelius, — prisiminė 
ji, — o čia Džeisonas mane labai prajuokino. O štai šičia..." 

— Užeisime? — paklausė ji Makso, tebedorojančio saldai- 
nį. — Čia ta vieta, kur mamytė dirbs. 

Maksas linktelėjo ir pažvelgė į savo malūnėlį, besisukantį 
nuo lengvo vėjelio. 

Dar kartą giliai įkvėpusi, Emė pradėjo lipti laiptais. Šalia 
kopė Maksas. Iš pradžių patalpoje buvo per tamsu ką nors įžiū- 
rėti, bet, kai akys priprato, ji pamatė, kad darbininkai jau buvo 
beveik baigę savo darbą. Jie montavo pastolius, už kurių liko 
baltos glaistytos sienos, ant kurių ji turėjo tapyti freskas. Ji jau 
įsivaizdavo galėsianti piešti priešais bibliotekininkės stalą, pas- 
kui sienos pakraščiu aukštyn, per visą sieną ir žemyn. Skaitykloje 
buvo didelė tuščia siena, ir ji nusprendė, kad čia ir bus jos pa- 
grindinė freska. 

Kol ji žiūrinėjo visas sienas galvodama, kaip čia tiks vis- 
kas, ką ji suplanavo, iš už nugaros priėjo vyras su labai gražia 
blondine. Vos supratusi, kad tai Džeisonas, Emė pasitraukė į prie- 
dangą ir tyliai stovėjo. Jis studijavo planus. Moteris atrodė pa- 
tenkinta, kad gali būti šalia nieko neveikdama. Iš ten, kur Emė 
slėpėsi, ji matė įėjusius Žmones, o pati liko nepastebima. Džei- 
sonas atrodė truputį vyresnis. Raukšlės burnos kampučiuose pa- 
gilėjo... O gal tik taip atrodė dėl apšvietimo. Plaukai buvo tokie 
patys: tankūs, pilki, lietę apykaklę ant sprando. 

“Po galais! Jis daug gražesnis, negu jį prisiminiau. Po ga- 
lais ir dar kartą po galais!" Kai garbanota blondinė palinko prie 
jo, Emei norėjosi ją nutėkšti į šalį. 

— Bet neturiu teisės, — sušnibždėjo ji, ir Maksas klausia- 
mai pažvelgė į ją. Paglosčiusi sūnui plaukus, ji nusišypsojo jam 
ir vėl ėmė stebėti į vyrą, stovintį už keliolikos jardų nuo jų. 

Emė bergždžiai save įtikinėjo, kad ji atvyko atlikti darbo, tik 
darbo ir nieko daugiau. Darbo, kurio jai labai reikėjo. Darbo, ku- 
ris... “Gana, — pagalvojo sau. — Yra ir Džeisonas. Prisimink, kaip 
jis tave mulkino. Prisimink kiekvieną laikraštyje matytą nuotrau- 
ką, kurioje prie Džeisono prilipusi kokia nuostabi gražuolė." Mo- 
teris giliai įkvėpė, stipriau suspaudė Makso rankytę ir žengė į 
priekį. Kol dar jis nespėjo atsisukti ir nepamatė jos, Emė šūkte- 
lėjo: 

— Džeisonai? Kaip malonu vėl tave matyti. 

Kai jis atsigręžė, ji ištiesė ranką pasisveikinti. 

— Tu nė kiek nepasikeitei, — tarė ji žiūrėdama į Doriną. — 
Vis moterų draugijoje. — Ji mirktelėjo Dorinai, tarsi abi būtų 
bičiulės ir turėtų bendrą paslaptį. Emė bijojo liautis kalbėjusi, 
kad nenualptų. Džeisono akys įsmigo į ją, oji vos galėjo išlaiky- 
ti jo žvilgsnį. Moteris norėjo apsivyti rankomis jo kaklą ir... 

— Kur tu buvai? — greitai paklausė jis, tarsi Emė būtų išėju- 
si į maisto prekių parduotuvę ir negrįžusi kokį penketą valandų. 
— Ai, šen bei ten. O tu kur — jei galėčiau paklausti? 

Ji žinojo, kad elgiasi kvailai. Bet toji blondinė... ji turėjo 
viską, ko stokojo Emė, ir tas nedavė ramybės. Žinoma, tai nega- 
lėjo būti pavydas, bet Emė dabar troško turėti kokį draugą, kurio 
vardą galėtų sviesti jai į veidą. 

— Atrodo, laikotės gerai, — tarė jis, pažvelgęs į jos kašmy- 
ro vilnos paltą su pūkuotu šaliku. Po paltu ji vilkėjo kašmyro 
megztuką, puikios vilnos kelnes, avėjo minkščiausios odos ba- 
tais. Auksas šiltai spindėjo ausyse, ant kaklo, riešų, netgi prie 
diržo sagties. 

— Neblogai, bet kaip... — ji karštligiškai dairėsi aplinkui. 
Pamatė maišelį nuo “Arnoldo traškučių". — ...kaip sako Arnis, 
aš pripratusi prie gerų dalykų. 

Džeisonas paniuro ir Emė apsidžiaugė. Nuo melo širdis ėmė 
plakti smarkiau, bet pažvelgusi į Doriną, negalėjo liautis vaidi- 
nusi toliau: 

— Maksai, ateik čia ir pasisveikink su senu mūsų draugu. 

Ji apkabino Maksą, įdėmiai žiūrintį į Džeisoną, lyg bandan- 
tį jį prisiminti. Džeisonas norėjo paimti berniuką ant rankų, bet 
nugalėjo išdidumas. O ko jis galėjo tikėtis? Kad Emė kada nors 
grįš pas jį verkdama, pasakys, kad jis jai reikalingas, kad pasau- 
lis šaltas ir žiaurus, kad jai reikia rankų, kurios ją globotų. Ar ne 
šito jis tikėjosi? Tačiau įvyko taip, kaip visi sakė: ji gyveno savo 
gyvenimą, kol Džeisonas stovėjo vietoje ir laukė. Tai kaip dabar 
pasakyti, kad ji jam yra viskas? Kai jis kasdien kiekvieną minu- 
tę galvojo apie ją, ji leido laiką su kažkokiu Arniu. Nieko jis jai 
nesakys! 

Kol jis rezgė deramą atsakymą, į šitokį “Arnio" pristatymą, 
Dorina apsivijo rankomis Džeisono liemenį ir grabinėjo jį šoki- 
ruojančiai intymiai. 

— Ak, mielasis, argi Maksas ne pats mieliausias mažylis? — 
čiauškėjo ji nekreipdama dėmesio į grėsmingą Džeisono žvilgs- 
nį. — Negaliu sulaukti, kada mudu turėsime tokį vaikiuką. 

— Mielasis? — staiga ištarė Emė, ir Džeisonas nustebo, kad 
ji atrodė truputį šokiruota. 

Ir vėl Dorina šoko į pagalbą. 

— A, šitai. Džeisonas nemėgsta, kai vadinu jį “mielasis" gir- 
dint žmonėms, bet aš jam vis primenu, kad čia nieko blogo. Su- 
sižadėję Žmonės juk gali vienas kitą vadinti kvailiausiais žodžiais. 

— Susižadėję? — Emė vos galėjo sukuždėti šitą Žodį. 

Džeisonas ėmė plėšti Dorinos rankas nuo liemens, bet ji su- 
spaudė jo pirštus. Atrodė, kad jie — suaugę klubais Siamo dvyniai. 

— Taip, — murkė Dorina, — mes tuoksimės jau po šešių 
savaičių, o dar tiek daug ką reikia nupirkti namams. Nors, tiesa, 
mes dar ir namo nenusipirkome. 

Džeisonui teko liautis žiūrėti į savo sekretorę išsižiojus — 
jis suprato, kad Dorina norėjo jam padėti, todėl greitosiomis su- 
kūrė istoriją, bet Džeisonui ėmė atrodyti, kad ji persistengė. Kaip 
jam išdėstyti savo versiją? Ar Emė juo patikėtų? 

— Neabejoju, kad sužadėtinis gali nupirkti bet kokį namą, 
kokio tik panorėsite, — palaikė pokalbį Emė. 

— O taip. Aš jau žinau, kokio namo noriu, bet jis nesutinka. 

Argi jis ne bjaurus? — Ji įsikabino Džeisonui į parankę nekreip- 
dama dėmesio į piktus jo žvilgsnius. 

— Siaubingas, — pritarė Emė kimiu balsu. 

— (O Arnis turbūt gali nupirkti gražiausią namą visame mies- 
te, — tesė Dorina. 

Emė ištiesė nugarą. 

— Žinoma, kad gali. — Ji permetė šaliko galą per palto apy- 
kaklę. — Didžiausią ir geriausią. Užtektų man užsiminti, ir na- 
mas mano. Tikiuosi, kad ir Džeisonas padarytų tą patį. 

— Na, kai jis sutiks, turėsi padėti man išsirinkti baldus. 

— Aš? — nustebo Emė. 

— Juk tu dailininkė? 

Valandėlę ir Džeisonas, ir Emė žiūrėjo į ją. 

— Taip, tikrai. Bet iš kur tu Žinai? 

— Atrodai kaip dailininkė. Viskas ant tavęs labai suderinta. 
Ar ne taip, brangusis? Bet Džeisonas mane myli tokią, kokia esu. 
Ar tiesa, mielasis' 

Džeisonas vėl pabandė išsilaisvinti iš Dorinos, bet ji laikėsi 
prilipusi prie jo lyg vantos lapas. Jam knietėjo atplėšti ją ir su- 
malti į miltus, bet tuoj pat susivaldė ir nusprendė paaiškinti vis- 
ką Emei, kai jiedu liks vieni. 

— Tu, e... tu čia atvykai tapyti freskų? — pasitikslino Džei- 
sonas, užkišęs ranką sau už nugaros, kad galėtų atplėšti Dorinos 
rankas nuo savo liemens. 

— Taip, — oriai atsakė Emė nurimusi. — Mildreda sakė, 
kad įvyko nesusipratimas dėl datos ir dėl to, kas turi būti nuta- 
pyta. Ji paklausė manęs, ar sutikčiau padėti. Atsivežiau keletą 
eskizų, tai gal galėtum... — Ji nutilo, nes Džeisonas suurzgė, 
tarsi jį kas būtų sužeidę. — Ar viskas gerai? 

— Taip, — atsakė jis, laisva ranka trindamasis šoną, lyg jį 
skaudėtų. — Norėčiau juos visus peržiūrėti. Gal šį vakarą galė- 
tume susitikti ir... 

— Ne, mielasis, pažadėjai, kad šį vakarą važiuosime pirkti 
porceliano ir sidabro. Mes pirksime “Noritake" indus ir gryno 
sidabro stalo įrankius, — aiškino Dorina Emei. — Džeisonai, tu 
toks geras, mielasis. Tiesa? Na, bent dėl visko, išskyrus namą. 

— Gal vyro gerumui yra ribos, — reikšmingai atsakė jis, 
grėsmingai žvelgdamas į Doriną. 

— Lažinuosi, kad Arnis dosnus. Užtenka pažiūrėti į tavo pal- 
tą. Juk jis tau nieko negaili? 

— Ne, žinoma, — atsakė Emė. Ji valandėlę pažvelgė Džei- 
sonui į akis ir pasigailėjo, kad pamelavo apie Arnį, o ne pasakė 
tiesos. Pasigailėjo, kad... 

— Kada norėtum pažiūrėti eskizus? — paklausė Emė. — 
Manau, kad turėtum pasakyti savo nuomonę, kol nepradėjau ta- 
pyti. Man reikės keleto padėjėjų, galinčių atlikti juodus darbus. 

— Bus, ko tik reikia, — užtikrino Džeisonas, iš paskutinių- 
jų stengdamasis atplėšti Dorinos rankas nuo savo kūno. 

Bet kai jis pagaliau išsilaisvino, mergina įlindo į tarpą tarp 
jo ir Emės: 

— Būtent taip jis visą laiką atsako man. “Ko tik reikia, Do- 
rina. Bet ką, bet kada". Todėl keista, kad jis dar nenupirko man 
namo. Gal tau pavyks jį įtikinti. 

— Gal, — atsakė Emė ir pažvelgė į rankinį laikrodį. — Va- 
je, turiu eiti. Mano anyta... 

— Tai, vadinasi, esi ištekėjusi, — tarė Dorina. 

— Našlė. 

— Tai blogai. Kada numirė Arnis? 

— Jis nemirė. Jis... Man tikrai reikia eiti. Buvo malonu 
pasimatyti, Džeisonai. Aš apsistosiu pas Mildredą. Jei norėsi 


pasikalbėti apie... apie darbą... Telefono numerį žinai. — Tai 
pasakiusi ji sugriebė Makso rankutę ir beveik bėgte išbėgo iš 
pastato. 


Kieme jos laukė automobilis ir vairuotojas, Mildredos pa- 
liepimu pasitikęs ją oro uoste. 

— Tikiuosi, neprieštarausite, panele, — tarė vairuotojas, kai 
ji su Maksu įlipo į vidų, — kad ponia Tompkins atsiuntė parvež- 
ti jūsų su berniuku pas ją į namus. 

— Ne, ne, — skubiai atsakė Emė. — Neprieštarausiu. Tik 
greičiau važiuokime! “Kol nepradėjau verkti," — vos nepridūrė. 

Bet ji užgniaužė ašaras. Atvykusi pas Mildredą pamatė, kad 
anyta jau suradusi jai profesionalią auklę padėti prižiūrėti Mak- 

są. Po minutės berniukas nusprendė, kad auklė jam patinka ir jie 
abu išėjo į virtuvę gerti kakavos. 

— Klok viską, — pareikalavo Maildreda. — Noriu išgirsti 
viską, kas tau yra. 

— Sugrioviau savo gyvenimą, tai ir viskas, — atsakė susi- 
graudinusi Emė. 

Anyta padavė jai krūvelę popierinių nosinaičių. 

— Ne pirmą kartą. 

— Kaip tai? — paraudusiomis akimis pažvelgė Emė. 

— Brangute, tu ištekėjai už vyro, kuris, pasirodė, buvo al- 
koholikas ir vartojo narkotikus. Tesaugo Dievas jo sielą ramy- 
bėje, bet jis tau buvo nekokia dovanėlė, nors ir mano sūnus. O 
paskui gražus turtingas vyras beprotiškai įsimylėjo tave, o tu pa- 
bėgai kaip stovi. Ir dar su kūdikiu. Todėl ir pasakiau, kad sugrio- 
vei savo gyvenimą ne vieną kartą. 

Emė dar labiau pravirko. 

— Tai ką šįkart padarei? 

— Pasakiau Džeisonui, kad turiu kitą, nes ji buvo labai graži ir 
jie stovėjo apsikabinę. Pasijutau taip, tarsi būčiau palikusi jį vakar 
ir niekas nebūtų pasikeitę. Maniau, kad vis dar jį myliu. Bet jis vis 
tas pats vyras, nuo kurio pabėgau. Jis ir šiandien perka ir parduoda 
ištisus miestus. Ir tos jo moterys visos tokios gražios ir... 

— Palauk minutę. Kalbi taip, tarsi aš žinočiau, kodėl tu jį 
palikai, ir kur buvai visą tą laiką su mano vaikaičiu. Jei dabar 
jautiesi kalta, tai taip tau ir reikia. O dabar neskubėdama papa- 
sakok, kodėl sutikai grįžti, jei nesijauti tebemylinti Džeisoną. 

— Mano leidėja nori, kad imčiausi šio darbo. Taip mes ga- 
lėtume gauti prezidento paramą kitai mano knygai. 

— Kaip tu įlindai į knygų verslą? 

Emė nusišluostė akis. 

— Niujorke gavau darbą iliustruoti vaikiškas knygeles. Man 
gerai sekėsi, nors buvo daug gerų iliustratorių... 

Mildreda numojo ranka: 

— Tiek to. Galėsi papasakoti vėliau. Tai kas ten šiandien 
atsitiko su Džeisonu? 

— Jis susižadėjęs ir žada vesti. 

— Ką sakai? 

— Jis ketina vesti. Bet ko aš galėjau tikėtis? Kad visą tą 
laiką jis džius dėl manęs? Per tuos metus aš tik du kartus ėjau į 
pasimatymus. Ir tai tik todėl, kad buvau kviečiama priešpiečių ir 
galėjau nueiti su vaiku. Bet Maksui nė vienas iš tų vyrų nepati- 
ko. Tarp kitko, vienam iš jų Maksas... Oi, buvo labai juokinga, 
nors tam vyrui taip nepasirodė. Mudu su Maksu susipažinome su 
juo Centriniame parke ir... — Ji nutilo, nes Mildreda sustabdė ją 
žvilgsniu. — Gerai, bandysiu nenukrypti nuo temos. 

— Taip. Ir dabartinė mūsų tema — Džeisonas. Su kuo jis 
susižadėjęs? 

— Jos vardas Dorina. 

Mildredos žandikaulis atvipo tiek, kad smakras beveik sie- 
kė kelius. Emė, atrodo, nepastebėjo. 

— Ji gražuolė. Aukšta, blondinė, garbanota. Suprantu, ko- 
dėl jis ją įsimylėjo. Kodėl tu juokiesi? Ar mano nelaimė tau to- 
kia juokinga? 

— Atleisk. Bet Dorina! Turi papasakoti man viską. Kiek- 
vieną ištartą žodį noriu girdėti. Kiekvieną gestą matyti. Viską! 

— Nepasakosiu, jei iš manęs juoksiesi. Beje, gal man su 
Maksu geriau apsistoti kitur. 

— Džeisonas nesusižadėjęs su Dorina. Ji — jo sekretorė. 
Taip, labai miela mergina, bet, deja, pati blogiausia sekretorė vi- 
same pasaulyje. 

— Jei ką nors myli, nematai trūkumų. Aš visada... 

— Džeisonas liepė Dorinai užsakyti antį d!'orange naujo 
miesto baseino rėmėjų pietums. O Dorinai pasirodė, kad jis nori 
oranžinių ančių, todėl ji į baseiną supylė du šimtus svarų apelsi- 
nų želė, o kadangi nerado ančių fermos, tai paprašė vieno ūki- 
ninko atvežti keturis šimtus viščiukų. 

Emė žiūrėjo į Mildredą. 


— Tu sukūrei. 
— O kai Džeisonas įtūžo, ji pamanė, kad dėl viščiukų, turė- 
jusių atstoti antis. — Mildreda valandėlę tylėjo leisdama Emei 


suvokti. — Dorina sega dokumentus pagal spalvą. Rūpesčiai pra- 
sideda tada, kai reikia ką nors surasti. 

— Suprantu. — Emės ašaros džiūvo. — Bet ji jaučiasi taip, 
tarsi galėtų rasti? 

— Būtent. Ir dar. Dorina užsakė iškabas visoms miesto ver- 
slo įmonėms. Kai jos atėjo, visur pirmas žodis buvo ne Aberna- 
čio, o Abernučio. 

Emė nusijuokė. 

— Dorina kolekcionuoja raudonos spalvos sąvaržėles. Pa- 
klausk jos, tai ji valandų valandas kalbės apie savo kolekciją. Ji 
turi prisipirkusi sąvaržėlių 1š visų raštinės prekių parduotuvių 
per šimtą penkiasdešimt mylių aplinkui. Ir ji pati pasakys stulbi- 
nantį dalyką, kad visos tos sąvaržėlės yra vienos ir tos pačios 
kompanijos gaminys. 

Emė pradėjo nuoširdžiai kvatotis. 

— Ir Džeisonas nori ją vesti? 

— Džeisonas gatavas ją užmušti. Jis skambina man kas ke- 
letą dienų ir pasakoja, kokį būdą sugalvojo ją pribaigti. Kartais 
jis būna labai išradingas. Man labai patiko vienas būdas: ją su- 
traiško raudonų sąvaržėlių kalnas, bet, sakyčiau, tai suteiktų jai 
per daug malonumo. 

— Jei ji tokia nenuovoki, kodėl jis ją laiko? Kodėl jos neat- 
leidžia? 

— Dorina tikrai netikusi tam darbui, bet ne ji, visų pirma, 
norėjo būti sekretore, — atsakė Mildreda. — Matai, jinai yra 
ankstesnės Džeisono sekretorės sesuo. Pažįsti nepamainomąją 
Parker? 

— Taip, žinoma. Parker nudirbdavo visus darbus. Ji padėjo 
jam ir tada, kai reikėjo susikalbėti su manim. 

— Taip, taip. Džeisonas buvo labai blogas. Jis pirko drabu- 
žėlius tavo vaikui, surengė tau pasakišką Kalėdų vakarą, kalėdi- 
nę svajonę pavertė tikrove ir... Gerai, gerai. Užsičiaupsiu. Beje, 
Parker ištekėjo už Deivido ir... 

— Deivido? Už daktaro? Džeisono brolio? 

— Už to paties. Kai Džeisonas gyveno pas tave, Parker — 
pas Deividą. Jiedu susipažino artimiau ir, na... Na, Džeisonui 
niekas negalėjo pakeisti Parker, todėl, kai ji paprašė priimti sek- 
retore jos seserį, Džeisonas net pašoko iš džiaugsmo. O paskui 

jis jau norėjo atleisti Doriną pačią pirmą dieną, nes ji pardavė jo 
automobilį už dolerį. Oi, tai ištisa istorija. Bet tą dieną Džeiso- 
nas išgirdo, kad Parker laukiasi, o Deividas pasakė, kad ji gali 
persileisti, jei Džeisonas atleis iš darbo jos seserį. 

— Mano vyras žuvo, kai aš laukiausi, bet aš nepersileidau. 

— Ššš. Neišduokime savo nedidelės paslapties. Tikriausiai 
Deividas tenorėjo ramybės ir dar kartą apgavo savo vyresnįjį bro- 
lį. — Mildreda nutilo, paskui ėmė kikenti. — Džeisonas nuolat 
kartoja norįs grįžti į Niujorką, kur Žmonės ne tokie klastingi ir 
negarbingi kaip čia, Abernatyje. Ir vis tiek Džeisonas sutiko pa- 
laikyti Doriną, kol Parker susilauks kūdikio. Paskutiniu skaičia- 
vimu, kūdikis vėluoja dvi savaites, tačiau mano nuojauta tokia, 
kad kūdikiui gimus, Deividas suras kitą priežastį, kad brolis ne- 
atleistų Dorinos. Bet jei Džeisonas jos neatleis, tai tikrai vieną 
gražią dieną užmuš. 

— Arba ves, — niūriai pasakė Emė. 

— Noriu, kad papasakotum, ką tiksliai kalbėjo Dorina, — 
rimtai pasakė Mildreda. 

— Kažką apie namą ir sidabrą... tiksliai neprisimenu. Bu- 
vau labai nusiminusi. Ir Maksui jis patinka. 

— Iš kur žinai? 

— Nes ji taip sakė. Sakė, kad perka porceliano indus ir... 

— Ne, turiu omeny, iš kur žinai, kad Maksui patinka Džei- 
sonas? 

— Nes jis nekraustė iš lentynų knygų ir nesidomėjo, kas yra 
dažų dėžučių viduje, o žiūrėjo Į Džeisoną. Ir dar ramiai stovėjo 
prie manęs ir niekur nelaipiojo. Bet Maksui jis visą laiką patiko. 

Mildreda klausėsi netardama nė žodžio, o paskui, primer- 
kusi akis, pasakė: 

— Mano vaikaičiui reikia tėvo. O tau reikia vyro. Man jau 
gana to, kad gyveni užsislėpusi ir aš negaliu matyti vaikiuko, 
kada noriu, ir... 

— Prašau, Mildreda, neversti manęs jaustis blogai. 

— O aš ar nesijaučiau blogai dvejus metus nematydama sa- 
vo mažutėlio, — atkirto jai Mildreda. 

Emė atsistojo: 

— Manau, man reikia eiti. 

— Taip, — ramiai atsakė Mildreda, — gali eiti. Gali pabėg- 
ti, kaip pabėgai tada, kai Džeisonas norėjo, kad taptum jo žmo- 
na. — Jos balsas pritilo: — Ir kai ištekėjai už Bilio. 

— Nieko panašaus tada nepadariau! — užginčijo Emė, bet 
vėl atsisėdo. — Bilis man visada buvo geras. Jis... 

— Jis buvo tau priežastis slėptis nuo kitų. Priežastis užsida- 
ryti. Galėjai sau turėti kūdikį, seną namą ir niekas nieko daugiau 
nesitikėjo iš miestelio girtuoklio žmonos? Negi manai, kad aš 
nesupratau, kas darėsi? Mylėjau Bilį visa savo širdimi, bet žino- 
jau, koks jis buvo. O kai Bilis žuvo, tu bijojai koją iškelti iš to 
namo. Eme, papasakok man, ką veikei, kai pabėgai nuo Džeiso- 
no? Slapsteisi? Apsigyvenai kur nors bute, piešei savo paveiks- 
lėlius ir išeidavai iš jo tik su sūneliu? 

— Taip, — tyliai atsakė Emė, nes vėl akyse ėmė rodytis aša- 
ros. Dideli lašai ritosi skruostais, bet ji nepakėlė rankos jų nusi- 
šluostyti. 

— Gerai, Eme, pasiruošk išklausyti karčią tiesą. Tu įskau- 
dinai Džeisoną Vildingą tiek, kad nežinau, ar jis kada atsigaus. 
Jis išgyveno sunkius laikus, tačiau išmoko lengvai neatiduoti savo 
meilės. Bet jis pasiūlė ją tau ir Maksui, 0 tu spjovei jam į akis ir 
išlėkei. Tu labai, labai jį įskaudinai. 

Emė giliai atsiduso. 

— Kaip man jį susigrąžinti? Šįryt buvau bjauri. Prisimelavau 
ir prikalbėjau nežinia ko. Gal man nueiti pas jį ir pasakyti tiesą? 

— Klausi, ar pasakyti jam, kad gavai pamoką ir kad nori jo 
taip labai, kad net maudžia viduriuose? 

— Taip, būtent taip. Nežinojau, kaip labai jo noriu, kol vėl 
nepamačiau. 

— Širdele, jei nueisi pas vyrą ir pasakysi, kad buvai neteisi, 
tai paskui visą gyvenimą atsiprašinėsi jo. 

— Ką? Bet juk ką tik pasakei, kad aš labai jį įskaudinau. Ar 
neturėčiau pasakyti, kad gailiuosi dėl to? 

— Tik pasakyk ir gailėsies, kad pasakei. 

Emė įsikišo pirštą į ausį ir ėmė gręžioti, tarsi norėdama ge- 
riau išgirsti. 

— Atleisk, bet, atrodo, blogai išgirdau. Gal galėtum pasa- 
kyti iš naujo? 

— Klausyk, jei nori vyro, priversk jį ateiti pas tave. Gailė- 
kis sau, kad tada pabėgai, bet jam to nesakyk. Matai, vyrui svar- 
biausia nugalėti. Jis turi laimėti tave. 

— Bet jis jau tai padarė. Jis padėjo daug pastangų dėl ma- 
nęs ir Makso, bet aš įsikaliau keistą idėją, kad... 

Mildreda nutraukė ją: 

— Kam rūpi praeitis? 

— Bet ką tik sakei, kad aš pabėgau, pasislėpiau ir... 

— Taip ir buvo. O dabar paklausyk. Aš ką tik sugalvojau 
planą. Tas planas iš didžiosios P. Tuo laiku, kai mes sudorosime 
Džeisoną Vildingą, jis net nežinos, kas jam sudavė. 

— Turbūt lėktuvas išūžė man ausis, kad ne taip girdžiu. Ma- 
niau, kad tu užjauti jį, maniau, kad čia jis nuskriaustas. 

— Tiesa, bet reikia veikti tinkamai. Klausyk, negali laimėti 
vyro atsiprašinėdama jo ir sakydama tiesą. Ne, juos laimėti gali- 
ma tik melu, apgaule ir gudrybėmis. Ir dar padeda seksualūs apa- 
tiniai. 

Emė tik mirksėjo žiūrėdama į tą moterį su fantastiška šu- 
kuosena. Mildreda Tompkins nebuvo panaši į moterį, veikiančią 
prieš vyrą gudrybe. Ne, ji darė prieraišios moters įspūdį. 

— Apatiniai? — įstengė paklausti Emė. 

— Ar kada nors buvai susitvarkiusi kaip reikiant? 

— Aš, a... 

— Taip ir maniau. Gerai, aš dar paprašysiu savo kirpėjo Lar- 
so, kad ką nors įdomaus tau pritaikytų. Žinoma, matant Džeiso- 
nui. Ir galbūt netgi pakišime Dorinai nuosavą namą. Kodėl ne? 
Džeisonas gali tai leisti. Ir Dorina galbūt ištekės už kokio gra- 
žuolio, apsuksiančio jai galvą, todėl jai reikės namo. Ir tau rei- 
kės daug pagalbos prie tų freskų. Ir... Kodėl taip žiūri į mane? 

— Niekad nemačiau tavęs tokios. 

— Širdele, tu dar nieko nematei. Dabar eikime pasižiūrėti 
mano vaikaičio. 

Kai Emė pabudo trečią rytą, ji tiksliai žinojo, kur esanti. O 
būtent savo miegamajame, buvusiame Selmo name. Ji tyliai nu- 
siklojo ir nutapeno į kitą kambarį pasižiūrėti Makso. Berniukas 
giliai miegojo gulėdamas ant pilvuko. Atrodė, kad per visą naktį 
jis taip nė karto ir neapsivertė. “Vargšelis, — pamanė ji, — jis 
tikriausiai išmiegos dar porą valandų". 

Apkamšiusi jį antklode ir paglosčiusi plaukus, ji nuėjo į vir- 
tuvę. Šitoji virtuvė nė kiek nebuvo panaši į tą, kurioje ji kažkada 
bandė virti, čia jau nebuvo parudavusių indų, sutrūkinėjusio ir 
besilupančio linoleumo. 

Emė nenustebo pamačiusi šviežiai paruoštos kavos auto- 
matiniame kavos virimo aparate ir vis dar šiltus sklindžius ant 
stalo. “Su meile. Čarlis," — buvo parašyta kortelėje šalia kavi- 
nuko. Ji nenustebo ir tada, kai atidariusi šaldytuvo dureles, pa- 
matė, kad jis pilnas. Ten buvo sausų pusryčių su braškėmis 
berniukui. Mažas krepšelis, perrištas raudonu kaspinu. Čarlis 
kažkaip žinojo, kad Emė su vaikeliu apsistojo name, kur Mak- 
sas gyveno pirmuosius septynis savo gyvenimo mėnesius. Bet 
ir tai jos nenustebino. Abernatyje niekas nelaikė paslapčių. 

Pasiėmusi kavos, du sklindžius ir dar šiltą kietai virtą kiau- 
šinį, Emė nuėjo į bendrą kambarį. Nusišypsojo išvydusi židinyje 
ugnį. Židinys nerūko. Dangiška palaima sėdėti šitaip, valgyti, 
gerti ir ramiai galvoti apie tai, ką ji gavo čia per dvidešimt ketu- 
rias valandas. 

“Viskas prasidėjo nuo to, kad Maksas nepanoro likti pas Mil- 
dredą su naująja aukle“, — pamanė ji šypsodamasi. 

Bet argi ne viskas prasidėjo nuo Makso? 


Vakar Emė įėjo į biblioteką su Maksu ant rankų. Jo šiltas 

kūnelis buvo prigludęs prie jos, o galvutė ilsėjosi ant peties. Jis 
taip glausdavosi įskaudintas arba, kaip dabar, išvargęs. “Devynios 
trisdešimt", — pamanė ji. Emė planavo, kad iki šio laiko ant sie- 
nos bus perkelti du jos eskizai, bet tik dabar atėjo į biblioteką. 

Džeisonas pasitiko ją įniršusia veido išraiška. 

— Kaip tikiesi viską pabaigti per šešias savaites? — piktai 
paklausė jis. — Negi nežinai, kaip mus spaudžia laikas? Po še- 
šių savaičių — bibliotekos atidarymas. Atvyksta pats Jungtinių 
Valstijų prezidentas. Gal tau tas ir nieko nereiškia, bet užtat 
daug ką reiškia Abernačio žmonėms. 

— Gal patylėsi? — ištarė Emė, nė mažiausiai jo nepaveik- 
ta. — Ir liaukis į mane taip žiūrėti. Aš jau atlaikiau vieno blo- 
gai nusiteikusio vaikino pyktį. 

— Vaikino? — Džeisono veidas apniuko. — Turbūt to ta- 
vo... tavo... 

Ji suprato, kad jis norėjo pasakyti “mylimojo", bet žodis nie- 
kaip nenusprūdo nuo sustingusių lūpų. Gal tikrai būtų juokinga 
truputėlį jį paerzinti, kaip patarė Mildreda, bet ne dabar. Dabar 
ji jautėsi per daug pavargusi. 

Atrodė, kad Džeisonas staiga perskaitė Emės mintis. 

— Makso, — tyliai ištarė jis. — Tu turėjai omeny Maksą. 

— Žinoma, kad Maksą. Jis nemiegojo beveik visą naktį. Ma- 
nau, kad jį gąsdino buvimas naujoje vietoje ir jam nepatiko Mil- 
dredos pasamdytos auklės komandavimas. Berniukas niekada ne- 
mėgo likti su svetimais. Jis labai išrankus, ir mažai kas jam pa- 
tinka. 

Džeisonas pažvelgė į ją iššaukiančiu žvilgsniu, tarsi saky- 
damas: “Taip buvo ir pačioje pradžioje". Bet jis nieko nepasakė. 
Lengvai, lyg būtų tą daręs kiekvieną dieną, Džeisonas paėmė iš 
Emės sunkų miegantį berniuką ir priglaudė prie savęs. Maksas 
prigludo neprieštaraudamas. 

— Jis išvargęs, — pastebėjo Džeisonas susiraukęs. 

— Jis išvargęs! O aš? 

— Kiek tave pažįstu, tu ir seniau nemiegodavai, — ramiai 
atsakė Džeisonas. Jo lūpose žaidė šypsena. 

— Teisybė, — ji irgi šyptelėjo. 

— Užeikim, — pakvietė Džeisonas eidamas prie dvigubų 
durų patalpos gale. Kai jas atidarė, Emė sulaikė kvėpavimą. 

— Gražu, a? — tarė pro petį Džeisonas. Balsas buvo tylus, 
kad nepabustų Maksas. — Šį kambarį abernatiečiai įrengė tam, 
kad panorėję galėtų ateiti į biblioteką net su mažais vaikais. 

Kambarys iš tikrųjų buvo gražus, bet ne todėl, kad jame bū- 
tų kas nors nepaprasta. Jokių lipdytinių puošmenų ar importinių 
keraminių plytelių. Kambarį gražų darė jo proporcijos, langai 
per visą sieną, išeinantys į sodelį už bibliotekos. Priėjusi prie 
lango, Emė pamatė, kad sodelis atitvertas nuo didesnės žaidimų 
aikštelės. 

— Nieko sau, — tarė ji. — Ar čia privatus sodelis? 

— Žinoma. Negi manai, kad abernatiečiai žais drauge su 
miesto vaikais? 

— Jie jausis vieniši, — atsakė ji, atsigręžusi į Džeisoną, ir 
ištiesė rankas į Maksą. — Duok man jį. Jis sunkus. 

Džeisonas nieko jai neatsakė, tik rūpestingai paguldė Mak- 
są ant poros pagalvėlių, pamestų ant grindų, ir užklojo antklode 
su piešiniu pagal žinomą pasaką. 

— Atrodo, pasiruošta migdyti vaikus pogulio, — pasakė ji 
ir nusigręžė, kad nematytų jo su savo sūnumi. Kartais Maksas 
žiūrėdavo į vyrus taip, tarsi jie būtų ateiviai iš kitos planetos, ir 
Emei darėsi sunku pagalvojus, kad jis auga be tėvo. 

— Taip, — atsakė Džeisonas laikydamas jai atdaras duris 
ir norėdamas ją praleisti pirma savęs. Jis neuždarė durų paskui 
ją. Paliko, kad girdėtų, jei atsibus Maksas. — Darau iš jo vaikų 
skaityklą. Čia bus sekamos pasakos ir gulės tiek vaikiškų kny- 
gelių, kiek tilps. — Jo akys maldaute maldavo, kad ji pagirtų 
j0 idėją. 

— Abernačio vaikams labai pasisekė, — vis dėlto pagyrė ji. 

— Na, taip, — atsakė jis patenkintas. 

— Tai nuo ko man pradėti? 

— Ką? — paklausė jis žiūrėdamas jai į akis. 

— Freskas. Pamiršai? Tas pačias, kurios negali laukti. 

— A, taip, — atsipeikėjo Džeisonas, — freskos. Nežinau. O 
tu ką manai? 

— Man reikia sieninio projektoriaus ir padėjėjų. 

— Esu tik aš. 

— Nesupratau, — papurtė galvą Emė. 

— Aš tavo asistentas. 

— Klausyk, neabejoju, kad tu puikiausiai sugebi renovuoti 
visą miestą, kad moki piešti kupranugarius. O jų reikės nupiešti 
daug. Be to, tau reikia pasirengti vestuvėms. 

— Vestuvėms? A, taip. Žinai, Eme, aš turiu viską paaiš- 
kinti. 

Viena jos pusė norėjo laikyti burną užčiauptą ir klausytis, o 
kita mirtinai bijojo išgirsti tai, ką galėjo pasakyti. Žmonėms ji 
pasakodavo, kad ištekėjusi buvo laiminga, bet iš tikrųjų vedybų 
idėja, o gal net mintis apie santykius, gąsdino ją. 

— Ar tas negalėtų palaukti? — nervingai paklausė ji. — No- 
rėjau paklausti, ar to, ką norėjai paaiškinti, negalėtum atidėti? 
Man dabar reikia... paskambinti Arniui. Jis jaudinsis dėl manęs. 

— Žinoma, — burbtelėjo Džeisonas, atgręžęs jai nugarą. — 
Pasinaudok telefonu kabinete. 

— Tai nebus vietinis skambutis. 

— Leidžiu paskambinti, — pakartojo Džeisonas ir nuėjo į 
kambarį, kur miegojo Maksas. 

— Mūsų su Džeisonu santykiai sunkūs, — kalbėjo Emė Mil- 
dredai telefonu. — Tikrai sunkūs. Ir nežinau, kiek laiko sugebė- 
siu vaidinti šį farsą. 

Ji tylėdama klausėsi. 

— Ne, jis'neprašė už jo tekėti. Jis ketina vesti Doriną. Prisi- 
meni? Baik juoktis. Tai rimta. Ne, Maksui viskas gerai. Jis mie- 
ga bibliotekoje. Džeisonas toje patalpoje žada įrengti skaityklą 
vaikams. Ne, ne! Aš neketinu paklusti. Viskas todėl, kad man 
niekada nesisekė būti klastingai, gudriai ir apsukriai. 

Pauzė. 

— Na, jei kirvis atitinka kotą... Palauk. Atspėk, kas ką tik 
įėjo? Teisybė. Bet kaip tu atspėjai? Tu juk ją atsiuntei? Ir nupir- 
kai jai tą suknelę? Mildreda, kieno tu draugė? Alio? Alio! 

Susiraukusi, nes Mildreda išjungė telefoną, Emė padėjo te- 
lefono ragelį ir pajuto, kad pyktis ant anytos suteikė jai atkaklu- 

mo. Kai ji išvydo Doriną, vilkinčią trumputę aptemptą mėlyną 
angoros suknelę, kurią jai nupirko Mildreda, dar labiau supyko 
ant savo anytos. Kieno pusėje tada Mildreda? 

— Dorina, kaip gražiai atrodai, — ištarė ji, išėjusi iš kabi- 
neto, ir sugriežė dantimis pamačiusi, kaip blondinė vypso į Džei- 
soną. Bet Emė plačiai nusišypsojo pamačiusi, kad Džeisonas žiūri 
įją, one į Doriną. — Kada imsite ieškotis namo ir pirkti baldus? 

— Manau, kad pirmiausia reikia baigti freskas, — griežtai 
pareiškė Džeisonas. — Kiekviena sekundė brangi. 

— Bet juk bus pietų pertraukos, — žvaliai kalbėjo Emė. — 
Tai kodėl pakeliui neužsukti į baldų parduotuvę? O gal geriau — 
į antikvariatą? 

— Panaudotų? — nusivylusi paklausė Dorina. — Aš noriu 
naujų baldų. 

— Tikrų senovinių baldų vertė didelė. Prireikus juos galima 
brangiai parduoti, — aiškino Emė skvarbiai žiūrėdama į Doriną. — 
Sakau ne todėl, kad turėtum parduoti, bet jei pirksi naujus baldus, 
po šešių savaičių jų neparduosi už tą pačią kainą. O senovinių bal- 
dų kaina pakyla. Galima net užsidirbti. 

Dorina linktelėjo galvą labai iškilmingai. 

— Senienos, — tyliai ištarė ir vėl linktelėjo. 

Tą akimirką tarp Emės ir Dorinos užsimezgė ryšys. Emė ne- 
suprato, kaip Dorinai pavyko sužinoti, kas vyksta, bet abi mote- 
rys suprato viena kitą. Užteko pasikeitimo žvilgsniais, sakančiais: 
“Tu padedi man, aš padedu tau“. Džeisono sekretorė negalėjo 
būti tokia kvaila, kad nesuprastų, kad dėl didžiulio nekompeten- 
tingumo ją bet kada gali atleisti iš darbo, todėl skubėjo naudotis 
galimybe pasimokyti. 

— Ak, Džeisonai, net supratimo neturi, kiek laiko užima tie 
vestuvių planai. Tu net nematei, kokių prekių aš išsirašiau preky- 
bos centre, — susiraukė Dorina ir nepritariamai palingavo galvą. 

— Galiu lažintis, kad išsirinkai viską, kas geriausia, — pri- 
tarė Emė. 

Dorinos šypsena dar labiau paplatėjo. 

— Taip ir žinojau, kad tu — geras Žmogus. Ar ne taip, mie- 
las Džeisonai? 

— Klausykite, — tarė Džeisonas plėšdamas Dorinos rankas 
nuo savo peties, — manau, kad turėtume išsiaiškinti čia ir dabar: 
aš ne... 

— Dievulėliau! Pažiūrėkite, kiek laiko! — šūktelėjo Emė. — 
Ar ne geriau grįžti prie darbo? Beje, Džeisonai, labai norėčiau tau 
daugiau papasakoti apie Arnį. 

Vyriškio veidas apsiniaukė. 

— Surašyk man sąrašą, ko tau reikia. Pasirūpinsiu, kad vis- 
ką turėtum, — pasakė jis ir apsigręžęs išėjo iš bibliotekos. 

Valandėlę abi moterys žvelgė viena į kitą. Paskui Dorina at- 
sikvėpė. 

— Šį vakarą, — pratarė ji. — Ar važiuosi su manimi pirki- 
nių šį vakarą? 

Emė linktelėjo ir Dorina nusišypsojo. 

Dabar, siurbčiodama kavą ir valgydama sklindį, Emė gal- 
vojo apie tai, kad prasidėjo pačios neįprasčiausios jos gyvenime 
dienos. Atsigręždama į ilgą vakarykštę dieną, ji taip ir nesupra- 
to, kas visų keisčiausiai elgėsi: Maksas, Dorina ar Džeisonas. 
Šyptelėjusi Emė patogiai atsilošė į pagalvėles ir bandė susigau- 
dyti savo mintyse. Pirmiausia Maksas. Ji suprato sūnelio, palik- 
to su močiute ir aukle, būseną. Abi moterys vis dėlto jam buvo 
nepažįstamos. Ji su Maksu nebuvo išsiskyrusi ilgiau kaip tris va- 
landas, o čia staiga jam teko visą dieną išbūti be mamos. Vaikui 
tai buvo trauma. Jai, beje, taip pat. O galų gale berniūkštis užga- 
vo jos jausmus, kai iš karto prisirišo prie Džeisono ir Dorinos. 
“Džiaugiuosi, kad jam patinka ir kiti žmonės", — pati sau pama- 
nė Emė, bet iš tikrųjų vis tiek jautė pavydą. 

Tai prasidėjo dailės reikmenų parduotuvėje, kur ją nuvežė 
Džeisonas, kad galėtų nusipirkti visko, kas reikalinga darbui. 
Kaip ir visada, Maksas landžiojo visur, o Emė vis draudė: ne- 
imk, nenuversk, nelįsk... 

— Ar jis moka kalbėti? — pagaliau paklausė Džeisonas. 

— Kai nori, moka, — atsakė Emė traukdama vaiką žemyn, 
kai jis mėgino užsikarti ant didelio medinio molberto. 

— Ar jis supranta sudėtingesnius sakinius? 

Moteris nusibraukė nuo akių plaukus ir pažvelgė į Džeisoną. 


172 


Mažasis stebuklas 


— Tu klausi manęs, ar mano sūnus protingas? 

Ji rimtai buvo pasiruošusi susiimti su Džeisonu, jei tik jis 
prikiš, kad Makso tėvas buvo girtuoklis, todėl ir vaikas galėtų 
būti kiek protiškai atsilikęs. 

— Aš klausiu, ką dvejų metų vaikas moka ir ko dar nemoka, 
ir aš... Ai, tiek to. Maksai, ateik čia! 

Paskutinis sakinys buvo pasakytas įsakmiai ir Emė nustebo, 
kad vaikas iš karto pakluso. Jeigu ji, mama, ir pasakydavo kada 
griežtu tonu, Maksas tik nusišypsodavo ir toliau išdirbinėdavo, 
ką norėdavo. Dabar Džeisonas priklaupė, kad galėtų Žiūrėti tie- 
siai berniukui į akis, ir paklausė: 

— Maksai, ar norėtum piešti, kaip piešia tavo mamytė? 

— Neužsimink apie tai! — sudraudė Emė. — Jis visur pri- 
terlios ir pridarys tiek netvarkos, kad... — ji nutilo, nes ją nu- 
traukė vyriškio žvilgsnis, rodantis, kad jos komentarų niekas ne- 
prašė. 

Džeisonas pataisė Maksui marškinių apykaklę, o berniukas 
tuo metu ramiai pastovėjo. 

— Ar norėtum ką nors nupiešti? 

Vaikas linktelėjo, bet ir toliau laikėsi atsargiai. Motina ne- 
leisdavo jam liesti savo dažų. 

— Gerai, seni, ar tau patiktų išpiešti kambarį, kur šįryt mie- 
gojai? 

Maksas išplėtė akutes, o paskui atsigręžė į motiną. 

— Nežiūrėk į mane. Man liepta užsičiaupti, — atrėžė Emė, 
sukryžiavusi ant krūtinės rankas. 

Džeisonas priglaudė delną prie Makso skruostelio ir atgrę- 
žė jo veiduką į save. 

— Tai mudviejų, vyrų, reikalas. 

Ir kai Makso veidelis įgavo džiaugsmingą išraišką, Emei no- 
rėjosi rėkti, kad jos mielas mažylis dar nevirto vyru. 

— Tai kaip, Maksai, nori išdažyti tą kambarį, ar ne? 

Šįkart berniukas nepažvelgęs į motiną energingai linktelėjo 
galvutę. 

— Gerai. O dabar pirmiausia reikia suplanuoti tai, ką ketini 
piešti, tiesa? 

Maksas vėl linktelėjo. Veido išraiška pasidarė labai rimta. 

— Ar žinai/ką norėtum nupiešti? 

Berniukas linktelėjo. 

Džeisonas laukė, kol vaikas prabils, bet kadangi Maksas nie- 
ko nesakė, jis pažvelgė į Emę. 

— Ne aš sugalvojau, — priminė ji. — Galėsi pats paskui ir 
valyti. 

Vyriškis nusišypsojo berniukui: 

— Pasakyk man, ką nori nupiešti. 


— Beždžionėles! — Maksas taip garsiai suriko, kad Džei- 
sonas net atšlijo iš netikėtumo. 
— Gerai, — juokdamasis atsakė jis, — tegul bus beždžio- 


nėlės. O ar moki nupiešti beždžionėlę? 

Maksas ėmė linksėti taip energingai, kad visas kūnelis ju- 
dėjo. 

Džeisonas suėmė berniuko petelius ir vėl kreipėsi: 

— O dabar noriu, kad manęs paklausytum, gerai? 

Kai Maksas neatitraukė akių nuo Džeisono, tas pasakė: 

— Noriu, kad eitum su šita teta. Jos vardas yra Dorina. No- 
riu, kad nupirktum viską, ko tau reikės beždžionėlėms piešti. Di- 
delėms beždžionėms, mažiukams beždžioniukams. Pilnam kam- 
bariui beždžionių. Supratai? 

Berniukas linktelėjo. 

— Klausimų nebus? 

Maksas papurtė galvytę. 

— Gerai. Man patinka vyrai, vykdantys mano įsakymus. O 
dabar tu eik su Dorina, o aš — su tavo mamyte. Gerai? 

Ir vėl vaikas sutikdamas linktelėjo galvytę. 

Džeisonas atsistojo ir pažvelgė į Doriną, o ši ištiesė ranką 
mažyliui. Maksas ją pastvėrė, ir abu prapuolė tarp parduotuvės 
lentynų. 

— Tu net neįsivaizduoji, ką padarei, — priekaištavo Emė. — 
Negalima duoti laisvės dvimečiui parduotuvėje. Dievai žino, ko 
jis pripirks ir... 

Paėmęs Emę už rankos, Džeisonas nuvedė ją į kitą pusę: 

— Eime, greitai nupirkime, ko reikia, ir važiuojam iš čia. 
Tokiais tempais sukantis, prezidentas atvyks anksčiau, nei fres- 

kos bus pradėtos. 

— Tai reikėjo viską supirkti iki mano atvykimo. Aš buvau 
išsiuntusi Mildredai sąrašą. 

— Ir viskas buvo nupirkta, — vos girdimai atsakė Džeisonas. 

Emė sustojo: 

— Tai kodėl mes perkame dar? 

Džeisonas atsiduso: 

— Tu norėjai vandeninių dažų, tai Dorina užsakė mokykli- 
nių dėžučių su kietais dažų blokeliais. 

— Bet aš parašiau, kad reikia skardinėse... Ir kiek tokių dė- 
žučių ji užsakė? 

— Tarkime, kad kiekvienas Kentukio mokinukas dabar turi 
naują vandeninių dažų rinkinuką. 

— Taip? — nusišypsojo Emė ir nesusilaikė nesusijuokusi. — 
Aš jau bijau klausti apie sieninį projektorių. 

— Ar žinai, kad apvertus projektorių aukštyn kojom visos 
skaidrės iš jo iškrenta? 

— Ne, niekada nebandžiau. O iš kur tu žinai? 

— Dorina nupirko trylika jų, bet taip ir nerado, kuriuo gali- 
ma rodyti “aukštyn kojom". 

— Ką tu sakai! — Emė nesėkmingai tramdė juoką. — Ge- 
rai, kad jau po dviejų savaičių tuoksitės, o tai per kitas porą sa- 
vaičių jūsų sužadėtuvės tikrai iširtų. 

— Eme, man reikia su tavimi apie tai pasikalbėti. 

— Tikrai? — nustebo ji. — Tikiuosi, neketini pasakyti man 
nieko blogo, nes blogos naujienos trukdo mano darbui. Ir Ar- 
nis... Oi! Kodėl taip darai? — ji pasitrynė stipriai spūstelėtą 
ranką. 

— Atleisk. Nenorėjau, kad tau skaudėtų, — tarė jis ir palei- 
do jos ranką. — Tai ar nori greičiau viską nupirkti, kad galėtume 
išeiti 1$ Čia? 

Kitą valandą Emė buvo sutelkusi dėmesį į tai, ką reikėjo 
nupirkti tam didžiuliam jos laukiančiam projektui. Ji vis nesilio- 
vė galvoti, kaip nuostabu, kai kaina — ne kliūtis. Nepaprastai 
džiugino galimybė nusipirkti geriausius dažus, geriausius teptu- 
kus, geriausius... 

— Visa tai kainuos daugybę pinigų, — įspėjo ji žiūrėdama į 
Džeisoną, bet tas tik patraukė pečiais. 

— Ko dar norėtum? — Jis pažvelgė į rankinį laikrodį. Ma- 
tėsi, kad jam jau nusibodo ir jis norėjo dingti iš čia. 

— Vyrų, — atsakė ji ir tuo privertė jį atsigręžti. — Arba 
moterų. Man reikia mažiausiai trijų pagalbininkų. 

— Bus pasirūpinta. 

— Tai skubu. 

— Tikriausiai girdėjai, kad aš įpratęs tvarkyti reikalus, ir 
dažniausiai — skubiai. 

— O? Atrodo, kažką girdėjau. Tai kodėl tu... O, siaube! 

Tarp lentynų prie kasos aparato energingai žingsniavo Mak- 
sas, 0 jam iš paskos kiūtino Dorina. Berniukas atrodė lyg mažas 
princas, vedantis iš paskos savo dramblį, nes Dorina vilko pri- 
sikrovusi tris maišus prekių, o burnoje dar laikė teptuką, kuris 
kyšojo aštuoniolika colių į priekį. Ji pramaklino pro Džeisoną su 
Eme, išspjovė ant prekystalio teptuką ir trinktelėjo visus tris mai- 
šus prie kasos. Tik tada atsigręžė į Emę ir pranešė: 

— Tavo vaikas keistuolis. — Ir nuėjo sau. 

— Ką padarei, Maksai? — pripuolusi paklausė mama. Ber- 
niukas susikišo rankutes į priekines kišenes ir patempė lūpas taip, 
kaip Emė. Motina nepastebėjo, kad sūnus mėgdžioja jos veido 
išraišką. Užtat Džeisonui dėl to buvo juoko. 

— Perkate visa tai, ar neperkate? — nekantravo pardavėjas, 
kuriam jau nusibodo laukti. 

— Žinoma, — pareiškė Džeisonas. 

— Ne! — tuo pat metu sušuko Emė. 

— Tai kaip galų gale? 

— Mes perkame, — atsakė Džeisonas traukdamas piniginę, 
kad pateiktų jaunuoliui platininę “American Express“ kortelę. 

O Emė tuo metu rausėsi po sūnaus išsirinktus daiktus. Ji jau 
buvo bepradedanti sutikti su Dorina, kad vaiko pirkiniai išties 
keisti. 

— Maksai, meiluti, ar tu išsirinkai po vieną visų parduotu- 
vėje buvusių teptukų? — stebėjosi mama. 

Vaikelis linktelėjo. 

— O kur dažai? — paklausė ji. — Kokia spalva pieši savo 
beždžionėles? O džiungles? Ar jos gyvens ne džiunglėse? 

Nespėjus Maksui atsakyti, grįžo Dorina, nešina keturiomis 
vieno galono skardinėmis akrilinių dažų ir kopėtėlėmis. 

— Kuo aš čia dėta, — burbtelėjo ji. — Jis norėjo tik juodų. 

Kadangi berniūkštis tebestovėjo susikišęs rankas į kišenes 
su įžūlia veido išraiška, Džeisonas nusijuokė dar garsiau. 

— Nereikia jo skatinti, — pareiškė Emė. — Maksai, meilu- 
ti, aš manau, kad tau reikės ir kitokių spalvų dažų, tiesa? 

— Ne, — atsakė Džeisonas. — Jis nori tik juodos ir turi 
gauti juodą. O dabar eikime. Turime išeiti iš čia, kol... 

— Neatvyko prezidentas, — sutartinai pasakė Emė su Dori- 
na, o paskui nusijuokė iš susiraukusio Džeisono. Po penkiolikos 
minučių pono Džeisono Vildingo “Range Rover" automobilio ba- 
gažinė buvo pilnai pritutinta ir jie traukė atgal į biblioteką. 

Savo darbo vietoje Emė susipažino su Rafaeliu. Vaikinui bu- 
vo dar tik septyniolika, o akyse tūnojo sukauptas viso pasaulio 
pyktis. Jo veidą “puošė" neužgijusi Žaizda nuo peilio. Vos pa- 
žvelgusi į jaunuolį, ji instinktyviai griebė sūnaus rankutę ir bu- 
vo besprunkanti pro duris, bet Džeisonas užtvėrė kelią. 

— Nežiūrėk taip piktai į mane, — ramiai pasakė jis. — Per 
tokį trumpą laiką galėjau rasti tik jį. Anas dailininkas buvo pasi- 
darbus. 

— Privalo? — ištarė ji pakeltu balsu. — Nori pasakyti, kad 
jis vykdydamas bausmę juos atliks? 

Kai Džeisonas kaltai patraukė pečiais, Emė priglaudė Mak- 
są prie šono. 

— Negali išeiti vien todėl, kad vaikinas atrodo truputį šiurkš- 
tokas, — pareiškė Džeisonas. 

— Šiurkštokas? Jis atrodo lyg iš plakato “Jų ieško polici- 
ja". Kaip tu galėjai pagalvoti, kad leisiu Maksui būti šalia jo? 

— Aš nepaliksiu tavęs vienos su juo. Būsiu ten kiekvieną 
minutę. Nešiosiuos ginklą. 

— Oi, kaip nuraminai, — sarkastiškai atsakė ji. Daugiau Emė 
nieko nespėjo pasakyti, nes Rafaelis prasispraudė pro ją ir pasi- 

leido bibliotekos laiptų link. Kai Džeisonas sugriebė jį už ran- 
kos, tas kažką ištarė nesuprantama kalba. Emės nuostabai, Džei- 
sonas jam ta pačia kalba kažką atsakė. 

— Klausyk, Eme, tu jį įžeidei, ir jis daugiau nenori čia būti. 
Bet jei jis išeis, teks keletą mėnesių praleisti kalėjime. Ar nori, 
kad tai slėgtų tavo sąžinę? 

Emė suprato esanti nugalėta. 

— Ne, žinoma, ne, — atsakė ji. 

Jos siaubui, Rafaelis plačiai nusišypsojo ir nulingavo į savo 
darbo vietą. 

— Jis nė neketino išeiti, — sukuždėjo Emė. — Jis mane ap- 
gavo! 

Džeisonas nusijuokė, pakėlė Maksą ir patraukė atgal į bib- 
lioteką. 


“Ir tai tik pradžia", — atsiduso Emė, suvalgiusi paskutinį 
sklindį ir žiūrėdama į ugnį. Vėliau ji buvo per daug pasinėrusi į 
darbą, kad spėtų viską suprasti, kas darosi. Kai kėlė eskizus ant 
sienų, ji buvo taip užsiėmusi, kad neturėjo kada bijoti Rafaelio. 
Visą dieną į biblioteką ir iš jos zujo mergaitės juokingai striu- 
kais drabužiais. Ir visos pozavo Rafaeliui. Bet Emė matė, kad 
vaikinas dėmesį buvo sutelkęs tik į darbą. 

O jos sūnus elgėsi labai neįprastai. Jis nužingsniavo, kaip 
Džeisonas pavadino, į savo kambarį su Dorina, kuri nešė pilną 
glėbį teptukų, ir užsidarė ten. Ir Emė nematė jo visą dieną. Ji 
dar visai neseniai bijojo, kad sūnus patirs traumą, pabuvęs be 
savo mamytės ilgiau nei tris valandas, o dabar Emei pasirodė, 
kad jis visą savo trumpą gyvenimėlį troško pabėgti nuo jos. 

— Nepavyduliauk, — ramino Džeisonas. — Maksas turbūt 
pripažįsta, kad jie su Dorina yra panašaus intelekto lygio. 

— Aš nepavyduliauju! — gynėsi ji. — Ir neapkalbėk mo- 
ters, kurią myli. 

Ir tada Džeisonas, Emės nuostabai, neišsakė savo įprastinių 
išsižadėjimų, bet pareiškė: 

— Tačiau ji turi daug privalumų. 

Kaip tyčia tuo metu į prieškambarį įėjo Dorina ir visi vyrai, 
tuo metu buvę bibliotekoje, sužiuro į ją. 

— Pritrenkė negyvai! — išrėžė Emė ir aukštai užrietusi no- 
sį trenkė durimis. Džeisonas tyliai kikeno jai įkandin. 

O Maksas, atrodo, visai nesiilgėjo mamos. Jiedu nesimatė vi- 
są dieną; jei ko prireikdavo, “darbo vadovas" siuntinėjo Doriną. 

— Jis nori žinoti, ką ėda beždžionės, — pranešė Dorina, pir- 
mą kartą išėjusi iš “Paslapčių šalies“, kaip tą kambarį praminė 
Emė, kai sūnelis liepė Dorinai neįleisti ten nieko, netgi jo ma- 
mytės. 

— Iš kur man žinoti, — atsakė Emė pro petį. — Aš tik jo 
motina. 

— Augalais, — atsiliepė Džeisonas. — Medžių lapais. 

Dorina vėl pradingo uždraustam kambary, bet tučtuojau vėl 
pasirodė. 

— Jis nori paveikslėlių, kur parodyta, ką ėda beždžionės. 

Kol Emė prasižiojo kalbėti, Džeisonas pasiūlė: 

— Leisk man. 

Jis nuėjo prie lentynų ir grįžo su keletu knygų apie beždžio- 
nes ir jų gyvenimo būdą. Viena knyga buvo japonų kalba. 

Dorina nunešė knygas į kambarį, bet tuoj vėl išėjo nešina 
viena knyga. 

— Jis nori dar tokių knygų kaip ši. Nežinau kodėl. Man tai 
ji nesiskiria nuo visų kitų. 

— Japonų menas, — paaiškino Džeisonas ir vėl dingo tarp 
lentynų. Po kiek laiko pasirodė su pilnu glėbiu knygų. 

— Jis — keistas vaikas, — pakartojo Dorina, imdama kny- 
gas. 

Praėjo dar kiek laiko ir su trimis krepšiais, pilnais maisto, 
pasirodė Mildreda. Ji pasakė norinti Emę išsivesti priešpiečių. 

— Bet priešpiečių valanda jau praėjo, — atsakė Emė tyri- 
nėdama piešiamo arklio snukio spalvą. £ 

— O ar juos valgei? — paklausė Mildreda. 

Emė neatsakė. Tada Mildreda paėmė ją už rankos ir nusi- 
tempė prie lauko durų. 

— Bet aš... 

— Jie yra vyrai. Jie nedirbs, kol turės maisto, todėl kokios 
trisdešimt penkios minutės — mūsų. 

— Bet Maksas... 

— Kiek mačiau, susičiulbėjo su Dorina. 

Emė susiraukė: 

— Tai kiek laiko mus stebi? 

Mildreda nesiteikė atsakyti, kol jos nesusėdo kavinėje kita- 
pus gatvės ir priešais jas nepadėjo užsakyto maisto ir gėrimų. 

— Aš tik minutei čia užsukau, bet Liza Holding buvo užėjusi 
anksčiau užsisakyti knygos apie psichologinius nukrypimus. Ji su- 
sižadėjusi su bankininko sūnumi, tačiau įsižiūrėjo į Rafaelį, tai iš 
tikrųjų ėjo ne dėl knygos, o dėl jo. Liza papasakojo savo pussese- 
rei, pusseserė — mano kirpėjai, o kirpėja papasakojo man viską... 

— Viską, kas vyksta, — užbaigė už ją Emė. 

— Žinoma. Mes mirštame iš noro sužinoti, kas vyksta tarp 
tavęs ir Džeisono. 

— Nieko. Tikrai nieko. Visi vyrai nenuleidžia akių nuo Do- 
rinos. Vos tik ji praeina pro šalį, visi meta darbą. Net mano sū- 
nus... — Emė nutilo atsikvėpti. 

— Pavydas, — tarė Mildreda. — Pažįstu tą jausmą. 

— Aš nepavydžiu. Liaukitės jūs visi mane auklėję. 

— Ar ir Džeisonas tą patį sakė? 

Kad nereikėtų atsakyti į anytos klausimą, Emė pradėjo gerti 
sodos vandenį. 

— Kai Bilis buvo mažas, pirmaisiais gyvenimo metais aš 
nesiskyriau su juo, paskui mano sesuo pasiėmė jį vienai popietei 
ir tą vakarą mažius nesidavė, kad miegoti guldyčiau aš. 

Emė neatsakė, todėl Mildreda kalbino toliau: 

— Tai kaip judu su Džeisonu sutariate? Ar jis dar nepasipiršo? 

Marti nieko neatsakė: ji žiūrėjo į ką tik padėtą prieš ją su- 
muštinį. 

— Žinau, kad tau tai atrodo tik žaidimas, bet aš nenoriu dar 
kartą padaryti klaidos. 

— Norėtum pasikalbėti su manimi? — ramiai paklausė Mil- 
dreda. — Aš moku išklausyti. 

— Noriu geriau pažinti Džeisoną, noriu daugiau laiko pra- 
leisti su juo. Padariau didelę klaidą tekėdama pirmą kartą. Ne- 
noriu jos pakartoti. — Ji pažvelgė į Mildredą atsiprašančiu žvilgs- 
niu. Emė norėjo pasikalbėti, bet puikiai prisiminė, kad ši mote- 
ris — buvusio vyro motina. — Nenoriu galvoti, kaip būtų susi- 
klostęs mano gyvenimas, jei iki šiol būčiau Bilio žmona. Apie 
Džeisoną žinau nedaug. Tik labai gerai žinau, kad jis puikiai me- 
luoja. Pamelavo, kad jis gėjus. Pamelavo, kodėl norėjo apsigy- 
venti pas mane, kodėl jam reikėjo namų. Tiesą sakant, viskas, ką 
apie jį Žinau, yra melas. — Ji atsikvėpė: — Dabar man pasakojo, 
kad manęs ieškojo dvejus metus, bet ką jis iš tikrųjų Žino apie 
mane, mano sūnų? Ir koks jis pats? Ar jis tik gali juoktis iš kitų, 
ar ir iš savęs? 

Mildreda nusišypsojo: 

— Kai Džeisonas turi šitiek pinigų, kam svarbu jo humoro 
jausmas. 

— Man. Man svarbu. Svarbu ir tavo vaikaičiui. 

— Tau sunku įtikti. 

— Ne, tik šįkart nenoriu sakyti. Šįkart privalau galvoti apie 
vyrą, kuris būtų geras tėvas mano sūnui. Nenoriu, kad Maksas 
pamiltų žmogų, o paskui turėtų bėgti nuo jo, jei tas pasirodytų 
blogas. 

— Arba jei tas žmogus būtų išklydęs iš kelio. 

— Būtent. 

— Tu subrendai, — nusišypsojo Mildreda. 

— Galbūt. Per pastaruosius dvejus metus labai daug svars- 
čiau, kas aš ir ką sugebu. Jei reikėtų, man pavyktų pasirūpinti 
savimi ir sūnumi. Tiesą sakant, galiu sukurti mudviem gerą gy- 
venimą. Ir labai tuo didžiuojuosi. 

Mildreda palietė Emės ranką: 

— Aš džiaugiuosi, kad nesivaikai vyro dėl jo pinigų. O da- 
bar papasakok man viską apie Džeisoną ir Doriną. Viską, viską. 

Buvo beveik šešios, kai Emė grįžo į biblioteką. Džeisoną ji 
rado įsiutusį: 

— Ar tu kasdien gaiši priešpiečiams po dvi valandas? 

— Jei man to reikės, — nė nesumirksėjusi atšovė Emė. 

— Ji kalbėjo telefonu su savo mylimu sužadėtiniu, — įsi- 
terpė Mildreda. — Tokia meilė kaip jų užima daug laiko. Manau, 
kad kitą savaitę jis galėtų atvykti pasimatyti su Eme. 

Džeisonas dar labiau paniuro. 

— Ateityje prašyčiau savo asmeninius reikalus tvarkyti ne 
darbo metu. O dabar gal galėtume grįžti prie dažų ir teptukų? 

Emė žiūrėjo į savo anytą ir nežinojo, ar jai džiaugtis dėl jos 
įsikišimo, ar ne. Tačiau Mildreda nejautė jokio nepatogumo. 

— Nesijaudink, — ramino ji, — vėliau galėsi man padėko- 
ti. — Ji apsisuko ir išėjo iš bibliotekos. 

Moteris grįžo prie darbo. Ji tapė net ir per pietus — Čarlis 
parūpino skanių valgių. 

— Esu skolingas Maksui, pasižyminčiam tikro gurmano sko- 
niu, — pasakė jis Emei. 

Kai ji apsidairė, pamatė visus jau valgančius. Sūnelis buvo 
įsitaisęs vidury, 0 prieš jį stovėjo pilna lėkštė. Jis net nepažvelgė 
į Motiną. 

Devintą vakaro Emė nusprendė, kad Maksas turi eiti miego- 
ti, nori jis to ar ne. Tada ir pamatė, kad “jo" kambario durys už- 
rakintos, kad niekas neįeitų. Teko pasibelsti į duris. Atidarė Do- 
rina. 

— Laikas važiuoti namo ir jį guldyti, — įspėjo Emė. — Jam 
jau vėlus laikas. 

— Gerai. Aš jo paklausiu, — atsakė Dorina ir, Emės nuosta- 
bai, užtrenkė prieš ją duris. 

Po kelių sekundžių trindamas akeles pasirodė Maksas. Mo- 
tina pasijuto kalta, kad leido jam taip ilgai nemiegoti, 

Emė pasodino Maksą į Mildredos paskolinto automobilio 
vaikišką sėdynę, prisegė diržais ir jiedu parvažiavo namo. O 
tada ir prasidėjo vargai! Berniūkštis nepageidavo gultis miego- 
ti. Paprastai jis būdavo paklusnus vaikas, bet tą vakarą — tik- 
ras velniukas. Jis rėkė iš visų plaučių. Kai motina paėmė jį ant 
rankų, jis įsispyrė į ją visomis keturiomis ir nesidavė paguldo- 
mas. Vienuoliktą vakaro jis vis dar siautėjo. Emė niekaip nega- 
lėjo suprasti, kas jam netinka, nes Maksas kartojo vieną vie- 
nintelį: “Ne!" 

— Aš tuoj paskambinsiu Džeisonui! — rėkė per Makso 
verksmą Mildreda ir pakėlė telefono ragelį. 

— Kas iš to? — atsišaukė marti. — Maksai, geruti, prašau, 
pasakyk mamytei, kas negerai, — kartojo ji tūkstantąjį kartą, bet 
Maksas tik rėkė ir verkė. Veidas paraudo, nosytė paburko. — Pa- 
sakyk ką nors, — maldavo sutrikusi mama. 

Po kelių minučių atvažiavo Džeisonas. Jo išvaizda rodė, kad 
jis vis dar dirbo. Drabužiai dažuoti, pats dar nesiprausęs. Tačiau 
Makso nepaveikė ir Džeisono pasirodymas. 

— Vargšeli seni, — kalbino jis bandydamas paimti vaiką 
ant rankų iš pavargusios motinos, bet Maksas vis tiek nesileido. 

— Man kilo mintis, — pagaliau tarė Džeisonas. — Vežkime 
jį namo. 

— Namo? — nustebo Emė. — Manai, kad šiuo metu patek- 
sime į lėktuvą? 

— Ne, turiu omeny jo tikruosius namus. 

Daugiau Džeisonas neleido Emei klausinėti. Ryžtingai paė- 
mė iš jos besispyriojantį berniuką, išnešė į lauką, įkišo į mašiną 
ir pritvirtino automobilio sėdynėje. Vaikas jau nebeturėjo jėgų 
priešintis, tačiau vis dar verkė. 

Emei teko atsisėsti į keleivio sėdynę ir stebėti, kaip Džeiso- 
nas važiuoja per miestą į... Iš pradžių ji negalėjo patikėti savo 
akimis: jis įvažiavo į keliuką prie namo, kur anksčiau buvo jos ir 
Bilio lūšna. Kai Emė išvyko, žinojo, kad namuko nuosavybė ati- 
teks Mildredai, nes ji buvo bendrasavininkė, todėl Emė nesi- 
domėjo, kas su juo nutiks vėliau. Manė, kad gal anyta jį par- 
duos. Na, jei ne jį, tai bent jau medieną, nes lūšna tikrai buvo 
nieko verta. 

Tačiau dabar vietoj lūšnos puikavosi puikiai suremontuotas 
namas. Toks gražus, kokio Emė net įsivaizduoti negalėjo. Matyt, 
čia įsikūrė ponas Vildingas. 

Viduje ji neturėjo laiko dairytis, nes bėgo paskui Džeisoną, 
kuris nešė nuilsusį, bet vis dar besiaikštijantį vaiką per fojė mar- 
murinėmis grindimis, per bendrą kambarį, o paskui koridoriumi 
ten, kur seniau buvo Makso kambarys. Jis liko nepaliestas, toks, 
koks buvo prieš dvejus metus. Viskas švaru ir tvarkinga, tarsi 
vaikas, kurio šis kambarys buvo, galėtų sugrįžti bet kurią minutę. 

Džeisonas paguldė Maksą. Vaikas kokią minutę pasidairė, o 
paskui atsipalaidavo ir galų gale užmigo. 

— Jis negalėtų prisiminti šio kambario, — tarė Emė. — Kai 
iš čia išvyko, jis tebuvo kūdikis. 

— Niekada nepamirši to, ką mylėjai, o Maksas mylėjo šiuos 
namus, — atsakė Džeisonas. 

“Mylėjo ir tave", — norėjo pasakyti Emė, bet nepasakė. Va- 
landėlę Džeisonas laukė, lyg tikėdamasis, kad ji ką nors pasa- 
kys, bet kadangi ji tylėjo, tada jis prabilo: 

— Žinai, kur tavo miegamasis. 

O tada apsisuko ir nuėjo į tą kambarį, kuriame gyveno, kai 
buvo apsistojęs pas Emę. 

Kai moteris liko viena, ji nuėjo į savo buvusį miegamąjį, tik 
dabar visiškai nepanašų. Ji matė, kad tokį gražų jį padarė profe- 
sionalaus dekoratoriaus rankos. Net ir skintos gėlės atrodė kaip 
danguje. Pavargusi nuo Makso tramdymo, ji užsuko tik į vonios 
kambarį ir paskui iš karto krito į lovą. 

O dabar jau buvo rytas, Maksas tebemiegojo. Emė spėjo, 
kad Džeisonas irgi miegojo kitame miegamajame. 

— Ir mes visai pamiršome Dorinos baldus, — ištarė ji, bai- 
gusi gerti arbatą, paskui atsistojo ir pasirąžė. Reikėjo apsirengti, 
kad galėtų vykti į darbą. “Juk freskas reikia nutapyti iki prezi- 
dento vizito", — pamanė ji ir nusišypsojo. 

Ji nenustebo savo miegamajame, spintoje, radusi savo dy- 
džio švarius drabužius. O kai atsibudo Maksas, ji nesijautė nu- 
stebusi, kad Džeisono jau nebėra namuose. 

— Velniop visa tai, — daužydamas kumščiu automobilio vai- 
rą, ištarė Džeisonas. Ką sau manė Emė, iš kokio molio jis nulip- 
dytas? Praeitą naktį jis nesudėjo bluosto nė dešimties minučių, 
nes ji buvo ten, kitame kambaryje. O jai jo buvimas atrodė nė 
motais, nes miegojo kuo kiečiausiai. Tylutėliai, kad, žinoma, jos 
nepažadintų, jis buvo užėjęs pasižiūrėti, kaip miega ji ir Mak- 
sas, keturis kartus per naktį! 

O dabar jis važiavo į biblioteką. Dar nebuvo netgi šviesu, 
bet jo laukė nauja darbo diena drauge su ja. Kai kiekvieną kartą 
bandydavo jai pasakyti, kad nėra susižadėjęs, kad vis dar myli 
ją, Emė nutraukdavo jį. Kodėl jis nebandė atkakliau paaiškinti? 
Arba jis visa tai sustabdys, arba išprotės. Kartais jam atrodė, kad 
nuo tada, kai sutiko Emę, daugiau nieko nedarė, tik apgailestavo 
dėl savo veiksmų. Jis jau gailėjosi pasamdęs jauną teisėtvarkos 
pažeidėją padėti jai išdažyti biblioteką. Kai tik Džeisonas pama- 
tė, kad Emė, išvydus jį, išsigando, tuoj pasigailėjo to, ką padarė. 
Bet Rafaelis ją apgavo ir... 

— Velniop visa tai, — kalbėjo jis pats su savimi, kol įvažia- 
vo į bibliotekos mašinų stovėjimo aikštelę. Gal ir geriausia jam 
būtų pasielgti taip, kaip patarė brolis: pamiršti Emę. Galbūt tik- 
rai reikėtų susirasti kitą moterį, kuri jį mylėtų. Moterį, kuri ne 
bėgtų nuo jo, o leistų laiką drauge. 

Kai Džeisonas įžengė į biblioteką, jis jautėsi ryžtingai nu- 
siteikęs laikytis kuo toliau nuo Emės ir jos sūnaus. Gal būtų 
geriau, jei jis kol kas išvyktų į Bahamus. Grįžtų tiesiai į biblio- 
tekos atidarymą ir... Ne, jis geriau liks ir kausis, kaip dera vy- 
rui. Gal tai, ką sakė visi, buvo tiesa, ir jis visai nepažinojo Emės. 
Ji tikrai atrodė tarsi ne ta pati anksčiau pažinota moteris. Prieš 
dvejus metus ji buvo plonytė ir nuvargusi, atrodė labai bejėgė 

ir tuo jį paveikė. Bet naujoji Emė buvo visiškai kitokia — da- 
bar nuo jos sklido pasitikėjimas savimi. Vakar ji puikiausiai 
žinojo, ko jai reikia nutapyti freskoms ir kas jai gali padėti 
atlikti darbą. 

— Mildreda turbūt teisi dėl to, kad man patinka žmonės, 
kuriems reikalinga pagalba, — sumurmėjo Džeisonas. — Neabe- 
joju, kad po šešių drauge praleistų savaičių suprasiu, kad nieka- 
da jos gerai nepažinojau ir kad tokia moteris, kokią maniau es- 
ant ją, tebuvo tik mano fantazija. 

Jis nusišypsojo ir tuoj pasijuto geriau. Taip, šitaip ir buvo. 
Tada jis tik keletą dienų praleido su ja ir Maksu ir, žinoma, pa- 
milo juos. Kaip Deividas sakė, jie buvo reikalingi “pagerinimo", 
kaip kokia nedidelė kompanija, kokias Džeisonas pirkdavo, per- 
tvarkydavo ir parduodavo pasipelnydamas. Emė ir Maksas buvo 
tarsi Abernatis. Džeisonas panoro išskirti juodu iš visų kitų ir 
kaip nors “patobulinti". 

Ir vėl jis pasijuto geriau, kai šitai suvokė. Tačiau, pažvelgęs 
į rankinį laikrodį, pagalvojo, kur, po galais užtruko Emė, nes jis 
j0S jau pasiilgo. 

“Ne!" — įsakė pats sau. Disciplinos, štai ko jam reikėjo. Jis 
turėjo būti geležinė statula. Jis nepasirodys dar kartą kvailiu prieš 
Emę. Jis neketino jos erzinti, meluoti jai, apgaudinėti — bet ko- 
kiu būdu versti ją pamėgti jį. Jis visas pasiners į darbus. Jų lau- 
kė darbas. Tai ir viskas. 

“Taip, — tarė jis sau ir vėl pažvelgė į laikrodį. — Ką ji ten 
taip ilgai veikia?" 

Išgirdęs, kad jos automobilis įvažiavo į mašinų stovėjimo 
aikštelę, jis nusišypsojo ir pasuko į kabinetą. Džeisonas nenorė- 
j0 parodyti, kad laukė jos. 


— Brangioji Dorina, vakar visai užmiršome tavo baldus, — 
pasakė Emė, duodama Maksui pusę savo sumuštinio. 

— Taip, Žinau, — atsakė ji žiūrėdama į savo sumuštinį taip, 
tarsi jis keltų apetitą kaip laikraščio skiautė. — Nemaniau, kad 
taip atsitiks. 


186 


Mažasis stebuklas 


— O kodėl, širdele? — įsiterpė Džeisonas. 

Ir Emė, ir Dorina pažvelgė į jį išpūtusios akis. 

— Argi tu jau prarandi pasitikėjimą manimi, nors mes dar 
nevedę? 

Abi moterys žiūrėjo į jį praradusios amą. 

— Aš pamaniau, brangioji, kadangi neturiu daug laiko, 
tai... — Džeisonas paėmė sumuštinį į kitą ranką ir atvertė 
kažkieno ant stalo paliktą, o ne nuneštą į biblioteką laikraštį. — 
Kaip tau šitas? — paklausė ir parodė į baltos spalvos kaimiško 
namo nuotrauką. Per visą namo priekį matėsi erdvus priebutis. 
Pastatas buvo dviejų aukštų ir su didele mansarda. Priekyje — 
trys stoglangiai. Net nespalvotoje nuotraukoje namas atrodė vė- 
sus ir tylus, apsuptas didelių medžių. — Patinka? — paklausė 
Džeisonas kąsdamas sumuštinio kąsnį. 

— Man? — atsiliepė Dorina. 

— Žinoma. Juk tave vedu. Nebent būtum apsigalvojusi. — 
Tai taręs mirktelėjo Emei, kuri taip ir nesusičiaupė. — Tai ar 
patinka namas? 

— Labai gražus, — sušnibždėjo Dorina, o akys pasidarė di- 
delės kaip sausainiai, Čarlio atnešti ant porceliano lėkštės. 

— Ne per mažas? Ne per didelis? O gal norėtum ko nors 
šiuolaikiškesnio? 

Dorina pažvelgė į Emę, lyg laukdama patarimo. 

Emė krenkštelėjo. 

— Jeigu namo būklė gera, jis vertingesnis už naują, — ty- 
liai pakomentavo ji. 

— Tai kaip, mano meile? — vėl paklausė Džeisonas. 

Dabar atėjo eilė krenkštelėti Dorinai. 

— Aš... hmm... aš... e... — staiga ji sumirksėjo, matyt, nu- 
sprendusi. — Imu! — entuziastingai ištarė. 

Kitą akimirką Džeisonas išsitraukė mobilųjį telefoną ir pa- 
skambino nekilnojamojo turto agentui. Emė ir Dorina sėdėjo ty- 
lėdamos, kol Džeisonas aiškino telefonu norįs pirkti namą, ma- 
tytą šios dienos laikraštyje. 

— Ne, aš neturiu laiko jo apžiūrėti. Ne, man visiškai ne- 
svarbu, kiek kainuos. Viską sutvarkykite, atneškite man doku- 

mentus, o aš jums duosiu čekį. — Jis patylėjo. — Ačiū, — padė- 
kojo ir išjungė telefoną. 

— Negalima šitaip pirkti namo, — pareiškė Emė. 

— Aišku, kad galima. Aš ką tik tai padariau. Na, o dabar gal 
imsimės darbo? Kokios spalvos turi būti arklių balnai? 

— Purpurinės, — atsakė Emė. Ji nesuprato, kodėl suirzo, 
bet jautėsi suirzusi. 

Po dvidešimties minučių su dokumentais prisistatė sukai- 
tęs, suprakaitavęs Žmogus. Jis paaiškino, kad dar reikia surasti 
nuosavybės teisės dokumentą, o tai užims laiko. 

— Ar šiuo metu name niekas negyvena? — paklausė Džei- 
sonas. 

— Ne. 

— Kiek metų jame gyveno ankstesnis savininkas? 

— Ketverius. Jį perkėlė į Kaliforniją ir... 

— Na, tada neabejoju, kad nuosavybės dokumentai nekels 
rūpesčių. — Džeisonas užrašė skaičių ir padavė agentui. — Ką 
pasakytumėte apie šią sumą? Gal galima parduoti namą ir pa- 
miršti nuosavybės teisės dokumento paiešką? 

— Leiskite man paskambinti, — tarė agentas. Jis grįžo po 
penkių minučių. 

— Namas jūsų, — paskelbė jis ir iš kišenės ištraukė raktų 
ryšulį. — Manau, kad tokiomis aplinkybėmis galite juos turėti. 

Džeisonas įteikė raktus Dorinai. Kai mergina prispaudė rak- 
tus prie krūtinės, atrodė, kad ji ims ir apalps. 

Žinoma, kol visa tai vyko, niekas nedirbo. Bet Emė nusi- 
šypsojo. 

“Pagaliau pavyko kažką padaryti, kad ji pralinksmėjo" — 
pamanė Džeisonas, nors tas malonumas kainavo šešiaženklę su- 
mą. Ir jei už dovaną Dorinai buvo galima išvysti Emės šypseną, 
Džeisonas buvo pasiruošęs nupirkti visą Kentukio valstiją. 


— Aš jo nekenčiu, — pareiškė Emė anytai. 
— Nusiramink ir papasakok, ką jis išdarinėja. 
" Jos kalbėjosi bibliotekoje, o kadangi jau buvo vėlu, Maksas 
miegojo mažoje lovelėje, kurią nupirko ir pastatė Džeisonas, kad 

jis galėtų ilsėtis, kai motina užsibūna darbe iki vėlumos. Dabar 
Emė spalvino freską — dramblį aukso spalvos fone. Ji giliai at- 
sikvėpė. 

— Būnu čia visą savaitę, mudu gyvename tame pačiame na- 
me, drauge dirbame visą ilgą dieną, bet jis nekreipia į mane jo- 
kio dėmesio. Net paties mažiausio. 

— Aš manau, kad jis tiesiog bando neskubėti. Tikriausiai jis... 

— Ne, — suinkštė Emė. — Aš jam nepatinku. Kad tu žino- 
tum, ko tik aš nedariau pastarosiomis dienomis... 

— Liaukis čia paišinėjus. Papasakok man viską. — Mildre- 
da pažvelgė į savo vaikaitį. Jai kilo įtarimas, kad vaikas tik apsi- 
metė miegąs. — Noriu žinoti viską, ką tau pasakė Džeisonas. 

— Tik tiek: jis nieko nei sako, nei daro. 

— Ar tas dramblys turi būti raudonas? 

— Matai, kaip jis mane erzina! — Emė griebė skudurą ir 
ėmė trinti juo dažus. Nepadėjo. Tada raudoną spalvą uždažė pil- 
ka. Dramblys išėjo labai tamsus. Ji giliai įkvėpė bandydama nu- 
siraminti. — Maniau, kad jis norėjo... Na, kad jis... Tu sakai... 

— Kad jis myli tave ir nori vesti, — ramiai pabaigė Mildre- 
da. — Taip. Statau ant kortos savo šukuosenų meistrę. 

Emė nusijuokė: 

— Gerai. Vadinasi, aš esu per daug emocinga. Viskas todėl, 
na, kad jis gražus vyras, ir aš... — ji pažvelgė į Maksą. Tas gulė- 
jo įtartinai stipriai užsimerkęs. — Prisimeni tą apatinių komplek- 
tėlį iš “Chambers'0" vitrinos? 

— Tą plonytį su daug nėrinių? 

— Taip. Aš jį nusipirkau, pasistengiau, kad Džeisonas pa- 
matytų mane, vilkinčią juo. Bet lygiai taip pat būtų buvę, jei vil- 
kėčiau senu vonios chalatu. Jis vis tiek nieko nepastebėjo. 

Vienas Mildredos antakis pakilo. 

— Kaip jis elgėsi? 

— Niekaip. Išgėrė pieno, pasakė “labanakt" ir nuėjo gulti. 
Net nepasižiūrėjo į mane. Bet aš juk ne Dorina. Ji figūringa ir... 

— Po trejų metų bus stora, — pabaigė Mildreda ir panieki- 
namai numojo ranka. 

— Nekalbėk nieko blogo apie Doriną, — pareiškė Emė. — 
Ji man patinka. Ir Maksas ją dievina. 

Mildreda vėl pažvelgė į Maksą ir pastebėjo, kad jo akių vo- 
kai trūkčiojo, o tarp antakių buvo susiformavusi raukšlelė. 

— Geriau pasakyk man, ką mano berniukas piešia tame kam- 
baryje? 

Emė išvertė akis: 

— Neturiu supratimo, nes jis neįleidžia manęs pasižiūrėti — 
didžiausia paslaptis! Paslaptis nuo savo motinos! Ir nenori nak- 
voti namuose, net jei su juo lieka Dorina. Bijo, kad aš, būdama 
bibliotekoje, imsiu ir pasižiūrėsiu. 

— Ir tu galėtum? 

— Žinoma, — atsakė Emė, lyg tai būtų savaime suprantamas 
dalykas. — Aš jį pagimdžiau, tai kodėl negaliu pasižiūrėti jo pie- 
šinio? Negali būti blogiau negu tai, ką išvydau jo sauskelnėse po 
to, kai suvalgė skaitytuvus. Oi, ne, daugiau neklausinėk! 

Mildreda nusijuokė. Ypač todėl, kad raukšlelė Makso kak- 
toje išnyko, o lūpų kampučiai užsilenkė į viršų. Matyt, vaikas 
gerai pažinojo savo motiną. 

— Tai ką darysi su Džeisonu? 

— Nieko. Kai viskas pasibaigs, su Maksu grįšiu namo pas... 
Nesakyk niekam, — tyliai tarė Emė. — Grįšime namo pas nieką. 

— Tada pasilik čia, — iš visos širdies paprašė Mildreda. 

— Ir kasdien matyti Džeisoną? 

— Matyti mane su mano vaikaičių! — atsakė jai Mildreda. 

— Tyliau. Pažadinsi Maksą. 

— Tau svarbiau jo nepažadinti. O atimti iš manęs vienintelį 
mano giminaitį — nesvarbu? 

— Paduok man tą žalių dažų dėžutę ir pakalbėkime apie ką 
kita. Šįkart aš nesiruošiu bėgti iš namų. Tik į juos grįžtu. 

Bet kaip tik dabar jos butas Niujorke neatrodė esą namai. 
Kiekvieną dieną, būdama Abernatyje, ji prisiminė tai, kas jai vi- 
sada patiko mažame miestelyje. Per priešpiečius ji privertė Maksą 
baigti “darbą" ir abudu pėstute išėjo į miestą, kad galėtų suval- 
gyti savo sumuštinius po dideliu ąžuolu miestelio pakrašty. O 
jiems beeinant, žmonės smalsavo, kaip vyksta darbai biblioteko- 
je ir klausinėjo Maksą apie jo “paslapčių" kambarį. 

“Namai" pradėjo įgauti naują reikšmę. 


20 skyrius 


Emė neturėjo kada pasikalbėti su Mildreda vėliau, nes arti- 
miausias dešimt dienų ji buvo tiek užsiėmusi, kad nebuvo kada 
net pagalvoti apie ką nors kita. Ji tenkinosi keturių valandų mie- 
gu per parą ir džiaugėsi, kad Dorina kažkaip pamažu perėjo prie 
visiškos Makso priežiūros. Jis įprato būti maudomas ne moti- 
nos, rengiamas ne jos, priprato prie to, kad prieš miegą jam pa- 
skaitytų kas nors kitas. Emė kol kas neturėjo laiko pasėdėti su 
Maksu ir paklausyti, ką jis pasakoja apie savo nuotykius, ku- 
riuos patyrė be mamos. Emė tiksliai nežinojo, kaip ir kada Dori- 
na persikėlė į Selmo namą. “O kodėl gi ne?" — galvojo moteris. 
Juk tarp Emės ir Džeisono nebuvo jokių slaptų santykių. 

Po dviejų Emės buvimo Abernatyje dienų Čerė Parker susi- 
laukė mergytės. Per dvi savaites jaunoji mama taip puikiai su- 
tvarkė savo “namų ūkį", kad kūdikį naktį maitino tik vieną kartą 
(o ir tuo pasirūpindavo Deividas), todėl Čerė galėjo padėti Džei- 
sonui tvarkyti reikalus Abernatyje ir ruoštis bibliotekos atidary- 
mui. 

— Negaliu be tavęs, — nuoširdžiai prisipažino Džeisonas, 
kai Čerė vardijo iš sąrašo, kas padaryta ir ką dar reikėjo padaryti. 
Moteris tik suprunkštė, bet visi matė, kad ji patenkinta kompli- 
mentu. Dabar ji vilkėjo baltą Šanel kostiumėlį, o per krūtinę tu- 
rėjo persirišusi didžiulį šaliką, megztą Afrikoje, kuriame ramiai 
miegojo jos naujagimė dukrelė. 

Kai Čerė grįžo į darbą, Dorina ir persikėlė į Selmo namą. 
Gyveno su Eme, Džeisonu, Maksu ir prižiūrėjo berniuką. Emė 
įveikė savo pavydą ir jautėsi dėkinga už pagalbą. Kas rytą Dori- 
na rūpinosi, kad Maksas suvalgytų tai, ką Čarlis išvirdavo spe- 
cialiai jam, o paskui atvesdavo jį į biblioteką. Ir kiekvieną rytą 
mažylis iš kišenėlės išsiimdavo raktą, atrakindavo savo “paslap- 
čių" kambarį ir visai dienai jame pradingdavo. 

Kartą Emė pajuto nuoskaudą, kai pasirodė Čarlis ir Maksas 
pakvietė jį į savo slaptą kambarį. Po trisdešimties minučių Čar- 
lis išėjo. Akys buvo plačios iš nuostabos, o lūpos tarsi užsiūtos. 

— Ar berniuko tėvas irgi piešė? | | 

— Nežinau, — atsakė Emė. — Kodėl klausi? 

— Berniukas paveldėjo dvigubą talento dozę. Pagalvojau, 
iš kur tai. Ar galėsiu būti čia, kai prezidentas apžiūrinės tą kam- 
barį? 

— Nepamiršk, kad tau reikės rūpintis jo maitinimu! — su- 
šuko nuo pastolio Džeisonas, kur, gulėdamas ant nugaros, dažė 
lubas. 

— Tikrai, — atsiliepė Čarlis. Tada jis pasilenkė prie Emės 
ir pašnibždom paklausė: — Nuo kada jis taip blogai nusiteikęs? 

— Nuo 1972 metų, — atsakė ji nedelsdama. 

Čarlis linktelėjo jai ir išėjo iš bibliotekos. 

Jau buvo gerokai įpusėjusi trečia savaitė, kai Emė pradėjo 
suprasti, kas vyksta tarp jos ir Džeisono. Taip ilgai ji užtruko 
todėl, kad turėjo įveikti savo susierzinimą dėl to, jog Džeiso- 
nas nekreipė į ją dėmesio, o be to, buvo tiek užsiėmusi darbu, 
kad neturėjo laiko žiūrėti ir klausyti. Trečią savaitę visi pripra- 
to prie rutinos ir ji pradėjo daugiau pastebėti. Ji ne vienintelė 
pasikeitė. Pasikeitė ir Džeisonas, bet ji nemanė, kad jis tai Ži- 
no. Bėgant dienoms vienai po kitos, jos nusistatymas prieš Džei- 
soną tirpo. 

Pirmą kartą ji tai pajuto, bet nekreipė per daug dėmesio, kai 
į biblioteką pirštų galais įėjo kokių aštuonerių metų berniukas ir 
tylėdamas ištiesė Džeisonui popieriaus lapelį. Džeisonas parašė 
jame keletą ženklų ir kažką pasakė. Berniukas išėjo iš bibliote- 
kos plačiai šypsodamasis. Panašiai įvyko ir kitą dieną. Po šio — 
dar kitą. Tik kiekvieną kartą ateidavo kiti vaikai, kartais po du, 
o kartą jį, dažantį, sutrukdė net trys vaikai vienu metu. O vieną 
popietę pasirodė aukštas, kokių šešiolikos metų vaikinukas, pa- 
kišo Džeisonui popieriaus lapelį ir stovėjo iššaukiančia veido iš- 
raiška. Vyriškis nieko nesakydamas nušluostė teptuką ir nuėjo 
su berniuku į kabinetą. Išbuvo ten daugiau kaip valandą. 

Jei Emė nebūtų iki kaklo panirusi į darbą, jai tikrai būtų 

buvę smalsu sužinoti, kas čia darosi, bet ji tegalvojo tik apie tai, 
kaip išpuošti freskomis sienas, ir niekuo daugiau nesidomėjo. 

Kai jau visi eskizai buvo perkelti ant sienų ir liko tik spal- 
vinimo darbai, ji sėdėjo su Dorina ir Maksu, valgė itališkas salo- 
tas ir krabų lazdeles — Čarlio atneštus priešpiečius, o į patalpą 
įėjo dvi mažos mergaitės su popieriaus lapeliais ir padavė juos 
Džeisonui. 

— Ką jis ten daro? — paklausė Emė. 

— Namų darbus, — atsakė Dorina. 

— Ką turėjai omeny sakydama “namų darbus"? 

Dorina palaukė, kol baigs kramtyti. 

— Jis yra ponas korepetitorius. Padeda mokinukams atlikti 
jų namų darbus. 

— Dorina, paaiškink žmoniškai. Jei man iš tavęs reikės 
traukti informaciją kaip su kabliuku... 

— Manau, viskas prasidėjo juokais. Gyvūnėlių parduotuvė- 
je. Ne, vyrų kirpykloje. Taip, ten. Vyrai neturėjo ką veikti šešta- 
dienį ir ėmė skųstis nesuprantą savo vaikų namų darbų. Kažkas 
pasakė, kad jei Džeisonas tikrai nori padėti abernatiečiams, te- 
gul moko jų vaikus. 

— Ir kaip? — nekantravo Emė. — Kaip Džeisonas gali pa- 
daryti jų vaikus mokytesnius? 

— Nežinau, bet pedagogų taryba nusprendė, kad mūsų vai- 
kai dabar mokytesni. 

Emė norėjo dar paklausinėti, kadangi nelabai suprato, ką pa- 
sakojo Dorina, bet nujautė, kad iš to pokalbio daugiau informa- 
cijos neišpeš. Tada ji kreipėsi į sūnų: | 

— Kaip tau sekasi? Ar galiu pamatyti, ką nupiešei? 

Makso burnytė buvo pilna, todėl jis tik neigiamai papurtė 
galvytę ir nusišypsojo. 

— Prašau. Aš pažiūrėsiu tik viena akimi. 

Beveik kikendamas Maksas purtė galvytę toliau. 

Tai buvo kasdieninis jų pokalbis. Emė jį įtikinėjo ir prašė 
įleisti į kambarį. Bet Maksas taip niekada jos ten ir neįleido. 

Kai į biblioteką pasižiūrėti, kaip sekasi tapyti freskas, atėjo 
Deividas, Emė užspaudė jį į kampą: 

— Koks čia visas tas pono korepetitoriaus reikalas? 

— Ar Mildreda tau nepasakojo? — nustebo Deividas. — Vi- 
sada maniau, kad ji tau pasako viską ir dar daugiau. 

— Žinai, aš jau imu manyti, kad visi lyg susitarę tyli. 

— Puikiai pažįstamas jausmas. Galiu tau pasakyti, kad ma- 
no brolis laiko atdaras duris kiekvienam Abernačio vaikui, ne- 
mokančiam atlikti namų darbų. 

Emė pažvelgė į jį nieko nesakydama, o Deividas tęsė toliau: 

— Viskas prasidėjo juokais. Abernačio gyventojai turėjo įta- 
rimų dėl Džeisono motyvų padedant atnaujinti miestą ir... 

— Kodėl? Juk jis vietinis? 

— Leisk pasakyti tik tiek: jie buvo truputėlį sunerimę, kad 
jis gali turėti tam tikrų žemų paskatų. Todėl vieną dieną vyrai 
kalbėjosi ir... 

— Liežuvavo kirpykloje. 

Deividas nusišypsojo: 

— Taip ir buvo. Jie pasakė: jei Džeisonas tikrai nori pada- 
ryti gera, tegul padeda vaikams ruošti namų darbus. 

— Ir? 

— Ir jis padėjo. 

Emė pažvelgė į Deividą. 

— Tu kažko nepasakai? 

— Nepatikėtum. Džeisonas buvo liepęs Čerei pasidomėti 
Abernačio mokinių testų pažymiais. Jie buvo pasibaisėtini. To- 
kiame mieste, turinčiame daug bedarbių, namuose tvyro depre- 
sija. Džeisonas suprato, kad beprasmiška įtikinėti tėvus padėti 
savo vaikams ruošti pamokas. Jis verčiau pasamdė mokytojus. 

Deividas pažvelgė į plačią brolio nugarą. Tas nusisukęs pa- 
dėjo Rafaeliui dažyti. 

— Brolis nesamdė sausų, akademiškų profesorių. Ne. Jis pa- 
samdė bedarbius aktorius, šokėjus, rašytojus, į pensiją išėjusius 
jūrų kapitonus, gydytojus... — jis nutilo ir nusišypsojo Emei. — 
Džeisonas pasamdė krūvą labai protingų Žmonių, kad šie galėtų 
tomis žiniomis pasidalyti. Jie dirbo mokyklose tris mėnesius. Vė- 
liau nemažai jų nusprendė ten pasilikti. 

Emė valandėlę tylėjo apmąstydama tai, ką išgirdo: 

— Ir jis padeda vaikams paruošti namų darbus? 

— Taip. Džeisonas sakė, kad idėją pakišau aš. O juk aš tik 
pasakiau, kad yra ir kitų vaikų. — Deivido balsas pritilo: — No- 
rėjau paaiškinti jam, kad ir be Makso yra vaikų. 

— Suprantu, — atsakė Emė, nors vargu ar suprato. 

Po šio pokalbio ji ėmė atidžiau stebėti Džeisoną. Per tuos 
dvejus metus, kai slėpėsi Niujorke ir kūrė savo gyvenimą, ji su- 
sidarė to vyro įvaizdį. Perskaičiusi visus straipsnius apie jo fi- 
lantropiją, susiejo ją su savo sūnaus situacija: jai ir Maksui Džei- 
sonas irgi išleido daugybę pinigų. Ji priėjo galutinę išvadą: Džei- 
sonas — tai pinigai. Bet atkišti pinigus ir paaukoti save vai- 
kams, ką ji suprato po ilgo išsiskyrimo, — ne vienas ir tas pat. 
Po pokalbio su Deividu Emė liovėsi bandžiusi gundyti Džeiso- 
ną. Užuot tam gaišusi laiką, ji pamėgino pamatyti jį tokį, koks 
jis buvo iš tikrųjų, o ne tokį, kokį vaizdavo keli laikraščio straips- 
niai ar įsivaizduodavo ji pati. 

Viena vertus, jis visą laiką dejavo, kaip brangiai jam viskas 
kainuoja, o kitaip pažiūrėjus, jis niekada neatstūmė nė vienos 
sąskaitos. Kiek įmanydama atsargiau ji žvelgė į jį. Perskaičiusi 
netyčia jo paliktus dokumentus, ji sužinojo, kad Džeisonui pri- 
klausė vietinė hipotekos kompanija ir kad jis išdavęs paskolas 
labai mažomis palūkanomis daugeliui verslininkų ir keletui ap- 
linkinių ūkininkų. 

Emė taip pat pastebėjo, kad net sunkiai keičianti nuomonę 
Čerė Parker pradėjo kitaip į jį žiūrėti. Kuo nerūpestingiau, tarsi 
jos tas visai nedomintų, Emė kartą paklausė Čerės: 

— Ar man tik taip atrodo, ar jis pasikeitė? 

— Iš juodo į baltą, — atšovė Čerė ir nuėjo. 

Vieną šeštadienio rytą Džeisonas bibliotekoje nepasirodė. Emė 
rado jį mokyklos aikštelėje žaidžiantį krepšinį su tokiais berniu- 
kais, prieš kuriuos Rafaelis atrodė kaip “susipratęs pilietis". 

— Su kiek tokių vaikigalių kaip tu užsiima Džeisonas? — 
vėliau tą dieną paklausė ji Rafaelio. 

Vaikinas jai nusišypsojo. 


— Su daug. Mes buvome gauja, bet... — jis nutilo ir grįžo 
prie dažymo. — Jis žada duoti man daugiau tokio darbo, — ne- 
garsiai pasakė Rafaelis. — Mano, kad aš turiu gabumų. 

— Tikrai turi, — pritarė moteris ir pagalvojo: “Negi Džei- 
sonas ketina perdaryti kiekvieno pastato vidų vien tam, kad duo- 
tų tiems gangsteriukams darbo?" 

Emė nužvelgė grįžusį iš krepšinio aikštelės Džeisoną, kuris 
vilkėjo pilku treningu, visu išpurvintu, apdraskytu, ir pripažino, 
kad nebuvo mačiusi seksualiau atrodančio vyro, nei tą minutę 
atrodė Džeisonas. Akimirką vyriškis Žžvilgtelėjo į ją ir Emė susi- 
drovėjusi nusigręžė. Bet Džeisonas dar spėjo jai nusišypsoti. 

— Ei! — staiga sušuko Rafaelis, nes Emė ką tik pripiešė 
kupranugario snukį prie princesės veido. 

— Atsiprašau, — greitai sumurmėjo Emė ir daugiau į Džei- 
soną nebesigręžiojo. 

“Dar kelios dienos", — pamanė ji ir malonus jausmas per- 
bėgo kūnu. 


21 skyrius 


Bibliotekos atidarymo išvakarėse visi, išskyrus Maksą ir Do- 
riną, dirbo bibliotekoje iki trijų ryto. 

— Štai kas, — tarė Džeisonas, pažvelgęs į kitus. — Pasa- 
kykite, ar ir aš taip prastai atrodau, kaip ir jūs? — paklausė jis 
balsu, užkimusiu nuo atsakinėjimo į šimtus klausimų, išgirstų 
per visą dieną. 

Jie apsidairė aplinkui. Biblioteka buvo baigta dažyti, kaip 
ir turėjo būti. 

— Tu atrodai blogiau už mus, — pareiškė Emė. — Kaip tau, 
Rafaeli, atrodo? — po šešių savaičių kasdieninio bendravimo 
jie jau ėmė gerai pažinti vienas kitą, ir dabar moteris stebėjosi, 
kaip galėjo iš pradžių jo bijoti. Vaikinas pasirodė turįs tiek me- 
ninių, tiek organizacinių sugebėjimų. 

— Už mane tai tikrai blogiau, — atsakė Rafaelis, — bet juk 
seni Žmonės visada atrodo prastai. 

— Seni? — atsiliepė Džeisonas. — Aš tau parodysiu, kas 
čia senas, — tarė jis ir šoko ant Rafaelio, bet jaunuolis pasitrau- 
kė į šalį ir Džeisonas sunkiai dribo ant grindų. 

Akimirksniu visi sušoko prie jo. 

— Džeisonai! Džeisonai! — šaukė Emė suėmusi rankomis 
jo galvą. Džeisonas gulėjo užsimerkęs. Pro lūpas išsiveržė ai- 
mana. 

— Skambinkit daktarui! — įsakė moteris, bet kitą akimirką 
Džeisono ranka pakilo, stvėrė Emę už viršugalvio ir prilenkė prie 
savo veido. Bučinys buvo ilgas ir stiprus. 

Po valandėlės ji atsitraukė, nors visai to nenorėjo. Ir vos tik 
bučinys nutrūko, Džeisonas puolė Rafaelį. Netrukus parvertė ant 
grindų smulkesnį ir mažesnį už save vaikinuką. | 

— Laimėjai, nes aš nenorėjau tavęs sužeisti, — paerzino Ra- 
faelis, kai Džeisonas jį paleido. 

Emė stovėjo atgręžusi nugarą. Ji visa drebėjo nuo Džeisono 
bučinio, kuris jam, atrodo, nieko nereiškė. 


Kaip visada Džeisonas parvežė Emę namo ir bandė negal- 
voti apie tai, kokie vieniši bus jo namai, kai jo mylimoji su vaiku 
išvyks. 

— Dar viena diena, — pasakė jis, — ir viskas pasibaigs. Tu 
tuo patenkinta, taip? | 

— O taip. Labai. 

Džeisonas nieko neatsakė, bet jos žodžiai jį nuliūdino. 

— Neabejoju, kad Maksas bus patenkintas grįžęs, — kalbė- 
jo toliau Džeisonas. — Tikriausiai pasiilgo savo kambario. Ne 
tokio kūdikiško, koks yra čia. 

— Taip, Žinoma. 

— Ir to vyro.... 

— Arnio, — padėjo jam Emė. 

— Taip. Be abejonės, jis džiaugsis, kad grįžtate. 

— Beprotiškai, — atsakė ji apsimesdama nerūpestinga ir lai- 
minga. 

— Eme... 

— Vaje, — pažiūrėk, kiek laiko, — šūktelėjo ji, Džeisonui 
sukant į įvažiavimo keliuką. — Dorina turbūt užsilaukė mūsų. 

— Taip, tikrai, — pritarė jis. — Klausyk, dėl to, kas atsitiko... 

— A, dėl to, — tarė ji žinodama, kad jis kalba apie bučinį. — 
Jei nori, aš nesakysiu Arniui. Ką gi, labanakt ir iki pasimatymo 
rytoj, — tarė ji jau lipdama priebučio laiptais. 

Po minutės ji pirštų galais nutipeno pasižiūrėti Makso, įsi- 
tikinti, ar viskas gerai. Berniukas buvo įmigęs labai kietai: net 
nesukrutėjo, kai ji užtraukė ant jo apklotą. 

— Manau, kad gal ta tavo močiutė kuoktelėjusi, — sušnibž- 
dėjo ji miegančiam vaikui. Emė buvo prižadėjusi Mildredai, kad 
pirmąjį žingsnį leis žengti Džeisonui. 

— Kol jis tau teigia, kad ves Doriną, tu jam kalbėk apie Varnį. 

— Arnį, — pataisė ją Emė. 

Maksas apsivertė miegodamas, sekundę atsimerkė ir išvydo 
motiną. Meili šypsena išlenkė lūpytes, ir jis vėl užmigo. 

“Suminkštino širdį, — nudžiugo ji. — Makso šypsena to- 
kia, kad širdis gali sutirpti". 

— Ir aš jaučiu palaimą žinodama tai, — sušnibždėjo ji. Pa- 
bučiavusi piršto galiuką, palietė juo Makso lūpas. Atsistojusi nu- 
sižiovavo. Laikas gulti, nes rytoj atvyksta Jungtinių Valstijų pre- 
zidentas. 


— Štai pirmasis, — tarė Emė laikydama ranka iš fakso apa- 
rato slystantį popierių. Kai skaitė, jos akys buvo didelės. Iš pra- 
džių iš siaubo, vėliau iš netikėjimo. 

— Paskaityk mums! — šaukė Rafaelis. — Kas ten parašyta? 

Vis dar netikėdama tuo, ką sužinojo, Emė padavė vaikinui 
faksogramą. Praeitą savaitę užgijo jo žaizda, palikta peilio, ir jis 
mažiau priminė žudiką, besidairantį aukos. Rafaelis perbėgo aki- 
mis popieriaus lapą, nusikvatojo ir padavė jį Džeisonui. 

Visi, kas dirbo prie bibliotekos freskų, dabar spietėsi prie 
fakso aparato, lyg sužadėtiniai prie laužo. Šįryt prezidentas ap- 
lankė Abernatį ir dabar jie laukė kiekvieno atsiliepimo apie tai, 
ką prezidentas matė. Kas buvo parašyta tuose atsiliepimuose, ga- 
lėjo paveikti Emės karjerą į teigiamą ar neigiamą pusę. 

— Kažkas tarpinio tarp japonų meno ir Javos marionečių 
šešėlių teatro su trupučiu šiuolaikinio dekoratyviojo meno, — 
garsiai skaitė Džeisonas. — Stulbinamai individualu. — Jis nu- 
stebęs pažvelgė į Emę. 

— Toliau, — ragino moteris, — perskaityk iki pabaigos. 
Kadangi Džeisonas tylėjo, Emė paėmė iš jo faksogramą ir 
pasakė: 

— Apie mano freskas pasakyta, kad jos gerai atliktos ir tin- 
ka bibliotekai, bet Makso darbas... — Ji pacitavo tiksliai: “Me- 
nas iš didžiosios M". — Emė pažvelgė į sūnų, sėdintį ant vaikiš- 
kos taburetės ir nusišypsojo jam. — O štai dar parašyta: “Jo pie- 
šiniai didingi". 

Jie buvo tame “paslapčių" kambary, kuris šešias savaites sto- 
vėjo užrakintas nuo Emės, nes ji buvo pasiruošusi ginti Maksą, 
jei niekam nepadarytų įspūdžio juodos dėmės, dvejų su puse metų 
vaiko laikomos beždžionėlėmis, bet kai ji pirmą kartą pamatė tą 
kambarį, įžengusi į jį paskui prezidentą, apstulbo taip, kad pa- 
miršo su kuo esanti. 

— Šventas Toledai, — sumurmėjo ji dairydamasi po kamba- 
rį, ir atrodė, kad tuo ji išsakė viską, nes daugiau niekas netarė nė 
žodžio. Per visas sienas, lubas ir ant medinių grindų tęsėsi ūks- 
mingos džiunglės. Dideli išsikišę bambukai, atrodė, judėjo pavė- 
jui. Nors patalpoje vėjo nebuvo, jis buvo juntamas piešiniuose. Jų 
šakomis ir kamienais karstėsi beždžionės. Kai kurios krimto ba- 
nanus, kitos tik žvelgė į įėjusius. Jų žvilgsniai lydėjo besitrau- 
kiančius atgal, pabijojusius būti per arti laukinių gyvūnų. 

— Nieko panašaus nesu matęs, — sušnibždėjo nedidukas vy- 
ras jai už nugaros. Emei jau buvo pranešta, kad jis “The Washing- 
ton Post" meno kritikas. — Nuostabu, — sukuždėjo jis sukinėda- 
mas galvą į visas puses. — Ar jūs tai nupiešėte? — jis vis tiek 
žiūrėjo Žemiau savo nosies, nors abu su Eme buvo vienodo ūgio. 

— Ne, mano sūnus, — tyliai atsakė moteris. 

Nustebęs žmogelis atsigręžė į Rafaelį, stovėjusį už Emės. 

— Ar jis jūsų sūnus? 

— Mano sūnus štai ten, — pasakė Emė ir parodė, kur sto- 
vėjo Maksas su Džeisonu. 

Valandėlę tiek kritikas, tiek prezidentas atrodė sutrikę. Juk 
jie negalėjo suprasti, kad Džeisonas — jos sūnus? 

— Maksai, branguti, ateik čia, — pašaukė Emė, ištiesusi ran- 
ką. — Noriu, kad pasisveikintum su ponu prezidentu. 

Tada ir kilo sujudimas. Prezidento atvykimo į Abernatį prie- 
žastys buvo dvi. Pirmiausia jis siekė populiarumo, kadangi jo 
laukė dar vienas susitikimas dėl Viduriniųjų Rytų, antra, įteikti 
mokyklines premijas Abernačio moksleiviams. Dėl šito jį supo 
būrys Žurnalistų. Ir kai jie pamatė, kad šitą neįprastą kambarį 
sukūrė mažas berniukas, jie vienas kito puolė klausinėti: 

— Vaikine, iš kur tau kilo idėja nutapyti šiuos piešinius? 

— Sakyk teisybę, kas nupiešė viską? 

— Ar tavo mama viską nupiešė už tave? 

— Būtų geriau, jei pasakytum visą tiesą, kas piešė šias bež- 
džiones. 

— Pasakyk tik viena: kas nupiešė iš tikrųjų? 

Džeisonas paėmė vaiką ant rankų ir pažvelgė į fotografus. 

— Prašome atleisti, bet dabar jaunajam dailininkui pietų mie- 
go metas. — Tai taręs, jis linktelėjo Emei, paskui Dorinai ir iš- 
ėjo saugiai laikydamas Maksą. 

Žurnalistai apibėrė klausimais Emę, nes žinojo, kad ji nuta- 
pė freskas kitoje bibliotekos patalpoje, bet Emė parodė jiems į 
Doriną. 

— Viską žino ji. Man netgi nebuvo leista įeiti į šį kambarį ir 
pasižiūrėti, kas čia darėsi. 

Emė tikėjosi, kad Dorina drovėsis žiniasklaidos, bet nieko 
panašaus nesulaukė. Ji davė interviu ir leidosi fotografuojama, 
tarsi visą gyvenimą būtų praleidusi prieš kino kamerą. 

Ir štai dabar jie skaitė, kokį triumfą patyrė “Džiunglių bež- 
džionėlės"'. Maksas buvo šlovinamas, kaip ką tik surastas genijus. 

— Visada žinojau, kad jis protingas, bet itin malonu, kai tą 
pripažįsta pasaulis, — didžiuodamasi pasakė Emė, ir visi nusi- 
juokė. 

— Prašau čia, — tarė Džeisonas, kai atsidarė durys ir trimis 
dideliais šampano buteliais nešinas pasirodė Čarlis, paskui jį 
sekė keturi jaunesni virėjai su pilnais maisto padėklais. 

— Kam visa tai? — sumurmėjo Emė, ir Džeisonas atsigręžė 
į ją plačiai šypsodamasis. 

— Pakviečiau į svečius keletą Žmonių, — tarė jis. — Žino- 
jau, kad tu švęsi pergalę, tai iš anksto tam pasiruošiau. 

Emei pasidarė nesvarbu, kad jos pačios darbas liko nepastebė- 
tas, nes širdies kertelėje ji suprato, kad niekada nebūsianti žymi 
menininkė ir nepasieksianti didelių pergalių, bet sūnus tai padarė 
už ją ir toliau sėkmingai tęs tai, ką pradėjo. Ir to jai pakako. Pagim- 
dyti tokį talentingą vaiką, koks buvo Maksas, matyt, ir buvo viskas, 
ko ji sugebėjo tikėtis iš gyvenimo. “Na, nebent dar tėvo savo vai- 
kui", — pagalvojo ji, nužvelgusi DŽeisoną nuo kojų iki galvos. 

— Už mus! — pasiūlė Džeisonas keldamas taurę tostui. Jo 
ir Emės akys susitiko. Jo šypsena pasidarė intymi, tarsi jis būtų 
perskaitęs jos mintis. 

Paskui virėjus atėjo pagrindinės Abernačio parduotuvės sa- 
vininkas, jo Žmona ir trys vaikai. Dar paskui juos sekė metalo 
dirbinių parduotuvės savininkas su šeima, pradinės mokyklos di- 
rektorius, keturi mokytojai, už jų... 

— Tu turbūt pakvietei visą miestą? — paabejojo Emė. 

— Visus, — atsakė jis. — Ir su vaikais. | 

Emė nusijuokė. Ji žinojo, kad niekada gyvenime nebus lai- 

mingesnė nei buvo šią akimirką. “Tai per daug gera, kad ilgai 
tęstųsi"", — kuždėjo jos vidinis balsas, bet ji išgėrė šampano ir 
daugiau negalvojo, nes iš sodo pasigirdo muzika. Ji nustebo pa- 
mačiusi, kad ten įsitaisė ansamblis, pasirengęs groti šokiams. 

Šypsodamasi ji atsigręžė į Džeisoną ir sutiko jo žvilgsnį. Ji 
suprato, kad jis laukia jos pritarimo. Ji pakėlė taurę sveikindama jį. 

Pirmą valandą nakties prie bibliotekos privažiavo būrys au- 
tomobilių, kad išvežiotų visus į namus. Džeisonas vairuotojams 
netgi buvo įteikęs adresų sąrašus, kad tiems, kas per daug išgėrė 
šampano, nereikėtų ilgai galvoti, kur jų namai. Dorina nunešė mie- 
gantį Maksą į vieną iš tų automobilių, pasakiusi Emei, kad pagul- 
dys berniuką ir pabus, kol jo mama su Džeisonu parvažiuos namo. 

Per stebėtinai trumpą laiką Emė ir Džeisonas liko biblioteko- 
je vieni. Vakarėliui pasibaigus, biblioteka atrodė didžiulė ir tuš- 
čia. Emė atsisėdo ant sunkios ąžuolinės kėdės už skaitymo stalo ir 
pažvelgė į Džeisoną. Džiaugsmas dėl sūnaus pergalės vis dar sru- 
veno jos venomis ir, matyt, neapleis visą likusį gyvenimą. 

— Laiminga? — paklausė Džeisonas, stovėdamas prieš ją ir 
žiūrėdamas keista veido išraiška. Rankoje jis laikė šampano taurę. 

— Labai, — sukuždėjo ji, drąsiai atlaikiusi jo žvilgsnį. Gal 
dėl švelnios šviesos, skleidžiamos stalinių lempų, gal šiaip, bet 
jis atrodė daug gražesnis nei kada nors anksčiau. 

— Ar tau truputį nepavydu, kad visa šlovė atiteko Maksui? 

— Tavo humoro jausmas neblogas, — atsakė ji šypsodama- 
si. — Aš suteikiau gyvybę didžiausiam šio šimtmečio meninin- 
kui. Tegul mano sūnus mėgaujasi šlove. 

Džeisonas nusijuokė ir nieko nepagalvojęs pasakė: 

— Aš visada tave mylėjau. 

— Mane ir visas kitas moteris visame pasaulyje, — atsakė 
ji, irgi nepagalvojusi. 

Džeisonas sviedė savo taurę į sieną, ir ši subyrėjo į tūkstan- 
čius smulkių šukelių. 

Vienu stipriu mostu jis apkabino Emę, pakėlė nuo kėdės, 
priglaudė prie savęs ir labai aistringai pabučiavo. Paskui buči- 
nys po truputį sušvelnėjo ir, vos jų liežuviai susilietė, moters 
kūnas suglebo pasiduodamas. 

— Kaip seniai, — sukuždėjo ji, — tai buvo taip seniai. 

Džeisonas laikė ją priglaudęs, glostė nugarą, plaukus. 

— Seniai su manimi ar su... juo? 

— Nėra jokio jo, — atsakė ji, veidu prigludusi prie jo kaklo. 

Vyriškis truputėlį atstūmė ją ir pažvelgė į akis: 

— Tai Arnio nėra? 

— Yra tik tas — bulvių traškučių gamyklos savininkas. 

Džeisonui prireikė valandėlės suprasti, ir tada jis vėl ją ap- 
glėbė. 

— Tai aš. Aš pirkau tą gamyklą ir pavadinau savo senelio 
brolio vardu. 

— O Dorina? — paklausė Emė. Jausdama vyro rankas ant 
savo kūno, daugiau pasakyti ji nepajėgė. 

Džeisonas suspaudė ją su visa ilgai tramdyta aistra ir pabu- 
čiavo iš visų savo galių. 

— Aš tave myliu, Eme, — sušnibždėjo jo lūpos. — Visada 
mylėjau ir amžinai tave mylėsiu. Dorina sugalvojo mūsų suža- 
dėtuves manydama, kad daro man paslaugą. Aš daug kartų mėgi- 
nau tau paaiškinti. 

Emė su palengvėjimu atsiduso, ir tai viską pasakė: ji pati- 
kėjo juo. 

Džeisonas pažvelgė moteriai giliai į akis. 

— Nevažiuok, Eme. Prašau tavęs nevažiuoti. Pasilik su ma- 
nim Visam laikui. 

Ir ką gi kitą, išskyrus “taip", ji galėjo pasakyti? 

— Taip, — sušnibždėjo, — taip. 

Paskui neliko žodžių, nes jie plėšė vienas nuo kito drabu- 
žius, dūsaudami iš malonumo, kad apnuogintas dar vienas odos 
lopinėlis... Visiškai nuogi nukrito ant čiužinio, kur per pietus mie- 
godavo Maksas, o kai Džeisonas ją užvaldė, Emė aiktelėjo iš ma- 
lonumo ir netikėtumo: kaip galėjo tada palikti šį nuostabų vyrą? 
Kaip galėjo... 

— Eme, Eme, — šnibždėjo Džeisonas. — Aš tave myliu. 
Myliu tave, Eme. 

Vienintelis jos atsakymas buvo “taip". 

Ir po valandos jie tebegulėjo ant čiužinio, išvargę, glaudžiai 
apsikabinę. 

— Papasakok man viską, — ištarė ji visai kaip jos anyta. — 

Noriu žinoti viską apie moteris. Apie viską. Ką aš matau ir ką 
jaučiu esant tavyje — du skirtingi dalykai. Noriu tave suprasti, 
pažinti tave, bet negaliu. Man reikia paaiškinimo žodžiais. 

Iš pradžių Džeisonas delsė kalbėti. Ką gi vyras gali pasaky- 
ti moteriai, kurios labai geidžia? Bet kai pradėjo kalbėti, jis ne- 
galėjo sustoti. Vienatvė labai dažnai liežuvį atpalaiduoja. Ir tik 
tada, kai sutiko Emę su Maksu, jis suprato, koks vienišas buvo 
jo gyvenimas. 

— Atleisk, — tarė ji. — Atleisk už tai, kad suteikiau tau 
skausmo, — Žodžiai išplaukė jai iš širdies. 

Jis pasakojo mylimajai, kaip sunku jam buvo Abernatyje, 
kaip miestiečiai juo nepasitikėjo. 

— Maniau, kad jie bus dėkingi, bet jie priešinosi niujorkie- 
čiui, atvykusiam čia ir nurodinėjančiam, ką jie turi daryti. 

— Bet juk tu čia gimei ir užaugai, — priminė Emė. 

Kai Džeisonas nieko neatsakė, ji pasitraukė tolėliau, kad ga- 
lėtų į jį pažvelgti. 

— Kas yra tarp tavęs ir šio miesto? Tarp tavęs ir tėvo? — 
paklausė ji švelniu balsu. — Netgi Mildreda negali man to pa- 
aiškinti. 

Ne iš karto atsakė Džeisonas. 

— Kartais reikia pažvelgti į tai, kas labiausiai kankina ir... — 
Jis giliai atsikvėpė. — Tu žinai, kad mano motina mirė, kai Deivi- 
das buvo dar kūdikis. 

— Žinau. Žinau, kad tavo tėvui teko auginti jus vienam. 

— Tai jo versija, — piktai atsakė Džeisonas, bet tuoj susi- 
valdė. — Tėvas neturėjo mums laiko. Po motinos mirties mudu 
su Deividu likome vieni. 

— Tai reiškia, kad tu turėjai pasirūpinti savimi ir Deividu. 

— Taip. 

— Bet nemanau, kad dėl to tu pyksti ant viso Abernačio? 

Ir vėl Džeisonas atsakė ne iš karto, tarsi turėtų prieš kalbė- 
damas nusiraminti. 

— Mano motina buvo šventoji. Jai teko būti šalto niekšo 
žmona — toks buvo mano tėvas. Sužinojusi, kad mirs, ji to nesa- 
kė niekam. Niekam nenorėjo būti našta. Ji viena lankėsi pas gy- 
dytoją, slėpė savyje tai, ką išgirsdavo iš jo, gyveno toliau taip, 
tarsi nieko blogo jai nebūtų nutikę. 

Jis nutilo. Emė jautė įtampą jo kūne. 

— Bet kartą viena Abernačio liežuvautoja pamatė ją mote- 
lio, buvusio nuo čia už trisdešimties mylių, kavinėje. Grįžusi na- 
mo, paleido gandus, kad ponia Vilding susitikinėja su meilužiu 
užmiestyje. 

— Ir tavo tėvas patikėjo tais gandais, — tyliai ištarė Emė. 

— O taip. Jis rimtai tuo patikėjo ir atkeršijo jai puolęs į vie- 
nos karštos pupytės lovą... — Džeisonas tylėjo, kol vėl nusira- 
mino. — Aš pats išsiaiškinau teisybę. Pabėgęs iš pamokų, pasi- 
slėpiau po užpakaline mamos automobilio sėdyne. O kai ji išėjo 
iš gydytojo kabineto, pasitikau ją laukiamajame. Ji išgavo paža- 
dą nepasakoti tėvui. Sakė, kad gyvenimas skirtas gyventi, o ne 
sielvartauti. 

— Būčiau norėjusi su ja susipažinti, — atsiduso Emė. 

— Ji buvo nuostabi, bet jos dalia Žiauri. 

— Ji turėjo du ją mylėjusius vaikus, o ir vyras, atrodo, ėjo 
dėl jos iš proto. 

— Ką? — aiktelėjo Džeisonas. 

— Kaip jis priėmė faktą, kai suprato, kad jo žmona mirs? 

— Jis niekada apie tai nekalbėjo. Po jos mirties užsirakino 
savo kambaryje trims dienoms. Kai iš ten išėjo, pasiėmė papil- 
domą darbą, todėl jo niekada nebūdavo namie. Kiek prisimenu, 
jis niekada neištarė jos vardo. 

— Ir tu abejoji, kad jis ją mylėjo? 

Valandėlę Emė sulaikė kvapą. Gal ji per toli nuėjo? Žmo- 
nėms patinka laikytis savo įsitikinimų ir nepatinka, jei kas išsa- 
ko priešingą nuomonę. 

— Gal ir mylėjo, — pagaliau ištarė jis. — Bet geriau būtų 
labiau mylėjęs mus. Kartais man iki kaklo įgrisdavo būti savo 
broliukui ir motina, ir tėvu. Kartais labai norėdavau... paspardy- 
ti kamuolį kaip visi mano amžiaus berniukai. 

Emė nieko neatsakė. Dabar ji suprato Džeisoną. Tai tėvas jį 
išmokė, kad pinigų kalimas yra visuotinė vertybė. Ir kad daug 
dirbant galima užblokuoti skausmą, vienatvę ir visas neigiamas 
emocijas. Ji prisiglaudė prie jo. Pajuto, kad jam vėl kyla geis- 
mas, bet jis laikėsi. 

— O tu kaip? Atrodo, kad tau sekasi? 

Jai ant liežuvio galiuko sukosi atsakymas, kad pabėgusi nuo 
jo, susikūrė savo gyvenimą, kad jai nereikia jokio vyro, kad ją 
išlaikytų. Bet žodžiai taip ir neišsprūdo. Buvo pats laikas pasa- 
kyti tiesą. Ji giliai įkvėpė, kad nuramintų besidaužančią širdį. 

— Taip, gerai. Bet iš pradžių bijojau, kad man su Maksu 
netektų badauti. Aš labai kvailai pasielgiau, kad pabėgau nuo ta- 
vęs, — pagaliau prisipažino ji. 

— Kodėl man nepaskambinai? — paklausė jis. — Būčiau 
padėjęs. Aš būčiau... 

— Išdidumas. Visada buvau per daug išdidi. Kai pamačiau, 
koks Bilis iš tikrųjų, turėjau jį palikti. Bet nenorėjau klausytis žmo- 
nių kalbų, kad išsigandau pamačiusi keletą savo vyro trūkumų. 

— Trūkumų? — nustebo jis. 

Pasisukusi ant šono, Emė pridėjo ranką Džeisonui prie veido. 

— Mano vedybos su Biliu buvo siaubingos, — tarė ji. — Aš 
vargau. Nekenčiau išgertuvių, narkotikų, bet dar labiau neken- 
čiau to, kad jis silpnas, kad galėjo nepaisyti visko, kad tik jam 
vienam būtų gerai. 

— Kai su juo susipažinai... 

— Jis išgyveno vieną savo blaivumo periodų. Aš to nežino- 
jau, nors turėjau suprasti, nes jis kartais apie kai ką užsiminda- 
vo. Vėliau aš visa tai prisiminiau ir supratau, kad tai buvo užuo- 
minos apie tikrąją jo padėtį. Kai tu čia pasirodei, atrodei toks 
tobulas, o paskui sužinojau, kad ir tu kaip Bilis turėjai savų pa- 
slapčių. Nepajėgiau to pakelti. Ir pabėgau. Pasiėmiau tik sūnų ir 
sprukau. Ar gali mane suprasti? 

— Taip, — atsakė jis, paglostęs jos nuogą ranką. — Buvo 
dėl ko. Dabar tu čia ir... 

— Bet tada buvo baisu. Buvau išsigandusi, vieniša ir... 

Džeisonas glaudė ją prie savęs, kol ji veidu įsikniaubė jam į 
petį. 

— Ššš. Dabar jau viskas pasibaigė. Aš rūpinsiuos tavimi, 
Maksu ir... 

— Bet vis tiek visi manys, kad ištekėjau už tavęs dėl pini- 
gų. Sakys, kad pasimokiau gyvendama su Biliu, todėl dabar pa- 
sigavau pinigingą vyrą. 

Džeisonas nusišypsojo, panarinęs smakrą į jos plaukus. 

— Labiau panašu, jog tai aš pasičiupau tave. Ar Mildreda 
pasakojo tau, kad visus tuos metus samdžiau detektyvus norėda- 
mas tave surasti? Jie nieko nepešė. Nors visą tą laiką Mildreda 
žinojo, kur tu. — Jo balse girdėjosi kartėlis. 

— Ne visą laiką. Sužinojo prieš kelis mėnesius. Ir tai atsi- 
tiktinai. 

Džeisonas atstūmė ją tiek, kad pažvelgtų į akis. 

— Kaip ji tave surado? 

— Ji pirko Maksui dovanų Kalėdoms, nes, kaip sakė, nieka- 
da neprarado vilties vėl jį pamatyti. Nupirko ir vaikišką knyge- 
lę. O ant viršelio buvo mano, kaip iliustratorės, nuotrauka. 

— Kaip paprasta, — tarė Džeisonas ir nusišypsojo prisimi- 
nęs, kokius kryžiaus kelius nuėjo su savo detektyvais. — Koks 
tavo slapyvardis? 

— Mano tikroji pavardė yra Amelija Rudkin. Ištekėjusi už 
Bilio, žmonėse buvau vadinama jo pavarde, bet teisiškai to ne- 
forminau. Niujorko telefonų knygoje aš įrašyta mergautine pa- 
varde. Slapta turėjau viltį, kad tu ieškosi manęs ir surasi. 

Džeisonas tvirčiau ją apkabino. 

— Džiaugiuosi, kad taip atsitiko. Jei nebūtum pabėgusi, aš ir 
toliau būčiau toks, koks buvau. Tikriausiai būčiau dirbęs be sustoji- 
mo vien tam, kad įrodyčiau galįs pakankamai aprūpinti tave ir... 

— Bet kodėl tau reikėjo kažką įrodinėti? 

— Nes tu — ta moteris, kurią mylėjau. Mano vienintelė. 

Ji pažvelgė į Džeisoną. 

— Bet jei galima tikėti Mildreda, Abernačio žmonės tokie, 
kad tu iš tikrųjų galėjai sėsti į pirmą lėktuvą ir dumti iš čia. 

— Sutinku su ja. Jie nedėkingi. Daug besiskundžiantys, bet, 
kita vertus, jie laiko mane asmenybe. Ponas Viljamas, kuriam 
priklauso metalo dirbinių parduotuvė, pasakė, kad aš visada bu- 
vau praktiškas, kietas ir užsispyręs ir nė kiek nepasikeičiau. Ir 
tikrai šių Žmonių pataikūnais nepavadinsi. Va jei Niujorke krus- 
teldavau antakį prieš darbuotojus, jie tuoj puldavo sakyti tai, ką 
norėdavau išgirsti. Bet čia... — Jis nusišypsojo. 

— Čia jie sako, ką iš tikrųjų mano apie tave, — užbaigė 
Emė. 

— Taip. Kitą dieną, kai tu pabėgai, Mildreda atskleidė prie- 
žastį. Ji pasakė, kad mudu su Deividu iškrėtėme tau tokį bjaurų 
pokštą, kad bet kuri sveiko proto moteris... 

— Nesakyk man, kad buvau sveiko proto, jei pabėgau su 
kūdikiu kaip stoviu, be jokių lėšų jam išlaikyti. 

— Aha, — tarė Džeisonas šypsodamasis. — Bet pagaliau 
viskam atėjo galas. Pagaliau Maksas turės tėvą. Jei imsi mane, 
žinoma. 

— Imstu, jei tu nori mūsų, — ramiai atsakė Emė, — bet aš... 

— Ką? 

— Aš šiandien praregėjau. Šiandien pamačiau, kad mano 
dvejų su puse metų pyplys yra ne tik geresnis dailininkas, bet ir 
protingesnis už mane. Bijau, kad buvau kaip ir visi kiti žmonės, 
nes tavo pinigai trukdė tave pažinti kaip asmenybę. O Maksas 
visada žinojo, koks tu esi Žmogus. 

— Tikrai protingas vaikas, — pritarė Džeisonas, prajuokin- 
damas Emę. — Kaip manai, ar nenorėtum turėti daugiau tokių? 

Moteris suaimanavo: 

— Rytinis pykinimas, nuovargis ir... O ne, daugiau jokio mai- 
tinimo krūtimi! — Pamačiusi Džeisono veido išraišką, ji nusi- 
juokė: — Žinoma, kad norėčiau turėti daugiau vaikų. Mažiausiai 
pusę tuzino. Kaip manai, ar jų plaukai bus pilki? 

Nespėjus jam išsižioti, juos abu išgąsdino sviedinys, kuris 
pataikė į Džeisoną. 

— Čia kas... — prabilo jis bandydamas atrūšiuoti, kur vai- 
kiškos rankutės, kur kojytės. 

— Ak, tu, mažas velniuk! — šūktelėjo Emė ir juokdamasi 
pradėjo kutenti sūnų. — Privertei Doriną atvežti tave čia? 

Valandėlę Džeisonas sustingo iš siaubo pagalvojęs, kad vai- 
kas viską matė ir girdėjo, be to, suprato, kaip su šiuo vaiku jiems 
su Eme stigs privatumo. Tokius nevaržomus suaugusiųjų Žaidi- 
mus teks pamiršti amžiams. 

Bet jis neturėjo laiko svarstyti apie savo likimą ir palaimą, 
nes Maksas atsistojo ir vėl visu svoriu krito žemyn. Emė žinojo, 
kad taip bus, ir laukė užsidengusi veidą rankomis, o Džeisonas 
pajuto visą berniuko svorį ant savo veido. 

— Beždžionėlės! — suspiegė Maksas ir ėmė siautėti ant sa- 
vo naujojo tėvelio pilvo. 

